
Marea Ducesă Olga Romanova avea 22 de ani când a murit, în 
iulie 1918, ucisă, împreună cu toţi ceilalţi membri ai familiei impe- 
riale, de bolșevici. 

Cel mai mare copil dintre cei cinci ai ţarului Nicolae al II-lea și ai 
țarinei Aleksandra, Olga era în vremea relatărilor din jurnal la vârsta 
măritișului, fiind considerată una dintre cele mai râvnite prințese ale 
epocii. Viitorul rege Carol al II-lea al României s-a numărat printre cei 
mai importanţi pretendenți ai săi, dar întâlnirea dintre cele două fa- 
milii regale nu s-a sfârșit cu o hotărâre în privinţa mariajului princiar. 

Jurnalul Olgăi Romanova, început în 1905 și încheiat pe 15 martie 
1917, la scurt timp după abdicarea tatălui ei, este o descriere atentă 
şi plină de candoare a întâmplărilor de zi cu zi din viaţa Marii Ducese. 

Un document remarcabil al unei tinere care nu a ales să facă par- 
te dintr-o familie regală și nu a profitat niciodată de poziţia sa, ci şi-a 
pierdut viaţa tocmai din cauza a ceea ce reprezenta familia ei. 

Prefaţă 


„Nu există fericire pe pământul acesta; sau, dacă există, ea 
se plăteşte foarte scump” Aceste cuvinte ale țarinei Aleksandra 
Feodorovna, evocate în carte, par să rezume destinul familiei 
ultimului ţar al Rusiei. 

Ne aflăm în plină tragedie rusă. Tragedia unei familii, a unei 
instituţii, a unui imperiu şi a milioane de oameni din toate 
categoriile sociale. Acum, când lumea întreagă comemorează 
centenarul de la izbucnirea Primului Război Mondial, Editura 
Corint ne oferă o carte despre una dintre cele mai importante 
„victime colaterale” ale Marelui Război: familia imperială a 
Rusiei. 

Cel mai mare război de până atunci, cunoscut de noi ca 
Primul Război Mondial, este unul dintre cele mai impor- 
tante evenimente fondatoare ale lumii în care trăim — eveni- 
ment care a schimbat nu numai frontiere şi raporturi de forță 
între state, ci şi structuri sociale, opţiuni culturale, atitudini 
şi mentalități. Pentru români, deznodământul fericit al unui 
război care începuse dezastruos a însemnat alipirea Basara- 
biei, a Bucovinei şi a Transilvaniei într-o Românie mare. Dar, 
în timp ce unele state își sporeau teritoriul, se consolidau sau se 
năşteau de-a dreptul, altele dispăreau: Imperiul Austro-Ungar, 
Imperiul Otoman şi Imperiul Țarist. 

Evenimentele recente din Ucraina, care au culminat cu 
anexarea Crimeii de către Rusia, și tensiunile dintre Rusia și 
Occident au adus din nou, în prim-planul discuţiei publice din 

România, „chestiunea rusească”, Privim Rusia, trebuie să re- 
cunoaştem, mai mult cu teamă decât cu încredere şi această 
atitudine are vechi rădăcini. În 1812, Rusia rupsese din trupul 
Moldovei teritoriul dintre Prut şi Nistru, Basarabia. După ce 
armata română a avut un rol decisiv în victoria Rusiei asupra 
Imperiului Otoman, în războiul din 1877-1878, României i-a 
fost recunoscută independenţa, dar Rusia i-a răpit cele trei 
judeţe din sudul Basarabiei: Cahul, Bolgrad şi Ismail, care asi- 
gurau accesul la gurile Dunării şi care reveniseră Moldovei la 
încheierea Războiului Crimeii, în 1856. În timpul Primu- 
lui Război Mondial, defecţiunea trupelor ruseşti, din cauza fră- 
mântărilor revoluţionare, a fost parțial responsabilă de eșecul 
-militar al armatei române. În perioada interbelică, liderii 
comuniști ai Rusiei nu s-au împăcat cu alipirea Basarabiei la 
România Mare şi au căutat să destabilizeze „regimul burghez” 
de la București (un moment fierbinte fiind cel din 1924, revolta 
bolşevică de la Tatarbunar, în sudul Basarabiei). În 1940, URSS 
ocupa Basarabia, pe care România o va recupera în 1941, doar 
pentru a o pierde din nou în 1944. Dar, poate cel mai impor- 
tant motiv de teamă faţă de Rusia este amintirea instaurării cu 
forţa a regimului comunist din România, după cel de-al Doilea 
Război Mondial. 

Şi totuşi, raporturile cu Rusia pot primi şi o lectură într-o 
notă mai puţin sumbră. Începând din secolul al XVIII-lea, 
împărăţia ţarului a reprezentat o alternativă politică pentru 
o parte a elitei conducătoare românești. Nu doar Dimitrie 
Cantemir, aliatul lui Petru cel Mare, a privit către Rusia ca spre 
o mare putere creştină (şi ortodoxă, spre deosebire de Impe- 
riul Habsburgic), care ar fi putut ajuta principatele româneşti 
să scape de dominaţia otomană. În secolul al XIX-lea, frecven- 
tele ocupaţii ruseşti aduc, pe lângă suita de neajunsuri, şi un 

început de modernizare instituțională. Occidentalizarea 
şi franțuzirea elitelor noastre boiereşti se datorează, în bună 
măsură, ofițerimii ruse care aduce cu ea limba franceză, jocul 
de cărți şi dansurile de societate. Dincolo de tensiunile de la 
sfârşitul Războiului de Independenţă, România şi-a câştigat 
totuși libertatea luptând alături de Rusia, iar în Primul Război 
Mondial Rusia şi România au fost aliate. Tancurile sovietice 
au impus comunismul în România, dar nu trebuie să uităm că 
rușii înşişi au fost victime ale regimului comunist. Douăzeci 
de milioane de victime a produs comunismul în Uniunea 
Sovietică. Îmi amintesc cât de mult insista Alexandru Paleologu 
pe diferenţa dintre „rusism” şi „sovietism”. Pentru el, exista o 
Rusie europeană, cu vocaţia civilizaţiei, acea Rusie a lui Tolstoi, 
Rusia țarilor. 

La începutul Primului Război Mondial, în ciuda scepticis- 
mului față de Rusia, aproape unanim printre reprezentanţii 
elitei politice românești, şi pentru că românii visau să elibereze 
Ardealul, ne-am aflat aliaţi cu Rusia. Relaţia de rudenie dintre 
Familia Regală a României şi Familia Imperială rusă era foarte 
apropiată: Regina Maria a României era verişoară primară atât 
a ţarului Nicolae al II-lea (erau amândoi nepoţii ţarului 
Alexandru al II-lea), cât şi a țarinei Aleksandra Feodorovna 
(ca nepoate ale Reginei Victoria a Marii Britanii). 

Prăbușirea Imperiului Țarist şi sfârşitul tragic al Ro- 
manovilor nu au fost provocate exclusiv de Primul Război 
Mondial. Germenii răsturnării sociale existau în țesutul so- 
cial al Rusiei, o lume profund stratificată, cu distanţe uriaşe în- 
tre aristocrație (una dintre cele mai bogate, mai rafinate şi mai 
bine structurate aristocrații din istorie) şi sărăcime. Totuşi, în- 
ceputul secolului al XX-lea aducea semne bune pentru Rusia 
şi pentru familia ei imperială. Țara nu era numai una dintre 

marile puteri politice ale lumii, ci începea să devină şi o putere 
economică. Dacă produsele agricole reprezentau aproape 80% 
din exporturi, în 1914 Rusia era și a patra putere industrială 
a lumii. Şi popularitatea familiei imperiale părea să se afle la 
cote înalte: în 1912, se serbează centenarul victoriei asupra lui 
Napoleon, iar în 1913 ruşii sărbătoresc 300 de ani ai dinastiei 
Romanov. Şi totuşi, dezvoltarea economică este însoţită de o 
dezagregare la nivel social: atomizare, contradicții puternice, 
conflicte politice sterile, aşa cum foarte bine arată cunoscutul 
istoric al Rusiei, Michel Heller. 

Autocraţia rusească nu mai poate ţine laolaltă articulațiile 
societăţii. Nicolae al II-lea, care s-a urcat pe tron în 1894 și 
despre care ştim azi că a fost ultimul țar al Rusiei, nu avea vocaţie 
de monarh absolut. Vassili Kulghin, politician conservator 
şi monarhist convins, definea regimul politic al Rusiei lui 
Nicolae al II-lea ca pe o „autocraţie fără autocrat”. Rusia este 
învinsă, în 1904, în războiul cu Japonia, iar în ianuarie 1905 o 
revoltă internă este reprimată cu brutalitate. Chiar dacă țarul nu 
a ordonat el însuși reprimarea, a fost făcut responsabil pentru 
sutele de victime din „duminica sângeroasă”. Boala moşteni- 
torului tronului, țareviciul Aleksei, hemofilia moştenită, prin 
mama lui, de la regina Victoria a Marii Britanii, îl va aduce 
în preajma familiei imperiale pe călugărul Grigori Rasputin, 
despre care țarina Aleksandra Feodorovna credea că putea 
îmbunătăți starea de sănătate a fiului ei. Influenţa lui Rasputin la 
Curte va fi un alt element care va contribui la scăderea populari- 
tăţii Romanovilor. 

Cartea scrisă de Helen Azar este dedicată unei surse de 
primă importanţă pentru cunoaşterea vieții familiei imperiale 
a Rusiei, în ultimii ani de existenţă a Imperiului Țarist. Este 
vorba despre jurnalul ținut de Marea Ducesă Olga Nikolaevna 

Romanova, cel mai mare dintre copiii țarului Nicolae al II-lea 
şi ai țarinei Aleksandra Feodorovna, botezată de străbunica 
ei, regina Victoria a Marii Britanii. Olga Romanova a scris în 
jurnalul ei începând cu data de 1 ianuarie 1905 (avea 9 ani) 


“şi până în 15 martie 1917. Este un text decent şi reținut, care 


nu oferă multe detalii despre viaţa sentimentală, gândurile sau 
sentimentele Marii Ducese. Ne introduce însă în viaţa de zi cu 
zi a familiei imperiale şi, fără emfază şi fără exces de detalii, ne 
ajută să o cunoaştem pe Olga. Fire sensibilă, cu „suflet de cristal” 
(aşa cum o caracteriza un tutore al ei), Olga este înspăimântată 
în copilărie de o istorie în care se vorbeşte despre decapitările 
din trecut şi notează în jurnal: „Mă bucur foarte mult că trăiesc 
acum, când oamenii sunt aşa de buni” Din păcate, destinul ei 
avea să infirme în mod tragic această credinţă: Olga avea să fie 
asasinată de către bolşevici, împreună cu întreaga ei familie, în 
16 iulie 1918. Născută în 1895, nu avea decât 22 de ani când a 
fost martirizată. 

Din jurnalul Olgăi reies dragostea ei față de Rusia, religiozi- 
tatea profundă (în general, participa la mai multe slujbe religioase 
pe zi), dragostea pentru natură şi pentru cărți. Avea memorie 
bună şi era o talentată pianistă. La izbucnirea Primului Război 
Mondial, Olga Romanova se va dedica, la fel ca mama şi surorile 
ocupându-se de o infirmerie militară înființată la Țarskoe Selo. 
Unele dintre cele mai frecvente însemnări ale ei în jurnal, pe 
timpul războiului, se referă la îngrijirea răniților, la schimbarea 
pansamentelor, la încercarea de a ridica moralul soldaţilor, prin 
conversaţie sau jocuri. Dacă, în general, jurnalul are un ton 
calm şi echilibrat, la 19 iulie 1914 Olga izbucnește, plină de 
patriotism: „s-a anunţat că porcii de germani ne-au declarat 

război. Să ne ajute Dumnezeu”, iar la 24 iulie 1914 notează că: 
„Austria ne-a declarat război. Ticăloșii!” 

Însă Olga Romanova îşi păstrează umorul, în ciuda norilor 
războiului, iar jurnalul este plin de amănunte amuzante și ne 
poartă într-o atmosferă caldă de familie. Îl vedem pe țareviciul 
Aleksei mâncând fursecuri cu cacao; îl urmărim pe cățelul 
Ortipo, al Marii Ducese Tatiana Nikolaevna (sora Olgăi), dor- 
mind molcom la picioarele țarinei sau alergând frenetic prin 
toată casa; aflăm cum, la o ceremonie religioasă, un cor de sol- 
daţi a cântat „Veşnica pomenire” în loc de „Hristos a înviat”; 
împărtăşim enervarea pe care i-o provoacă Olgăi un acordor 
care apasă la nesfârșit aceeași clapă a unui pian. Îi însoţim pe 
țarină şi pe copiii ei în plimbările pe cal, cu sania sau cu trăsura, 
la jocurile de societate sau la tenis, dar și în călătoriile menite 
să ridice moralul populaţiei. Chiar dacă trece prin momente 
grele, chiar dacă asistă la scene de suferință îngrozitoare, Olga 
Nikolaevna nu se plânge. Preferă să facă lucruri concrete în 
sprijinul celor din jur: să schimbe pansamentele răniților sau 
să cârpească ciorapi. 

Marele merit al autoarei Helen Azar este, pe lângă punerea 
în valoare a jurnalului Olgăi Romanova, felul în care reușeşte 
să facă acest jurnal să comunice cu alte mărturii despre ul- 
timii ani ai dinastiei Romanov, scrise de membri ai familiei, 
de apropiați sau de oameni care au intrat în contact cu familia 
imperială: jurnalul ţarului Nicolae al II-lea, scrisorile Olgăi 
către tatăl ei, memoriile unor Anna Virubova, V.I. Cebotari- 
ova, I. Beliaev, Kerenski, ale unei guvernante, ale unui profe- 
sor de franceză, ale unei asistente sau ale unui soldat care a 
fost îngrijit în infirmeria de care se ocupau fiicele țarului. Din 
aceste mărturii aflăm mai multe şi despre firea, şi despre viața 
sentimentală a Olgăi Romanova, dar şi despre ultimele luni 

şi săptămâni din viața membrilor familiei imperiale. Avem o 
construcţie polifonică, vocile se completează şi reconstituie, 
în faţa ochilor noștri, povestea tragică a Romanovilor. Foarte 
utile sunt, pentru o bună înțelegere a epocii, lista de personaje 
şi glosarul de termeni ruseşti. 

Cititorii români vor fi în mod special interesați de men- 
ţiunile din jurnalul Olgăi Romanova care se referă la Familia 
Regală a României. Se ştie că a existat, la un moment dat, 
proiectul unei căsătorii între Marea Ducesă Olga şi Principele 
Moștenitor Carol al României, viitorul rege Carol al II-lea. 
Regele Ferdinand, Regina Maria și Principele Carol îi vizitează 
pe Romanovi la 'Țarskoe Selo, iar aceştia întorc vizita, fiind 
întâmpinați de Familia Regală a României la Constanţa. La 
22 martie 1914, Olga notează în jurnal că a asistat, la Palatul de 
Iarnă, la o paradă militară a noilor recruți, alături de Familia 
Regală a României. Olga nu a dorit însă această căsătorie: 
între ea şi Carol nu au existat afinități, iar ea nu a vrut să pără- 
sească Rusia. Prea puţin favorabilă românilor este notița ei din 
16 august 1916: „Ieri, România a declarat război Austriei. Ce 
proşti, ar fi putut să facă asta mult mai devreme? În 17 ianuarie 
1917, Olga scrie că a luat micul dejun cu Principele Carol al 
României, după care s-a plimbat împreună cu el şi cu țarul. 

Dacă viaţa ei a fost scurtă, o altă reflecţie din jurnalul 
Olgăi ne arată că munca în folosul semenilor a împlinit-o: 
„Dimineaţa la infirmerie [...]. Totul a fost ca de obicei, multă 
treabă, dar îmi place, am sentimentul că realizez ceva” (12 sep- 
tembrie 1916). 

În anul în care românii comemorează trei secole de la 
martiriul pentru credinţă al lui Constantin Vodă Brâncoveanu şi 
al feciorilor săi şi în care lumea întreagă comemorează 100 de ani 
de la începutul Primului Război Mondial, merită să ne amintim 

de ţarul Nicolae al II-lea al Rusiei şi de familia acestuia, actori 
ai Marelui Război, şi ei de viță nobilă, şi ei profund creștini, şi 
ei martirizaţi pentru credinţă, şi ei deveniți sfinți ai Bisericii. 

Înainte de a vă invita să vă întâlniți cu Olga Romanova în 
paginile jurnalului său, vă propun să mai zăbovim o clipă. 
Sunt ultimele luni şi săptămâni din viața Romanovilor. Nicolae 
al II-lea taie lemne, curăţă zăpada, citeşte Cehov și Tolstoi, 
cântă la pian cântece bisericeşti. Dincolo de drama personală 
a abdicării şi de drama țării lui, credinţa în Dumnezeu și viața 
de familie sunt ultimul refugiu. Scrie ţarul: „În ciuda acestei 
situaţii în care ne aflăm, gândul că suntem împreună cu toții 
te face să te simţi fericit şi liniştit” Dar, la un moment dat, cu 
doar câteva săptămâni înainte de execuţia de la Ekaterinburg, 
gărzile văruiesc ferestrele, parcă pentru a-i rupe definitiv 
de lume pe Romanovi. Avem acum șansa, graţie jurnalului 
Olgăi Romanova şi altor mărturii publicate aici, să înlăturăm 
ceața uitării, să deschidem larg ferestrele şi să respirăm aerul 
proaspăt al Memoriei. 


Dr. Frurp-LUCIAN IORGA 
Bucureşti, 15 august 2014 


Prolog 


Regiunea Sverdlovsk, în Urali, Rusia. Mai, 1979. O mică 
echipă de cercetători îşi face loc cu greu printr-o pădure, către 
o pajiște singuratică, în căutarea unui mormânt special. Con- 
dusă de Aleksandr Avdonin, un geolog ieşit la pensie, şi avân- 
du-i alături pe Gheli Riabov, un cameraman de la Ministerul 
Afacerilor Interne, şi un alt geolog, Mihail Kociurov, această 
echipă căuta răspunsuri la câteva întrebări ale istoriei, vechi de 
şaizeci de ani. 

Într-un luminiş, la aproximativ şapte kilometri de galeria 
minieră „Patru fraţi”, aflată într-o zonă care purta numele 
curios de „Poiana purcelului”, ei au dat peste un mormânt abia 
vizibil. Şi-au dat seama că acesta trebuie să fie cel pe care îl 
căutau. Au început să sape şi după numai jumătate de metru au 
dat peste nişte rămăşiţe care păreau umane şi care, într-adevăr, 
s-au dovedit mai târziu a fi scheletele a nouă oameni. 

Avdonin şi colegii săi din echipa de cercetare au dezgropat 
cu grijă, rând pe rând, trei cranii şi le-au spălat cu apă dintr-un 
izvor aflat în apropiere. Craniile aveau pete de culoare gri şi 
chiar neagră, pe alocuri, şi păreau deteriorate de o substanță 
acidă. Oasele faciale centrale ale craniilor lipseau şi prezen- 
tau găuri mari şi rotunde, ca şi cum ar fi fost zdrobite de un 
obiect dur. Avdonin şi echipa lui au știut instinctiv că aceasta 
este descoperirea istorică epocală pe care o visaseră. Era o des- 
coperire care, îşi dădeau ei seama, ar fi putut să le pună în 
pericol viaţa, a lor şi a familiilor lor. Au decis să îngroape 

craniile în aceeaşi groapă şi să nu sufle o vorbă despre desco- 
perirea lor, până când situația din țară nu se va schimba. 

Momentul potrivit a venit în puțin peste zece ani. La începu- 
tul anilor 1990, Uniunea Sovietică se destrămase şi noua politică 
de deschidere le permitea oamenilor să-şi pună întrebări în le- 
gătură cu istoria lor, fără teamă de consecinţe. Una dintre cele 
mai sâcâitoare întrebări rămase fără răspuns era ce se întâmpla- 
se cu ultimul conducător al Rusiei — țarul Nicolae al II-lea — și 
cu familia acestuia, care fuseseră arestaţi în 1918 și despre care 
se presupunea că fuseseră ucişi în apropiere de Sverdlovsk, oraş 
numit pe atunci Ekaterinburg. Pentru o lungă perioadă de timp, 
cadavrele care puteau să demonstreze realitatea acestei crime nu 
au existat. În mai bine de o jumătate de secol de stăpânire sovie- 
tică, absenţa informaţiilor despre soarta familiei imperiale ucise 
a dat naştere la tot felul de zvonuri despre conspirații şi despre 
presupuși supraviețuitori, nu numai în Rusia, ci şi în Occident. 
Periodic ieşeau la suprafață diverse persoane care pretindeau că 
sunt ba una sau alta dintre fiicele Romanovilor, ba fostul moş- 
tenitor al tronului, ba chiar țarul în persoană. Au existat filme, 
desene animate şi cărți bazate pe subiectul pretinsei supravieţu- 
iri a celei mai cunoscute dintre fiicele imperiale, Marea Ducesă 
Anastasia, iar acestea au reaprins interesul secolului al XXI-lea 
pentru ultima familie imperială rusă. În regimul sovietic, subiec- 
tul era absolut interzis, dar vremurile se schimbaseră şi curiozi- 
tatea firească a oamenilor în legătură cu ultima familie imperială 
părea să fie chiar încurajată. 

În sfârşit, preşedintele rus Boris Elțîn a autorizat în 
1991 deschiderea ştiinţifică a mormântului de la „Poiana 
purcelului”, iar preşedintele Comitetului Executiv al Regiunii 
Sverdlovsk, guvernatorul Eduard Rossel, a anunţat oficial 
presei descoperirea osemintelor care „este foarte posibil” 

să fi fost ale lui Nicolae Romanov — fostul țar al Rusiei —, 
ale soţiei sale, a trei dintre cei cinci copii ai lor şi ale unor 
servitori ai acestora. 

În iulie 1992, o echipă de specialişti în medicină legală, sub 
conducerea dr. William Maples de la Universitatea din Florida, 
a sosit în fostul Sverdlovsk, care acum revenise la numele lui 
iniţial, Ekaterinburg. Oamenii de ştiinţă au stabilit în scurt timp 
că, într-adevăr, rămăşiţele aparţineau ultimei familii imperiale 
ruse. În paralel, specialiștii legiști ruşi, folosind imagini digitale 
computerizate pentru a compara vechi fotografii ale familiei 
imperiale cu craniile descoperite, au anunţat că au reuşit să 
suprapună seturile de imagini, demonstrând în acest fel că 
rămăşiţele găsite aparțineau familiei Romanov. 

Câţiva ani mai târziu, în Regatul Unit, dr. Peter Gill, de la 
Laboratorul Ştiinţific de Cercetare Biologică, a efectuat testări 
ADN, comparând rămăşiţele de la Ekaterinburg cu ADN-ul 
prințului Philip, duce de Edinburgh, care era ruda cea mai 
apropiată, pe filieră maternă, încă în viață, a țarinei Aleksandra 
şi a copiilor ei. Studii asemănătoare ale profilului ADN s-au mai 
făcut şi în Statele Unite ale Americii de către dr. Mary-Claire King, 
de la Universitatea Berkeley din California, ca şi la Institutul de 
Patologie al Forţelor Armate ale Statelor Unite din Rockville, 
Maryland. | 

Toate analizele ADN au fost încheiate în toamna lui 1995 
şi au confirmat fără nicio urmă de îndoială că scheletele 
descoperite au aparținut Romanovilor. Printre acestea se afla 
şi cel care aparținuse fiicei celei mai mari a lui Nicolae al II-lea, 
Marea Ducesă Olga Nikolaevna Romanova, care avea douăzeci 
şi doi de ani atunci când a murit. 

Descoperirea de la Ekaterinburg şi identificarea ştiinţifică a 
osemintelor ar fi trebuit să pună punct teoriilor conspirative şi 

poveştilor despre moartea țarului şi a familiei sale. Dar, uimitor, 
controversa a continuat, iar la alimentarea ei a contribuit, 
deloc neglijabil, Biserica Ortodoxă Rusă și una dintre ramurile 
supraviețuitoare ale familiei extinse a Romanovilor, care au 
refuzat să accepte rezultatele ştiinţifice decisive care demonstrau 
că rămăşiţele găsite în apropiere de Ekaterinburg aparţineau cu 
adevărat familiei imperiale ucise. În sfârşit, rațiunea a învins 
şi, în iulie 1998, rămăşiţele Marii Ducese Olga, ale părinţilor şi 
a două dintre surorile ei au fost înhumate în cripta imperială a fa- 
'miliei din Catedrala Sfinţii Petru şi Pavel din Sankt Petersburg, 
atunci când s-a făcut şi comemorarea a optzeci de ani de la 
execuţia lor. Familia Romanov şi-a găsit, în sfârşit, locul de 
odihnă printre predecesorii săi regali. De-abia peste aproape 
zece ani au fost descoperite şi rămăşiţele lui Aleksei şi ale celei 
de-a patra surori, nu departe de locul unde fuseseră găsiţi 
ceilalți. Misterul de optzeci şi doi de ani care planase în jurul 
cadavrelor ultimei familii imperiale ruse fusese dezlegat. 


Rusia şi Romanovii 
înainte de Primul Război Mondial 


Chiar la începutul lui 1905, la mai puţin de un an de la 
naşterea îndelung aşteptată a moştenitorului la tronul rusesc, 
dinastia Romanov se afla la un pas de dezastru. În dimineaţa 
zilei de 9 ianuarie!, trupele imperiale au deschis focul asupra 
cetățenilor care se adunaseră la un protest în Piaţa Palatului 
din Sankt Petersburg. Protestatarii refuzaseră să se împrăștie 
înainte de a-i înmâna o petiție țarului lor, Nicolae al II-lea. În 
ziua care a ajuns, mai târziu, să fie cunoscută în istoria rusă 
ca „Duminica sângeroasă”, sute de muncitori neînarmaţi din 
Sankt Petersburg au fost împușcați şi ucişi, iar alte câteva mii 
au fost răniți. 

Aceea a fost ziua în care mitul „bunului țar”, căruia îi pasă 
de poporul său şi doreşte să aibă grijă de el, s-a prăbuşit şi el 
în zăpadă, lovit de moarte în faţa Palatului de Iarnă, laolaltă cu 
victimele uciderii în masă. În locul lui a apărut sintagma „sân- 
gerosul Nicolae”, care îl eticheta pe ţar ca un autocrat nemilos 


l Pe 9 ianuarie (stil vechi)/22 ianuarie (stil nou), în ziua cunoscută sub 
numele de „Duminica însângerată”, a avut loc la Sankt Petersburg o mare 
demonstraţie populară antiguvernamentală. Marșul de protest a fost dispersat, 
în forță, de cazaci, chiar în faţa Palatului de Iarnă al ţarului. Numărul victimelor 
variază de la o sursă la alta, dar este, în general, acceptată cifra de o mie de 
morţi şi răniți (nota coordonatorului, n.c.). 

ce ordonase moartea sutelor de cetăţeni nevinovaţi care nu 
făcuseră altceva decât să se strângă pentru a-i cere ajutor ca să 
obțină condiţii mai bune de muncă. 

„Duminica sângeroasă”, la care s-au mai adăugat şi conse- 
cinţele războiului dezastruos cu Japonia din anul precedent, au 
făcut ca popularitatea ţarului Nicolae al II-lea să se prăbușească. 
Nu a contat cu nimic faptul că Nicolae şi familia lui nici măcar 
nu erau în Sankt Petersburg în ziua aceea şi nici că ţarul nu a 
aflat de această tragedie decât după ce se terminase. Acum el 
era perceput de mulţi dintre supușii săi ca un tiran fără inimă, 
care îşi mânjise mâinile cu sângele unor ruşi nevinovaţi. Eve- 
nimentele au dus la izbucnirea unor greve generale copleşitoare şi 
la o nelinişte politică accentuată în toată Rusia şi, în cele din 
urmă, Nicolae al II-lea a fost nevoit să facă nişte concesii con- 
stituționale fără precedent pentru a-şi salva poziţia şi dinastia 
Romanov. Anul 1905 este, de fapt, considerat de mulţi istorici 
ca fiind anul primei revoluţii ruse. 

Nicolae a venit la tron în toamna lui 1894, fiind al doilea 
împărat rus cu acest nume și descendent direct al împărătesei 
Ecaterina cea Mare. Ascensiunea lui a avut loc pe neașteptate. 
Tată] lui Nicolae, țarul Alexandru al III-lea, a murit subit, rela- 
tiv tânăr, la vârsta de patruzeci şi nouă de ani. 

Evenimentele s-au desfăşurat cu rapiditate după moartea 
lui Alexandru. Noul ţar, care avea douăzeci şi şase de ani, s-a 
căsătorit repede cu cea care îi era de mai multe luni logodnică, 
prinţesa Alix de Hesse — nepoata reginei Victoria a Angliei. 
Cei doi se cunoşteau încă din adolescenţă. Ei erau întrucâtva 
înrudiți şi aveau numeroase rude comune, fiind amândoi ne- 
poţi ai prințului şi prinţesei de Wales, din diferite filiaţii. 

Înainte de căsătorie, prințesa Alix a trecut de la luteranism 
la ortodoxismul rusesc, aşa cum era stipulat de legea canonică, şi 
a fost rebotezată Aleksandra Feodorovna. Noua împărăteasă a 
ruşilor crescuse într-o lume foarte diferită: în liniştitul ducat 
de Hesse, pe Rin, fiind cea mai mică dintre fiicele supravie- 
țuitoare ale Marelui Duce de Hesse. Când Alix avea şase ani, 
mama ei, prinţesa Alice, care era una dintre fiicele reginei Vic- 
toria, a murit de difterie, la numai treizeci şi şase de ani. Tot în 
perioada aceea, Alix şi-a pierdut şi sora cea mică, care era par- 
tenera ei de joacă, din cauza aceleiaşi boli. Moartea prematură 
a celor mai apropiate persoane a afectat-o foarte mult pe fetiţă. 
Ea nu a mai fost niciodată copilul vesel şi lipsit de griji care 
fusese înainte de aceste tragedii. 

Alix avea doisprezece ani când l-a întâlnit prima dată pe 
tânărul ţarevici Nicolae, moştenitor al tronului rusesc, atunci 
când, în 1884, a călătorit cu familia în Rusia pentru a lua par- 
te la căsătoria surorii ei mai mari, Elisabeta. Marea ducesă Fli- 
zaveta Feodorovna, cum a fost ea numită ulterior, s-a căsătorit 
cu unul dintre unchii lui Nicolae, Marele Duce Serghei Alek- 
sandrovici. 

În secolul al XIX-lea, mulţi dintre membrii familiilor rega- 
le din Europa erau înrudiţi. Regina Victoria era numită „bunica 
Europei”, deoarece progeniturile ei erau dispersate pe tot con- 
tinentul în urma căsătoriilor făcute de numeroșii săi copii. Pe 
lângă descendența regală şi relaţiile diplomatice îmbunătăţite cu 
casele regale ale Greciei, Spaniei, Germaniei şi Rusiei, urmaşii 
Victoriei au mai căpătat şi altceva, mai puţin dezirabil: un mic 
defect aflat în gena care reglează coagularea sângelui şi cauzează 
o afecțiune medicală incurabilă numită hemofilie. În timpurile 
acelea, pacienţii care sufereau de această boală puteau efectiv să 

sângereze până la moarte. Până şi cea mai inofensivă vânătaie 
sau cucui se puteau dovedi fatale. Fiul Victoriei, Leopold, era şi 
el hemofilic şi a murit prematur, după o banală căzătură. 

Această genă a hemofiliei s-a transmis şi nepoților şi stră- 
nepoților de sex masculin ai Victoriei, din Spania şi Germa- 
nia, prin intermediul mamelor acestora. Chiar fratele lui Alix 
a murit în urma unor complicaţii date de hemofilie, la vârsta 
de trei ani, atunci când a avut răni relativ minore după o cădere 
accidentală de la fereastră. 

Incontestabil însă, efectul cel mai tragic şi mai semnificativ 
al genei hemofile a avut loc în casa imperială rusă. Întrucât 
codul de legi rusesc conţinea o prevedere, cunoscută ca legea 
salică, numai urmaşii pe linie masculină puteau accede la tron. 
Dacă Nicolae nu ar fi avut niciun fiu, atunci coroana i-ar fi re- 
venit fratelui său mai mic, Mihail. Însă, după zece ani de căs- 
nicie şi după naşterea a patru Mari Ducese perfect sănătoase, 
Nicolae şi Aleksandra au avut, în sfârșit, îndelung așteptatul 
fiu şi moştenitor despre care au aflat curând că este afectat de 
acea boală incurabilă. Puţini oameni ştiau că viaţa tânărului 
țarevici atârna de un fir de păr din cauza moştenirii sale gene- 
tice. Hemofilia lui Aleksei a rămas un secret bine păstrat. 

Toată familia şi-a revărsat iubirea asupra băieţelului; aces- 
ta era foarte protejat şi răsfățat. În 1912, pe când Aleksei avea 
opt ani, s-a aflat la un pas de moarte, după un accident minor 
petrecut în timp ce era cu familia lui în vacanţă în Polonia. Se 
pare că viaţa lui Aleksei a fost salvată de intervenţia unui țăran 
siberian, pe nume Grigori Rasputin. Nu era prima oară când 
se invocau puterile aparent miraculoase pe care acesta le-ar fi 
avut. De această dată, Rasputin nici măcar nu se afla în Polonia, 
ci transmisese sfaturi prin telegraf de la casa lui din Siberia. 

Fusese pregătit deja un necrolog care urma să anunţe trece- 
rea în neființă a succesorului la tron, iar medicii de la Curtea 
imperială renunţaseră să mai facă eforturi pentru a-l salva pe 
micuțul care părea că va muri. Dar, uimitor, Aleksei a început 
să-şi revină, încet, încet, după telefonul lui Rasputin. De aici 
înainte, omul pe care părinţii lui Aleksei îl numeau „prietenul 
nostru” sau „părintele Grigori” a devenit salvatorul fiului lor 
preaiubit, dar şi sfătuitorul spiritual, pe care îl considerau legă- 
tura lor directă cu Dumnezeu. 

În vara lui 1913, dinastia Romanov á serbat trei sute de ani 
de existență. Întunecatele „timpuri tulburi” din 1905 păreau 
să fie numai un vis urât, de mult uitat. Pentru a sărbători 
momentul, ţarul şi familia lui au făcut un pelerinaj pe la toate 


“locurile încărcate de străvechi semnificaţii istorice din regiunea 


Moscovei, iar poporul i-a aclamat. Nicolae şi Aleksandra erau 
din nou convinşi că oamenii îi iubeau şi că politica lor era cea 
bună. l 

Ar fi fost greu de imaginat pentru oricine, la momentul ace- 
la, că la doar patru ani după aceste zile de glorie va izbucni 
o revoluție care va răsturna de pe tron dinastia Romanovilor. 
Familia care era salutată cu entuziasm în timpul acestor cele- 
brări din 1913 nu avea să mai fie la domnie în Rusia în 1917. În 
schimb, ei aveau să fie arestați şi, la mai puțin de un an, aveau 
să fie morți — ucişi chiar de supușii lor. 

Au fost mai mulți factori care au condus la sfârşitul tragic al 
dinastiei imperiale ruse vechi de trei sute de ani. Printre cau- 
zele care au făcut ca evenimentele să scape de sub control s-au 
numărat şi pierderile grave din Primul Război Mondial, dar şi 
zvonurile care se răspândeau din ce în ce mai mult, conform 
cărora Rusia era condusă de un cuplu imperial controlat de 

influenţa lui Rasputin. Apogeul sângeros a venit în noaptea de 
17 iulie 1918, când un pluton de execuţie bolşevic i-a ucis pe 
ţar şi familia lui, cu puști, bastoane şi baionete. 

Este greu de spus că istoria ar fi fost diferită dacă băiatul 
care fusese sortit să moştenească coroana rusească ar fi fost 
sănătos ca şi surorile lui. Ar fi fost oare diferit destinul istoric 
al Rusiei şi al lumii? Este foarte limpede că tipul afecțiunii me- 
dicale a lui Aleksei a contribuit în mai multe feluri la căderea 
dinastiei Romanov. Hemofilia fiului a fost unul dintre prin- 
cipalele motive pentru care Nicolae şi Aleksandra s-au izolat 
la 'Ţarskoe Selo, în încercarea de a păstra secretul asupra bolii 
moștenitorului nu doar faţă de popor, ci şi față de membrii 
familiei lărgite. Hemofilia lui Aleksei a fost cauza principală 
a anxietăţilor teribile ale Aleksandrei, dar și a altor afecţiuni 
fizice ale acesteia, reale sau imaginare. Toate acestea i-au făcut 
să evite societatea şi au făcut ca familia imperială să se înstrăi- 
neze de popor. Acest comportament neobișnuit a fost greşit 
interpretat de clasa aristocratică superioară şi a declanșat con- 
flicte în interiorul acesteia, între cei care îi denigrau şi cei care îi 
susțineau pe Nicolae şi Aleksandra în momentele dificile. Izo- 
larea familiei ţarului a dus la apariţia unui climat plin de neîn- 
țelegeri, frustrări şi, în cele din urmă, resentimente. 

Poate că dacă ar fi ştiut mai mulți oameni din Rusia despre 
hemofilia lui Aleksei, aceştia nu ar mai fi dat crezare aluziilor 
suspicioase şi sinistre referitoare mai ales la relația Aleksandrei 
cu detestatul țăran siberian. Puterea de influenţă a lui Rasputin, 
cu siguranţă mare, a fost însă mult exagerată. Numai că deseori 
impresiile capătă aparenţa realităţii. 

Este un fapt incontestabil că Rasputin şi-a făcut loc în familia 
imperială din cauza hemofiliei lui Aleksei. El a contribuit foarte 

mult, chiar dacă neintenţionat, la discreditarea lui Nicolae ca 
ţar printre supuşii lui în timpul unui război fundamental, ceea 
ce a şi dus la abdicarea lui, dar și la asasinarea ulterioară a 
familiei sale. 

Povestea ultimilor Romanovi care au domnit continuă să-i 
fascineze atât pe cărturari, cât şi pe pasionaţii de istorie rusă. În 
această poveste se găseşte câte ceva pentru fiecare: o romantică 
relație de dragoste dintre un tânăr şi chipeş țar — stăpân peste 
a opta parte din lume — şi o frumoasă prinţesă germană care, 
pentru iubire, a renunțat la puternicele ei convingeri luterane 
şi la modul său de viață. Mai sunt şi minunaţii copii ai acestui 
cuplu: patru fete drăguţe şi un băiețel născut cu o boală care îi 
putea aduce moartea în orice clipă. Aici este şi controversatul 
bărbat „sfânt” care părea că-şi făcuse cu viclenie loc în palatul 
imperial şi despre care se credea că are o influenţă nefastă și 
imorală asupra ţarului, a țarinei şi a copiilor acestora. Întâlnim 
şi un personaj netot, destul de neverosimil, care, după alţii, 
era şireata „prietenă cea mai bună” a împărătesei. Acesta este 
Anna Virubova!, despre care se spunea că o manipulează pe 
împărăteasă şi chiar pe împărat, din culise, un personaj aliat 
cu Rasputin. 

Tot în această poveste găsim şi asasinate politice ale celor 
de la putere şi ucideri ale celor nevinovaţi, intrigi partizane, 


! Anna Aleksandrovna Virubova, născută Taneeva (1884-1964), doamnă 
de onoare, prietenă şi confidentă a țarinei Aleksandra Feodorovna. După 
lovitura de stat bolșevică, Anna Vîrubova a stat cinci luni în Cetatea Petru şi 
Pavel, din Sankt Petersburg. În decembrie 1920 a reuşit să fugă în Finlanda. 
La îndemnul lui Maxim Gorki, pe care îl cunoscuse în Rusia, şi-a scris 
memoriile în care povesteşte despre viaţa de familie a ultimului ţar, despre 
legăturile acestuia cu Rasputin, dar se pare că unele aspecte prezentate sunt 
exagerate. Din cauza infirmităţii sale, în ultimii ani ai vieţii s-a retras la 


-mănăstirea Hietaniemi, din Finlanda, unde a și murit (n.c.). 

greve muncitoreşti, revolte în masă şi un război mondial; 
o crimă, o revoluţie şi un sângeros război civil. Şi, în sfârşit, 
mai este şi un regicid: o execuţie secretă în miez de noapte a 
ţarului, a țarinei, a tuturor copiilor lor, a servitorilor și chiar a 
animalelor lor de companie, în pivniţa din „Casa cu destinaţie 
specială” (Casa Ipatiev) din inima Uralilor ruseşti. 

Ultima familie Romanov care a domnit a lăsat, fără să-şi dea 
seama, o vastă moştenire istorică. Datorită plăcerii lor de a face 
fotografii, obiceiului de a scrie scrisori şi tradiţiei de familie de 
a ţine jurnale zilnice, ei au oferit o imagine detaliată a vieţii lor. 
Țarul Nicolae, soţia lui şi toți copiii lor au ţinut jurnale, începând 
de la vârsta de nouă sau unsprezece ani. Jurnalele nu urmăreau 
descărcarea sufletului, ci, mai degrabă, consemnarea evenimen- 
telor cotidiene într-o manieră destul de subiectivă. Inevitabil, 
din când în când, apăreau în jurnal și emoţii sau păreri persona- 
le. Multe din aceste jurnale au fost distruse chiar de cei care le ți- 
neau când a izbucnit revoluţia, dar unele s-au păstrat. 

În centrul atenţiei acestei cărţi se află jurnalele fiicei celei 
mai vârstnice a ţarului, Marea Ducesă Olga Nikolaevna. Ori- 
ginalele acestor jurnale sunt păstrate astăzi la GARF (Arhive- 
le de Stat ale Federaţiei Ruse), în fondul 673, op. 1, dos. 271. 
Toate documentele care se află în acest fond sunt din perioada 
1895-1917. 'Tot în fondul 673 se mai găsesc documente care 
reflectă alte activităţi ale Marii Ducese, documente legate de 
munca de la infirmerie, de patronajul ei în diverse comitete, de 
regimentele militare pe care le-a condus, ca şi corespondența 
ei cu rudele şi cu prietenii. Jurnalele însă sunt, indubitabil, cel 
mai valoros document dintre toate. 

Olga Nikolaevna a început să ţină jurnale de la vârsta 
de nouă ani şi le-a scris în rusă. Prima însemnare apare pe 

l ianuarie 1905 („Am fost la biserică cu papa și cu mama”), iar 
ultima este datată 15 martie 1917, cu aproape un an şi patru 
luni înainte de moartea ei. Restul paginilor din jurnalul anului 
1917 au fost rupte. Nu este clar câte însemnări se mai aflau în 
acele pagini rupte, dar, judecând după ultima pagină păstrată, 
probabil că nu erau prea multe. 

În total sunt douăsprezece caiete care s-au păstrat din jur- 
nalul Olgăi. Din 1905 până în 1912, aceste jurnale sunt scrise 
pe caiete speciale de amintiri (22,86 x 33,02 cm), care aveau 
culori diferite pentru fiecare an, copertă de mătase cu data 
inscripționată pe ea. Din 1913 şi până în 1916 jurnalul este 
scris în caiete mari, cu coperţi de piele neagră, care cuprind un 
an întreg şi câteva luni din următorul. Jurnalul din 1910 
lipseşte — ars, probabil, chiar de Olga după revoluţie. 

Toate jurnalele conţin scurte consemnări care se referă la 
evenimente obișnuite, activităţi şi întâlniri care aveau loc în 
fiecare zi din an. 

Din 1911 încolo, Marea Ducesă a început să folosească niște 
coduri speciale. Maria Zemlianicenko a fost prima care a ob- 
servat, după lectura jurnalelor, că inițiala S vine de la numele 
celui pe care îl iubea Marea Ducesă. La o analiză mai atentă, 
s-ar părea că inițiala provine de la diminutiv, și nu de la numele 
persoanei. Cunoscând faptul că familia imperială obişnuia să 
folosească nume de alint când se adresau unul altuia, cum ar fi 
„Sunny” sau „Sunshine”, se poate specula că de la un asemenea 
cuvânt provine această literă. Iubitul său era „răsăritul ei de 
soare”, cel care îi aducea lumina în lumea ei cumva monotonă. 
Mai există coduri care se referă la alte poveşti de iubire. 

În aceste jurnale putem observa cum sentimentele juve- 
nile de afecţiune se transformau în adevărate dependențe 

psihologice: tânjeşte după „el” mereu, vrea să fie în apropierea 
„lui? îi este dor de „el”. Şi este întotdeauna copleșită de fericire 
când îl vede pe „dragul”, „fermecătorul”, „nepreţuitul” ei. Dacă 
vom compara jurnalele Olgăi cu alte jurnale ale vremii, este po- 
sibil să identificăm numele misterioşilor iubiți precum şi alte 
coduri secrete. Unele rânduri descifrate apar în această carte. 

Începând din august 1914, evenimentele din Primul Răz- 
boi Mondial şi îngrijirea răniților de la infirmeria unde activa 
Olga i-au ocupat toată viața. Acest lucru se reflectă foarte bine 
în scrierile ei. Afecţiunea pentru soldaţii răniți care au luptat 
pentru ţara lor, loialitatea sa față de Rusia, iubirea pentru pă- 
rinţii şi fraţii ei şi credinţa religioasă foarte puternică se reflec- 
tă în aceste consemnări din jurnal. 

Olga avea trei surori mai mici, la care se referă numindu-le 
OTMA, un acronim al numelor acestora: Olga, Tatiana, Maria 
şi Anastasia. Fratele lor, Aleksei, apare, de obicei, separat de ele, 
nu numai din cauza faptului că era singurul băiat, ci şi din 
cauza statutului său de moştenitor al tronului rus. 

Unul dintre cei mai cunoscuţi domnitori ruşi a fost împără- 
teasa Ecaterina cea Mare. De ce nu ar fi putut şi fiica cea mare 
a ţarului să moştenească tronul? Răspunsul se găseşte cu mai 
multe generaţii în urmă. După moartea mamei sale, fiul 
Ecaterinei, țarul Pavel I, a instaurat rapid legea salică, din cauza 
urii pe care i-o purtase răposatei împărătese. Pavel voia să împie- 
dice accesul oricărei alte femei la tronul rusesc. 

Dacă nu ar fi existat această lege salică, cea mai mare fiică 
din familia imperială ar fi fost recunoscută ca moştenitoare 
prezumată şi ar fi devenit împărăteasă în lipsa unui moştenitor 
legitim pe linie masculină. În cazul lui Nicolae și al Aleksandrei, 
nu ar mai fi fost imperios necesar să încerce să dobândească 

un fiu, iar mai târziu să încerce să îl țină în viață pe acesta cu 
orice preţ, cel puţin nu din motive politice. În 1917, ţarul a ab- 
dicat; faptul că fiica nu putea moşteni tronul, la care-se adăuga 
starea precară de sănătate a lui Aleksei, a dus, de fapt, la sfârşi- 
tul dinastiei Romanovilor. 

Iarăşi, nu putem spune cum ar fi evoluat istoria dacă legea 
salică nu ar fi împiedicat-o pe Olga sau pe alta dintre surorile 
ei să fie încoronată împărăteasă. Această tânără femeie a fost 
martoră la evenimente istorice, iar dacă deciziile şi acţiunile 
predecesorilor ei ar fi fost altele, Olga ar fi putut juca un rol 
mult mai important în istoria Rusiei şi, cu siguranţă, în istoria 
întregii lumi. 

Dar, aşa cum au stat în realitate lucrurile, în 1917-1918, 
Marea Ducesă Olga a avut un rol prea puţin important din 
punct de vedere politic. Ea a fost ucisă împreună cu părinţii şi 
cu ceilalți frați, nu pentru ce a făcut sau pentru ce ar fi putut să 
facă, ci pentru statutul pe care îl avea. 

Jurnalele care au supravieţuit, pe care le-au ţinut toate fii- 
cele lui Nicolae al II-lea, au fost păstrate în arhivele rusești sub 
strictă supraveghere până de curând. Cele mai multe dintre ele 
nu au fost traduse sau publicate vreodată. Această carte include 
şi traducerile unor fragmente semnificative din jurnalul Marii 
Ducese Olga, care acoperă perioada 1914-1917, de la Primul 
Război Mondial până la Revoluţia rusă. Am mai inclus şi o 
serie de scrisori adresate de aceasta tatălui ei, din aceeaşi pe- 
rioadă, scrisori care până acum nu au fost publicate. Acolo 
unde jurnalul Olgăi se încheie brusc, mi-am permis să conti- 
nui povestea cu fragmente din jurnalele lui Nicolae al II-lea sau 
cu fragmente din memoriile prietenilor apropiaţi ai familiei, 
asociaţilor ei, dar şi cu alte documente referitoare la perioada 

respectivă. Am inclus aici memoriile unui prieten și apropiat al 
familiei, cum a fost Anna Vîrubova, sau memoriile unui per- 
sonaj cu un rol foarte important în epocă, așa cum a fost şeful 
guvernului provizoriu, Aleksandr Kerenski!. 


! Aleksandr Fiodorovici Kerenski (1881-1970), avocat şi om politic rus, 
membru al partidului trudovicilor, prim-ministru al guvernului provizoriu 
rus înainte de Revoluţia din 1917. Întâmplarea face ca tatăl lui Kerenski, 
Feodor, să fi fost profesorul şi directorul tânărului Vladimir Ilici Ulianov 
(Lenin). În urma formării guvernului provizoriu rus, a fost numit iniţial 
ministru al Justiţiei, apoi ministru de Război şi, din iulie 1917, prim-minis- 
tru. Pe 25 octombrie (stil vechi)/7 noiembrie (stil nou), bolşevicii au preluat 
puterea, în urma actului care avea să devină cunoscut în istorie sub numele 
de Marea Revoluţie din Octombrie (de fapt, o lovitură de stat). Scăpat cu 
viaţă din această confruntare, s-a ascuns câteva luni, apoi a plecat în Franţa. 
Ulterior, când germanii au ocupat Franţa, în 1940, a fugit în SUA, unde a 
trăit până la sfârșitul vieţii (n.c.). 


Copilăria Olgăi Romanova 


Ştim prea puţine despre această strănepoată a reginei 
Victoria. Am văzut poze cu ea, în care stă jos, alături de 
surorile ei, în picioare, îmbrăcată în rochie de Curte, sau 
călare, îmbrăcată în uniformă militară. Am auzit anumite 
lucruri despre viaţa ei, despre devotamentul față de surori, de 
părinţi şi de fratele mai mic, dar puţini ştiu că mentalitatea 
ei, inteligența și calităţile pe care le avea ar fi făcut din ea o 
personalitate remarcabilă, dacă ar fi trăit. 

MERIEL BUCHANAN 


Cine a fost Marea Ducesă Olga Nikolaevna Romanova? 
Fiica ambasadorului britanic, Meriel Buchanan, vorbeşte des- 
pre Marea Ducesă Olga ca despre un personaj învăluit de mis- 
ter în scurta ei existenţă. Jurnalele personale ale Olgăi ne oferă 
posibilitatea de a înţelege mai bine viaţa şi epoca în care a trăit 
cea mai mare fiică a ultimului ţar rus. 

O fetiță zdravănă a venit pe lume pe 15 noiembrie (stil 
vechi! — 3 noiembrie) 1895, în Sankt Petersburg, Rusia. În 


! În ţările catolice, calendarul gregorian (pe stil nou) a înlocuit calen- 
darul iulian (stilul vechi) începând din anul 1582. Această schimbare s-a 
făcut în țările protestante și ortodoxe cu o întârziere considerabilă. În Rusia, 
schimbarea a avut loc după Revoluţie, în 1918 (aici şi în continuare, toate 
notele neatribuite aparțin editorului american). 

acea zi, tatăl ei, ţarul Nicolae al II-lea, scria în jurnalul său: 
„O zi de care îmi voi aduce aminte mereu [...]. La ora nouă 
fix s-a auzit strigătul copilului şi toți am răsuflat uşuraţi! 
Ne-am rugat şi i-am pus numele Olga fiicei noastre trimise de 
Dumnezeu!” 

Mătuşa Olgăi, Marea Ducesă Ksenia, făcea o consemnare 
mult mai cinică în jurnalul ei, pe data de 3 noiembrie: „Naşterea 
unei fiice a lui Nicky şi Alix! O mare bucurie, deşi e păcat că nu 
a fost băiat! [...] Copilul este uriaş — cântărește 10 pounds! — şi 
a trebuit să fie scos cu forcepsul!” 

Marea Ducesă Olga Nikolaevna Romanova a fost primul 
dintre cei cinci copii ai ţarului Nicolae al II-lea şi ai țarinei 
Aleksandra Feodorovna. Născută la Palatul Anicikov, casa 
părintească a lui Nicolae, unde cuplul imperial s-a stabilit la 
început, Olga a venit pe lume „în plină glorie” — în timpul 
domniei imperiale a părinţilor ei. Titlul ei rusesc, velikaia kni- 
aghina, se traduce exact prin „mare prințesă”, ceea ce însemna 
că Olga, ca „alteţă imperială”, era mai mare în rang decât alte 
prințese din Europa care abia dacă erau „alteţe regale”. „Mare 
Ducesă” este formula uzuală, preluată din engleză. 

Mama Olgăi, Aleksandra, şi-a şocat bunica, regina Victoria 
a Angliei, atunci când a insistat să-şi hrănească la sân copilul 
nou-născut, lucru neobişnuit pentru femeile aristocrate, ca să 
nu mai vorbim de cele din familia regală din secolul al XIX-lea. 
Olga a fost singura dintre fraţii săi care a cunoscut-o în carne 
şi oase pe formidabila ei străbunică englezoaică, cea care era, 
în acelaşi timp, şi una dintre nașele sale de botez. Micuța Mare 
Ducesă avea o vârstă prea fragedă, probabil, pentru a-şi aminti 


1 Unitate de măsură pentru greutăţi de 0,4536 kg, întrebuințată cu precă- 
dere în ţările anglo-saxone. În România a fost folosită, în trecut, denumirea 
pfund sau funt (n.c.). 

de vizita la Curtea britanică, întrucât această vizită a fost făcută 
de familia ei în perioada copilăriei sale. Împărăteasa Aleksan- 


«dra, pe care familia ei o numea Alix, era una dintre nepoatele 


favorite ale reginei Victoria. Victoria a fost încântată să-şi vadă 
noua strănepoată şi să-şi petreacă puţin timp cu aceasta, pozând 
alături de ea în numeroase fotografii. 

Când Olga avea aproape doi ani, în 1897, ea a devenit sora 
cea mare pentru o altă fiică imperială, Tatiana. Mai târziu, 
în jurnalele ei, Olga se va referi la ea şi la sora ei Tatiana ca la 
„Noi 2”. Cele două fete erau foarte apropiate de vârstă şi par- 
ticipau împreună la aproape toate activitățile şi deseori erau 
îmbrăcate în costumaţii identice. 

În 1898, familia mărită s-a mutat, în final, din Palatul Anici- 
kov din Sankt Petersburg, unde locuiau cu bunica Olgăi, împă- 
răteasa-mamă. Ei s-au instalat în Palatul Alexandru, la Țarskoe 
Selo (în traducere literală „Satul țarului”, o suburbie a Sankt 
Petersburgului), pe care au făcut-o reşedinţa lor permanentă. 
Într-un an, Olga a mai avut o soră, pe Maria. 

În 1901, tocmai când Olga şi familia ei se pregăteau să plece 
în vacanţă la Peterhof, un oraş de pe ţărmul Golfului Finic, ctito- 
rit de Petru cel Mare, Olga s-a îmbolnăvit de febră tifoidă. Ace- 
eaşi boală îi fusese fatală străbunicului Olgăi, prințul Albert, 
consortul Victoriei. Marea Ducesă de şase ani, grav bolnavă, a 
fost îngrijită de mama şi de guvernanta ei, Margaret Eagar, timp 
de şase luni lungi şi epuizante. Multă vreme se părea că Olga nu 
va supravieţui, dar ea a rezistat. Olga era încă în convalescență 
când s-a născut şi cea mai mică dintre surori, Anastasia. Olga a 
fost dezamăgită că nu a putut participa la botezul nou-născutei, 
care ar fi fost pentru ea prima ceremonie „oficială”. 

Pentru că familia imperială se mărise tot mai mult, părinţii 
Olgăi s-au străduit să le asigure o viaţă „normală” fiicelor lor. 

La fel ca orice familie rusească, ei respectau toate sărbătorile 
ortodoxe, cum era, de exemplu, Crăciunul, când îşi ofereau ca- 
douri şi decorau bradul. Eagar, care fusese guvernanta fetelor 
din 1898, îşi aminteşte în memoriile sale de un anumit Cră- 
ciun la care tinerele Mari Ducese au fost încântate când şi-au 
văzut mama îmbrăcată de sărbătoare pentru ceremonie. Ele se 
învârteau în jurul ei cu o admirație mută, când deodată Olga 
a bătut din palme şi a exclamat entuziastă: „O! Mamă, eşti fru- 
moasă ca un brad de Crăciun!” 

Copiii făceau cu mâinile lor cadourile de Crăciun şi de ani- 
versări pentru părinţii lor, de obicei broderii. Într-un an, de 
Crăciun, Olga a insistat să facă pentru tatăl ei un şervet pen- 
tru ceainic, în ciuda încercărilor lui Eagar de a o convinge să se 
răzgândească. Ştergarul avea un desen care reprezenta un mic 
ceainic ce ţiuia pe foc şi la acest desen Olga a făcut o bordură 
albastră din broderie, iar fetiţa a fost foarte fericită de realiza- 
rea ei. Când a venit Crăciunul, i l-a oferit tatălui său, spunân- 
du-i: „Doicăi i-a fost teamă că nu îţi va fi folositor, fiind doar 
un ştergar de ceainic, dar ai putea să-l pui pe masă şi să-l folo- 
seşti ca pe un milieu, sau ai putea să-l agăţi pe perete, ca pe un 
tablou. Uite ce bordură frumoasă are? 

Din multele anecdote intime ale guvernantei sale, avem 
ocazia să ne facem o idee despre felul în care gândea Olga când 
era copil. Cel mai relevant lucru este atitudinea Olgăi în legă- 
tură cu statutul ei de cea mai vârstnică odraslă imperială. Mica 
Mare Ducesă era întotdeauna interesată de poveştile biblice, 
cum ar fi aceea a lui Iosif şi a fraţilor lui. Când Eagar a afirmat 
că a fost urât că fraţii au fost aşa de nemiloși şi de invidioşi cu 
fratele lor mai mare, Olga a spus: „Iosif nu era cel mai mare, 
iar haina cea frumoasă ar fi trebuit să-i fie dată celui mai mare; 
ceilalți frați ştiau asta, şi poate de aceea l-au băgat în sac? Orice 

argument a fost inutil — simpatia Olgăi se îndrepta către frate- 
le mai mare al lui Iosif, Ruben. 

O altă întâmplare similară a avut loc atunci când copiilor și 
prietenilor acestora li s-a prezentat un film. În film era vorba 
despre două fetițe care se jucau în grădină, iar fata cea mare a 
încercat să-i ia o jucărie celei mai mici. Pentru că nu a reuşit, 
cea mare a luat o lingură și a lovit-o pe cea mică, iar aceasta i-a 
dat jucăria şi a început să plângă. Tatiana se întristase şi plân- 
gea pentru biata fetiță care fusese așa de rău tratată, dar Olga a 
spus: „Sunt sigură că jucăria era a surorii mai mari, iar aceasta 
a fost drăguță şi i-a împrumutat-o celeilalte; după aceea a ce- 
rut-o înapoi, iar sora cea mică nu a vrut să i-o mai dea, aşa că 
a trebuit s-o bată” 

Când i s-a citit prima oară Alice în Țara Minunilor, Olga a 
fost scandalizată de comportamentul reginelor. „Nicio regină”, 
a spus Olga, „nu ar putea să fie aşa de nepoliticoasă” Din cărți 
şi din povești, Olga a aflat nişte lucruri despre lumea de afară 
pe care ea nu le trăise niciodată. Când i s-a citit capitolul din 
Alice în Țara Minunilor în care era vorba despre călătoria lui 
Alice cu trenul, a fost foarte amuzată că Alice nu avea propriul 
ei compartiment. I s-a explicat că fiecare persoană trebuia să-și 
cumpere bilet şi să ocupe doar un loc în compartiment și că unele 
bilete costă mai mult decât altele, iar biletele cele mai scumpe îţi 
asigură locurile cele mai bune. La fel de amuzată, Olga a între- 
bat: „Şi atunci când mergi cu trenul, este posibil ca o persoană 
care are același fel de bilet cu tine să nimerească în acelaşi com- 
partiment?” Indiferent cât de mult au încercat părinţii Olgăi să 
ducă o viață normală, multe lucruri cotidiene, cu care oamenii 
de rând erau obişnuiţi, pentru Olga rămâneau străine. 

În 1904 s-a născut mult aşteptatul moştenitor al tronului ru- 
sesc, iar acest eveniment a adus încântare în familia imperială 

şi în întreaga ţară. Cu această ocazie, Olga a avut prilejul să 
participe pentru prima oară la o mare ceremonie oficială, bo- 
tezul fratelui ei, Aleksei. Dar băieţelul care era destinat să ajun- 
gă următorul țar al Rusiei se născuse cu hemofilie, o afecțiune 
rară a sângelui şi incurabilă. Boala băiatului a făcut ca familia 
imperială să fie şi mai unită, dar a fost, bineînţeles, şi o sursă 
de anxietăţi profunde pentru părinţii Olgăi. Disperarea țaru- 
lui şi a țarinei, din cauza hemofiliei lui Aleksei, a contribuit şi 
la dependența acestora de charismaticul țăran siberian Grigori 
Rasputin, care era considerat vraci — iar acest lucru a avut o 
importanţă istorică majoră. În ceea ce o priveşte pe Olga, ea își 
iubea necondiţionat frăţiorul, la fel ca şi pe celelalte surori ale 
lui Aleksei, şi era extrem de protectoare cu el. 

Încă de când era copil, Olga s-a dovedit a fi cea mai medi- 
tativă şi mai analitică dintre fraţi. În 1904, când avea opt ani, a 
izbucnit războiul dintre Rusia şi Japonia. Toate fetele, inclusiv 
Anastasia, care avea trei ani, lucrau de zor la mașinile de trico- 
tat făcând fulare pentru soldaţi, iar cele două fete mai mari cro- 
şetau şi bonete. Într-o zi, Olga, care lucra cu râvnă la croşetat, 
i-a spus din senin lui Margaret Eagar: „Sper că soldaţii ruşi îi 
vor omori pe toţi japonezii, să nu mai rămână niciunul.” Când 
guvernanta a încercat să-i explice că în Japonia erau mulți oa- 
meni nevinovaţi, copii şi femei, care nu participă la luptă, Olga 
s-a gândit puţin. Apoi a întrebat dacă în Japonia există şi un 
împărat şi, după ce a aflat că există, a continuat să pună și alte 
întrebări despre Japonia. După un timp, Olga a spus încet: „Nu 
ştiam că şi ei [japonezii] sunt oameni ca noi” După acest 
dialog, Olga nu a mai spus niciodată că ar vrea să audă că toți 
japonezii sunt morți. 

Când a început să citească singură, una dintre temele pre- 
ferate ale Olgăi era istoria europeană medievală. După cum 

spune Eagar, Olga citise odată o poveste despre execuţia prin- 
tului velş Llewellyn. Englezii l-au decapitat şi i-au trimis ca- 
pul la Londra, iar episodul acesta a impresionat-o profund pe 
fetiță. Ea a fost îngrozitor de şocată şi a exclamat: „Bine că 
măcar murise înainte de a-i tăia capul; l-ar fi durut mai tare 
dacă era viu.” Guvernanta i-a explicat că nu întotdeauna erau 
aşa de blânzi şi că de obicei le tăiau capetele când erau vii, la 
care Olga a răspuns: „Eu cred că azi oamenii sunt mai buni 
decât erau înainte. Mă bucur foarte mult că trăiesc acum, când 
oamenii sunt aşa de buni.” 

După spusele guvernantei sale, Olga a avut profesori de 
muzică, de rusă şi de matematică. Odată, profesorul ei de ma- 
tematică îi dăduse o temă; Olga a cerut permisiunea să se ducă 
la profesorul de rusă, care se afla la oră cu Tatiana, în camera 
alăturată. Când a întrebat-o de ce vrea să se ducă la el, Olga i-a 
spus că vrea să-l întrebe cum se scrie „aritmetică. Atunci, pro- 
fesorul de matematică i-a spus cum se scrie acest cuvânt care i 
se părea ei aşa de greu, iar ea s-a arătat plină de admiraţie pen- 
tru el: „Ce deştept eşti şi ce mult trebuie să fi învățat ca să ştii 
nu numai să numeri aşa de bine, ci şi cum se scrie un cuvânt 
aşa de lung!” 

Pierre Gilliard, profesorul de franceză al Marii Ducese, 
descrie în memoriile sale prima întâlnire cu Olga: „Cea mai 
mare dintre Marile Ducese, Olga, o fată de vreo zece ani [era] 
foarte blondă, cu nişte ochi plini de maliţiozitate şi cu un năsuc 
uşor retrousse!; [ea] mă studia având aerul că vrea să-mi găsească 
punctul slab — cu toate acestea, copilul îți inspira o senzaţie de 
puritate şi de sinceritate şi mi-a câştigat pe loc simpatia.” 

Despre Olga toată lumea spunea că este cea mai inteligentă 
şi studioasă dintre odraslele imperiale şi, totodată, cea mai 


1 „Cârn” (fr. în original) (n.red.). 

înclinată spre autoanaliză, chiar melancolică. În 1905, când avea 
în jur de zece ani, Olga a început să-şi consemneze gândurile şi 
activităţile zilnice într-un jurnal personal, aşa cum era tradiția 
în familia imperială. A ţinut aceste jurnale până în martie 1917, 
până la momentul abdicării tatălui ei de la tronul rus. 

Din cauza îmbolnăvirilor frecvente ale mamei sale şi a ne- 
plăcerii acesteia de a participa la evenimente publice, i-a reve- 
nit Olgăi, pe măsură ce creştea, rolul de a îndeplini sarcinile pe 
care în mod normal ar fi trebuit să le aibă consoarta ţarului. 
Dintre toţi copiii imperiali, Olga era cea mai apropiată de ta- 
tăl său, dar ea ţinea la fel de mult la ambii ei părinţi, așa cum 
se vede din jurnalele sale. Deşi scrie că, ocazional, ea şi mama 
ei nu erau de aceeaşi părere, Olga era extrem de protectoare și 
plină de afecţiune când era vorba de sănătatea Aleksandrei. 

La fel ca tatăl ei, şi Olgăi îi plăcea să facă plimbări lungi prin 
anumite locuri din 'Țarskoe Selo. Deseori ea a afirmat că la un 
moment dat va trăi într-un sătuc, pentru că prefera natura în 
defavoarea oraşului. Olgăi îi mai plăcea să navigheze cu iahtul 
imperial Standart şi se bucura de excursiile anuale de vară pe 
Marea Neagră în Crimeea, ca şi de celelalte vacanțe pe care 
familia le petrecea în Finlanda şi Polonia. 

Odată cu trecerea timpului, la dragostea Olgăi de natură s-a 
adăugat şi cea pentru cărți: autori clasici, istoria Rusiei și lucrări 
despre viaţa țăranilor, despre tradiţii şi obiceiuri străvechi, des- 
pre legile sau geografia poporului ei. Avea o memorie extraor- 
dinară. Potrivit lui Meriel Buchanan, nu uita niciodată nimic 
din ce i se spusese vreodată. De asemenea, Olga iubea muzica 
şi era o pianistă excelentă. 

La fel ca şi surorile ei, Olga era extrem de interesată de pro- 
blemele altora. Ea a fost cea care a observat existenţa unei fetițe 
cu handicap în casa unuia dintre paznicii de la Ţarskoe Selo şi 

a insistat să devină protectoarea acesteia. A aranjat ca fetița să 
fie dusă la un spital și îşi propusese să-i plătească îngrijirea din 
propria alocaţie. Bineînţeles, Olga nu prea avea idee despre va- 
loarea banilor. Mica alocaţie pe care o primeau copiii imperiali 
se cheltuia pe cadouri simbolice pentru părinți şi pentru alte 
persoane din gospodărie. 

În memoriile ei, Meriel Buchanan descrie felul în care arăta 
Olga la cincisprezece ani, atunci când a participat la un bal im- 
perial în 1910: „În acea seară [...] ea purta o rochie de şifon de 
un roz pal, cu o croială simplă, aproape clasică, părul ei auriu, 
pieptănat cu cărare pe mijloc, era legat cu o panglică argintie și 
singura bijuterie era un şirag de perle în jurul gâtului ei zvelt” 
Nu avea trăsăturile regulate, de o frumuseţe aproape mistică, 
ale surorii ei, Tatiana Nikolaevna, dar, cu nasul ei delicat, cu 
gura ei mare şi zâmbitoare, cu ochii ei albaştri strălucitori, avea 
un farmec, o prospeţime şi o exuberanţă încântătoare care o 
făceau irezistibilă” 

În noiembrie 1911, Olga a împlinit şaisprezece ani, vârsta 
care era considerată ca majorat pentru rusoaicele din familiile 
aristocratice. Toate tinerele așteptau cu nerăbdare primul lor 
bal „de majorat”, prima ieşire în societate. Un mare dineu şi o 
petrecere de gală au fost organizate în ziua aceea la palatul din 
Livadia, în Crimeea, cu ocazia aniversării Olgăi. 

Cei care au primit invitaţia aceasta s-au considerat extrem 
de onoraţi: „Maiestăţile Lor imperiale [vă] invită la un dineu 
urmat de o petrecere cu dans care va avea loc joi, 3 noiembrie, 
la ora 6.45 seara, la Palatul Livadia” Ținuta pentru o aseme- 
nea ocazie era strict reglementată: „Cavalerii militari vor purta 
frac cu epoleţi [...]. Civilii vor purta ţinută de seară cu crava- 
tă albă” 

Generalul Aleksandr Spiridonovici, şeful Poliţiei Persona- 
le Secrete, care a fost însărcinat cu asigurarea protecţiei lui 
Nicolae al II-lea şi a familiei lui din 1905 până în 1914, a descris 
această gală: „Cina a fost servită pe mese mici. O mulţime de 
lumânări, argintărie şi flori. La o masă rotundă, așezată în 
mijloc, stăteau Maiestăţile Lor, Marii Duci Nikolai Nikola- 
evici, Piotr Nikolaevici, Aleksandr Mihailovici, Gheorghi 
Mihailovici, cu soțiile, şi Ministrul Curţii. Vedeta petrece- 
rii, Olga Nikolaevna, într-o rochie roz, pentru prima oară cu 
părul prins în coc, prezida masa. Escorta ei era N.P. Sablin. 
Fiind încă foarte tânără şi foarte naivă, ea îl întreba adesea ce 
să facă [...]. Îmbujorată, fermecătoare în rochia ei roz, Olga 
Nikolaevna radia, efectiv, de bucurie la favoarea care fusese 
acordată regimentului său [Regimentul al IX-lea de husari din 
Elisavetgrad, al cărui comandant era Olga]. Ei au felicitat-o și 
i-au sărutat mâna.” 

Spre deosebire de sora ei Maria, Olga nu prea vorbea des- 
pre dorința de a avea un soţ și mulţi copii. Totuși, este limpe- 
de din jurnalele ei că era o fată foarte romantică, ce îi idealiza 
deseori pe tinerii de care se îndrăgostea. În iarna lui 1913, 
după ce Olga a împlinit optsprezece ani, mai mulți tineri 
de viță regală fuseseră luaţi în considerare ca potenţiali soți 
pentru Olga. Printre aceştia se afla şi vărul ei, Marele Duce 
Dmitri, prinţul Arthur of Connaught, ducele de Leuchtenberg, 
şi chiar, pentru scurtă vreme, Edward, prinţul de Wales. 

Când prinţul încoronat al României şi prinţesa au vizitat 
Rusia, au fost însoțiți de cel mai vârstnic dintre fiii lor, prin- 
țul Carol, şi toată lumea aştepta cu nerăbdare anunţul logod- 
nei acestuia cu Olga. Familia regală română a rămas la Țarskoe 
Selo mai multe zile, dar, în final, nu a ieşit nimic din această 
afacere. Era evident că între Marea Ducesă şi prinț nu a existat 

niciun fel de atracție. Olga a menţionat fugar această vizită în 
jurnalul ei, iar senzaţia care se desprinde din aceste rânduri 
este cel mult de dezinteres. 

Totuşi, cele două familii regale nu au renunţat definitiv la 
ideea unei căsătorii, iar în vara aceea, Olga şi părinţii ei s-au 
îmbarcat pe Standard şi au plecat la Constanţa, în România. 
Olga era mult prea inteligentă ca să nu-şi dea seama care era, 
de fapt, scopul acestei vizite. Ea i-a spus lui Pierre Gilliard că 
este conştientă că toată lumea speră să se facă o logodnă româ- 
nească, dar că tatăl ei i-a promis că nu o va obliga să încheie o 
căsătorie împotriva voinţei sale. 

Cu diplomaţie, Olga nu a spus niciodată că nu îl place pe 
prinţul român ca potenţial soţ. În schimb, a afirmat că nu vrea 
această căsătorie, deoarece ar fi nevoită să părăsească Rusia 
preaiubită şi chiar să-şi schimbe naționalitatea, dacă ar fi obli- 
gată să-l ia în căsătorie pe prinţul Carol. Ideea logodnei româ- 
neşti a fost în cele din urmă abandonată şi, cum Rusia a intrat 
în acea vară în războiul mondial care începuse, nu s-a mai dis- 
cutat despre acest lucru. 

Izbucnirea războiului a adus mari schimbări în viaţa Olgăi. 
În loc de activităţile sociale şi de balurile din vreme de pace, 
Olga şi Tatiana, alături de mama lor, au început pregătirea de 
asistență medicală militară. Faptul că au lucrat cot la cot, adu- 
cându-şi şi ele contribuţia la efortul de război, a consolidat, 
fără îndoială, legăturile strânse dintre cele două surori, Olga şi 
Tatiana, „Noi 2”. 

Din august 1914, jurnalele Olgăi sunt pline de impresiile şi 
gândurile ei despre pacienţii de care aveau grijă şi despre infir- 
meria care fusese organizată la Palatul Ekaterina din Țarskoe 
Selo, care era spitalul personal al celor două surori. Cele două 
surori mai mici, Maria şi Anastasia, aveau infirmeria lor, 

separată de cealaltă; totuşi, ele erau prea mici ca să se pregă- 
tească efectiv ca „surori ale milei”!. 

Spre sfârşitul lui 1916, evenimentele au adus din ce în ce 
mai multe necazuri Olgăi şi familiei sale. Meriel Buchanan îşi 
amintea: „Fiindcă îşi petrecea tot timpul lucrând la spital, 
spetindu-se pentru răniţi, având grijă de fratele ei care se îm- 
bolnăvise iar după ce vizitase Cartierul General, Marea Ducesă 
Olga îşi vedea mama pe zi ce trece mai epuizată, mai tensiona- 
tă, mai nefericită şi, în cele din urmă, de-a dreptul copleşită de 
tristeţe, după ce Rasputin a fost ucis pe 16 decembrie 1916? 

Se poate ca Olga să fi fost singura dintre fraţi care a înţe- 
les măcar o parte din implicaţiile evenimentelor care aveau 
loc în ţară. Potrivit lui Buchanan, Olga „era perfect conştientă 
de amenințările şi de pericolele din ce în ce mai mari. «Cum 
de în ţară s-a ajuns la acest curent de opinie împotriva tatălui 
meu?», a întrebat-o ea pe una dintre doamnele de la Curte, 
iar aceasta din urmă a răspuns că explicaţia ar trebui căuta- 
tă în urmă, în timpul domniei bunicului ei, care anulase toa- 
te planurile constituționale progresiste ale străbunicului ei, 
Alexandru al II-lea. Olga a rămas tăcută şi gânditoare, proba- 
bil nu pe deplin mulțumită de răspuns, întrebându-se dacă nu 
vor mai fi existat şi alte motive de rău augur pentru neliniştea 
şi tulburarea pe care mai mult le intuia decât le ştia, dar care o 
umpleau de o anxietate din ce în ce mai mare.” 

Olga a încetat să mai scrie în jurnal în martie 1917, în mo- 
mentul în care evenimentele înfricoşătoare ale Revoluţiei ruse 
au început să se intensifice. Nu a existat nicio explicaţie, nici 
măcar o aluzie referitoare la decizia ei. Mai târziu, ea a mai 


! Numele pe care îl purtau infirmierele ruse din perioada pre-revoluţio- 
nară. În 1916, numărul „surorilor milei” din Societatea rusă a Crucii Roşii 
era de aproape 25 000 (n.red.). 

scris un număr de scrisori din exil, către rude şi prieteni, dar 
în jurnal nu a mai scris niciun rând, iar în cele din urmă chiar 
l-a distrus pe cel mai recent dintre ele. Nu este clar de ce a ales 
să ardă o parte din jurnalele ei, aşa cum au făcut, de altfel, şi su- 
rorile ei, şi de ce a păstrat, totuşi, o parte din ele. Poate pentru 
că majoritatea jurnalelor fuseseră deja împachetate în cufere şi 
valize atunci când familia s-a mutat în Siberia şi în Urali şi nu 
a mai avut acces la ele. 

Viaţa Olgăi s-a sfârşit înainte de a împlini douăzeci şi trei 
de ani, o viaţă care, după cum spun mulți, ar fi avut un mare 
potenţial. Ce fel de femeie ar fi fost dacă i s-ar fi oferit şansa să 
trăiască o viaţă normală? Nu va şti nimeni niciodată. Tot ce a 
rămas în urma ei sunt jurnalele și scrisorile Marii Ducese Olga 
Nikolaevna Romanova şi impresiile celor care au cunoscut-o. 
Ele ne oferă posibilitatea să aruncăm o privire asupra caracte- 
rului acestei tinere sensibile şi inteligente, care a fost cea mai 
vârstnică fiică a ultimului ţar al Rusiei. 


1914 


Anul 1914 a început ca oricare altul pentru familia impe- 
rială şi pentru Rusia şi nimeni nu avea cum să știe că avea să 
fie anul în care totul se va schimba. Anna Virubova, prietena 
apropiată a împărătesei Aleksandra, scrie în memoriile sale: 
„1914, anul care avea să fie fatal pentru biata noastră patrie 
natală şi pentru aproape întreaga lume, a început pașnic şi calm.” 
La începutul verii, familia a plecat la Livadia, în Crimeea, în 
tradiționala vacanţă la Marea Neagră. 

În august, Rusia a intrat în Primul Război Mondial, iar viaţa 
familiei nu avea să mai fie niciodată la fel. Pentru a-și aduce 
contribuţia la efortul țării în război, Olga, sora ei Tatiana şi mama 
ei, Aleksandra, s-au pregătit să fie „surori ale milei”. O parte 
din Palatul Ekaterina (Marele Palat) de la 'Țarskoe Selo a fost 
transformată în infirmerie militară, unde lucrau cele două fete 
şi mama lor, schimbau pansamente, asistau la operaţii, curățau 
instrumente, administrau medicamente, le citeau răniților şi îi 
ajutau pe aceştia să scrie scrisori. Fetele mai făceau parte şi din 
diverse societăţi caritabile care organizau colecte de fonduri 
pentru veteranii de război şi pentru familiile acestora. Pentru 
prima oară Olga cunoştea partea sumbră a vieții. De asemenea, 
membrii familiei erau frecvent despărțiți pentru perioade lungi 
de timp, lucru care nu se mai întâmplase înainte. Olga și fraţii ei 

îi simțeau lipsa tatălui lor, care era adesea plecat la Stavka!, în 
Moghilev. Ei îi scriau cu regularitate şi aşteptau cu nerăbdare 
scrisorile şi telegramele lui. Olga a împlinit nouăsprezece ani în 
1914. 


Anul 1914 


Marţi, 7 ianuarie. 

Am fost la Vetka [cu trenul] să o vizitez pe mătuşa Ella?. 
Am luat micul dejun în bibliotecă cu papa, mama, unc. Boris 
şi unc. Ghiorghi?. Ziua, noi 3 şi tata am schiat pe dealul de 
lângă Turnul Alb. Mama a căzut în fund. Multă distracţie. 
Vorbit la telefon cu mătuşa Olga. La 10 %4 în pat. A fost plicti- 
sitor. Papa citeşte în camerele lui. 


Miercuri, 26 august [sic!]* 

Azi e ziua bunicului. Micul dejun cu buni“ şi mătușa 
Ksenia’ şi unc. Sandrof. De acolo, am plecat călare la Kronstadt, 
la Comitetul arheologic. Privit săpături interesante. Întâlnit 


! Înaltul comandament al armatei ruse imperiale în timpul Primului 
Război Mondial. Din 1915 funcţia de comandant suprem a fost preluată 
de împărat. Stavka a avut primul Cartier General la Baranovici, un oraș din 
Belarus. Din 1915, după înaintarea armatei germane spre est, Stavka şi-a 
mutat sediul la Moghilev (n.c.). 

? Marea Ducesă Elizaveta Feodorovna (1864-1918), fosta prințesă Ella 
de Hesse, sora mai mare a ultimei țarine a Rusiei. Era soția Marelui Duce 
Serghei Aleksandrovici al Rusiei, al cincilea fiu al ţarului Alexandru al II-lea 
al Rusiei şi al Mariei Aleksandrovna de Hesse. 

3 Marele Duce Boris Vladimirovici (1877-1943), fiul Marelui Duce Vladi- 
mir şi al Marii Ducese Maria Pavlovna cea Bătrână şi văr primar al lui Nicolae. 
Marele Duce Ghiorghi Konstantinovici era fiul Marelui Duce Konstantin. 

+ Aici Olga notează eronat august, în loc de februarie. 

5 Alexandru al III-lea (1845-1894), tatăl lui Nicolae. 

6 Împărăteasa-mamă Maria Feodorovna (1847-1928), mama lui Nicolae. 

7 Marea Ducesă Ksenia Aleksandrovna (1875-1960), sora lui Nicolae. 

8 Marele Duce Aleksandr Mihailovici (1866-1933), soțul Marii Ducese 
Ksenia Aleksandrovna. 

pe ŞI. pe Nevski?. Întors la 4 pentru ceai și cină cu papa şi mama. 
Papa şi T. au cântat puţin. 


1 martie, sâmbătă. 29februarie [sic!] 

Lecţii. La ora 12 şi 20 min. noi 2 cu papa am plecat călare să 
luăm micul dejun la buni. Erau acolo și doamnele de onoare. 
La ora 2 la Fortăreaţă?. Panihidat pentru străbunicul” şi pen- 
tru străbunica“. Toată familia a fost acolo. La soare [este] cald. 
Schiat pe deal. Papa a lucrat la gheață. Mama a plecat cu o sa- 
nie mică. Era foarte obosită pt. că la biserică [indescifrabil] 
nu a durat mult şi a primit [oameni]. Ceai şi cină cu papa şi 
mama. Mers la vsenoșnaia”. Seara privit fotografii şi schiţe ale 
bisericilor din Iaroslavl şi Rostov. Stat cu mama până la ora 11. 
Papa a citit mult în camera lui. 


Sâmbătă, 22 martie. 
La ora 10 şi 20 min. noi 2 [se referă la ea şi la Tatiana] cu 
papa, mătuşa Missy, Nando şi Carol? am fost la Pal. [Palatul] 


! Pavel Voronov, ofiţer, una dintre iubirile Olgăi. 

2 Nevski Prospekt, bulevardul principal din Sankt Petersburg. 

3 Fortăreaţa Sfinţii Petru şi Pavel. 

1 Slujbă ortodoxă pentru morți. 

5 "Țarul Alexandru al II-lea (1818-1881), bunicul lui Nicolae, supranu- 
mit „Ţarul Eliberator”, deoarece a abolit iobăgia în Rusia, în 1861. A fost 
asasinat de un terorist care făcea parte din organizaţia Narodnaia Volia („Li- 
bertatea Poporului”). 

6 Împărăteasa Maria Aleksandrovna (1824-1880), bunica lui Nicolae, 
prima soţie a lui Alexandru al II-lea. 

7 Vsenoșnoe bdenie sau, colocvial, vsenoșnaia este denumirea rusă a slujbei 
ortodoxe a Miezonopticii (privegherea de toată noaptea), slujbă care în tradiţia 
bizantină durează toată noaptea şi conţine întregul ciclu liturgic. În tradiţia rusă 
durează mai puţin și conţine, de obicei, slujbele de Vecernie (Pavecerniţa Mare), 
Utrenie, precum şi Ceasul Întâi, fiind celebrată sâmbătă seara (precedând 
liturghia de duminică) (n.red.). 

3 Membru al familiei regale din România, viitorul rege Carol al II-lea 
(1930-1940). 

de Iarnă’, unde am privit parada noilor recruți de la fereastră. 
Lungă, dar frumoasă. Luat mic dejun la buni, cu mama, mă- 
tuşa Olga”, mătușa Ksenia, unc. Sandro şi mătuşa Marie’. De 
acolo am mers la muzeul bunicului“. Românii au plecat [...] şi 
am luat ceaiul acasă. 


Miercuri, 26 martie. 
Miătuşa Ella a venit la Moscova [cu trenul] la ora 9 24, şi a stat 


„până la 9 4, până la plecarea spre Kursk. Stat toată ziua cu mama. 


Învierea Sfântului Hristos. 6 aprilie. 

La ora 11, Hristovanie?, jos, mama a împărţit ouă. Ziua, la 
Ania“ cu Mama. Seara am fost la mătuşa Mavra’ [...] şi ne-am 
întors pentru ceai. Ania [a venit] şi ea la cină [...]. Seara stat 
cu mama. 


Sâmbătă, 14 iunie. 
Moleben: la 9 w pentru ziua lui M. (ne-am făcut părul) şi 
la h. 10 noi 4 [se referă la ea şi la celelalte trei surori, Tatiana, 


! Palatul imperial din Sankt Petersburg, Ermitajul de azi. 

2 Marea Ducesă Olga Aleksandrovna (1882-1960), sora mai mică a lui 
Nicolae al II-lea. 

3 Marea Ducesă Marie Pavlovna cea Bătrână (1854- 1920), soţia Marelui 
Duce Vladimir Aleksandrovici. l 

* Probabil se referă la Muzeul Rus, fondat în 1895 de proaspătul țar 
Nicolae al II-lea în cinstea tatălui său, Alexandru al II-lea. 

* Hristosovanie (pe care Olga îl ortografiază Hristovanie) sau Pashalnoe 
privetstvie (rus. în original), „salutul pascal”, formulă duală de salut utilizată 
de credincioşii ortodocşi în perioada cuprinsă între Paşti și Înălțarea Domnu- 
lui — „Hristos a înviat! urmată de răspunsul „Adevărat a înviat!” (n.red.). 

$ Anna Virubova. 

7 Marea Ducesă Elizaveta Mavrikevna, născută prinţesă de Saxen- Alten- 
burg, soţia lui Konstantin Konstantinovici Romanov, nepot al ţarului 
Nicolae I, poet și prozator care semna sub pseudonimul „K.R” 

* Slujbă religioasă specifică Bisericii Ortodoxe în cinstea lui lisus Hristos 
şi a Fecioarei Maria, sau a unui anumit sfânt ori martir. 

Maria şi Anastasia] cu papa, mama, mătuşa Olga, unc. Kiril, mătuşa 
Ducky? şi Georghi am pornit spre „Aleksandria”, în Kronstadt“, 
escadronul englez. Privit „Leul, o chestie colosală. Foarte ele- 
gant. Ploua, dar era cald. Luat micul dejun [indescifrabil] apoi 
am plecat. Mers pe „New Zealand”, dar nu am stat mult. Ceai 
cu papa şi mama. Cina, la fel, şi cu unc. Kiril şi Dmitri. 


Sâmbătă, 19 iulie. 

Vorbit cu [nume codificat]. Ceai cu papa şi mama și mic 
dejun cu loann”, la fel şi cina, şi cu Dmitri şi mătușa Olga. Ziua 
plimbat cu papa. După vsenoșnaia s-a anunțat că porcii de ger- 
mani ne-au declarat război. Să ne ajute Dumnezeu. E aşa de greu. 

e 


Din memoriile Annei Viîrubova: 


Zilele de dinaintea declarării războiului au fost îngrozitoare; 
am văzut şi am simțit cum împărăteasa încearcă să ia o decizie 


1 Marele Duce Kiril Vladimirovici (1876-1938), vărul lui Nicolae al II-lea. 

2 Marea Ducesă Victoria Melita (Victoria Feodorovna), soția lui Kiril 
Vladimirovici, verișoară primară a împărătesei Aleksandra şi sora mai mică 
a reginei Maria a României. 

3 Marele Duce Gheorghi Mihailovici (1862-1919), văr primar al lui Ale- 
xandru al III-lea, tatăl lui Nicolae al II-lea. 

4 Kronstadt, aflat pe Insula Kotlin, la treizeci kilometri vest de Sankt Pe- 
tersburg, în apropiere de capul Golfului Finic, era principalul port maritim 
şi baza navală a Sankt Petersburgului. 

5 Navele de război britanice HMS Lion şi HMS New Zealand sosiseră în 
Rusia. Câţiva membri ai familiei imperiale ruseşti, inclusiv Olga, au urcat la 
bord în cadrul acestei vizite. 

6 Marele Duce Dmitri Pavlovici (1891-1941), fiul Marelui Duce Pavel 
Aleksandrovici, vărul primar al lui Nicolae al II-lea, implicat în asasinarea 
lui Rasputin. 

7 Prinţul Ioann Konstantinovici (1886-1918), fiul lui Konstantin Kon- 
stantinovici Romanov („K.R”). 

riscantă. Am jucat tenis cu copiii în fiecare zi; când mă întor- 
ceam, îl vedeam pe ţar palid şi supărat [...]. Cam în timpul aces- 
ta a sosit o telegramă de la Rasputin, din Siberia, unde zăcea la 
pat, rănit, şi [în care] îl implora pe țar: „nu porni la război, căci 
războiul va fi sfârşitul Rusiei și al Vostru, și toţi oamenii, până 
la ultimul, vor muri”. Împăratul a fost deranjat de această tele- 
gramă şi nu i-a acordat nicio atenţie. l 


J 

Joi, 24 iulie. 

Noi 2 am dormit cu mama, mers la Aleksandria şi le-am 
luat pe mătuşile Victoria! şi Ella. Întors pentru micul dejun şi 
plecat înainte de cină. 

Trecut pe lângă scumpa Ialta. Înnorat şi ploios. Ziua stat 
acasă, cusut. Mers cu bicicletele. Mai târziu, la ora 6, ajuns la 
Ania cu cele 3 nepoate fermecătoare ale ei. Mătuşa Olga a venit 
la cină cu [indescifrabil] şi am stat de vorbă. Austria ne-a de- 
clarat război. Ticăloșii. 


e 
Din memoriile Annei Virubova: 


Sosirea la Petersburg a Maiestăţilor Lor în ziua când a fost 
făcută declaraţia de război a confirmat prevestirea țarului că 
războiul va trezi în oameni spiritul patriotic. Mii de oameni 
pretutindeni cu steagurile naţionale și cu portretele ţarului. Se 
intona imnul „Dumnezeu să vă binecuvânteze pe voi, oameni”. 
Niciun locuitor al capitalei nu a stat în casă în ziua aceea. 
Maiestăţile Lor au venit la Petersburg pe mare. Ele au mers pe jos 
de la vas până la Palat, înconjurate de oamenii care îi aclamau. 
De-abia ne-am făcut loc până la Palat; pe scări, pe coridoare 
[erau] mulțimi de ofiţeri peste tot şi tot felul de persoane care 


! Prinţesa Victoria de Battenburg, sora Aleksandrei. 

aveau acces la Curte. Este greu să-ţi imaginezi ce s-a întâmplat 
când Maiestăţile Lor au ieşit afară. În Sala Nikolaevski, după 
molebna!, farul a ținut un discurs celor prezenţi. La început, 
vocea îi tremura din cauza nervozității, dar apoi a început să vor- 
bească plin de convingere și de inspiraţie şi a terminat spunând 
că „el nu va încheia acest război până când ultimul duşman nu 
va fi izgonit de pe pământul rusesc”. Drept răspuns a venit un 
„Uraaa” asurzitor; rumoare de admiraţie şi de dragoste; militarii 
s-au înghesuit în jurul Țarului, fluturându-şi chipiele şi urlând 
așa [de tare], încât păreau că se zguduie ferestrele din ziduri 
[...]. Maiestăţile Lor s-au întors încet, iar mulțimea, fără să mai 
țină seama de eticheta de la Curte, a alergat spre ei; doamnele 
şi soldații le-au sărutat mâinile, umerii, rochia Împărătesei. Ea 
m-a privit în treacăt când a trecut pe lângă mine și am văzut 
că are ochii plini de lacrimi. Când au intrat în Sala de Malahit, 
Marii Duci au alergat la țar să-i ceară să se arate la balcon. 
Atunci când şi-a făcut apariţia, tot oceanul acela de oameni din 
Piaţa Palatului, toți, ca unul, au căzut în genunchi în fața lui. 
Mii de steaguri s-au înclinat, s-au intonat imnuri, s-au spus ru- 
găciuni [...] Toată lumea plângea [...] Printre aceste sentimente 
de dragoste și de devotament a început războiul. 

Ei s-au mutat la Țarskoe Selo, unde împărăteasa, uitând de 
boala ei, a organizat un punct special de evacuare, în care erau 
cuprinse 85 de infirmerii, la Țarskoe Selo, Pavlovsk, Peterhof, 
Lug, Sablin şi în alte locuri. 


Joi, 21 august. 
După Znamenie? [am fost] să schimbăm pansamente. Am 
3 noi [pacienți] răniţi la braţe. Mai târziu am stat cu ofițerii 


1 Moleben (rus.), vezi nota 8, p. 45. 
2 Capelă de la Ţarskoe Selo care poartă denumirea icoanei Bojei Materi 


a 


„Znamenie”, „Maica Domnului Care Arată Semnul”, în care Sfânta Fecioa- 

mamei. [Nume codificat] a fost acolo la micul dejun, şi, de 
asemenea, la cină. Ania [a venit] la ceai. Este soare — şi veşti 
bune: am luat Lvovul şi Galiciul. Slavă Domnului. Sârbii îi 
înving şi ei pe ticăloşii aceia mizerabili. Înainte de ceai am 
mers cu bicicletele şi cu papa cu caiacul. În pat la h. 10. Gr. 
Ef. [Grigori Efimovici]! a trecut şi el pe la noi. 


Vineri, 19 septembrie. 

Ceai cu unc. Kostia? şi mătuşa Mavra. Pe la ora 4 plimbare 
cu papa. Mama, de asemenea. 15 grade, ploaie şi frig, soare di- 
mineaţa. Grigori Efimovici a venit spre seară. Pe Aleksei îl dor 
genunchiul şi braţul. [EI stă] lungit în pat. 


Scrisori de la Olga pentru Nicolae al II-lea: 


20 septembrie. 

Auritul meu papa, fie ca Domnul Dumnezeu să te țină 
sănătos. Deşi îmi este foarte greu să stau departe de tine, mă 
bucur că te duci acolo. Când armata te va vedea, îi va fi mult 
mai uşor să lupte, iar pentru tine va fi plăcut să îi vezi. Aşadar, 
adio, însoritul meu papa. Te iubesc mult de tot şi te sărut. 

Fiica ta mereu credincioasă şi iubitoare — Olga Romanova. 


22 septembrie. 

Dragul şi auritul meu papa! j 

Îți mulțumesc foarte mult pentru telegrama ta, care ne-a 
făcut pe toţi fericiţi. Sunt aşa de bucuroasă că scumpul este cu 


ră este reprezentată cu faţa spre privitor, cu braţele ridicate în rugăciune și 
avându-l pe Pruncul Iisus înfățișat într-un medalion pe piept. 

! Grigori Efimovici Rasputin (1872-1916), consilier spiritual al cuplului 
imperial. Ucis de Feliks lusupov şi un grup de acoliți, în decembrie 1916. 

2 Marele Duce Konstantin Konstantinovici (1858-1915), văr de gradul 
al doilea cu Nicolae, căruia i se spunea „K.R”, deoarece el însuşi îşi publica 
poemele şi piesele de teatru sub acest pseudonim. 

tine!. Şi sunt aşa de încântată de victoria noastră. Mulţumesc 
lui Dumnezeu. Toți răniții au scăpat cu viaţă şi steguleţele de 
pe hartă au fost mutate înainte, adică spre vest. Noi 3 stăm în 
camera mov a mamei, iar eu îţi scriu ţie, în timp ce mama este 
deja în pat. O doare capul foarte tare. Regretă mult că nu îţi 
poate scrie. Te sărută cu dragoste şi îți doreşte noapte bună. 

Eu şi Nastasia ne-am plimbat puţin astăzi şi ne-am dus 
la magazie. Erau vreo şase doamne care lucrau acolo, și Ma- 
dame Sapojnikova, [care este] incredibil de grasă şi care, de 
cele mai multe ori, nu făcea nimic cum trebuie, astfel încât 
Trina trebuia să refacă totul. La ora 6, eu şi Tatiana am fost 
la Ania. Grigori şi Zina erau acolo, nu Zina a Aniei, ci una 
care vine foarte des pe la el, o femeie încântătoare, şi, în 
sfârşit, prințesa Gedroitz. Ea nu a mai vrut să citească, pen- 
tru că nu era acolo şi mama, așa că toţi am stat să-l ascultăm 
pe Grigori. El ne-a turnat ceai şi ne-a povestit tot felul de lu- 
cruri interesante. A spus că am avut noroc cu ploile puter- 
nice, şi alte chestii bune. Afară e senin, dar foarte rece — e 
numai un grad. Tocmai a venit „Foaia de seară” [ziar]. Zice 
că a sosit timpul pentru o armată activă. Oare aşa să fie? A. 
Nu ştiu de ce m-am apucat să scriu această scrisoare [„A”]. 

Ei, la revedere, însoritule papa. Somn uşor şi să ai numai 
vise frumoase. lartă-mă pentru scrisoarea asta prostuţă. Să te 
aibă Dumnezeu în paza lui. Te iubesc foarte mult şi te sărut. 
Sunt alături de tine cu tot sufletul meu. 

Fiica ta pentru totdeauna 

Elisavetgradeţ? 

Multe salutări [de la] A. A. 


1 Aleksei era la Stavka împreună cu tatăl său. 
? Olga era comandantul regimentului Elisavetgrad. 


Jurnalul Marii Ducese Olga Romanova 51 


Sâmbătă, 27 septembrie. 
Luat ceaiul la Irina!, apoi am trecut pe la buni şi mătuşa 
Ksenia. După ora 7 am ajuns acasă — [este] foarte frig. 


Luni, 13 octombrie. 

Mic dejun şi prânz cu Gavril, şi mai târziu noi 2 am schim- 
bat din nou pansamente până la 3.30. Slavă Domnului, veştile 
sunt bune, o grămadă de arme şi încă avansăm. 

e 


Scrisoare de la Olga pentru Nicolae al II-lea: 


21 octombrie. 

Auritul meu papa! 

Ai plecat şi acum casa pare pustie; dar nu prea am stat pe 
acasă. Până la 5.30 am fost la infirmeria noastră. De la ora 2 am 
schimbat pansamente la Casa Mare [Infirmeria de la Palatul 
Ekaterina], apoi am stat cu ofițerii noştri. I-am transmis lui 
Edegarov salutări de la tine şi el a fost foarte fericit şi m-a 
întrebat de mai multe ori ce cuvinte ai folosit, şi era mai mult 
decât fericit. Spune că azi este cel mai fericit om de pe pământ. 
Am plecat călare la biserica de jos de la marea infirmerie (cea 
de la palat). Duminică vom avea bucuria de a participa la 
sfinţirea ei. Stilul în care este construită este bizantin antic, e 
foarte drăguță şi albă. 

La ora 6, doi ofiţeri de la Crucea Roşie şi unul de la Krat, 
Regimentul 93, au venit să-şi ia rămas-bun de la mama. Se întorc 
la regimentele lor. După aceea am fost la infirmeria lui Marie și a 
Nastasiei. Acolo sunt o mulțime de răniți grav, noaptea trecută a 
şi murit un biet băiat, iar altul e gata să moară. E în comă. 

Este acolo şi un brav dragon din Regimentul 16 Tver — are 
o mână ruptă, e vesel şi povesteşte cu mult farmec. El însuşi 
e un cazac de pe Don. A fost trimis undeva cu un raport şi 


! Irina Aleksandrovna (1895-1970), fiica Marii Ducese Ksenia. 

s-a. trezit în faţă cu treizeci de inamici, el fiind singur. A fost 
încercuit, normal, dar s-a descurcat aşa de bine cu sabia lui, 
încât a reuşit să se strecoare printre ei şi să fugă. Bineînţeles că 
l-au urmărit, dar el zice că nimeni nu poate ajunge din urmă 
un cal rusesc. Cam asta e. Acum ne ducem la masă, iar mai 
târziu o să fiu gazda unui comitet însărcinat cu distracţia, dar 
mă opresc aici pentru moment. 

Continui scrisoarea în dimineaţa zilei de 22. Azi e înnorat, 
dar nu foarte frig. Mă grăbesc să termin de scris, pentru că mă 
aşteaptă cineva. De-abia ne-am întors de la Petrograd, unde 
am adunat fonduri de caritate. Am fost să vedem și rochiile de 
la madam Suhomlinova şi [indescifrabil]. S-au aranjat foarte 
bine. Au nişte camere uriașe în care poţi să te schimbi. Pleacă 
peste două zile. Ei, la revedere, dragă papa, scumpul meu. 

Domnul fie cu tine. Te iubesc mult de tot, un sărut şi com- 
plimente lui Nikolai Pavlovici!. 

Loiala ta Elisavetgradeţ. 


Miercuri, 22 octombrie. 

Ceai, prânz, mic dejun cu mama. Cer noros. Papa a ajuns la 
Minsk. Iarăşi, odată cu plecarea lui au început să apară şi vic- 
toriile, mulțumesc lui Dumnezeu. 


Scrisori de la Olga pentru Nicolae al II-lea: 


23 octombrie. 

Însoritule papa! 

Ce mare fericire ne aduc victoriile noastre. Toţi răniții noştri 
se trezesc la viaţă și dragii tăi nijnegorodeţi?, Edegarov şi Ciahava, 


1 Amiralul Nikolai Pavlovici Sablin, fost comandant suprem al armatei ruse. 
? Locuitori ai oraşului Nijni Novgorod. Olga ortografiază acest cuvânt 
şi Nijegorodți. 

de-abia aşteaptă să se întoarcă. Mai ales cel din urmă, pentru 
că lui nu-i pasă unde se duce, atâta timp cât i se dă ocazia să 
hăcuiască pe cineva. Excursia noastră la Luga a fost destul de 
frumoasă. Am plecat pe la ora 1.30, ziua, şi am ajuns acolo 
în două ore şi cinci minute. Eu și mama am călătorit într-o 
trăsură cu doi cai. Apoi am mers călare foarte mult, şi, în sfârşit, 
am ajuns la Svetelka. 'Tolstaia şi V.P. Schneider mai că nu au 
leşinat de emoție când au văzut-o pe mama şi râdeau mereu de 
bucurie [...] Cred că ţi-am scris tot felul de prostii, dar surorile 
mă enervează cu sporovăiala lor neîntreruptă. Acum a intrat în 
cameră şi Aleksei, îmbrăcat cu haina lui albastră, ca să-i spună 
la revedere mamei. S-a aşezat pe jos şi mănâncă fursecuri cu 
cacao, te sărută. Mama ne citeşte telegrame de la agenţie, iar 
restul fetelor tricotează, în timp ce eu îţi scriu. La noi e soare, 
dar destul de frig. Nu e prea multă zăpadă. Ei, la revedere, 
iubitul şi auritul meu papa. Domnul să fie cu tine. Te sărut 
cu multă, multă dragoste, şi transmite, te rog, complimentele 
mele lui Nikolai Pavlovici. Ce mai face el? 
Loiala ta Elisavetgradeț. 


26 octombrie. 

Auritul meu papa! 

Îmi pare aşa de rău că nu am putut să-ţi scriu ieri, dar nu 
am avut nicio clipă liberă. Sfinţirea bisericii a mers bine. Era 
foarte cald şi toate rudele noastre erau acolo. Unchiul Kostia 
cu soţia lui, Elena, Kostia, Igor şi Ghiorghi, bătrâna mătușă 
Olga şi unchiul Pavel!, şi toți au stat cu noi în cămăruța de 
lângă altar. De acolo am plecat să ne vedem răniții un minut. 

1 Marele Duce Pavel Aleksandrovici (1860-1919), unchiul lui Nicolae, 


fratele ţarului Alexandru al III-lea şi tatăl lui Dmitri Pavlovici şi al lui Marie 
Pavlovna (cea Tânără). 

Şi ei au fost, aproape toți, la biserică. Azi e înnorat, dar e cald. 
Chiar acum plecăm cu mama la Casa Invalizilor, sau la o altă 
infirmerie. Nijegorodţi tăi arată foarte bine în pantalonii lor al- 
baştri şi mov [...] 

Ei, la revedere, dragul meu papa. Hristos să fie cu tine. 
Te sărut cu multă dragoste şi complimente lui Nikolai 
Pavlovici, 

Loiala ta Elisavetgradeţ. 


Duminică, 26 octombrie. 

Ne-am dus cu trăsura la sfinţirea Catedralei din Stâncă 
de la Palatul Infirmeriei. Toţi răniții erau acolo. Apoi, ne-am 
oprit la Edegarov (musulmanul) şi K. Mic dejun, ceai şi masa 
cu mama. Ziua am fost la Liazonozonovi [poate Lianozovi?], 
ofiţerii răniţi, care sunt şi ei ai noştri, şi la Crucea Roşie. Ză- 
padă, iar seara ceva mai cald, [minus] 2 [grade] de ger. La 
ora 6 am plecat călare cu Aleksei la ai noştri [oameni/prie- 
teni]. Ciahava a vorbit o grămadă. Din păcate, Edegarov şi 
K. sunt în oraş. [Sunt] răciţi. Papa a telegrafiat de la Brest. 


Scrisoare de la Olga pentru Nicolae al II-lea: 


21 noiembrie. 

În tren, pe drumul dintre 'Țarskoe Selo şi Luga. 

Auritul meu papa! 

Nu am avut ocazia să-ţi scriu mai devreme. Acum mă 
pregătesc de culcare. Niuta îmi piaptănă părul. Azi Edegarov 
ne-a părăsit, ceea ce este foarte trist. Săptămâna viitoare se duce 
la regiment, dar acum este în oraş ca să-şi vadă soția [...] 

Continui pe 22. 

La început a fost chiar plictisitor — imnuri nesfârșite 
şi [ne-Jau arătat fotografii pe pânză: tu, noi toți şi familiile 
regale aliate. Apoi cântece. Cele mai frumoase au fost cele de 
balalaikă şi ale cântăreților de la regimentul feroviar. Era aşa 
de plăcut — toată audiența a aclamat cu încântare. Erau acolo 
mulţi răniţi, şi au fost și ei ovaţionaţi.. Am ajuns la Vilna! la 
ora 10 şi 15 dimineaţa [...] De acolo, am fost la catedrală, cu 
un automobil închis, drăguţ, condus de un soldat, ca să vedem 
sfintele moaşte a 3 sfinţi [...] După ce s-a terminat, ne-am 
îndreptat spre infirmerie — cea a nobilimii poloneze. Era 
frumos aranjată, într-o sală imensă şi luminoasă, unde stăteau 
ofițerii. De acolo am plecat [să vedem] icoana făcătoare de 
minuni aflată deasupra porţii, dar nu a avut niciun rost, din 
moment ce nu am putut să sărutăm icoana, iar mama s-a urcat 
degeaba pe scara abruptă. Din întâmplare, ne-am întâlnit și cu 
Pavel Nikolaevici, care mergea cu trăsura, ceea ce ne-a făcut 
mare plăcere. 

Apoi am fost la o infirmerie cu 4 etaje, unde ai fost şi tu [...] 
Acolo am făcut poze cu multe asistente şi cu ofiţeri [...] acum 
mergem la Kovno. Vremea e frumoasă, două grade cu plus. Sper 
că vei putea să-mi descifrezi scrisul groaznic, tremurat [...] Am 
fost plimbaţi cu mândrie într-un automobil luminat. În cele din 
urmă, am fost să vedem peste patruzeci de prizonieri de război 
şi un ofiţer. Nu am făcut conversaţie cu ei. Doar Nastenka e 
cu noi, pentru că Isa are temperatură şi o doare stomacul, şi 
trebuie să stea trei zile în pat [...] Azi am fost la obednia?. 
Acum suntem în trenul Loman. 


! Vilnius (n.tr.). 
? Liturghie” (rus. în original) (n.tr.). 

Hristos fie cu tine, dragul meu papa. 
Te sărut cu multă, multă dragoste. 
Loiala ta Elisavetgradeţ. 

Salutări lui Nikolai Pavlovici. 


Continui pe 23 la Țarskoe Selo. 

În Landvorovo, unde a fost stabilit centrul de comandă al 
generalului Renekampf!, am participat la moleben şi am vizitat 
diverse locuri medicale. Printre răniţi erau şi germani. Un 
anume doctor Ganin, foarte atrăgător, îmbrăcat în negru [...] 
Într-una dintre staţii, după masă, au adus un tren medical, cu 
câte 11 oameni în vagoanele încălzite. Toţi sunt plini de energie 
şi de farmec. Sunt gata de culcare — am vorbit destul. 


Miercuri, 31 decembrie. 

Znamenie, apoi la infirmerie, la schimbat pansamente. Kos- 
tia a luat micul dejun, [apoi] am plecat cu toții la Crucea Ro- 
şie, la Marele Palat. Seara, 6 [grade cu minus]. Papa a primit 
crucea Aleksandro-Gheorghievski?, clasa a III-a. Sunt așa de 
fericită. Seara, moleben. Dumnezeu să ne păzească în anul care 
vine [...] şi să-l ajute pe papa. Amin. 


! Paul von Rennenkampf, sau Pavel Karlovici Rennenkampf (1854-1918), 
general rus, a servit în armata imperială rusă mai mult de 40 de ani, inclusiv 
în timpul Primului Război Mondial. Acuzat de incompetenţă şi trădare ca 
urmare a pierderii bătăliilor de la Tannenberg şi Lacurile Mazuriene, şi-a 
dat demisia din armată în octombrie 1916. Închis de guvernul provizoriu, 
se va retrage, după eliberare, în zona Mării Azov, unde va trăi sub un nume 
fals. A fost descoperit de bolşevici, care i-au propus să lucreze pentru ei. 
Deoarece a refuzat, a fost executat în aprilie 1918 (n.c.). 

2 Distincție militară acordată pentru bravură pe câmpul de luptă, insti- 
tuită de Alexandru I şi a cărei denumire oficială era „Decorația Ordinului 
Militar Sf. Gheorghe” (n.red.). 


1915 


Zorii anului 1915 au găsit Rusia în al doilea an de război 
mondial. Anul a început dramatic: pe 2 ianuarie, Anna Viru- 
bova a fost rănită grav într-un accident de tren, iar Grigori 
Rasputin a apărut la timp ca să-i salveze viaţa, ceea ce a făcut să 
sporească încrederea familiei în capacităţile lui de vindecător. 
Olga, Tatiana şi mama lor au continuat să lucreze la infirme- 
rie, alături de celelalte „surori ale milei”. Chiar şi duminica, de 
sărbători sau la aniversări, fetele, împreună cu mama lor, erau 
ocupate cu îngrijirea soldaţilor şi nu se dădeau în lături de la 
treburi gospodăreşti, cum ar fi cârpirea ciorapilor sau a feţelor 
de pernă. Se pare că Olgăi îi plăcea cel mai mult să-şi petreacă 
timpul alături de răniți şi să ajungă să-i cunoască — pe tine- 
rii ofițeri răniţi — şi făcea tot ce îi stătea în putere ca să le facă 
durerile fizice şi sufleteşti cât mai suportabile. Din jurnalele ei 
reiese clar că ajunsese să se ataşeze destul de mult de unii din- 
tre răniţi. Deşi Olga avusese ocazia, sporadic, să se şi distreze 
cu noii prieteni de la infirmerie, vremurile inocente şi feri- 
cite petrecute la bordul iahtului familiei dispăruseră. Olga nu 
va mai apuca să înoate în Marea Neagră în vacanţele din 
Livadia şi nu va mai participa la niciun bal. Lumea nouă în care 
trăia se învârtea în jurul războiului pe care Rusia îl purta cu 

Germania şi Austria. Acest an se va dovedi catastrofal pentru 
implicarea Rusiei în război, cu un Nicolae al II-lea complet 
lipsit de experiență aflat la comanda supremă a armatei și cu 
ambițioasa, dar inabila Aleksandra lăsată la comanda guver- 
nului. Poate tocmai ca să poată avea un anumit sentiment de 
stabilitate, Olga a continuat anumite activităţi preferate din 
vremurile trecute, „normale”, cum ar fi plimbările cu bicicleta, 
cântatul la pian, jocul de şah şi participarea cu regularitate la 
slujbele religioase. 

Prinţesa V.I. Ghedroiţ era medic la infirmeria imperială și 
lucra alături de Olga, Tatiana şi Aleksandra. În memoriile sale, 
ea vorbeşte cu multă căldură, sau poate cu un respect exagerat, 
despre Olga, despre mama şi sora acesteia: 


În primele trei luni de la izbucnirea războiului erau în jur de 
trei mii de răniți în regiunea Tarskoe Selo, care fuseseră distribu- 
iți în diferite infirmerii din Ţarskoe Selo [...]. 

Tarina patriei ruse, împărăteasa Aleksandra Feodorovna, se 
gândea la toţi şi îi înţelegea cu inima ei. Ea a venit la noi cu fii- 
cele ei auguste, Olga și Tatiana Nikolaevna. Cu multă simplitate, 
a vrut să ne dea un exemplu de mare iubire, intrând în rândurile 
noastre ca simple ucenice, apoi asistente, fără să pretindă privi- 
legii speciale, aducându-și contribuţia la munca noastră nu cu 
superioritate, ci cu un respect profund, constituind ele însele un 
exemplu de respectare a regulilor stricte care existau în infirme- 
riile noastre norocoase. Ea a venit şi ne-a spus: „Învaţă-ne, cum 
ai învăța pe oricine”, și a fost simplu să le învăţăm, pentru că 
„inimile lor ardeau” de iubire pentru aproapele lor, şi nu cereau 
o consideraţie specială, sau privilegii, ci doar învăţătură [...]. 

Ele au trăit alături de noi în cel mai minunat și zguduitor uni- 
vers al suferinței umane, și nu s-au dat la o parte de la nicio greuta- 
te [...] Inimile lor nu au fugit de nimic! Şi când, la sfârşitul pregătirii, 

augustele Surori ale Milei au dat examen, la fel ca toate celelal- 
te, atunci și sălile noastre de operaţie s-au îmbogăţit cu trei asis- 
tente de chirurgie pricepute, iar Rusia — cu trei inimi care erau 
legate pe vecie de ea printr-un lanţ de suferinţă care nu poate fi 
rupt sau uitat. 

Exemplul lor înălțător nu a fost singular; el a desființat zi- 
durile etichetei, ale destinelor și ale rangurilor [...] Toată lumea 
împărtășea aceeași pasiune, aceeași dragoste, aceleaşi cuvinte: 
„învaţă-ne, cum ai învăţa pe oricine”. 


Anul 1915 


Joi, 1 ianuarie. 

Dumnezeu sfântul să ne ajute. Am fost la obednia. K.!, de 
asemenea. Am mâncat cu toţii. Plimbat cu Al. [Aleksei] pe deal 
[...] T. [Tatiana], A. [Anastasia] şi papa s-au plimbat şi ei. El a 
primit diplomaţii şi suita. Am fost la Marele Palat [Ekaterina]. 
Seara, mai nimic. Mama nu prea se simte bine. 


Vineri, 2 ianuarie. 

Znamenie, schimbat de pansamente. Era acolo şi dragul de 
Ş. Era trist dintr-un anumit motiv. Am sfârşit prin a ajunge 
la un concert la Marele Palat. Şi K. a fost acolo. După masă 
am mers la infirmeria noastră cu mama. A fost un accident de 
tren. [Ania] a fost rănită foarte grav, biata de ea, dar este con- 
ştientă. A trecut şi K. pe la noi. Gr. Ef. [Grigori Efimovici] a 
venit şi el. A rămas toată noaptea [indescifrabil] cu ea [Ania]. 
A plecat după ora 12. Papa era acolo. 


Miercuri, 8 ianuarie. 
Ania a primit cea mai drăguță scrisoare de la Edegarov, din 
Tiflis. Znamenie. Schimbat bandajele lui Sicev, Gumanuk şi 


1 Vladimir Kiknadze, „K, din Regimentul al III-lea al Maiestăţii Sale 
Imperiale; georgian şi favoritul Marii Ducese Tatiana. 


60 HELEN AZAR 


Emelianov, din Regimentul 21 de pușcași siberieni al mamei, 
el este foarte drăguţ, umărul stâng este fracturat. În Marele 
Palat, apendicită. Unchiul Boris şi Ioann la micul dejun. De 
la 3 la 5 am fost din nou acolo cu mama. A venit şi papa. Ania 
se simte mai bine, mai calmă. Am stat cu K. și cu ceilalți, am 
vorbit etc. La ora 7 eu şi Anastasia am plecat călare la Marele 
Palat. Ivan a luat micul dejun, cina, am vrut să spun. Seara am 
mers la ai noștri [oameni/prieteni]. Împreună cu sora Grekova 
am curăţat instrumentele pentru operaţiile de mâine. După ora 


11 m-am culcat. Mântuiește-ne, o, Doamne. Minus patru grade. 


Luni, 2 februarie. 

Am fost să mă întâlnesc cu dragul papa. L-am văzut pe 
[nume codificat]!. M-am întors la infirmerie pe la h. 10. Schim- 
bat pansamente [...] Am stat puţin cu K. şi cu ceilalți. La 11 Y 
la Biserica din grotă?. Şi mama. Ziua, plimbare cu ea şi cu papa 
prin grădină. Am stat cu Ania mult timp. Este mai bine şi mai 
veselă. După 11, la culcare — ce bine că papa e acasă. La 
10.30, la obednia, Maria, cu mine şi cu papa. Aleksei, mai târ- 
ziu [...] După aceea, papa a lucrat, iar noi ne-am întors călare 
pe un măgar şi la ora 4 am plecat călare la Marele Palat. L-am 
văzut pe K. prin gaura cheii. Se ascundea undeva. 


Luni, 9 februarie. 

Prinţul Iusupov? la micul dejun. De-abia s-a întors din 
străinătate. Ziua am călărit cu mama şi am fost fotografiate la 
Marele Palat. După ceai, am călărit cu Isa“. Frumos — lapoviţă. 


! Olga foloseşte un cod în jurnalele ei atunci când se referă la iubirile sale. 

2 Capelă în pivnița Catedralei Feodorovski. 

3 Prinţul Feliks Feliksovici Iusupov, conte Sumarokov-Elston (1887-1967), 
a fost un aristocrat rus, bine-cunoscut pentru participarea la asasinarea lui 
Grigori Rasputin (n.c.). 

1 Baroneasa Sophie Buxhoeveden (1884-1956), doamnă de onoare a 
Aleksandrei. 

Marţi, 10 februarie. 

La ora 3 mers la Pavlovsk cu mama. Unchiul Kostia [K.R.] e 
foarte bolnav. Am stat cu Tatiana!, mai târziu au venit pe acolo 
copiii — Elena? nu era acolo. 


Sâmbătă, 21 februarie. 

La 9 W mers la Znamenie cu mama [...] Ania e mai bine, 
slavă Domnului. Schimbat pansamente [...] La h. 1 şi 20 min., 
în oraş. Am avut un mare comitet [întâlnire]. Apoi am fost 
să o iau pe T. de la Irina şi Feliks. Mătuşa Ksenia și Andrei” 
erau acolo. Soare minunat — dar rece. Toată familia a mers la 
vsenoșnaia. Seara am fost în vizită la Ania. [Nume codificat] 
[a vorbit] cu K. la telefon. Papa era şi el acolo. 


Vineri, 27 februarie. 
Dragul nostru Emelianov a fost transferat la infirmeria 
Matveievski, [mă simt] aşa de neliniștită şi de tristă [...] 


Seara, 25 de grade. [text codificat] 


K. era acolo. Totul este groaznic de greu. Am mâncat cu 
toţii — ziua, noi 4* am fost la plimbare. Mai târziu, la Marele 
Palat cu mama, şi la h. 4, la Ania, [nume codificat] era acolo. 
Seara, kolorito“ cu mama. La h. 10, ea şi papa [s-au dus] la 
Ania. 2 grd. 


! Tatiana Konstantinovna, fiica lui K.R. şi verișoara Olgăi. 

2 Nora lui „K.R? 

3 Marele Duce Andrei Vladimirovici (1879-1956), fiul Marelui Duce 
Vladimir. 

1 Scris codificat sau pe scurt, ceea ce Olga face din când în când în jurna- 
lele ei, probabil cu scopul de a păstra secretul celor scrise. Antonina Voron- 
skaia a descifrat acest text codificat: „[EI?] s-a simţit rău, şi așa de rușinat, 
[eu] nu pot să privesc pe nimeni în ochi şi nici pe el? 

5 Olga și cele trei surori ale sale. 

ê Numele unui joc. 

Scrisori de la Olga pentru Nicolae al II-lea: 


5 martie. 

Auritul meu papa! 

Îți scriu stând pe podea în camera de zi a mamei. Ea şi 
Marie joacă kolorito — Tatiana tricotează ciorapi, iar cea mică 
este deja în camera ei. Noi am fost azi la Petrograd. Am avut 
plăcerea să prezidez marele comitet timp de două ore. A fost 
foarte distractiv [...] De acolo ne-am dus la Irina, să o luăm pe 
Tatiana. Ea şi mătușa Ksenia erau în vizită, în timp ce Feliks 
[era] un „civil desăvârșit”, îmbrăcat tot în maro, se plimba prin 
cameră, răscolind prin toate sertarele după reviste şi, în esen- 
tă, nefăcând nimic; mi-a făcut o impresie destul de neplăcută, 
un bărbat aşa de pasiv în asemenea timpuri. Zilele astea este 
cam frig, dar soarele străluceşte şi chiar încălzește. Este chiar 
plictisitor în oraş pe o asemenea vreme. A, ieri, N.V. Pleviţkaia 
a venit la comitetul de caritate — este foarte atrăgătoare. Vrea 
să susțină primul ei concert într-un teatru oarecare, ca sprijin 
pentru comitetul meu. Foarte drăguţ din partea ei! 

Azi am asistat la două operaţii la Casa Mare, iar în timpul 
acesta a fost scos afară trupul lui Grabovoi, iar muzica intona 


»1 


„Ko? slaven” şi lucrul acesta mi-a amintit de coborârea drape- 
lului pe iaht şi apoi de marșul funebru. În oraș ne-am întâlnit 
cu comandantul Zeleneţki, care era într-o trăsură, [îmbrăcat] 
cu o pelerină simplă, probabil se ducea să viziteze „Pasărea, 
aşa că nici nu ne-a observat. Spune-i asta lui Nikolai Pavlovici, 
el va fi probabil fericit, şi, te rog, transmite-i şi complimentele 
mele. De curând, o stranniţa? oarbă, care are lumină de la Mor- 


mântul Domnului [sic!]. Îţi aminteşti când am văzut-o la 


1 Imnul de facto al Rusiei țariste în anii 1796-1816, pe muzica lui Dmitri 
Bortnianski (n.red.). 
2 Femeie care face pelerinaje religioase. 

Peterhof? Este așa de plăcută, se roagă şi recită pe dinafară 
lungi pasaje din Scriptură. Ei, o să închei acum. Fie ca Domnul 
să te păzească, dragul meu papa. Te iubesc foarte, foarte mult 
şi te sărut. Întotdeauna loiala ta Elisavetgradeţ. 


5 aprilie 

Papa, dragul meu drag! . 

Aşadar ai ajuns la Stavka. Sper că vei putea să scapi curând 
de acolo. Ce păcat că nu ai fost aici azi, să lucrezi cu noi la 
gheaţă. Apa era la nivelul podului cel mic, aşa că a fost sim- 
plu pentru noi 4 şi pentru Nagornii să tragem bucăţi de ghea- 
tă. Tot închidem digurile (ne e teamă că apa se va revărsa) şi 
aruncăm bucăţile de gheaţă peste două zăplazuri, aşa că inun- 
darea a fost destul de reuşită, apa chiar s-a dus prin crăpăturile 
stâncilor. Din când în când ne odihneam pe nişte scăunele, pe 
care le adusesem de acasă. Aleksei s-a plimbat cu mașina lui, 
cu micul Serghei şi frumosul Aleksei, care nici măcar nu s-a 
dat jos [din maşină] — le e teamă să nu răcească etc. Obednia 
a fost foarte reuşită din toate punctele de vedere — soldaţii au 
cântat foarte bine, dar, spre final, s-au zăpăcit şi au început să 
cânte litia!, pentru care Batiușka? nu era pregătit deloc și, în loc 
de „Hristos a înviat”, au cântat „Veşnica pomenire”. [...] Aleks. 
Konstant. a fost la şedinţă [...]. Dimineaţa am fost la infirme- 
rie [...] Ziua am fost la Marele Palat, dar toată lumea se adu- 
nase acolo să asculte un concert, aşa că am fost destul de jenate 
şi ne-am grăbit să plecăm, și am fost la infirmeria lui Marie și 
a Nastasiei. Ele se jucau tot felul de jocuri cu răniții. Am luat 
ceaiul la Ania, cu Kojevnikov şi Rodionov. Mai târziu, Aleksei 
a trecut şi el pe acolo şi ne-am jucat dobcinski-bobcinski şi 


! O parte a ceremoniei vecerniei, în rusă în original (n.tr.). 
? „Părinte, preot”, în rusă în original (n.tr.). 

„oficiul poştal”, aşa cum făceam la Haraks! — îţi aminteşti? 
Ei pleacă marți. 

Nastaska şi Şvibzik? te sărută şi pleacă la culcare. Tatiana e 
lângă mine şi citeşte, iar mama joacă kolorito cu Marie, Ortipo 
[cățelul Tatianei] doarme la picioarele ei. În momentul acesta 
este exact nouă fără cinci. Ei, o să închei acum. Fie ca Dom- 
nul să te păzească, auritul meu papa. Te iubesc mult de tot şi 
te sărut. 

Elisavetgradeţ a ta. Transmite complimente lui Nikolai 
Pavlovici. 


11 aprilie. 

Papa, comoara mea! Ce bine că ai putut să te duci prin toate 
locurile acelea. Trebuie să fi fost foarte interesant. Noi suntem 
cum ne ştii. Vremea e normală — soare, apoi ploaie, sau mai 
degrabă burniţă. Azi, soţia erivaneţ-ului Purţeladze al tău a 
trecut pe la Sonia Orbeliani’ cu fiul ei — Andriuşa — un bă- 
ieţel fermecător cu niște ochi mari şi cenușii şi păr de aur. Are 
doi ani. Tatăl lui este prizonier de război la Stralzunde, i-a scris 
de câteva ori soţiei sale, dar, evident, nu a putut să-i spună prea 
multe [...] Chiar acum e mare agitaţie. Ortipo aleargă prin ca- 
meră, iar micul Şvibzik schelălăie. Mama şi Marie joacă kolo- 
rito, ca de obicei, şi câştigă pe rând. Ania s-a învăţat să vină 
în fiecare zi pe la mama, în jur de ora 12. Juk, infirmiera de 
la regimentul de rezervă, îi împinge scaunul cu rotile şi o ajută 
să meargă în cârje. Nu am mai lucrat la gheață de ceva vreme. 
În ultimele zile am mers cu tot felul de ciarabankt şi le-am 


! Vila din Crimeea a unuia dintre Marii Duci. 

? Porecla Anastasiei, care înseamnă „drăcuşor” în germană. 

* Prinţesa georgiană Sonia Orbeliani, prietenă a familiei imperiale. 
4 Vehicul tras de cai” (din fr. char-ă-banc). 


Jurnalul Marii Ducese Olga Romanova 65 


mânat noi singure. Nu e rău deloc, mai ales dacă e vreme 
frumoasă. Am mers la vsenoșnaia şi nu am avut curent până la 
ora 8 — foarte plăcut [...] Viktor Erastovici şi Demenkov [au 
venit] la ceai. Marie, desigur, e fericită ca un mops!. Mama a 
primit o telegramă foarte drăguță de la regimentul georgian. 
Au fost foarte fericiți şi impresionați de atenţia ta [...] 

După ce am schimbat bandaje, am plecat la Casa Mare 
pentru operaţii. Azi l-au tăiat pe micul jid’ Mazik, care a în- 
ceput să ţipe dinainte de a-l atinge cineva, şi voia să se ducă 
la culcare. | 

Ei, cred că alte noutăţi nu mai am. 

Fie ca Dumnezeu să te aibă în grijă, papa, dragul meu. 

Te iubesc foarte mult și te sărut. 

Elisavetgradeţ a ta. 

Salutări lui Nikolai Pavlovici şi urează-i „la mulţi ani” pen- 
tru ziua de 16 [ziua lui de naştere]. | 


17 aprilie. 

Papa, dragul meu, scumpul meu! 

Sper că aceasta va fi ultima mea scrisoare şi că te vei întoar- 
ce curând. Este dezgustător ce se întâmplă la Ohta. Rezin a fost 
azi acolo, iar unchiul Alek şi-a petrecut acolo toată ziua. Tati- 
ana cântă „Fibiha” la pian, pentru plăcerea noastră — şi este 
o piesă foarte plictisitoare. Mama şi Marie joacă kolorito, de- 
sigur. Azi noi 3 am mers călare de două ori. Marie cu Garde- 
man al tău, şi eu cu Regent. Am mai călărit cu el la Peterhof, la 


! Marie era fericită pentru că era îndrăgostită de Nikolai Dmitrievici 
Demenkov. 

? Termen jignitor prin care este desemnat un evreu. Olga era produsul 
mediului în care trăia, iar Rusia în vremea aceea era extrem de antisemită, 
mai ales în cercurile aristocratice. 

parada noastră [...] Nastasia s-a plimbat în ciarabank în jurul 
Pavlovskului. Ne-am. întâlnit şi cu Vera cea saşie, care se 
plimba cu guvernanta ei într-o trăsură semiacoperită. A fost 
frig şi a bătut vântul tare. Nu am mai lucrat la gheaţă de mult. 
Totul fusese curățat până la podul cel mic, dar, din când în 
când, se depune peste el un strat subţire de gheaţă (nu sunt si- 
gură că am scris corect cuvântul acesta) [...] 

Miercuri am fost în oraş, ca de obicei. Am primit peste 
2 000 de ruble. Frumos, nu? Şi, înainte de asta, am fost la una 
dintre infirmeriile mele, „Negustorii din Piaţa Sennaia’, care 
are cincizeci de paturi [...] De acolo am fost s-o vedem pe con- 
tesa Hendrikova. Biata de ea, arată groaznic, în sensul cel mai 
propriu al cuvântului [...]. Surorile ți-au scris de mai multe ori 
despre ultima duminică petrecută la Ania. Am stat acolo exact 
de la 5 la 8 şi a fost foarte distractiv — Nikolai Dmitrievici a 
fost de-a dreptul amuzant, el era cel care propunea toate jocu- 
rile și la sfârşit ne-a spus două glume [...] Aleksei tocmai a in- 
trat şi el. Acum o să se roage împreună cu mama. Te sărută. 

E timpul să închei şi eu. Te sărut, papa, îngerul meu, şi te 
iubesc foarte mult. Dumnezeu să te aibă în pază. 

Loiala ta Elisavetgradeţ. Salutări lui Nikolai Pavlovici, lui 
Cemodurov!, dragului de Kotov şi lui Litvinov. 

Tocmai am vorbit cu Serghei Mihailovici la telefon şi el mi-a 
dat amănunte despre Ohta. 82 au fost răniţi grav, şapte au murit, 
au găsit 97 de cadavre şi 57 de oameni sunt daţi dispăruţi. Trei 
ateliere au ars din temelii, dar armata nu a suferit nicio pagubă, 
slavă Domnului, iar cartuşele, grenadele etc. sunt în siguranță 
în alte magazii. lartă-mă că îţi scriu despre asemenea lucruri 
urâte. 


l Valetul lui Nicolae, care a fost ucis împreună cu familia imperială la 
Ekaterinburg. 

19 aprilie. 

Papa, dragul meu! 

În cinstea Duminicii Învierii am vizitat din nou două in- 
firmerii. [...] Drenteln a venit aici cu o cutie de medalii şi 
le-am împărţit. Toţi au fost plini de recunoştinţă. Sunt câți- 
va grav [răniți], iar cei care se recuperează de-abia aşteaptă 
să se întoarcă pe front, şi zâmbesc fermecător când îi întrebi 
despre asta. Afară e înnorat şi rece. Mama încă stă culcată în 
balcon. 

Azi-dimineaţă, înainte de obednia din biserica din grotă, 
sergentul Kuzneţov a trecut de la credința veche la ortodoxie. 
A fost un moment solemn şi frumos. Când a trebuit să-i fie 
unse cu mir picioarele, i-au adus un scaun şi el s-a descălțat. 
Batiușka era în culmea fericirii şi a ţinut o slujbă scurtă, educa- 
tivă. La sfârşit, finul meu, Panfil, m-a sărutat pe obrazul stâng. 
Ce scump e! Pe durata slujbei de obednia el s-a spovedit şi a ți- 
nut tot timpul în mână lumânarea aprinsă. Mama şi Aleksei au 
fost şi ei la biserică. Ei au venit pentru Veruiu [„Crezul”] şi au 
stat până la sfârşit. Acum, după ce am mâncat, stăm în camera 
mamei. După ora 5 ne-am dus acasă la Anisia, unde Aleksandr 
Konstantinovici, Viktor Erastovici şi Nikolai Dmitrievici veni- 
seră deja. Am luat ceaiul împreună. La ora 6 a venit şi Aleksei 
şi am început să ne jucăm. Mai întâi ne-am jucat dobcinski-bob- 
cinski, apoi şarade. Ne-am distrat pe cinste şi a fost amuzant 
mai ales când Viktor Erastovici a jucat cu Nastasia. Nikolai 
Dmitrievici îi ajuta pe amândoi. Şi Aleksei s-a distrat, deşi nu 
îi plăcea să ghicească, dar tot s-a jucat. 

Madam lanova ne-a trimis o grămadă de flori din Livadia. 
Ce bucurie a fost. Liliac, glicină, oțetar galben, copacul lui 
Iuda, un bujor etc. şi, de asemenea, stânjenei mov, care s-au 
deschis de ieri. 

Acum ninge şi totul e deja alb — ceea ce nu era deloc nece- 
sar, dar măcar nu mai e aşa de frig. Scuză-mi scrisul ăsta ori- 
bil. Mâine ne vom vedea cu Voronovii, tot la Ania. Au venit în 
vizită pentru câteva zile. Şi Semionov e aici. Sora lui mai mare, 
care a fost la Marele Palat, mi-a spus asta. Ieri, Tatiana Kon- 
stantinovna [fiica lui K.R.] s-a plimbat singură în ciarabank. 
A dat peste ceva, s-a răsturnat şi acum e în pat, are ligamen- 
tele răsucite. Ei bine, cred că astea ar fi noutăţile de la Ţarskoe 
Selo. 

Bine, pe curând. Papa, comoara mea. Domnul să te aibă în 
pază. Te sărut cu multă, multă dragoste. 

Loiala ta Elisavetgradeţ. 


Joi, 23 aprilie. 

La 10 1/3 obednia în cinstea zilei numelui mamei!. Buni, 
mătuşa Ksenia, unchiul Pavel şi Dmitri au fost la micul dejun. 
Vreme frumoasă — plimbat cu papa, mai târziu el a mers cu 
caiacul şi noi cu Gatcinka şi cu automobilul. Mama a stat în 
balcon. Seara, papa a jucat biliard cu Dmitri. Mama şi noi [am 
stat] lângă ei. Dumnezeu să ne mântuiască. 


e 
Scrisoare de la Olga pentru Nicolae al II-lea. 


30 aprilie. 

Bună, dragul meu papa! 

Tatiana îţi trimite aceste cărți poştale. Vremea s-a înrăută- 
țit, zici că deja e toamnă, şi chiar asta ne mai lipsea. Cel puţin 
azi zăpada s-a topit de tot. Mă tem că toate florile vor degera, 


! Ziua numelui, petrecerea onomastică în cinstea patronului spiritual. 

mai ales ciuboţica-cucului, care începuse să înflorească. Buni 
ne-a trimis, Tatianei şi mie, medalia Crucea Roşie clasa I, aşa 
că acest lucru ne-a făcut să fim foarte pline de noi. Ieri am fost 
la Silaievi cu ea şi ne-am petrecut timpul foarte plăcut. 'Toate 
fetele erau tare drăguțe. Le-am luat după noi prin toată casa, 
în mansardă, în bucătărie etc., spre disperarea mamei lor. Ea, 
adică soția lui Silaiev, a primit două scrisori de la doi foşti 
erivanți! care au nimerit în regimente diferite în timpul mo- 
bilizării şi se roagă să fie cumva transferați înapoi la regimen- 
tul lor. Au fost în grupul tău din Livadia, nişte oameni simpli, 
foarte drăguţi, au auzit că Silaiev are un regiment şi ar vrea tare 
mult să se întoarcă, ei spun că sunt gata şi să moară, dar în ve- 
chiul lor regiment. Aşa că ea mi-a spus mie despre această 
problemă, fiindcă nu ştie ce să le răspundă, iar eu am hotă- 
rât să te rog pe tine. Ei sunt extrem de încântați de noul lor 
comandant de regiment, iar unul dintre răniţi scria că nu 
şi-ar putea dori un altul mai bun [...] şi slavă Domnului 
pentru asta. Ieri, după ora 7 seara, am plecat cu Aleksei cu 
trăsura, numai noi doi. Era foarte frig şi umezeală, dar ne-am 
simţit bine, am mers cu plăcere pe obişnuitele noastre că- 
rări preferate, am trecut pe lângă barăcile Regimentului 3 de 
pușcași, pe strada Zaharievskaia, unde am întrebat de casa 
Irinei, şi aşa mai departe. Nu au mai rămas prea mulți 
răniţi, cei mai mulţi au plecat cu trenul Aniei la Evpatoria. 
Ei bine, papa dragă, e timpul să închei. Dumnezeu să te pă- 
zească. 
Te sărut cu dragoste şi te iubesc. 
Elisavetgradeţ a ta. 


! „Locuitori ai Erevanului”, corupt în text (rus. în original) (n.tr.). 

Luni, 4 mai. 

Bandajat 3 [răniţi] cu fracturi. Am mâncat cu toţii. La 3 Y 
concert la infirmeria lui A. şi M. Seara a venit pe la noi Gr. Ef. 
[Grigori Efimovici]. La h. 10 moleben. [imagine de inserat] a 
fost aici — şi la 10 1/2 l-am văzut pe dragul de papa plecând. 
Plouă. 2 grade. 


Scrisoare de la Olga pentru Nicolae al II-lea: 

5 mai. 

Papa, dragul meu! 

Te felicit din toată inima şi te sărut cu dragoste. Acum s-a 
făcut deja ora 5, iar mama și Tatiana încă nu s-au întors din 
oraş. M-au lăsat acasă, pentru că tușesc foarte mult şi așa mai 
departe. Azi-dimineaţă, la infirmerie, mama i-a schimbat ban- 
dajele lui Vodianoi. O să-ţi trimită ea o hârtie pe care a scris-o 
el cu mâna lui. Are un chip de o frumuseţe rară. 

Bate vântul mereu, dar e soare. Mă grăbesc foarte tare, ca 
să nu întârzii. 

Fie ca Dumnezeu să te aibă în pază, auritul meu papa. 

Loiala ta Elisavetgradeţ. 

Te sărut de 1 000 000 de ori. 


Vineri, 8 mai. | 

În gară la Vitebsk. Am ajuns aici la 8.30 — au descărcat au- 
tomobilele. La ora 9 am pornit spre catedrală. Au ţinut o scur- 
tă moleben şi de acolo noi am plecat la infirmerii. Afară e cald, 
totul înverzeşte. La una dintre infirmerii am făcut poze cu ră- 
niții în grădină. 

Pe la 12 ne-am întors aici. Mama a luat micul dejun într-un 
şezlong, fiindcă era obosită [...] La ora 3 am fost, mai întâi la 

magazie, acolo unde se fac un fel de leacuri etc., pe care le tri- 
mit armatei active, iar de acolo [am fost] la 2 infirmerii mari. 

Mai târziu am văzut un atelier în casa guvernatorului și am 
băut ceva, sora [guvernatorului] Arţimovici ne-a oferit o trata- 
ție. De acolo am fost la o altă infirmerie şi ne-am întors aici la 
6.20, după care am plecat la un tren medical care tocmai sosise. 
Am mers prin el, [erau acolo] vreo 15 vagoane în total, nu am 
intrat în vagonul de marfă. 

Toţi răniții erau numai dintr-o divizie de infanterie. Am ple- 
cat la ora 7 fix. O seară minunată şi un apus de soare splendid, 
am trecut prin locuri frumoase, lacuri. Cină cu toată lumea. 
Mama este în compartimentul ei, obosită şi cu dureri de spate. 
Plimbat prin gara Ezreşe. Papa mai rămâne la Stavka vreo câ- 
teva zile. Ieri a murit amiralul Essen! — o pierdere groaznică. 
Acum mă duc la culcare. 


Scrisoare de la Olga pentru Nicolae al II-lea: 

9 mai. 

Papa-nsorit! 

Până acum nu am reușit să-ţi scriu. Noi stăm în camera mov 
a mamei, după ce am luat masa. Ea şi Tatiana joacă nu ştiu ce 
joc, Marie cântă la pian „Ije Heruvimi” şi atinge greşit clapele. 
Nastaska scrie ceva. Ortipo a alergat după mașinuţă şi după 
şiretul de la pantoful lui Trupp, iar acum s-a calmat. A fost 


1 Nikolai Ottovici (von) Essen (1860-1915), amiral rus de origine germa- 
nă, comandantul flotei din Marea Baltică. Pentru mai mult de două secole, 
strămoşii săi au servit în Marina Imperială Rusă. A fost decorat cu Ordinul 
Sf. Gheorghe, cea mai înaltă distincţie militară a Imperiului Rus. A murit de 
pneumonie în mai 1915 (n.c.). 

2: Căci heruvimii [...]” (rus. în original), cântare bisericească (n.tr.). 

foarte frumos la vsenoșnaia. Toată biserica era plină de verdea- 
tă. Mestecenii au început să înflorească şi erau ramuri peste 
tot, şi sus, şi jos, şi în toate părţile. Vremea, după ce ne-am în- 
tors de la Vitebsk, e însorită, dar foarte rece. Ce frumos a fost 
acolo. Totul era verde, mălinii erau în floare, ca şi ceilalți pomi 
fructiferi. Îi dau dreptate guvernatorului Arţimov. E foarte 
atent ca mama să nu obosească prea tare şi aşa mai departe. 
Iar în oraş şi peste tot domneşte o ordine desăvârşită. Atât doar 
că sunt prea mulți jid |„jidani”]. Când am plecat, gărzile stă- 
teau smirnă. Unii erau îmbrăcaţi în uniforme de husari, care 
semănau bine cu a mea [...] Am dormit foarte bine în tren, 
doar că ne era puţin cam frig, pentru că ne trezisem și foar- 
te devreme [...] Cam asta e tot, cred. Spune-i amiralului că 
Olia s-a întors. S-a bronzat, se simte mai bine, dar este încă 
nervoasă şi plânge foarte uşor. Restul doamnelor de onoare 
sunt neschimbate. 

A fost aşa de trist să aflăm de moartea amiralului Essen. Îţi 
aminteşti cum venea pe balenieră cu un „Slavă Domnului” și 
cu o geantă plină de rapoarte pentru tine? Nu vreau să vorbesc 
despre explozia de grenadă!, a fost o ticăloşie foarte mare. 

Acum închei. Fie ca Domnul să te aibă în pază, comoara 
mea, papa drag. Te iubesc foarte, foarte mult și te sărut. 

Loiala ta Elisavetgradeţ. Salutări lui Nikolai Pavlovici — şi 
din partea Nastaskăi pentru Viktor Erastovici, cât şi din par- 
tea mea. 


Sâmbătă, 9 mai. 
Onomastica lui Nikolai Pavlovici şi a lui Emelianov. La ora 
9 sosit [la Țarskoe Selo], pe la ora 10 la Znamenie, la infirmerie 


-| Olga se referă la un incident necunoscut, pe care nu îl relatează aici. 

la Ania [...] Vodianoi din Regimentul 150 Tamansk are limba 
şi o bucată de ureche tăiate [...] Drups este rănit la stomac, din 
Regimentul 224 Juhnovski [sic!]. Am stat în hol cu ceilalți. 

Aer proaspăt, soare, seara 3 grade. Ziua [am mers] în ciara- 
bank cu Maria. Tatiana a mers cu Anastasia. Papa mai stă câte- 
va zile. La ora 6 [am fost] la cimitir cu mama. L-am vizitat pe 
Gr. Ef. [Grigori Efimovici]. Mai târziu, la vsenoșnaia. Plăcut, 
totul e verde. Pe la ora 11 la culcare. Sonia Orbeliani a fost la 
micul dejun. 


Duminică, 31 mai. 

Am fost la obednia. Mătuşa Ducky a fost la micul dejun. 
Soare, cald, adiere de vânt. Plimbat cu papa. Mama în scaun cu 
rotile, (noi cu bicicleta) la Bablovo. La 4 % la Ania. M.A., dra- 
gul de $., Z. şi Ivan au jucat o mică piesă de teatru. Prima re- 
petiție a fost teribil de amuzantă. Seara, eu, T. și M. am fost cu 
papa la [indescifrabil], în satul Suzi şi apoi acasă, trecând prin 
Bablovo. Un apus minunat, dar rece. Seara a trecut pe la noi 
Gr. Ef., [era] plin de voioşie. 


Marţi, 2 iunie. 

La 2 % am fost la cimitir cu mama [...] Am luat-o pe T. 
la ora 3 şi am plecat la Marele Palat, sus, la magazia mamei 
(departamentul de chirurgie). La h. 4 şi 20 min., noi 2 cu papa 
în oraş. Ne-am întâlnit cu dragul de Ş. Luat ceaiul la buni. 
Ajuns acasă la h. 7. La h. 9 am fost la Pavlovsk pentru panihi- 
da pentru bietul unchiul Kostia, a murit la 6 %. Am stat cu ei 
şi puţin cu Elena, care nu s-a simțit prea bine şi [stătea] întinsă 
[indescifrabil] pe canapea. Pe la h. 11, la culcare. Dumnezeu să ne 
mântuiască. 

Scrisori de la Olga pentru Nicolae al II-lea: 


11 iunie. 

Papa însorit! 

Ne simţim așa de singuri, acum, că ai plecat. Azi vremea 
este minunată. Stau lângă terenul de tenis, pe iarbă, sub un co- 
pac, cred că pihta!, şi mă bucur de căldură. Surorile s-au as- 
cuns pe undeva. Mama şi Ania sunt pe balcon. De-abia ne-am 
întors de la Marele Palat. Aproape toţi răniții sunt în grădină, 
şi, din fericire, nu sunt prea mulți vizitatori [...] 

Aseară am avut comitet; a durat vreo jumătate de oră, a pre- 
zidat Volodia Volkonski, foarte succint şi clar, ba chiar era puţin 
caraghios, fiindcă citea aşa de repede. Acum e ora 4 — a bătut 
clopotul. După ceai intenţionăm să ducem copiii la grădiniţă, 
fiindcă nu am mai fost de mult pe acolo. Soldaţii se aud cântând 
în depărtare, păsările ciripesc şi peste tot e plăcut. 

Sper că nu o să-ţi lipsească prea mult Stavka. Saviţki (caza- 
cul) s-a făcut şi mai frumos? Au început să înţepe şi să ne exas- 
pereze ţânţarii. Scuză-mă pentru scrisoarea asta cam stupidă, 
dar, cumva, mi-e greu să scriu. Te sărut, dragul meu papa, de o 
mie de ori. Hristos să te aibă în pază. 

Loiala ta Elisavetgradeţ. 

Salutări lui Nikolai Pavlovici. 


16 iunie. 

Dragul şi scumpul meu papa! 

Ce mai faci? Noi suntem toți [bine], slavă Domnului. Vre- 
mea s-a încălzit, în sfârşit, dar serile sunt încă umede — așa 
că după ora 9, mama şi Aleksei îşi fac rugăciunea şi intrăm 
în casă, păcat, fiindcă afară e încă lumină, iar în casă zici că 
e tot iarnă. Azi am muncit mult și din greu la magazie. A fost 
chiar distractiv, am înfăşurat o mulțime de bandaje. Soţia şi 


1 O specie de brad (rus. în original) (n.tr.). 

fiica foarte drăguță a contelui Dmitri Ivanovici Tolstoi au lucrat 
şi ele, ca şi alţii. Expoziţia are încă mare succes și este destul de 
interesantă. Cel mai frumos departament al infirmeriei a fost 
acela al lui Marie şi al Nastasiei. Tot ce am lucrat până acum 
s-a vândut, aşa că ne-am apucat din nou de treabă. Mama şi 
cel mic, mai ales, se străduiesc cât pot. La ora 6 Tatiana a plecat 
să călărească, iar eu am asistat la repetiţia piesei, acasă la Ania. 
Acum totul merge mult mai bine, chiar şi Ania este mulțumi- 
tă de simpaticii actori care se străduiesc cu adevărat. Mătuşa 
Olga ne-a scris că a murit biata Daphne [un căţel] şi că ea cu 
Emilia Ivanovna au plâns foarte mult şi au îngropat-o în gră- 
dină. Nu am apucat să joc tenis. Papa, dragule, așa de mult aș 
vrea să te văd. Salutări lui Nikolai Pavlovici şi lui Lozinski. Ce 
plictiseală, să mergem mâine în oraş pentru ceva acţiuni de ca- 
ritate şi la câteva infirmerii. Şi ce episod oribil cu bietul Kaz- 
bek. E deja al treilea fiu. Scuză-mă pentru scrisoarea stupidă, 
sunt destul de confuză şi împrăștiată. Adio, papa însorit. Fie ca 
Dumnezeu să te ţină sănătos. Te sărut cu multă, multă dragoste 
şi te iubesc tare. 
Loiala ta Elisavetgradeţ. 


21 iunie. 

Dragul meu papa! 

Sunt cum nu se poate mai fericită că te întorci curând. Eu 
stau cu mama pe balcon, după micul dejun. Isa a ieşit şi ea 
acum şi s-a aşezat tocmai în fotoliul în care voiam eu [să stau]. 
Surorile se duc la Marele Palat şi la infirmerie şi nu cred că 
sunt prea încântate. Când se vor întoarce, ne vom duce la in- 
firmeriile noastre. Ele au pregătit un joc de crochet şi ne vom 
juca. Aleksei şi suita lui nesfârșită se duc la Ropşa, dar se vor 
întoarce până la ora 6, ca să mergem la Ania. Aleksandr Kon- 
stantinovici a plecat în Caucaz să-şi cumpere un cal şi aşa mai 

departe, așa că acum duminicile nu mai sunt așa plăcute, deşi 
tot ne distrăm. Apropo, părintele Kedrinski a fost lovit de un 
vagon şi i-au amputat piciorul stâng — bietul de el, e cu atât 
mai trist, cu cât e preot. Miercuri, eu și Tatiana am luat cea- 
iul la buni, pe Elaghin!, şi ne-am întors pentru prima dată cu 
automobilul. Am mers o oră şi cinci minute, fiindcă drumul 
în oraş este în reparaţii şi se circulă foarte greu. Irina şi Feliks 
au luat ieri ceaiul cu noi. Ei povesteau că l-au îmbrăcat pe 
Andriușa în paj, cu pinteni, şi că la început a fost foarte ruși- 
nat. Azi o să vină Kostia pe la noi. Peste câteva zile pleacă la 
regiment. Isa continuă să stea şi să vorbească foarte mult. Ai 
noştri erivanți se recuperează mult prea repede, iar mâine, cei 
mai buni dintre ei se întorc deja la regimentul lor, ceea ce este 
foarte trist. Ne-am întâlnit cu fostul nijnegorodeț Kusov, acasă 
la Ania. Ne-am simțit bine cu el din prima clipă, şi a făcut chiar 
mai multe, ne-a vorbit despre o grămadă de lucruri. Aseară au 
venit în vizită la noi, el, contele şi contesa Grabbe, Nini Voikova 
şi Emma Fredericks. Alia a cântat şi ne-am simţit chiar bine. 
În sfârșit a plecat şi Isa, iar eu o să închei. Să te ţină Dumnezeu 
sănătos, papa, comoara mea. Te sărut cu multă, multă dragoste 
şi te iubesc. Loiala ta Elisavetgradeţ. 

Salutări lui Nikolai Pavlovici. Spune-i că e un porc, că nu 
ne-a scris nici măcar o dată. Eu am încercat de două ori să-i 
scriu, dar nu mi-a ieşit, aşa că am rupt scrisorile. 


25 iunie. 

Auritul meu papa! 

Nu am avut cum să-ți scriu cu feld-yeger-ul? de azi, chiar 
nu a fost timp. Azi am fost la infirmeria Marelui Palat cu Alek- 
sei şi a fost extrem de plictisitor şi jalnic, fiindcă noi și surorile 


1 Insulă a Nevei, unde se afla palatul împărătesei-mamă (n.tr.). 
2 Termen rusesc calchiat după germanul Feldjăger, „curier” (n.c.). 

am stat în picioare lângă un copac, iar răniții lângă alt copac, 
şi nu am putut să plecăm multă vreme. După aceea am jucat 
o partidă de tenis, prima dată după plecarea ta. Am avut pa- 
tru servicii pe care le-am jucat diferit şi le-am pierdut pe toate. 
Vremea a fost superbă, soarele era foarte puternic şi noi înce- 
pem să ne bronzăm puţin, dar serile sunt aşa de reci, că nu poţi 
să stai afară doar în rochie. Aici, pe balcon, e foarte plăcut de 
când mama a luat mobilierul de răchită făcut de invalizi și cele 
două lămpi stau mereu aprinse. Acum ni s-a adus masa de 
ceai, iar Galkin îi fixează Aniei scaunul cu rotile de masă. Papa 
dragă, mă gândesc foarte mult la tine în aceste zile pline de 
neliniște. Cu voia lui Dumnezeu, totul se va termina în curând 
şi lucrurile vor fi „cu inima mai ușoară, cum obișnuiește să 
spună Grigori. A, da! Noi 4, Isa, Kira şi Vilcikovski am fost 
ieri la Kolpino. Acolo este mult mai cald decât aici, iar pe ma- 
lul râului este foarte frumos. Am fost la şase infirmerii şi la o 
biserică unde se află icoana lui Nicolae Ciudotdvoreț [Nicolae 
„Făcătorul de minuni”, unul dintre cei mai importanţi sfinţi 
ruși]. Erau acolo o mulțime de muncitori şi, printre cei optspre- 
zece ingineri mecanici [se afla] şi Soloviov — pe care mi-l 
amintesc de pe iaht, şi apoi a fost el pe Abrek. Îmi cer iertare 


„pentru pata de cerneală pe care am făcut-o. Kolenkin e la infir- 


meria noastră — i s-a infectat urechea stângă, dar e mai bine. 
A venit doar pentru o săptămână la regimentul Aleksandriski 
şi deja toată lumea de acolo îl iubește, iar el arde de nerăbda- 
re să revină. 

Ei, închei acum. Fie ca EI să te aibă în pază, papa, îngerul 
meu. Te sărut şi te iubesc foarte, foarte mult. 

Loiala ta Elisavetgradeţ. 

Salutări lui Nikolai Pavlovici. 

Duminică, 28 iunie. 

Azi am mâncat în balcon cu A., M. şi T. La h. 5 am plecat 
să ne întâlnim cu dragul de papa. Sunt așa de bucuroasă că e 
acolo. Până la h. 10 am stat în balcon — a plouat zdravăn [...] 
Domnul să ne mântuiască. 


Miercuri, 1 iulie. 

Noi 2 la Znamenie şi la infirmerie. Schimbat pansamente 
[...] Stat cu erevanţii! — a fost foarte plăcut. La 2 1/2, noi 2 în 
oraş pentru acţiuni de caritate şi după aceea la Elaghin — a venit 
şi papa. Ceai cu buni şi mătuşa Ksenia în grădină. Era şi Vasia. 
Cald, dar nu cine ştie ce. Ne-am întors la 7 1/2. Cina în balcon 
[...] Ania a trecut pe la noi. Mama se simte bine. La h. 11 şi 
10 min. la culcare. 


Sâmbătă, 11 iulie. [Onomastica Olgăi] 

Noi 2 şi Al. la infirmerie. De acolo la Znamenie. Schimbat 
pansamente [...] La 12 1/2 a fost moleben pentru mine. Buni 
la micul dejun. Stat în balcon cu mama şi scris telegrame. 
Foarte cald — 14 grade. Seara am fost la vsenoșnaia. Mai 
târziu, noi 3 cu papa şi mama la Pavlovsk. Stat în balcon cu 
T., mătuşa Olga, Mavra, loanncik [...] şi Elena. Venit acasă la 
h. 11. Apără-ne, Doamne. 


(J 
Din memoriile lui V.I. Cebotariova?: 


Operația lui Zalivski de pe 21 a decurs foarte bine. Tatiana 
Nikolaevna îi dădea pansamentele, Olga Nikolaevna — instru- 
mentele, şi eu — echipamentul. Seara ne-am întors din nou, ca 

! Ofiţeri din Erevan, Georgia. 


2 Valentina Ivanovna Cebotariova era o asistentă, colegă cu Marea Ducesă 
la infirmeria regală şi prietenă a ei. 

să curățăm toate instrumentele, și am stat teribil de înghesui- 
te. Am deschis geamurile, am dat jos singure pansamentele. O. 
[Olga] Nikolaevna iar mi-a spus: „Mama îţi trimite salutări în 
mod special, Valentina Ivanovna. Este așa de frumos aici, dacă 
nu ar fi fost războiul, noi nu ne-am fi cunoscut, nu-i așa că e ciu- 
dat?” Am frecat minuţios totul cu săpun, cu alcool, am pregătit 
instrumentele şi le-am pus singure în dulap. Ofițerii au fost sur- 
prinși: „Aveţi servitori, de ce vă stricați mâinile?!” 


26 iulie. 

Împărăteasa şi Marea Ducesă au început să lucreze în au- 
gust [1914]. Iniţial erau aşa de distante! [Noi] i-am sărutat 
mâinile, le-am salutat pe Marile Ducese, şi cam asta a fost. 
Vera Ignatievna le-a predat vreo jumătate de oră în camera 
lor, iar Anna Aleksandrovna a fost tot timpul acolo, apoi noi 
am plecat să schimbăm pansamente: Marile Ducese — solda- 
ților, împărăteasa şi Anna Aleksandrovna [Vîrubova] — ofi- 
țerilor. 


Sâmbătă, 22 august. 

Papa, mama şi Aleksei au fost în oraş, ca să-i primească pe 
membrii Dumei. Mic dejun în balcon cu Nikolai Pavlovici, o 
vreme superbă. Am prins 39 de albine. Ziua plimbare cu papa 
şi cu Nikolai Pavlovici. Mama cu gareta la Bablovo. Vorbit la 
telefon cu Mitia!. Ceai în sala de jocuri. Seara a coborât și 
Anastasia [...] Nikolai Pavlovici şi Ania la cină. La ora 10 am 
mers la gară ca să-l vedem plecând pe dragul papa. Să-l ajute 


! Dmitri Şah-Bagov, sublocotenent din Garda Maiestăţii Sale din Regi- 
mentul 13 de grenadieri „Erevan. 

Dumnezeu şi să-l păzească în această nouă călătorie în funcția 
de comandant suprem!. Mama e sătulă de tot, şi de aceste vre- 
muri grele. Ne-am dus la culcare imediat [...] 


Scrisori de la Olga pentru Nicolae al II-lea: 


24 august. 

Papa, comoara mea neprețuită! 

Telegrama ta de seară ne-a făcut pe toţi de-a dreptul feri- 
ciți. Dumnezeu să-ți ajute [...] Şvibzik [Anastasia] a luat micul 
dejun cu noi, dar [ea] a stat la o masă separată, la soare. Erau 
mult mai puţine viespi. La ora 9 ne-am dus cu Olga la obednia 
în biserica din grotă. Slujba a fost ținută de micul batiușka 
Anfis. Erau acolo o mulţime de copii frumoși, mai mici, care au 
luat anafură şi m-am abținut cu greu să nu mă reped la ei să-i 
strâng în braţe. După slujbă, am fost să schimbăm pansamente 
la infirmerie şi i-am bandajat foarte repede pe răniţi, fiindcă 
nu erau prea mulți, apoi ne-am dus să jucăm crochet. Am râs și 
ne-am certat, pentru că nu cred că s-ar fi putut juca mai inco- 
rect decât am făcut-o noi. Restul răniților, cei care nu puteau să 
meargă, au stat în cărucioare cu rotile sau pe bănci, ca la tea- 
tru, şi au râs în hohote. Aleksei mi-a cerut să-ţi trimit un sărut 
şi să-ţi spun că îţi va scrie despre Irina 'Tolstaia. Am petrecut de 
minune la Ania, cu ea și cu Rita Hitrovo?. Ea a mai crescut și 
este tare drăguță. Seara ne-am plimbat cu mama într-un auto- 
mobil semideschis, pe bulevard şi ceva mai departe, era foarte 
cald și întuneric. A, da, am fost la Marele Palat azi. Jumătate 


! Nicolae se autoproclamase de curând comandant suprem al armatei, 
în locul Marelui Duce Nikolai Nikolaevici. 

2 Margarita Hitrovo (1895-1952), doamnă de onoare şi prietenă a 
Olgăi. 

dintre răniți erau în grădină şi, când a început să plouă, i-au 
adăpostit într-un cort mare, unde au stat foarte bine o vreme. 
Ania a luat micul dejun la contesa Palei! [...] A venit şi soțul 
Aliei pentru câteva zile. El are pielea bronzată şi lucioasă, dar 
părea tare slăbit, îmbrăcat într-o cerkesska?. Vor să-l transfere la 
Regimentul 3 de ulani, dar nu văd de ce ar fi necesar, nu-i așa? 
Ania ne-a citit frumoasele poezii ale lui Volodia Palei’, pe care 
mama lui le-a copiat pentru noi. lar azi-dimineaţă, ca de obicei, 
am fost la infirmerie. După ce am terminat de schimbat ban- 
dajele, a venit şi mama, spre bucuria tuturor. Tot timpul acesta, 
vremea a fost oribilă. Plouă, e frig și ceață. Am luat micul dejun 
sus, în sala de jocuri, pentru că pe Aleksei îl doare puţin braţul. 
Îi pare rău că nu poate să-ţi scrie azi. Am stat acolo o oră — 
dl. Gilliard i-a citit ceva lui Aleksei, iar înainte şi după micul 
dejun ne-a arătat lanterna lui magică“. Acum stau în came- 
ra mov a mamei, lângă fereastră. De-abia ne-am întors. Ea își 
propusese să se odihnească, dar i s-a reamintit că Ordin şi 
Apraksin o aşteaptă, aşa că a fost obligată să se ducă să-i pri- 
mească. Sus, în camera roșie, acordorul e la pian şi am început 
să mă cam satur de el, cum apasă mereu aceeaşi clapă. 

Ei, papa, dragul meu, închei acum. 

Hristos să fie cu tine. Salutări lui Kolia, şi te sărut cu multă 
multă dragoste. 

Loiala ta Elisavetgradeţ. 


! Contesa Olga Palei, soţia morganatică a Marelui Duce Pavel Aleksan- 
drovici şi mama prinţului Vladimir Palei. 

? „Pardesiu, manta căzăcească” (rus. în original) (n.tr.). 

* Prinţul Vladimir Pavlovici Palei (1897-1918), fiul Marelui Duce Pavel 
Aleksandrovici şi al soției morganatice a acestuia, Olga Palei, văr primar cu 
Nicolae al II-lea. 

* Proiector de filme. 

27 august. 

Papa, dragul meu! 

Îţi scriu din camera mov a mamei, din comodul tău fotoliu. 
Ea tocmai a plecat. Zilele acestea am luat cina în sala de jocuri, 
şi e foarte plăcut. Azi, deşi cerul e senin, e frig. Ziua am ple- 
cat cu 2 echipaje la pădurea Pavlovsk. Era aşa de plăcut acolo, 
mi-am amintit de Bieloveja, ca şi de Şheri, fiindcă am găsit câ- 
teva merişoare și afine. Unchiul Pavel a luat ceaiul cu noi şi mai 
târziu a stat de vorbă cu mama „între patru ochi”, în timp ce 
noi ne-am dus la Tatiana [Konstantinovna], care a venit şi ea 
de la ţară pentru câteva zile şi stă la Strelna, şi ne-am petrecut 
toată ziua la Pavlovsk. Arată ceva mai bine, deşi încă e foarte 
slabă. Am văzut-o pe fina ta, Ekaterina, în braţele bunicii ei, 
este o scumpă. Nu vreau să vorbesc despre Vsevolod. Kostia a 
Stat tot timpul acolo şi a fost un nesuferit. Şi Ghiorghi [Kostia 
şi Ghiorghi, fiii lui KR] la fel, era răcit şi se amesteca mereu în 
vorbă, ceea ce era obositor. După aceea am fost la vsenoșnaia, 
în biserica de sus, iar batiușka a ţinut o slujbă lungă, dar fru- 
moasă. Păcat că nu pot să-l asculte mai mulți oameni. Ieri, noi 
2 am fost în oraş. Mai întâi ne-am dus să vedem magazia de 
caritate pentru refugiații Tatianei [...] De acolo am plecat la 
Palatul de Iarnă, Tatiana la o şedinţă şi eu la acţiuni de cari- 
tate. Am primit o grămadă de bani, peste 2 000 de ruble, dar 
nu au fost prea mulți oameni. Volkonski a fost foarte plăcut, 
a spus o mulţime de lucruri interesante. Contesa Karlova era 
„sărbătorita” şi niciunul nu şi-a amintit să o felicite, bineînţe- 
les. Am luat ceaiul la Elaghin cu buni şi mătușa Ksenia..Mătuşa 
Ksenia era răcită şi nu se simţea prea bine, era cam palidă, dar 
buni, slavă Domnului, e bine. Era foarte bucuroasă de veştile 
bune [...] Pe Irina [Aleksandrovna] o durea stomacul şi stă- 
tea în pat de câteva zile. Acum a venit şi Ania şi s-a așezat în 

fotoliul tău, iar eu am migrat lângă pian. Azi am fost la Marele 
Palat. Pacienţii de acolo sunt patru sublocotenenţi de la Preo- 
brajenski. Stau cu toţii împreună, iar camerele lor sunt numite 
„ale copiilor”, fiindcă se comportă ca niște copilaşi obraznici, 
drept pentru care sunt şi pedepsiți câteodată, dar ce altceva 
să facă amărâţii de ei! Acum e timpul să mă duc la culcare, de 
aceea o să închei, papa, dragul meu, toată lumea a fost teribil 
de bucuroasă de scrisoarea ta pentru mama. Ea ne-a citit câ- 
teva fragmente, iar noi te-am îmbrățișat în gând şi te-am iubit 
mult de tot, papa, comoara noastră. 


Continui pe 28. Stăm în balcon şi ne bem ceaiul. Vremea 


„este excepţional de frumoasă [...] Ziua ne-am plimbat din nou 


şi am cumpărat de la o tarabă din Pavlovsk două borcane de 
dulceaţă de zmeură şi de afine. Şi Aleksei stă toată ziua în grădi- 
nă. Azi, înainte de plimbare, am fost la botezul fiului lui Kobb, 
sublocotenentul. Marie i-a fost nașă, iar fostul ulan Iakovlev 
(şeful suitei sale) [a fost] naș. Băiatul lui cel mare, pe care l-a 
botezat mama anul trecut, e foarte scump. Nikolai Dmitrievici 
a fost ofiţerul de serviciu, aşa că Marie se agita mereu și striga 
de la balcon. Acasă la Ania ne-am întâlnit cu soţia şi cu fetele! 
lui Grigori Efimovici. Soţia lui e o femeie foarte drăguță şi 
plăcută. Papa, dragă, e timpul să închei. Chiar acum ne pregă- 
tim să plecăm la vsenoșnaia şi la spovedanie — îți cer iertare. 

Fie ca Domnul să te păzească şi să te ajute. 

Te sărut cu dragoste şi căldură, dragul meu papa, te sărut la 
fel cum te iubesc. 

Loiala ta Elisavetgradeţ. 


l Soţia lui Rasputin, Paraskovia, și fiicele Varvara (Varia) şi Maria 
(Matriona). 

Duminică, 30 august. 

Sonia Orbeliani a luat micul dejun cu noi, în balcon, la fel 
şi ceaiul. Ziua ne-am plimbat cu maşina, eu cu mama şi su- 
rorile am stat în spate. Aleksei [a fost] la Peterhof. Am fost 
la cimitirul soldaţilor şi la contele Nirod. Vorbit la telefon cu 
Ş. [Şvedov], onomastica lui. Domnul să ne păzească. Papa a 
telegrafiat. Cina în sala de jocuri. Mama [se simte] bine, slavă 
Domnului. [...] Vorbit cu Mitia, e trist dintr-un oarecare mo- 
tiv, mititelul [...] Dumnezeu să ne ajute. 


Scrisori de la Olga pentru Nicolae al II-lea: 


1 septembrie. 

Dragul meu papa! 

Tocmai m-am întâlnit cu un ofiţer din regimentul meu. A 
fost rănit şi are o contuzie, iar în câteva zile deja se va întoarce 
la regiment. Acum plecăm la plimbare, cu mama şi cu Ania, 
în două echipaje diferite. Tatiana are oră de rusă. Marie 
şi Nastasia îl chinuie în toate felurile pe Piotr Vasilievici!. 
Azi-dimineaţă l-am operat pe ofițerul acela rănit, pe care l-ai 
văzut la Tiflis şi care a cerut să fie transferat aici. Îţi amintești 
de el? Dar acum nu-i mai tremură capul, deşi mâna și piciorul 
stâng tot nu şi le poate mişca. Deci acum e ora 6. Am făcut o 
plimbare plăcută azi, pe toate străzile din Pavlovsk, complet 
necunoscute. Sunt acolo o mulțime de case frumoase. Acum am 
primit o scrisoare de la unchiul Sandro. El spune că s-a întâlnit 
cu tine, iar eu îl invidiez pentru asta. Toată lumea e optimistă 
acolo, şi, aparent, el este mulțumit din toate punctele de vedere. 
Papa, dragă, o să închei acum — scrisoarea stupidă. 

Fie ca Domnul să te ajute şi să te ţină sănătos. 


! Profesorul copiilor imperiali. 

Te sărut cu dragoste şi căldură. 

Loiala ta Elisavetgradeţ. 

Aseară l-am văzut, în sfârşit, pe dragul Aleksandr Konstan- 
tinovici, acasă la Ania. 


5 septembrie 

Papa, dragul meu! 

Vremea s-a făcut oribilă. Plouă cu găleata de trei zile şi e 
foarte frig. Eu, Marie şi Anastasia stăm acasă acum. De-abia 
ne-am întors de la Marele Palat. A venit un alt lot de pacienţi 
răniţi sau loviți [...] Înainte de asta am fost la infirmeria lui 
Lianozov. Un ofiţer din regimentul Petrograd e şi el pacient 
acolo. Iar altul, bietul de el, care e plin de contuzii şi care a 
fost până acum la infirmeria noastră, a avut azi-noapte 
o criză de isterie şi a urlat multă vreme şi a delirat. Iar înainte 
de asta ne-am oprit pe la infirmeria care s-a desfiinţat şi am 
plecat de acolo cam triste. De multe ori treceam pe lângă ea, 
dar niciodată nu aveam timp să intrăm, iar acum am intrat, dar 
nu mai era nimic acolo, doar o fată care făcea curăţenie. Mama 
şi Tatiana sunt în oraș. Ieri a fost un concert foarte frumos la 
infirmeria lui Marie şi a Anastasiei [...] Soldaţii au fost încân- 
taţi şi au aplaudat cu entuziasm. Aleksei se întâlneşte cu Irina 
'Tolstaia în fiecare zi. Kostia! a vânat ieri un cerb şi vrea să-mi 
ofere mie capul, după ce îl împăiază. Nu prea mă încântă 
lucrul acesta. Mai întâi, de ce să ucizi un cerb tânăr, care nu 
are nici coarne? Apoi, ce să fac eu cu el? Ei, papa, comoara 
mea, îți doresc numai bine. Te sărut cu dragoste. Domnul fie 
cu tine. 

Elisavetgradeţ a ta. 


! Konstantin Konstantinovici. 

Sâmbătă, 12 septembrie. 

Am răsfoit un album [de fotografii] cu Mitia și cu ceilalți. 
Ne-am oprit la fiecare fotografie şi am stat o clipă cu Mitia în 
balcon. Am mâncat cu mama. Ziua [am fost] cu Maria şi Anas- 
tasia la infirmeria lor, mai târziu, noi 4 ne-am plimbat. Plouă 
şi e umezeală [...] Aleksei a făcut o baie de noroi. Papa a 
telegrafiat. Am vorbit cu Mitia [...] 


Scrisoare de la Marea Ducesă Olga Aleksandrovna pen- 
tru nepoata ei: 


15 septembrie, Kiev, 1915. 

Scumpa mea Olga, îţi scriu stând pe pervazul ferestrei larg 
deschise de la etajul trei al liceului nostru spital. E așa de cald, 
dar, din nefericire, nu prea am timp să mă bucur de asta, fie că 
schimb pansamente de la ora 9 la ora 3, fie că sunt la operații 
după masă sau înainte de ceai — iar seara eşti deja obosit și nu 
vrei decât să te duci în camera ta și să-ți întinzi picioarele și să 
citeşti ceva până la cină. Am fost la dispensarul pentru ofițe- 
rii cu tulburări psihice Sviatoşino — acesta este în pădurea Soz- 
nov — și acolo e foarte linişte, plăcut şi frumos. Numai că mă 
întristează foarte mult şi mi-e tare milă de aceşti tineri nenoro- 
ciți — distruși şi suferinzi pentru tot restul vieții lor. Cât despre 
mine, am început să dorm prost şi câteodată nu mă simt prea 
bine, nu ştiu de ce. Surorile! m-au supărat — una dintre ele s-a 
purtat urât și nu asculta deloc [...] 


(J 
Vineri, 2 octombrie. 


[...] Am stat multă vreme pe pervazul ferestrei cu dragul de 
Mitia, iar mai târziu, eu în fotoliu, el, la masă, eu am tricotat. 


1 Infirmierele de la „surorile mile?” 


Il 
E 

El are 37.1 grade [temperatură] şi seara e bine, [îmbrăcat] cu 
o haină groasă. Am mâncat cu mama. Papa a telegrafiat. Am 
văzut unitatea militară 21. Plimbare cu mama. Frig. Am fost 
la cimitir. Seara am vorbit cu Mitia [...] Mama era obosită, 
fiindcă am fost la Marele Palat pentru slujbă şi apoi am trecut 
pe la toţi să-i vedem. 


Din memoriile lui V.I. Cebotariova: 


24 octombrie. 

Zilele acestea a venit împărăteasa pe aici, este aşa de ferme- 
cătoare, afectuoasă şi caldă, a vorbit cu mine foarte prietenos 
şi frumos. Se pare că ea nu mănâncă nici carne, și nici peşte, 
din principiu: „În urmă cu vreo zece-unsprezece ani eram la Sa- 
rov şi m-am hotărât să nu mai mănânc niciun fel de carne, iar 
apoi doctorii au spus că acest lucru este benefic pentru sănăta- 
tea mea A stat mult timp în sufragerie cu lucrul ei. Una dintre 
Marile Ducese juca ping-pong, cealaltă juca dame, una citea, una 
vorbea, toate erau aşa de plăcute. Împărăteasa i-a spus Varvarei 
Afanasievna: „Uite ce bine se distrează cei mici, şi ce relaxare ne 
aduce viața simplă [...] Adunările mari, înalta societate — brrr! 
Mă întorc acasă la mine epuizată. Trebuie să mă forțez să vor- 
besc, să văd oameni care ştiu bine că îmi sunt potrivnici, care 
ştiu că acţionează împotriva mea [...] Curtea, intrigile, cruzi- 
mea, ce chinuitoare şi obositoare sunt toate acestea. De curând 
m-am eliberat, în sfârşit, de unele din aceste lucruri, dar am 
făcut-o numai pentru că aveam motive întemeiate. Dacă stau la 
distanță de această societate şi îmi aranjez viața așa cum vreau 
eu, atunci încep să spună: «e o persoană arogantă», îi vorbesc de 
rău pe cei pe care eu îi iubesc, dar ca să poată judeca, ar trebui să 
ştie toate amănuntele. Adesea ştiu ce fel de om am în faţă; mi-e 

de ajuns o privire ca să-mi dau seama dacă e o persoană de 
încredere sau nu." 

Biata femeie, ce chinuită e [...] Așa am văzut-o întotdea- 
una — ea însăşi pură şi bună, curată şi simplă [...] Nu are cum 
să creadă cât este de mizerabil Grigori’. Rezultatul — inamici în 
eșalonul superior şi neîncredere în eșalonul inferior. 

[...] Azi, Tatiana Nikolaevna a sosit iniţial singură: „Vin aici 
ca şi cum aş veni în a doua mea casă” şi, într-adevăr, a fost 
fermecătoare şi plăcută. A mers repede cu mine în bucătărie, 
unde pregăteam pansamentele. Împărăteasa a râs şi a spus că 
Tatiana este ca un căţel simpatic, care şi-a învăţat rolul. Bia- 
ta Olga Nikolaevna e grav bolnavă — a făcut o anemie severă 
şi au obligat-o să stea o săptămână în pat, permițându-i doar 
să vină o jumătate de oră la infirmerie pentru injecțiile cu 
arsenic?. 


Scrisori de la Olga pentru Nicolae al II-lea: 


29 octombrie. 

Papa, dragul meu! 

Cred că a fost foarte interesant în Revel’. La noi sunt toate 
cum le ştii. Vremea este foarte plăcută, patru grade cu plus. 
Ne-am dat cu sania împreună cu Trina‘ și acum stăm cu mama. 
Ania, Alia şi fata mai mare, pe care am strâns-o şi noi puţin în 
braţe, au stat aici cu ea. Marie și Nastasia s-au dus la infirme- 
ria lor şi, când se vor întoarce, vor avea multe de povestit, ca de 
obicei. În seara asta voi avea plăcerea să prezidez o şedinţă 


! Rasputin. 

? Injecţiile cu arsenic erau frecvent folosite de medicii vremii pentru 
tratarea diferitelor afecțiuni. 

5 Tallinn (n.tr.). 

4 Ekaterina Adolfovna Schneider, doamna de onoare a Aleksandrei. 

restrânsă, dar lungă. Ce distracţie. La infirmerie m-au injectat 
cu arsenic, după care am depus mari eforturi să-i învăţ pe ră- 
niți să joace kosti [un joc]!, ca tine, dar ei, evident, nu înţeleg 
nimic şi joacă în felul lor, fără rime şi fără sens sau scoruri. 
Scrisoarea aceasta este cam neinteresantă şi îmi cer scuze pen- 
tru asta. Acum e timpul să mă duc la ceai. 

Te sărut cu dragoste, papa al meu. Şi Aleksei te sărută. 

Fie ca Domnul să te ţină sănătos. 

Loiala ta Elisavetgradeţ. 

Salutări lui Nikolai Pavlovici şi celorlalți. 


7 noiembrie. 

Dragul şi scumpul meu papa! 

Tocmai am luat micul dejun împreună cu mama, iar ea deja 
îl primeşte acum pe Vilceakovski. Tatiana are lecţie. Marie şi 
Nastasia s-au dus la infirmeria lor, iar la ora 3 vom pleca la 
plimbare cu Nastenka?. Deşi este foarte multă zăpadă, noi încă 
mai mergem cu trăsura. Am fost la infirmerie de două ori până 
acum şi nu am făcut nimic. Dar mă obligă să stau în pat, iar 
Evgheni Sergheevici? mă injectează în fiecare zi cu arsenicul 
acela, de la care am început să miros un pic a usturoi, ceea ce 
e şi mai neplăcut. Nu am de raportat mai nimic interesant, ieri 
l-am primit pe fratele meu de lapte“ care s-a înrolat voluntar în 
regimentul meu. Este destul de drăguţ, dar nu este prea cizelat 
şi a fost destul de stânjenitoare întâlnirea. 


! Zaruri” (n.tr.). 

2 Contesa Anastasia Henrikova (1887-1918), doamna de onoare a 
Aleksandrei și prietenă a familiei imperiale, care i-a urmat în exil şi a fost 
ucisă de revoluționari. 

3 Dr. Evgheni Sergheevici Botkin (1865-1918), medicul de la Curte care 
a fost în exil alături de familia imperială şi care a fost asasinat odată cu ea. 

+ Fiul unei dădace. 

Deseori mergem la plimbare la Pavlovsk, alături de conte- 
sa Palei, care este o companie foarte plăcută. Cele două mici 
prințese vin mai rar. Aşa că, papa dragă, acum închei. Azi l-am 
văzut pe contele Ghelovani care s-a întors din Evpatoria. Arată 
bine, s-a mai împlinit. 

Vă sărut, pe tine şi pe Aleksei, cu multă dragoste. 

Dumnezeu să vă ţină sănătoşi. 

Elisavetgradeţ a ta. 


(J 
Din memoriile lui V.I. Cebotariova: 


4 decembrie. 

Şi cum am putea noi să ştim ce dramă trăieşte Olga Nikola- 
evna? De ce se topeşte pe picioare, slăbește şi este așa de palidă: 
să fie îndrăgostită de Şah-Bagov? Puțin, dar nu e ceva serios. 
Atmosfera generală din aceste zile nu ne inspiră pace. De cum se 
termină cu bandajarea, Tatiana Nikolaevna se duce să facă 
injecția, apoi stă jos cu K. Acesta este mereu agitat, mai întâi stă 
lângă pian, cântând ceva cu un singur deget, vorbește mult şi cu 
fervoare cu fermecătoarea copilă. Varvara Afanasievna este 
indignată, ce-ar fi dacă Narișkina, Madame Zizi, ar intra şi ar 
vedea scena asta, ar muri. Șah-Bagov are febră, zace în pat. Olga 
Nikolaevna stă mereu lângă el. Celălalt cuplu s-a mutat și el 
acolo, ieri au stat lângă pat şi s-au uitat la un album de fotografii. 
K. este așa de evaziv. Feţișoara de copil drăgălaş a Tatianei Ni- 
kolaevna nu poate ascunde nimic, [e] îmbujorată şi tulbu- 
rată. Oare această apropiere, contactul fizic nu e dăunător [7]. 
Mie mi-e teamă. Sunt unii geloși, furioși, şi îmi imaginez că 
răspândesc tot felul [de zvonuri] prin oraș şi mai departe. Vera 
' Ignatievna îl trimite pe K. la Evpatoria — slavă Domnului. 
Departe de ispită. Vera Ignatievna mi-a spus că Şah-Bagov, când 


s 

era beat, i-a arătat scrisorile Olgăi Nikolaevna. Asta ne mai tre- 
buia! Bieții copii! 


Din memoriile lui I. Beliaev: 


Marea ducesă Olga Nikolaevna avea și ea un „protégé”: tână- 
rul sublocotenent din Erevan — $ah-Bagov, bolnav, foarte dulce 
şi ruşinos ca o fată mare. Era clar că el era profund îndrăgostit 
de asistenta lui. Obrajii i se aprindeau în flăcări strălucitoare ori 
de câte ori se uita la Olga Nikolaevna. 


e 
Din memoriile lui V.I. Cebotariova: 


7 decembrie. 

Ieri, la 6 seara, Marile Ducese au chemat-o la ele pe Varvara 
Afanasievna şi s-au purtat cu ea la fel de prietenos și de drăguţ ca 
întotdeauna. În timpul acesta, Tatiana Nikolaevna a întrebat-o: 
„La ce oră crezi că s-a dus mama la culcare? La 8 dimineaţa! Evi- 
dent că a stat toată noaptea la căpătâiul lui Aleksei Nikolaevici. 
După o jumătate de oră s-a trezit și s-a dus la biserică.” 

Marile ducese se găteau de față cu Varvara Afanasievna, și 
își alegeau ce bijuterii să poarte. Olga a spus: „Ce păcat că nu o 
să mă vadă nimeni, în afară de papa!”, fără nicio urmă de 
impertinență. Una-două, şi-a aranjat părul [nu l-a coafat], nici 
măcar nu a aruncat o privire spre oglindă [...] Anastasia nu a 
avut voie să coboare la masă, trebuia să se culce devreme şi de 
aceea a luat singură masa cu dădaca ei la etajul imens şi 
pustiu. Înainte de vizita Varvarei Afanasievna, Olga fusese 
bolnavă, iar Niuta adusese o placă de gramofon, „Goodbye 
Lou-Lou”. [...] Cât de trist este, aceste biete copile trăiesc într-o 
colivie aurită. 


92 HELEN AZAR 


Scrisoare de la Olga pentru Nicolae al II-lea: 


12 decembrie. 

Țarskoe Selo. 

Dragul şi scumpul meu papa! 

A fost tare plăcut să dorm în tren două nopți, mai ales noap- 
tea aceasta, chiar aici, în gară, şi nu acasă, am adormit chiar 
înainte de a opri. De la Ciudov la Novgorod, unde schimbăm 
direcţia. Iar trenul este foarte silențios tot timpul. Nu este prea 
frig, câteodată ninge, dar e ceață. Oraşul este mic şi din această 
cauză are un farmec desuet [...] Am stat două ore la obednia, 
în catedrala Sofiiski, desigur eparhială, şi am vizitat-o ca să ve- 
dem diverse moaşte expuse acolo în sicrie deschise, cu mâinile 
mumificate, pe care le-am sărutat! Ce elegant am descris asta. 
Episcopul Arseni a ţinut o slujbă lungă în onoarea noastră. 
El se credea foarte frumos şi făcea nişte grimase pline de o 
bunăvoință mieroasă. De acolo ne-a dus la casa episcopală, 
unde ne-a plimbat prin toate camerele şi pe coridoare. Mama 
apucase să se aşeze pe scaun şi să stea 1/2 de minut, după care 
iar a luat-o la plimbare. În capătul clădirii aveau o infirmerie. 
Am făcut un tur scurt şi acolo, după care am coborât într-o 
magazie de antichități. 

Multe icoane vechi şi frumoase, cei doi asistenți medicali 
care au ajutat-o pe mama să urce pe o rampă aveau să primeas- 
că drept răsplată niște ceasuri. 

loanncik, Andrușa' şi guvernatorul au luat micul dejun îm- 
preună cu noi. Ne-au plimbat peste tot. Islavin a fost extraor- 
dinar, nu a lăsat pe nimeni să ne reţină prea mult pe unde am 
fost, i-a adunat pe răniții din mai multe infirmerii mai mici în- 
tr-una mai mare etc. La ora 2 am plecat din nou: prima dată 


l Ioann Konstantinovici, Andrei Vladimirovici [?]. 

la o mică infirmerie din oraș, la mănăstirea de maici Desia- 
tenski. Acolo au ţinut un fel de moleben şi [am văzut] moaş- 
tele sfintei Varvara!. Măicuţele se înghesuiau în jurul nostru 
ca de obicei. Egumena a luat-o pe mama în chilia ei 1 minut şi 
1/2 şi au mai dus-o şi în chilia episcopului. Şi ei au fost cu noi 
peste tot. Apoi am traversat curtea şi ne-am dus la chilia sta- 
reţei Maria. Era foarte îngustă şi întunecoasă şi nu era aprinsă 
decât o lumânare mică, pe care au stins-o imediat, după care au 
aprins ceva, ca un fel de lampă cu gaz fără abajur, iar călugări- 
ţa a vărsat o lacrimă în timp ce o ţinea în mână. Stareţa stătea 
culcată pe un pat îngust de lemn, care era acoperit cu un soi 
de draperie cârpită şi plină de găuri. Era legată cu niște lan- 
turi imense de fier. Braţele ei, așa de subțiri şi închise la culoa- 
re, [sunt] aproape ca nişte moaşte. Zici că are 107 ani. Părul 
ei [este] foarte, foarte rar și ciufulit, iar fața e plină de riduri. 
Ochii sunt luminoși şi limpezi. Ne-a dat fiecăruia câte o icoană 
şi ne-a binecuvântat. I-a spus ceva mamei, că totul se va termi- 
na în curând și că va fi mai bine. A zis că mama a făcut foarte 
bine că a venit [...] 

De acolo am plecat la biserica Znamenskaia. Pe drum am 
văzut un mausoleu dedicat împlinirii a 1 000 de ani de la înte- 
meierea Rusiei, dar era deja prea întuneric, aşa că nu am mai 
intrat. Erau foarte mulţi oameni pe străzi, unii se înghesuiau 
în jurul automobilelor, cu alte cuvinte — toate au fost exact 
aşa cum era de aşteptat. Am fost la capela unde se arătase 
Maica Domnului într-un cuptor şi la două infirmerii [...] 
În gară erau o mulţime de oameni şi trompetişti de la regimen- 
tele de rezervişti. Au cântat marșul ulanilor şi nişte valsuri, 
fiindcă a mai durat mult până am plecat. Au trebuit să încarce 
în tren cele două automobile. Amândoi episcopii erau acolo, 


1 Sfânta Martiră Varvara, sfântă ortodoxă. 

bineînţeles [...] chiar au urcat în tren și ne-am îmbrățișat din 
nou. Şi ofițerul tău de cavalerie, Nakaşidze, era acolo. Îţi mai 
aminteşti de el, era la sp. [spitalul] Blagoveşenski, avea o rană 
serioasă la cap. Am uitat să spun că am fost şi la orfelinatul pen- 
tru băieţii refugiaţi, unde au adus şi fetele de la un alt orfelinat. 
În tren am stat în compartimentul celor mici cu Kolesnikov. 
Ei, asta e tot. 

Domnul să te aibă în pază. 

Te sărut cu dragoste, papa, comoara mea. 

Plastun! a ta. 


Miercuri, 30 decembrie. 

Mitia a fost la doctor pentru consult şi mai târziu s-a întors 
şi am stat aproape tot timpul împreună, am jucat dame sau am 
stat, pur şi simplu, degeaba. E așa de bun, numai Dumnezeu 
ştie [...] Buni a luat micul dejun la noi. La ora 2 l-am văzut 
plecând pe dragul papa, însoţit de mama. Ce trist. De acolo la 
Znamenie. La ora 3 la o petrecere de Crăciun la Casa Invali- 
zilor. Mai târziu, noi 2 ne-am plimbat cu troica, împreună cu 
Isa. Am luat masa cu mama în camera de jocuri. Seara am stat 
de vorbă cu Mitia. A primit pe neaşteptate instrucțiuni să 
plece în Caucaz pentru vreo două zile. Ce trist! M-am culcat 
devreme, am răcit. 


! Regiment cazac de infanterie. 


1916 


Rusia continua să fie prinsă în război, dar 1916 nu a fost un 
an mai bun decât cel precedent. Lucrurile începeau să fie tot 
mai sumbre pentru imperiu şi multe dintre rudele lui Nico- 
lae erau convinse că apropierea lui Rasputin de Aleksandra şi 
de copii arunca o umbră amenințătoare asupra dinastiei Ro- 
manov. Spre oroarea sa, Olga a descoperit că vărul ei primar, 
Dmitri, ca şi vărul ei prin alianţă, Feliks Iusupov, erau implicaţi 
în conspirația împotriva lui Grigori Rasputin şi în asasinarea 
acestuia, fiindcă se străduiau să lase impresia rușilor sceptici 
că Romanovii erau la fel de fermi ca întotdeauna. Olga şi-a ex- 
primat tristeţea în legătură cu moartea lui Rasputin, dar nu 
părea conştientă de starea proastă în care se afla armata rusă, 
în ciuda faptului că era implicată zilnic în activitatea spitalelor 
locale care se ocupau cu îngrijirea răniților. 


Din memoriile lui V.I. Cebotariova: 


Ianuarie 1916. 

Tatiana Nikolaevna este înduioșător de iubitoare, ajută la 
pregătiri, stă într-un colț şi curăță instrumentele, iar pe data 
de 4 a venit şi seara ca să fierbem pansamentele. [...] M-a în- 
trebat despre copilăria mea, dacă am frați şi surori, unde este 

fratele meu şi cum îl cheamă. Am convins-o, în sfârșit, să se 
ducă să i se ghicească în palmă. Rita a aranjat întâlnirea în an- 
ticameră. Ea s-a grăbit, curioasă. Olga ne asigură că ea visează 
să rămână fată bătrână, în timp ce Șah-Bagov îi citeşte în 
palmă că va avea doisprezece copii. Tatiana Nikolaevna are o 
palmă interesantă: linia vieţii ei se opreşte brusc și face o co- 
titură. Am primit asigurări că asta înseamnă că va face ceva 
neobișnuit. 

Pe 6 a venit moștenitorul și alerga prin sală în căruciorul cu 
rotile. Apoi nu a vrut să-i arate Ritei medaliile şi au început să 
joace domino, a fost încântat de sticlărie, a vărsat cerneală pe el, 
a îndesat piesele de domino prin toate crăpăturile, şi era foarte 
fericit — [zici că e] „o tartină cu caviar”. 


16 ianuarie. 

Azi Tatiana Nikolaevna m-a însoţit sus, după ce am făcut 
pansamentele, ca să-l bandajăm pe Popov. Biata copilă este teri- 
bil de jenată; îmi apucă mâinile: „Sunt așa de ruşinată şi de spe- 
riată [...] Niciodată nu ştii cui poţi să-i mărturiseşti ceva și cui 
nu” Iar Olga a replicat cu mâhnire: „Nu poți să spui ce vrei la 
telefon, [cineva întotdeauna ascultă], şi vor spune mai departe, 
dar nu adevărul, vor minți aşa cum au făcut-o de curând. La ce 
se referea mai exact, nu am avut ocazia s-o întreb, dar Voikov a 
spus ceva — nu am putut să aflu detalii, dar evident „cenzura 
specială” e în floare. 

[...] Mă uitam prin nişte hârtii mai vechi. Mi se pare că [mai 
devreme] nu am citit bileţelul Olgăi Nikolaevna cu „Visele de 
fericire”: „Să mă mărit, să locuiesc mereu la ţară, să văd numai 
oameni buni, nicio persoană oficială.” 


E a 

Din scrisoarea unui ofițer rănit, 21 februarie 1916: 


Am fost pacient la infirmerie toată luna aprilie a anului 1916. 
Le mulțumesc foarte, foarte mult surorilor albe [surori îmbrăcate 
în alb?] şi bunilor doctori. 

„Când copiii ţarului au venit în vizită, 

Dintr-odată toți au început să respire mai ușor, 

Durerea a dispărut pe loc 

Din noi, soldații suferinzi, 

Și chiar în chinurile noastre viitoare, 

Când vom avea poate părul alb, 

Ne vom aminti de aceste vizite 

Ca de nişte vise vrăjite din copilărie [...]” 

Husarul Maiestăţii Voastre Imperiale, Posadnoi, 21/11/1916 


(J 
Din memoriile lui V.I. Cebotariova: 


Februarie 1916. 

Tatiana Nikolaevna tot analizează ce a spus O. — de când 
[acesta] s-a întors de la Evpatoria. Ea ar fi vrut să audă veşti 
despre K.: „Au plecat pentru șase săptămâni, nu?” Ei spun că 
K. trebuie să se întoarcă zilele astea. Plus de asta, a mai venit şi 
o scrisoare de la Şah-Bagov — Olga Nikolaevna, de bucurie, a 
aruncat pe jos tot ce avea, apoi a aruncat o pernă pe un raft de 
sus. Era emoţionată și țopăia prin cameră: „E posibil să faci atac 
cerebral la 20 de ani? Cred că am un atac!” Dar Varvara Afana- 
sievna a decretat: „Sângele tânăr e fierbinte; anii trec și sângele 
se răcește.” 

Miercuri, 30 martie. 

După masajul pe care mi l-au făcut la infirmerie. Am fă- 
cut aceleaşi lucruri ca de obicei. Mama s-a întors de la slujbă. 
Ziua, noi 2 ne-am plimbat, împreună cu ea. La ora 4, la Cru- 
cea Roşie pentru moleben. Am avut lecţia de muzică. Mătu- 
şa Mavra şi Elena au luat masa la noi, şi după aceea ea ne-a 
citit o scrisoare lungă de la Vera, „despre zilele acelea îngro- 
zitoare pe care ei le-au petrecut în Muntenegru şi despre sal- 
varea [lor] miraculoasă [...]” şi despre multe alte [lucruri] 
care li s-au întâmplat. Pe la ora 10 a trecut pe la noi şi Ania. 
La ora 11 la culcare. Papa a telegrafiat, a plecat de la Kame- 
neţ-Podolsk. 


Miercuri, 6 aprilie. 

Dimineaţa şi seara la biserică. Pe Aleksei îl doare mâna 
foarte tare. Nu a putut să doarmă toată noaptea. Ziua a stat 
lungit în camera de jocuri. Am stat şi noi cu el şi cu mama și 
am pictat. Plimbare cu Trina. Seara 2 [grade] şi ceaţă deasă. La 
ora 10 ne-am spovedit jos. Papa a telegrafiat. 


Marţi, 12 aprilie. 

Maria, Anastasia, eu şi Isa am fost să verificăm trenul meu 
medical nr. 4. De acolo, la infirmerie. Papa a telegrafiat de 
la Smolensk. La ora 2 am fost la infirmeria Matveievski cu 
mama, după aceea, la Crucea Roşie. Plimbare cu Nastenka. 
Din nou plimbare după ora 6. Dmitri a luat ceaiul la noi şi la 
3 4 noi 5, cu el şi cu mama, la concert, la Ania [...] Mama e 
foarte obosită. 


Jurnalul Marii Ducese Olga Romanova 99 


Din memoriile asistentei S.I. Ofrosimova!: 


Le văd din nou cu ochii minții [pe Marile Ducese], stând în 
fața mea, ca într-un trecut îndepărtat. 

În diagonală cu mine este Marea Ducesă Olga Nikolaevna. Ea 
mă atrage cu o forţă irezistibilă — forța farmecului ei. Aproape 
că nu mai pot să lucrez când se află în apropierea mea, nu pot 
să-mi iau ochii de la chipul său încântător. 

Și numai atunci când ochii mei se întâlnesc cu ochii ei inteli- 
genţi, buni şi blânzi, îmi întorc privirea spre ceea ce făceam, ruși- 
nată şi tulburată atunci când începe să vorbească cu mine [...] 

Nu se poate spune că e frumoasă, dar toată fiinţa ei emană 
atâta feminitate și atâta tinerețe, încât pare mai mult decât fru- 
moasă. Cu cât o priveşti mai mult, cu atât ți se pare chipul ei mai 
atrăgător şi mai fermecător. El este iluminat de o strălucire inte- 
rioară, și devine din ce în ce mai minunat cu fiecare surâs stră- 
lucitor, felul în care râde, aruncându-și capul pe spate, încât poți 
să-i vezi tot șiragul de dinți albi ca perlele. 

Îndemânatică şi pricepută, ea lucrează cu mâinile ei neobiş- 
nuit de frumoase și delicate. Se apleacă asupra cămășii soldățeşti 
pe care o coase, cu foarte multă grijă şi dragoste [...] 

Nu pot să uit cuvintele pe care mi le-a spus odată unul dintre 
profesorii ei: „Olga Nikolaevna are un suflet de cristal.” 


Vineri, 15 aprilie. 

Am mers pe jos până la infirmerie cu cele mici?. [...] La 
ora 2 am fost la infirmeria Kokorevski cu mama şi după ora 3 
ne-am întâlnit cu dragul de papa. Împreună cu marinarii, am 


! S.I. Ofrosimova a lucrat la infirmerie cu Marile Ducese. 
2 „Mica pereche”, Maria şi Anastasia. 

spart resturile de gheață de sub pod. Papa şi mama s-au plim- 
bat. Ea — în scaun cu rotile. După ceai, plimbare cu Isa. Seara, 
papa ne-a citit. 


Marţi, 26 aprilie. 

Masaj, iar apoi — la infirmerie. Mama, de asemenea. Ieri 
a sosit papa!. Am mâncat cu mama, ceaiul şi masa în balcon. 
Cald, bate puţin vântul. [...] Noi 4 am fost la plimbare cu Nas- 
tenka. Am avut lecţie de canto. L-am ajutat pe Aleksei la teme, 
mai târziu am ieşit la plimbare cu el şi cu Vladimir Nikolae- 
vici. Seara am fost la infirmeria noastră să curățăm instru- 
mentele. Mama are din nou dureri faciale, şi inima [ei] nu [e] 
prea bine. 


(J 
Din memoriile lui V.I. Cebotariova: 


Mai 1916. 

Olga Nikolaevna s-a atașat foarte tare de Şah-Bagov, dar este 
aşa de pură, naivă şi lipsită de speranță. O fată ciudată, unică. 
Nu-și dezvăluie sentimentele pentru nimic în lume. Dar acestea 
reies din tonul plin de dragoste, special, al vocii ei, atunci când 
îi spune lui ce să facă: „Ține, te rog, perna mai sus. Nu eşti obo- 
sit? Nu te-ai plictisit?” După ce a plecat, biata fată a stat singură 
vreo oră, cu nasul în maşina de cusut, și a cusut întruna, hotă- 
râtă. Este evident că a moştenit personalitatea mamei sale. Îm- 
părăteasa spune că ea „s-a îndrăgostit de împărat la doisprezece 
ani [...], dar a făcut tot ce i-a stat în putere ca acest mariaj să nu 
aibă loc. Nu există fericire pe pământul acesta, sau, dacă există, ea 
se plăteşte foarte scump. lar ea a plătit scump pentru fericirea 
ei. Oare soarta îi rezervă același viitor şi Olgăi? A căutat peste 


1 Tot de la Stavka, Cartierul General de la Moghilev. 

tot ascuţitoarea pe care Şah-Bagov a folosit-o în seara de dinain- 
tea plecării [...], a căutat-o toată dimineaţa, şi a fost aşa de fe- 
ricită când a găsit-o. A mai păstrat și fila de calendar cu data de 
6 iunie, ziua plecării lui. 


Joi, 19 mai. 
La 9 %4, noi 4 cu mama la biserica noastră din grotă. Apoi la 


infirmerie. Azi se împlineşte un an de când Mitia a fost rănit. 


Edigarov a luat masa cu noi şi mai târziu [...] ne-a povestit o 
mulțime de lucruri interesante din excursia pe care a făcut-o în 
Persia. Papa şi Aleksei i-au scris mamei’. 


Vineri, 20 mai. 

La ora 10, la Znamenie cu T. şi la infirmerie. M. şi A? ne-au 
dus până acolo. Mama a venit mai târziu. Pe la ora 12 au so- 
sit Boris Ravtopulo și Mitia. Amândoi aveau capetele complet 
rase. M-am bucurat teribil că i-am văzut. Am stat la fereas- 
tră. Trina a luat micul dejun cu noi. Ziua, noi 4 ne-am plimbat 
cu ea. Soare şi ceva mai cald. Am avut o lecţie lungă de canto. 
Am făcut fotografii cu infirmeria noastră de la balcon. Papa i-a 
scris mamei. Şi Aleksei. Seara, mama a cântat puţin. 


Joi, 26 mai. 

Am mâncat cu mama în balcon. După h. 2, am fost cu ea la 
Marele Palat. După aceea ne-am plimbat prin împrejurimi. În- 
norat. După ceai, ploaie. Am adunat nu-mă-uita şi lăcrămioa- 
re cu ea pe Insula Copiilor. După h. 10, în pat. Papa a scris. Veştile 
sunt [bune] slavă Domnului. 


1 Înseamnă că Aleksandra primea scrisori de la ei. 
? Maria şi Anastasia. 

Sâmbătă, 4 iunie. 

Viktor Erastovici a fost rănit, la fel şi Skvorţov, dar mai 
uşor, şi 7 cazaci. Unul a fost ucis. Şurik e bolnav, are tifos. La 
Znamenie şi la infirmerie cu mama. Mitia şi Boria au venit la 
noi înainte de ora 1. Toate ca de obicei. Plouă şi e frig. Ania şi 
Emma Fredericks, cu tatăl ei, au luat din nou micul dejun cu 
noi. Ziua ne-am plimbat cu mama în două echipaje. Ne-a fost 
frig şi era umed. L-am văzut pe Mitia de la fereastra Silaievi- 
lor. Tata ne-a scris. Am fost la vsenoșnaia. Seara la infirmerie. 
După h. 9, au trecut pe la noi Mitia şi Boris. Curăţat instru- 
mente şi cusut perne. 


Vineri, 10 iunie. 

La 9 Y% noi 4 şi mama — la obednia. Au dezvelit moaștele 
sfântului Ioan din Tobolsk!. Ziua am lucrat la magazie la Ma- 
rele Palat. Dmitri [Pavlovici] a venit la ceai. Mama a fost foarte 
obosită. Ne-a scris papa. 


A. Popov, cornet [ofiţer] din Regimentul 8 de husari 
Lubenski, 12 iunie 1916: 


Întotdeauna îmi voi aminti ce bine m-am simțit cât timp 
am stat la infirmerie. Zilele când Împărăteasa şi Marile Ducese 
au vizitat infirmeria — cele mai frumoase zile din viaţa mea. 


o 
Joi, 16 iunie. 


Am mâncat în balcon. Ziua ne-am încălzit la soare. După 
ceai, cu mama, am primit 5 infirmiere care se duc în Germania. 


! Mitropolit al Tobolskului din secolul al XVIII-lea, care a devenit mai 
târziu sfânt şi a cărui zi se sărbătoreşte pe 10 iunie. 

Şi 4 — în Austria. La ora 6 am ieşit în grădină. Am cules flori 
cu Derevencii!. Vremea e minunat de văratică. Ne-au scris 
papa şi Aleksei. 


Vineri, 17 iunie. 

La 12 Y am fost la cimitirul bisericii, la înmormântarea co- 
lonelului. Am mâncat în balcon. Ziua m-am plimbat cu Isa. 
La ora 4, cinematograf la Manej, un film franțuzesc. Cald tare, 
plăcut. Ne-a scris papa. 


Miercuri, 22 iunie. 

Azi se împlineşte un an de când cel mic? a plecat pentru 
prima dată. La ora 3, eu, mama şi Ania am plecat la plimbare. 
Vremea era superbă. Am cules flori de pe pajiştea din spatele 
pădurii. Seara — la infirmerie. Mama — la fel. 


Dintr-o scrisoare a sublocotenentului Vlanimirski, Leib 
Guard: din Regimentul lituanian, 1916: 


Ce bucurie a fost să le văd pe împărăteasă şi pe Marile Duce- 
se, ce plăcere să le ascult cuvintele blânde pe care ni le-au adresat 
nouă, unor simpli soldaţi — această amintire nu va dispărea nici- 
când din mintea noastră, nici în vremurile bune, nici în cele grele! 
Un mare, simplu, rusesc „Mulțumesc” personalului medical, pen- 
tru atenţia şi grija pe care ni le-au arătat. Părăsesc infirmeria cu 
tristeţe şi cu sentimentul că aici am trăit clipele cele mai frumoase, 
mai liniștite şi mai pline de strălucire din viaţa mea. 


! Dr. Vladimir Nikolaevici Derevenko, medic de la Curte, şi fiul său, Kolia. 

? Aleksei l-a însoţit pe tatăl său la Cartierul General pentru prima dată 
în anul 1915. 

3 Leib Guard (germ. în original), „gardă de corp”, denumire dată gărzilor 
imperiale ruse, trupe înfiinţate de Petru cel Mare după model prusac (n.red.). 

Duminică, 26 iunie. 

La obednia cu mama. Sandro a luat micul dejun cu noi, în 
balcon. Foarte cald şi plăcut. Nici urmă de nor toată ziua. Papa 
ne-a scris. La ora 2, noi 2 cu Isa — în oraş la sfințirea spitalu- 
lui ei pentru 250 de copii ai refugiaților! A durat mult şi a fost 
plictisitor. Clădirea arată extraordinar. Ne-am întors la ceai. 
Mai târziu am stat întinsă la soare. Mama a fost la dentist. Sea- 
ra, la infirmerie. Am stat acolo până aproape de ora 1. Toată 
lumea a jucat crochet, [eu] am cusut fețe de pernă. 


Joi, 30 iunie. 

Papa nu ne-a scris, nu are timp, dar ne-a scris Aleksei. Sea- 
ra, la infirmerie, fără mama. Am ajuns acasă după ora 11. Pe 
mama o doare capul. 


Joi, 14 iulie. 

Eu şi mama le-am primit pe infirmierele germane şi austri- 
ece. Seara am fost la infirmerie. Mama — mai târziu. Când a 
sosit cornetul, noi eram în camera de zi. Prima dată el a cântat 
la vioară, iar eu la pian, la lumina unei veioze, apoi el a cântat 
şi pe întuneric, fiindcă nu era chiar așa de înfricoşător. 


Luni, 18 iulie. 
Am primit veşti de la batalion — 16 morţi şi 76 răniţi. 


Miercuri, 20 iulie. 

Am trecut pe la Ania s-o iau pe mama şi — la infirmerie. 
Am scris o grămadă, am cules flori din împrejurimi şi etc. 
Spre seară frig şi soare. Am mâncat în balcon. Ne-a scris papa. 
La h. 2 şi 20 min., noi 2 cu Isa — în oraş pentru activităţi de 
caritate și o mică şedinţă. 

Vineri, 5 august. 

La ora 10 la Znamenie cu mama şi la infirmerie. Avem cinci 
noi [răniți]. Toţi grav. Zaremba a fost operat seara, din cauza 
hemoragiei. După aceea ne-am plimbat prin împrejurimi cu 
mama şi Ania în două trăsuri. La Pavlovsk, pe când culegeam 
flori, calul din dreapta, de la trăsura mamei, a căzut brusc 
din picioare. Ne-am întors toate în aceeaşi trăsură. Seara, la 
infirmerie — noi 4 fără mama. Şup şi Cijik şi-au luat rămas-bun 
de la mama. Pleacă mâine. Foarte trist. Acasă la 11.45. 


Joi, 11 august. 

Azi, faimosul balcon împlineşte un an. Cu mama la Zname- 
nie şi la infirmerie. Iar [este] frig şi umed. Trina a luat micul 
dejun în balcon. Ziua, Funk! ne-a făcut fotografii. În timpul 
zilei s-a mai înseninat. Ne-a scris papa. De ieri, infirmeria 
noastră este numită „infirmeria personală a mamei”. Iar noi 
facem parte din echipa de cadre medicale. Seara, la ora 8, la 
infirmerie — cu mama. Curăţat instrumente. Tatiana a fiert 
pansamentele. Bibi avea nevoie de 100 de prosoape mari, 
tăiate imediat. Ceea ce am şi făcut până la ora 1 dimineaţa. 
Contele Reich a făcut ocluzie intestinală și l-au adus la noi. 
S-ar putea să aibă nevoie de laparotomie. Toată lumea a jucat 
„rubla”. 


Vineri, 12 august. 

Cu mama la Znamenie şi la infirmerie. [Am stat] întinsă în 
hamac şi am citit a doua parte din Chirurgia. E mai cald ca ieri. 
Ne-a scris papa. Ceaiul pe balcon. M-am plimbat cu bicicleta, 
cu Maria, Anastasia şi copiii Derevenko. 


! Probabil fotograful. 

Marţi, 16 august. 

Ieri, România) a declarat război Austriei. Ce proşti, ar fi pu- 
tut să facă asta mult mai devreme. Dar după aceea, azi, Germa- 
nia le-a declarat lor război. La Znamenie şi la infirmerie. Am 
alergat de colo-colo. Mâncat acasă. Vremea e urâtă. Am făcut 
poze cu răniții la Marele Palat, cu mama. 


Vineri, 19 august. 

E înnorat şi aerul e proaspăt. Stat acasă, sus. T. şi mama s-au 
dus la Crucea Roşie. Ne-a scris papa. Contele Fredericks a ve- 
nit la ceai. Eu şi Maria citim The Wide Wide World. Seara la 
infirmerie cu mama. A plouat. 


Vineri, 9 septembrie. 

Cu mama la Znamenie şi la infirmerie. La 10 % s-a dus în 
oraş să-i facă o vizită contesei Hendrikova?, care e pe moarte. 
Am fost la infirmerie cu M. şi A. Erau acolo patru dintre ca- 
zacii noştri, răniţi. [...] Ne-au povestit o mulţime de lucruri, 
dragii de ei. Mai târziu, m-am plimbat cu Isa şi T. Ania a luat 
ceaiul la noi. Ne-a scris papa. Soare toată ziua. Cad frunzele. 


Sâmbătă, 10 septembrie. 

Contesa Hendrikova a murit azi-noapte. Am fost la Zna- 
menie cu mama şi la infirmerie. Am mâncat cu mama şi Ania. 
La 2 4 ne-am dus să vedem maşina medicală primită de la 


! România a intrat în Marele Război la 14/27 august 1916, când armata 
română a pătruns în Transilvania. La 15/28 august, Germania a declarat 
război Regatului Român, fiind urmată de Turcia şi Bulgaria (n.c.). 

? Roman sentimental publicat de scriitoarea americană Susan Warner, 
(1819-1885) sub pseudonimul Elizabeth Wetherell, în 1850, şi considerat 
primul bestseller american (n.red.). 

* Mama Nastenkăi Hendrikova. 

americani, pe care au numit-o după Tatiana. La h. 3 am fost 
cu mama la barăcile husarilor, unde locuiesc 52 de copii ai re- 
zerviştilor. Făceau gimnastică şi cântau. Am fost la vsenoșnaia 
cu mama. E obosită şi nu se simte bine. Ne-a scris papa. Noi 3, 
cu mama, ne-am dus la panahida pentru contesa Hendrikova. 
Toată familia a fost prezentă. Ne-am întors după ora 10. 


Duminică, 11 septembrie. 

Noi 4 la biserica din grotă, la obednia. După aceea — la 
infirmerie. Mama — mai târziu. Era şi Boris acolo. Ploios şi 
întunecat. Am mâncat cu mama. La ora 2, Kasianov a venit 
să-şi ia rămas-bun. Apără-l, Doamne. Noi 4 ne-am dus la 
Marele Palat. Am stat în casă. Mi-am spălat părul. 


Luni, 12 septembrie. 

Dimineaţa la infirmerie. Mama, mai târziu, fiindcă era obo- 
sită [...]. Totul a fost ca de obicei, multă treabă, dar îmi place, 
am sentimentul că realizez ceva. Mâncat cu mama. La h. 3 am 
plecat la plimbare cu M., mama şi Ania în două trăsuri. T. şi 
Șvibz călare pe lângă noi. Soare şi destul de cald. Ne-a scris 
papa. Ania a luat ceaiul la noi. Mi-e dor de Mitia. 


Marţi, 20 septembrie. 

Direct la infirmerie. Maria Pavlovna (cea Tânără)! a fost la 
micul dejun și s-a plimbat cu noi 4 în timpul zilei. După ceai, 
noi 3 împreună cu Trina ne-am dus să vedem trenul medical 
nr. 87, al mătuşii Olga. Mulţi ofițeri de gardă răniți. Ne-a scris 
papa. Mama iar primeşte audienţe. Avem încă trei [pacienţi] 
răniţi. Am stat cu ei mult timp şi am cârpit ciorapi. 


1 Maria Pavlovna (1890-1958), fiica lui Pavel Aleksandrovici, sora lui 
Dmitri Pavlovici şi verișoara primară a lui Nicolae al II-lea. 

Miercuri, 28 septembrie. 

Mama a stat în pat toată ziua, dar l-a primit pe Şturmer! la 
ora 6. În jur de h. 3, noi 2 ne-am plimbat cu maşina şi ne-am 
dus la Silaevi. Am stat sus, cu mama lui Mitia şi am fost așa 
de fericită, m-am simţit mai aproape de el. Mai târziu am luat 
ceaiul cu ei şi am mâncat tot felul de produse de patiserie adu- 
se din Caucaz. Seara — la infirmerie. Bibi a primit o telegramă 
de la Mitia. 


Joi, 29 septembrie. 

Sonia Dehn la ceai. Ne-a scris papa. Am fost la Marele Pa- 
lat cu M. şi A. După aceea, noi 4 ne-am plimbat cu mașina. 
Am încercat câteva |rochii?]. Seara — la infirmerie. Orchestra 
simfonică a lui L. de la regimentul Volinski. Au cântat excelent. 
Am stat în uşă: m-am dus să-i văd pe toţi ceilalți şi pe micul 
muntenegrean. Este fermecător ca întotdeauna. Am zărit-o pe 
mama lui Mitia de la fereastră. 


Duminică, 2 octombrie. 

Ne-am încreţit părul, am fost la obednia, în biserica din gro- 
tă, după aceea — la infirmerie. Trina şi Nastenka la micul dejun. 
La h. 3 [în drum spre gară] ne-am oprit la Znamenie, cu mama, 
apoi ne-am urcat în tren. Ploaie, zăpadă, urât. M-am întâlnit 
cu mama lui Mitia. Merg cu noi Şvedov, Ania, Isa, Botkin, Re- 
sin şi Kern. Ne-a scris papa. 


Sâmbătă, 15 octombrie. 
Cu mama la Znamenie şi la infirmerie. Ger, înnorat. Trina 
la micul dejun. Noi 4 ne-am dus la Marele Palat, apoi ne-am 


! Boris Şturmer (1848-1917) a fost prim-ministru, ministru de Externe 
şi ministru de Interne în guvernul imperiului țarist, timp de mai multe luni în 
1916. 

plimbat cu mașina. Am trecut pe la mama lui Mitia şi nu era 
acasă, dar am văzut-o ieri şi azi-dimineaţă. Ne-a scris papa. 
Ania la ceai. Am fost cu mama la vsenoșnaia. Noi 4 ne-am dus 
la infirmerie. Stăteam de vorbă cu Kulnev, în camera din faţă, 
şi deodată a intrat Mitia. Am fost teribil de fericită să-l văd, era 
pieptănat cu cărare. Am stat în picioare în hol şi pe urmă 
ne-am așezat. Am cârpit ciorapi. 


Sâmbătă, 22 octombrie. 

Cu mama la Znamenie şi la infirmerie. Am făcut iar fotogra- 
fii, pentru că cele de dinainte nu au ieşit. Azi ne-am plimbat, 
la fel ca ieri. E destul de cald. Nu e zăpadă, 5 [grade]. Aleksei 
îi are de ieri în vizită pe cei doi Makarovi, Jenia şi Lelia. Toată 
lumea a fost la vsenoșnaia. Seara nu am făcut nimic deosebit. 


Duminică, 23 octombrie. 

Noi 2 la slujba de dimineaţă, la biserica din grotă, apoi — la 
infirmerie. L-am văzut de la fereastră pe Mitia. Am plecat la 
h. 12. Ţvetinski şi Dmitri la micul dejun. Ziua ne-am plimbat 
cu papa şi cu mama. După ceai am văzut un film scurt, în ca- 
mera lui Aleksei. Ei pleacă azi. Am mâncat cu toții împreună. 
După h. 10 a trecut pe la noi Sladkopevţev și ne-a citit nişte 
povestioare comice. La 11 1⁄4 la culcare. 


Vineri, 28 noiembrie. 

Noi 4 cu mama am luat micul dejun în tren, în drum spre 
oraş. Eu şi T. am fost la şedinţa ei, după care eu am primit-o 
pe O.B. Stolipina!. Cele mici au fost pe la infirmeria de la 


! Văduva lui Piotr Arkadievici Stolipin (1862-1911), prim-ministru 
al Rusiei între 1906 şi 1911, care a fost victima unei tentative de asasinat 
într-un teatru din Kiev, în 1911, fiind împuşcat de socialistul revoluţionar 
Dmitri Bogrov, în faţa ţarului Nicolae, Olgăi şi Tatianei (n.c.). 

Marele Palat, cu mama. Acum sunt acolo 358 de oameni. 
Ceaiul în tren cu Viktor Erastovici. Burniţează şi e groaznic de 
întuneric, dar e cald. Acum mama primeşte pe cineva. Papa a 
telegrafiat din Kiev. Au fost la buni, pentru aniversarea a cinci- 
zeci de ani de la căsătorie!. Seara, noi 4 — la infirmerie. Am 
cântat la pian în camera de zi. A venit şi Mitia mai spre sfârşit. 
Ne-am întors după ora 11. Plouă. 


Luni, 31 octombrie. 

E clar că Mitia şi mama [lui] au plecat în Caucaz, din mo- 
ment ce obloanele [de la casa lor] sunt lăsate. La Znamenie şi 
la infirmerie cu mama. Jurkovici s-a fâţâit toată dimineaţa, 
m-am îmbrăcat şi la ora 12 am plecat cu Daragan la Ialta să-l 
vedem pe Popov. E aşa de trist, la urma urmei ne învățasem cu 
el, şi, una peste alta, e un om bun. Ne-am plimbat prin Pav- 


lovsk cu mama, cu trăsura. Frig, întuneric şi ploaie. Mai târziu, . 


noi 4 — cu mașina la Pavlovsk. Mama primeşte mereu pe câte 
cineva. Papa şi Aleksei i-au scris. Seara, la infirmerie cu mama. 
I se simte lipsa micului Jurkovici, prin camere şi peste tot. El 
se plimba mereu pe holuri de colo-colo, în camera de zi etc. 
Ne-am întors cu un automobil deschis. Ninge slab. 


Joi, 3 noiembrie?. 

Am 21 de ani. La Znamenie şi la infirmerie cu mama. Nu 
erau prea multe de făcut. La ora 12 moleben, şi acasă la 1 1⁄2. 
Soare şi frig. Mi-au scris papa şi Aleksei, dragii de ei. Am pri- 
mit o mulţime de telegrame şi scrisori. De la ai noştri [prieteni 
şi rude] din Ialta etc. Dmitri la ceai. Am răspuns toată ziua la 
telegrame şi scrisori. Seara, la infirmerie cu mama. Am cântat 


1 La vremea aceea, împărăteasa-mamă locuia la Kiev. 
? Ziua de naştere a Olgăi. 


Jurnalul Marii Ducese Olga Romanova 111 


la pianul contesei din salonul doamnelor. Mitia i-a trimis lui 
Bibi o telegramă din Mozdok. Am plecat după 11 14. 


Marţi, 8 noiembrie. 

La Znamenie şi la infirmerie cu mama. Spre bucuria tutu- 
ror, a venit Kasianov. Stă în vechiul său loc, cu o rană la şoldul 
drept de la schijele unui proiectil. A slăbit, e ras în cap, dar e 
la fel de fermecător. Ziua ne-am plimbat, noi 4 cu mama. Am 
avut lecţie de canto şi acum — de muzică. 


Miercuri, 30 noiembrie. 

T. a cântat la pianul contesei din salonul doamnelor, pen- 
tru Kasianov. Nu am primit nicio veste de la Mitia. Am mân- 
cat împreună. La ora 2 eu şi mama am primit-o pe o tânără 
norvegiană. După aceea, m-am plimbat cu papa. Ninge pu- 
țin şi [s-a aşezat] un pic de zăpadă pe jos. A trecut pe la noi 
mătuşa Ella, a luat ceaiul. Am stat cu ea până la h. 7, cât timp 
mama l-a primit pe unchiul Mekko [?]. Au avut discuţii seri- 
oase. Dumnezeu cel sfânt să ne ajute. Ea [mătuşa Ella] a stat 
şi la masă. Am fost la Al. [Aleksei] să-i spun la revedere. Papa 
şi M. au lipit [fotografii] în album. După h. 11 ne-am culcat. 
Am citit V gostiah u turok [„În vizită la turci”] a lui Leikin’. 


Sâmbătă, 3 decembrie. 

La Znamenie şi la infirmerie. Mama a venit la ora 11, cu 
Aleksei, pentru operaţia colonelului Dzerjinski. I-au extirpat 
(cu novocaină) nişte tumori de grăsime din umeri. Al. a stat 
în uşă tot timpul. Mai târziu a jucat „rubla” cu toată lumea. 
Am mâncat cu toţii. Ziua, pe la 2 4 m-am plimbat cu papa şi 


! Nikolai Aleksandrovici Leikin (1841-1906), prolific scriitor şi jurnalist 
rus (n.red.). 

mama, la fel ca ieri. Foarte înnorat şi alunecos. Ne-am dus toți 
la vsenoșnaia. Seara papa a lipit [fotografii] în album. Tatiana a 
citit Gde apelsini zreiut [„Acolo unde înfloresc portocalii”). 


Marţi, 6 decembrie. 

La 10? la obednia cu mama. [Am primit] urările în camera 
mică. După h. 2, ne-am plimbat, la fel ca ieri. Ninge şi e mai 
cald. În timp ce luam ceaiul, a sosit o telegramă de la papa, care 
scrie: „Azi ai fost numită şefa Batalionului al II-lea Kubanski. 
Te felicit pentru această numire și vă îmbrăţişez pe toți. Papa” 
Sunt aşa de bucuroasă, şi de fericită şi mândră, cum nu pot să 
spun. Am luat masa devreme, apoi la infirmerie cu mama. Am 
cântat la pian. Am plecat la 11 14.6 h. şi 25 min. 


Duminică, 11 decembrie. 

În tren, între Novgorod şi M [indescifrabil], traversăm r. 
[râul] Kerest. Am plecat azi-noapte la 3.10 și am ajuns la Nov- 
gorod la 9 4 dimineaţa. La 10 ne-am dus la catedrala Sofiiski. 
A fost o slujbă Arhireiski! şi moleben până la 12, ne-am închi- 
nat la mai multe moaşte. Am mers şi jos, la depozitul cu arte- 
facte străvechi, şi am ajuns acasă la ora 1:00. La ora 2 ne-am 
dus la spitalul Zemskaia, şi la măn. [mănăstirea] mea de călu- 
găriţe [...], am sărutat icoanele etc. [...] apoi la orfelinat, unde 
se află copiii refugiaţi, şi la măn. [mănăstirea] de călugări Iuri- 
evski, [aflată] la cinci verste? de oraş. Am băut ceai la masă cu 
nobilii. Apoi la capela unde s-a arătat Maica Domnului plân- 
gând, şi am rămas acolo. Deosebit de frumos şi un miros minu- 
nat în capelă. Am reuşit să adorm înainte de a ajunge la Țarskoe, 
unde am sosit la ora 12 şi 20 min. noaptea. 


! „Slujbă arhierească” (n.red.). 
? Aproximativ 5 kilometri. 


SEE 

Sâmbătă, 17 decembrie. 

Noi 2 la Znamenie. Am făcut aceleași lucruri ca de obicei, 
am aranjat paturile etc. Sokolov este mai întunecat decât întu- 
necoasa noapte. S-au jucat bloșki!, el cu Kasianov şi T. cu un 
ulan?. Am mâncat cu mama. Ania a stat la ceai şi la masă. A 
stat toată ziua cu mama. Părintele Grigori” a dispărut de asea- 
ră. ÎI caută peste tot — îngrozitor de greu. Am avut vsenoșnaia 
aici, acasă la noi. Seara, mama şi Ania s-au spovedit. A fost aici 
şi Lili Dehn‘. Ne-a scris papa. Am stat până aproape de ora 12. 
Toată lumea aştepta un telefon de la Kalinin” etc. Am dormit 
toate 4 împreună. Să ne ajute Dumnezeu. 


Luni, 19 decembrie. 

Ca de obicei, la Znamenie şi la infirmerie. Aproape nimic 
de făcut. Am intrat cu Kasianov în sufragerie și am închis ușile, 
numai noi doi, eu am cântat la pian şi el a cântat diverse piese 
noi şi frumoase. Am mâncat cu mama. Am aflat fără nicio 
îndoială că părintele Grigori a fost asasinat, cel mai probabil de 
Dmitri€, şi că apoi a fost aruncat de pe pod de Hrestovoi. L-au 
găsit în apă. Este așa de groaznic, nici nu ar trebui să scriu des- 
pre asta. Am stat şi am băut ceai cu Lillie și Ania şi în perma- 
nenţă am avut senzaţia că părintele Grigori e lângă noi [...] La 
ora 6 m-am întâlnit cu papa şi cu Aleksei. Bucurie mare. Am 
luat masa împreună. După ora 10, papa şi mama l-au primit pe 
Kalinin, apoi pe unchiul Pavel. Noi am stat în camera Aniei. La 
ora 12 la culcare. 


! Joc care constă în aruncarea unor obiecte într-un pahar. 

2 Soldat din regimentul Ulanski. 

3 Rasputin fusese asasinat în noaptea precedentă. 

+ Doamna de onoare a Aleksandrei şi prietena ei. 

5 Probabil cu veşti de la Rasputin. 

S-a presupus că el era numai unul dintre conspiratorii implicaţi în crimă. 

Sâmbătă, 24 decembrie. 


Ziua m-am plimbat cu papa. Noiane de zăpadă. Noapte se- | 


nină, seara au fost minus 12 grade. La ora 3, petrecere de Cră- 
ciun în hol. După aceea, am plecat cu mama la Ania, cu un 
pom, după care noi 4 [ne-am dus] la Nastenka, Isa şi Trina. La 
4 %2, petrecerea noastră de Crăciun în sala de joacă. La 6 % cu 
papa la vsenoșnaia. Mama şi Al. la ora 7. Seara am trecut [să-l 
văd] pe Al. şi am stat, pur şi simplu [cu el]. Doamne, salvea- 
ză-ne şi ai milă de noi. O vsenoșnaia foarte frumoasă. Am pri- 
mit un inel de la Zenaide!, o păpuşă, o pernă etc. ` 


Ziua de Crăciun 

La 10 %2 cu papa la obednia. Mama şi Al. mai târziu. Am 
mâncat cu toții. Un soare minunat, cer strălucitor, minus 7 
grade. La 2 toată lumea a fost în piaţa orașului, la petrecerea de 
Crăciun a celor din Convoiul militar. Toţi cei dragi erau acolo. 
E așa de liniştitor să-i priveşti. Ne-am plimbat vreo jumătate de 
oră cu papa — după care el și mama l-au primit pe Kalinin. La 
6, noi 2, cu mama, la infirmeria noastră, în sufragerie a fost 
aşezat un pom de Crăciun. Toată lumea s-a strâns acolo, în 
afară de Sokolov — mama le-a oferit daruri tuturor. Am ple- 
cat la 7. Mama l-a primit pe prințul Goliţin. După masă [eu] 
am cântat, la cererea lui papa, chestii [piese muzicale] religi- 
oase şi toată lumea a plecat acasă la Ania, unde erau prezenţi 
toți din familia părintelui Grigori: Paraskovia, Fiod. [Fiodorov- 
na], Mitia?, Matriona şi Varia’. Ei pleacă marți la Pokrovskoet. 
Am fost să-i vedem pe Al. [Aleksei] şi pe Jenia. La 11 în pat. 


1 Probabil Zinaida Iusupova, mama lui Feliks. 

? Fiul lui Rasputin, Dmitri. 

? Fiicele lui Rasputin, Maria şi Varvara. 

* Oraşul natal al lui Rasputin, aflat în Siberia, lângă Tobolsk. 
° Tovarăşul de joacă al lui Aleksei. 


— 

Mama nu se simte prea bine, dar este aşa de curajoasă. Sal- 
veaz-o, Doamne. 


(J 
Din memoriile lui V.I. Cebotariova: 


Decembrie 1916. 

Ce spaimă am tras în ziua aceea de 17! Am ajuns la infirme- 
rie pe la ora şapte, iar infirmiera care era de serviciu s-a grăbit 
să-mi spună: „Au anunțat la telefon: L-au omorât pe Grigori” [...] 
Au sunat fetele: „Nu putem să venim diseară, avem o problemă, 
trebuie să stăm cu mama.” La unsprezece noaptea a sunat Eliza- 
veta Nikolaevna, comandantul i-a spus soţului ei că lusupov l-a 
omorât [pe Rasputin], iar cadavrul nu i-a fost găsit. Interesant, 
de la ora două ştiau deja de acest incident? 

Seara, în jur de ora cinci, spun ei, au aflat de această pierde- 
re, lacrimi, disperare. Duminică, ea [Olga?] şi Tatiana Nikola- 
evna au fost la spovedanie. Duminică, fetele nu au venit deloc, 
au venit luni, cu fața umflată de plâns, privindu-i pe toți cu sus- 
piciune. În toiul bandajării, Tatiana a ieșit din cameră şi a vor- 
bit cu Varvara Afanasievna, a început să plângă, apoi s-a întors 
în sala de operație, stăpânindu-și cu greu plânsul [...]. Cu ade- 
vărat, azi se confirmă vorbele Olgăi: „Mama nu se simte bine şi 
este obosită, toată ziua e ocupată cu hârtii, are multe de făcut, 
iar dimineaţa patul ei este plin [de hârtii]”. 

o 
Sâmbătă, 31 decembrie. 
Noi 2 la Znamenie şi la infirmerie. Rita a ajutat şi ea în 


sala de operaţie, în locul Val. Iv. [Valentina Ivanovna], iar 
eu [am ajutat] puţin în secţie. Am împărțit medicamente etc. 


1 Valentina Ivanovna Cebotariova. 

Am scris. În general, nu au fost prea multe de făcut, numai 
la schimbarea pansamentelor. Pe la 3 am fost acasă şi m-am 
schimbat pentru o petrecere la Şcoala de bone, iar eu şi papa 
ne-am plimbat ceva mai mult. Mama şi Ania erau la Al. El 
se simte mai bine, dar nu se dă încă jos din pat. La 6 % noi 4 
cu papa am fost la vsenoșnaia. O să trecem pe la Al. să-i spu- 
nem noapte bună. Seara o să ne adunăm cu toții la rugăciu- 
ne. [Ne-]am ghicit viitorul împreună cu Ania, folosind ceară 
şi hârtie. Doamne, mântuieşte-ne şi ai milă de noi în 1917, 
anul cel nou. 


1917 


În 1917, la fel ca în anii de război precedenţi, Rusia era 
încă profund şi dezastruos implicată în Primul Război Mon- 
dial. Însă acest an va marca o turnură inimaginabilă pentru 
Olga şi familia ei. Din cauza modului ineficient de a conduce, 
tatăl său a fost forţat să abdice de la tron, punând astfel ca- 
păt celor trei sute de ani de domnie a Romanovilor. Ultimul 
autocrat absolut al Europei a căzut, în sfârşit, iar Olga, cel 
puţin teoretic, nu mai era Mare Ducesă, ci cetăţean rus. Tot 
în această perioadă, ea şi fraţii ei s-au îmbolnăvit de pojar şi 
toţi au fost nevoiţi să se radă pe cap. Din cauza bolii, familia 
nu a putut să plece de la Țarskoe Selo şi, în acest fel, au fost 
arestaţi de revoluționari — ceea ce avea să le pecetluiască 
soarta. 

La mijlocul lui martie, Olga a făcut ultima consemnare 
din jurnalul ei. Nu există nicio explicaţie pentru încheierea 
bruscă a jurnalelor pe care le scria de mulţi ani şi în care îşi 
consemna evenimentele și gândurile de zi cu zi. De ce s-a 
oprit tocmai în ziua aceea, va rămâne, probabil, un mister, 
însă 15 martie este şi data la care tatăl său a fost forțat să 
abdice. 

Anul 1917 


Duminică, 1 ianuarie. 

La 10 ! noi 4 cu papa la obednia. Al. începe să se înzdră- 
venească, s-a plimbat şi a luat micul dejun împreună cu noi. 
Mama, ca de obicei, [a stat] pe canapea. Pe la 2, noi 3 am 
plecat la plimbare cu papa. La ora 3 noi 2 ne-am dus la in- 
firmerie. Am stat acolo până pe la ora 7. Avem 12 noi [paci- 
enţi], printre care unii în stare gravă. Seara, papa ne-a citit din 
Cehov, o nuvelă intitulată Kniaghina [„Prinţesa”]. La 11 la 
culcare. Doamne sfinte, ajută-ne în noul an. 


Joi, 5 ianuarie. 

Noi 2 la infirmerie până la 11 1⁄2. Volga e bolnavă. Sora 
[asistenta] Şevciuk i-a ţinut locul şi eu am asistat-o. Am fă- 
cut paturile şi am schimbat pansamentele răniților etc, am 
scris. După aceea, la biserică, surorile şi papa erau deja acolo. 
Mama [a venit] mai târziu. Nu se simte bine. Am mâncat cu 
toţii. Am stat acasă, apoi la mama. Ania dicta şi eu transcri- 
am scrisorile părintelui Grigori. Nu ne-am dus la vsenoșna- 
ia. După masă, până la 9 %, papa, după ce s-a dus să-i spună 
noapte bună lui Al., a cântat la pian mai multe cântece biseri- 
cești, la fel ca ieri. Seara a terminat o nuvelă pe care începuse 
să ne-o citească, Guseva. Ania a trecut pe la noi. La culcare 
la ora 11. 


Sâmbătă, 7 ianuarie. 

Noi 2 şi cu Nastenka ne-am plimbat prin împrejurimi, mi- 
nus 5 grade. Dimineaţa soarele străluceşte şi [apare un] curcu- 
beu. Fredericks a luat ceaiul la noi. Conversaţia a fost greoaie. 
Am stat la Ania cu Lili. Ea stă în pat, temp. mare. Nu ne-am 

dus la vsenoșnaia. Mama se simte foarte rău. Este atât de 
obosită. S-o ajute Dumnezeu. Mai târziu, Al. s-a dus cu mama 
la Ania. Se simte groaznic!. 


Luni, 9 ianuarie. 

La „Znamenie” şi noi 2 la infirmerie. Volga nu era acolo şi 
noi 2, eu şi Rita, i-am ţinut locul. Am făcut paturile, am îm- 
părțit medicamente, am schimbat pansamentele răniților etc. 
Ziua, noi 4 ne-am plimbat cu troica, împreună cu Isa. Minus 3 
grade. Dimineaţa a nins mult. Mama a stat culcată în balcon. 
Noi ne-am pregătit pentru ceremonia românilor? şi acest lucru 
m-a iritat. Ceremonia a ieşit bine, am stat între papa și unchiul 
Mimi”. Mama era obosită, evident, dar arăta superb cu o eşar- 
fă alb şi negru şi o diademă cu diamant strălucindu-i în păr. 
La ora 10 s-a terminat totul. Papa ne-a citit Vidma [„Vrăjitoarea”] 
şi V sud [„Judecata”] ale lui Cehov. 


Marţi, 10 ianuarie. 

Noi 2 şi mama ne-am dus să vizităm mormântul părinte- 
lui Grigori“. Azi e ziua lui de nume. Am avut, cu T., oră de 
muzică. Seara, papa ne-a citit Sobitie [„O întâmplare”] a lui 
Cehov şi a început Vraghi [„Duşmanii”]. 


1 Aleksandra a fost foarte afectată de moartea lui Rasputin. 

? Este vorba despre vizita delegaţiei române care însoțea primul trans- 
port al Tezaurului României şi care în perioada 9 ianuarie-4 februarie 
1916 a participat la inventarierea conţinutului casetelor alături de delegația 
rusă (n.c.). 

* Marele Duce Mihail Aleksandrovici (1878-1918), fratele cel mai mic 
al lui Nicolae al II-lea. 

* Iniţial, Rasputin a fost îngropat în Parcul Alexandru, în apropierea 
palatului. După Revoluţie, el a fost exhumat de soldaţi și cadavrul său a fost 
ars. Nu se ştie unde a ajuns cenuşa lui. 

Duminică, 15 ianuarie. 

În timpul zilei au fost minus 4 grade. Noi 4 cu papa la obed- 
nia. După masă am fost la Ania, unde am stat în sufragerie, 
lângă șemineu etc. 


Marţi, 17 ianuarie. 

Noi 2 la Znamenie şi la infirmerie. Operația de apendicită a 
lui Kameneţki a durat foarte mult. Carol de România a luat mi- 
cul dejun cu noi şi ziua ne-am plimbat cu el şi cu papa. Unchiul 
Mimi a luat masa cu noi. A plecat la ora 10. Mai târziu, până la 
11 şi 25, papa ne-a citit Șvedskaia spicika [„Chibritul suedez”) şi 
Kleveta [„Calomnia”]. 


Duminică, 22 ianuarie. 

Toţi cu papa la obednia. Eu şi mama am ajuns puţin mai târziu. 
Ziua am stat cu mama la Al., nu se simte rău, dar nu are voie să se 
ridice din pat, ca streptococul să nu-i atace încheieturile. După 
ceai am fost iar la Al., din nou film. Minus 25 de grade. Soare şi 
groaznic de frig. La ora 6 au trecut cazacii pe la Ania: A. Konsti, 
Viktor, Iujik şi fratele [lui]. Am stat cu toţii lângă şemineu şi 
ne-am încălzit bine de tot. Ca de obicei, pe podea era o lampă 
aprinsă. lar m-am certat cu Aleks Konst. şi Vikt. Gr? pentru un 
scaun. Ca de obicei, a fost foarte multă veselie şi aşa de plăcut. 
Am luat masa cu toţii. Seara, toată lumea la Ania. 


Miercuri, 25 ianuarie. 
Azi sunt 40 de zile de la moartea părintelui Grigori”. Nu 
am putut să mă plimb cu papa, fiindcă a trebuit să mă duc la 


! Abreviere pentru Aleksandr Konstantinovici. 

2 Abreviere pentru Viktor Grigorievici. 

* Pentru Biserica Ortodoxă e foarte importantă comemorarea printr-un 
parastas a celor patruzeci de zile de la moartea cuiva. 

Marele Palat. Mai târziu am stat în camera lui Al., unde a fost 
proiectat un film. Mama a primit [vizitatori] până aproape de 
4 W. Seara ne-am uitat la fotografiile de la [indescifrabil] din 
4 octombrie. 


Vineri, 3 februarie. 

Noi 2 la infirmerie. Mama a venit mai târziu, a schimbat 
şi ea pansamente şi i-a vizitat pe toţi. Pe la ora 4 am plecat la 
plimbare cu papa. Ninge și e frig. Minus 12 grade. La ora 5, 
noi 4 [ne-am dus] la infirmeria Aniei, unde era un concert. 
(Onomastica ei), Makarov, De Lozari, Ramin şi orchestra lui 
Gulesko. Minunat, frumos, plăcut. Ne-am întors pe la ora 7. 
Mama s-a dus la mormântul părintelui Grigori. Eu am fost la 
Al., am făcut împreună un puzzle etc. În camerele mamei i-am 
văzut pe părinţii Aniei, pe fratele [ei] cu Tina Tina. Mâine, du- 
minică [sic!] are loc nunta lor. După ora 11 la culcare. Frig. 
Mama se simte aşa și așa. 


@ 
Din jurnalul lui Nicolae al II-lea: 


7 februarie. Marţi. 

De câteva zile s-au iscat revolte la Petrograd; din păcate, şi 
militarii au început să li se alăture. Ce sentiment groaznic, să fii 
așa departe şi să stai să primeşti doar crâmpeie de veşti proas- 
te! Am rămas un timp să ascult raportul. Ziua m-am plimbat pe 
drumul spre Orșa. Afară era soare. După cină m-am hotărât să 
plec la T.S. ['Țarskoe Selo] cât mai curând posibil, şi la unu dimi- 
neața m-am suit în tren. 

Joi, 9 februarie. 


Azi Mitia împlineşte 24 de ani. Să-i ajute Dumnezeu. Noi 2 
la infirm. [infirmerie]. Am făcut ce facem de obicei. Unchiul 
Ghiorghi a luat micul dejun cu noi, iar mama a stat în pat din 
cauza inimii, dar mai târziu s-a sculat şi a stat cu Al. Eu am ră- 
mas acasă şi m-am tratat de răceală. [Afară] e mai cald. Fiicele 
părintelui Grigori au fost în vizită la Ania. Seara, Lili [Dehn] a 
stat cu noi până la ora 11. Pe mine mă doare capul. 


Vineri, 10 februarie. 

Mă doare urechea — stau în pat — m-a examinat Polia- 
kov! şi a spus că e o inflamație a urechii interne. Am luat mi- 
cul dejun cu papa și Linevici. Mama pe canapea. Ziua [am 
stat] în pat. 36.8, 37.2, 38.2, 38.07. La 6 stăteam întinsă pe sofa 
în Camera Roşie [...] Mama și papa au trecut pe la mine. Am 
adormit devreme şi am dormit până la ora 12, iar apoi nu am 
putut să dorm mai deloc. 


Postul Mare. Luni, 13 februarie. 

Am dormit îngrozitor, m-a durut urechea — [am pus] o 
compresă fierbinte, iar Poliakov nu-mi dă voie [să mă duc] în 
Camera Roşie, așa că stau în dormitor, pe canapea. Papa a tre- 
cut pe la mine înainte de micul dejun şi după. În timpul zilei a 
stat şi mama cu mine. Şi Ania. Al. a luat micul dejun cu mine. 
Trina a luat ceaiul. A trecut pe aici şi Nastenka. Seara au ve- 
nit şi papa cu mama. T° 37.5 - 37.5 - 37.3 — 37.2. Am adormit 
destul de devreme. 
~ 1 Unul dintre medicii de la Curte. 


2 Olga notează valorile de temperatură pe care le-a înregistrat în cursul 
zilei. 

Joi, 16 februarie. 

Am dormit bine. A venit Poliakov să mă vadă. T° 36.7 - 
36.9 — 36.9 — nu l-am văzut deloc pe Al. ÎI dor brațele şi stă în 
pat, bietul copil. Eu stau în Camera Roșie cu M. [Maria]. Ea tu- 
şeşte. [...] Mama a trecut dimineață pe la mine. Am stat acolo 
în timpul zilei — era şi papa, era şi Ania. Nastenka a luat ceaiul 
la noi. Îi citesc lui M. Război și pace — 37.1. 


Duminică, 19 februarie. 

În general, am dormit bine. T 36.5 - 37.1 % - 37.0. Şvibz şi 
M. au stat cu mine. Şi ele tuşesc. A venit și Poliakov. Eu stau pe 
sofa în Camera Roşie. Au venit și papa şi mama şi au făcut un 
mic puzzle. Apoi papa s-a dus să se plimbe. Ania şi Siroboiar- 
ski au trecut pe aici. Rimma şi Katia Zborovskaia au luat cea- 
iul cu noi 4. Apoi am proiectat un film, jos. Seara au fost aici 
mama, papa, Ania şi Lili. Am scris. 


Miercuri, 22 februarie. 

Înainte de micul dejun am stat în pat. A venit la mine papa. 
Am mâncat cu Al. în Camera Roşie. Are peste 37.0 [tempe- 
ratură]. La ora 2, papa a venit să-şi ia rămas-bun şi a plecat. 
Groaznic de trist. Ocroteşte-l şi mântuieşte-l, sfinte Dumne- 
zeule. Dimineaţă a trecut mama să mă vadă, iar ziua a stat cu 
mine. Ne-am dus amândouă în camera de joacă la Al. şi am 
luat ceaiul acolo. Camera era însorită şi plăcută. Fedosia Ste- 


"pan. [Stepanovna] a venit cu fetiţa de două săptămâni a lăptă- 


resei Aniei. T? 36.4 — 37.0 — 37.1 %. 
e 
Din memoriile Annei Vîrubova (februarie 1917): 


În ziua aceea nu m-am simţit prea bine. După ce l-am condus 
pe împărat, m-am întins puţin şi i-am scris împărătesei că nu pot 
să vin la ceai. Seara, a trecut pe la mine Tatiana Nikolaevna ca 

să-mi spună că Aleksei Nikolaevici și Olga Nikolaevna au pojar. 
Au luat boala de la un tânăr cadet care a venit să se joace cu moș- 
tenitorul acum zece zile. Eu şi împărăteasa am stat mult timp cu 
copiii în ziua aceea, fiindcă Olga Nikolaevna avea o infecție la 
ureche. Cadetul tuşea destul de dubios, iar a doua zi zăcea de po- 
jar [...] Nu cred că e posibil să mă fi contaminat şi eu. Cu toate 
că am avut febră mare, a doua zi, pe 22 februarie, m-am chinuit 
să mă dau jos din pat şi să merg la masă când a trecut pe la mine 
prietena mea Lili Dehn. Seara a venit împărăteasa, ca să vadă 
fetele, dar eram de-a dreptul amețită şi de-abia puteam să vor- 
besc. [...] [Mai târziu] au început să tuşească suspect şi Maria cu 
Anastasia. [...] Seara, împărăteasa a stat lângă mine, pe margi- 
nea patului. În tăcere, s-a înfășurat cu un şal alb şi a ieşit afară cu 
Maria Nikolaevna în fața regimentelor care se pregăteau să plece 
de la palat. Poate ar fi plecat chiar în noaptea aceea, dacă nu ar 
fi fost împărăteasa şi fiica ei curajoasă, care a mers calmă printre 
soldaţi, încurajându-i cu vorbe calde şi pline de afecţiune, făcân- 
du-i să uite de pericolul mortal la care se expun. 

Trei zile nu am ştiut unde este împăratul. În sfârșit, a sosit 
o telegramă, în care el îi cerea Maiestăţii Sale, împărăteasa, să 
vină la el cu copiii. Tot atunci a sosit prin telefon şi un „ordin” de 
la Rodzianko! ca Maiestatea Sa şi copiii să părăsească palatul. 
Împărăteasa a răspuns că nu poate să plece nicăieri, pentru că 
aceasta ar însemna moartea pentru copii, la care Rodzianko 
a răspuns: „Când îţi arde casa — iei tot şi ieși afară!” Seara, 
împărăteasa a venit la mine să-mi spună despre posibilitatea 
plecării şi a discutat cu doctorul Botkin ca să-l convingă să mă 
lase să plec cu trenul, fiindcă doctorii se opuneau plecării. Cu 
toate acestea, am început pregătirile, dar plecarea nu a mai 
avut loc. 


1 Pavel Pavlovici Rodzianko, membru al Dumei. 

Din jurnalul lui Nicolae al II-lea: 


1 martie. Miercuri. 

Azi-noapte ne-am întors din drum, de la M. Vişra, pentru 
că s-a dovedit că Luban și Tosno erau ocupate de răsculați’. 
Am plecat către Valdai, Dno şi Pskov, unde am şi rămas peste 
noapte. L-am văzut pe Rujki. Am luat masa cu el, cu Danilov 
și cu Savici. Am aflat că Gatcina şi Luga sunt şi ele ocupate. 
Scandalos și revoltător! Nu am reușit să ajung la Țarskoe Selo. 
Dar gândurile şi sentimentele mele sunt numai acolo! Biata 
Alix, cât trebuie să sufere din cauza acestor evenimente! Să ne 
ajute Dumnezeu! 


2 martie. Joi. 

Dimineaţă a venit Rujki şi mi-a citit lunga convorbire pe care 
a avut-o la telefon cu Rodzianko. După cum spune el, situaţia 
din Petrograd este de aşa natură, încât miniştrii Dumei nu pot 
face nimic, fiindcă partidul soc.-dem. [social-democrat], repre- 
zentat de comitetul muncitoresc, luptă împotriva lor. 


4 martie. Sâmbătă. 

Am dormit bine. La h. 10, a trecut pe la mine bunul Alek. 
Apoi am plecat [să ascult] rapoartele. La h. 12, am mers pe pe- 
ron s-o întâmpin pe draga mea mamă, care a venit de la Kiev. 
Am dus-o la mine şi am luat micul dejun cu ea şi cu ai noş- 
tri. Am stat multă vreme şi am vorbit. Azi am primit, în sfârșit, 
două telegrame de la scumpa Alix. Am făcut o plimbare. Vremea 
era oribilă — ger și viscol. După ceai i-am primit pe Alekseev și 


1 Pe atunci, Nicolae al II-lea încerca să plece de la Cartierul General la 
Tarskoe Selo. 

pe Fredericks!. La h. 8 am fost la mama la cină şi am stat cu ea 
până la h. 11. 


5 martie. Duminică. 

Vântul a bătut cu putere toată noaptea. Ziua a fost senină şi 
rece. La h. 10 am fost la obednia, mama a venit mai târziu. A luat 
micul dejun și a stat cu mine până la h. 3. Am făcut o plimbare în 
grădina cea mică. După ceai l-am primit pe N.I. Ivanov care s-a 
întors dintr-o misiune. A fost la Ţarskoe Selo și a văzut-o pe Alix. 
Le-am spus rămas-bun bietului conte Fredericks şi lui Voikov, 
a cărui prezență aici deranjează pe toată lumea dintr-un anume 
motiv; s-au dus la moșia lui [...] La h. 8 am fost la masă la mama. 


6 martie. Luni. 

Dimineaţă am fost foarte fericit să primesc două scrisori de 
la scumpa Alix şi două scrisori de la Maria. Mi le-a adus soţia 
căpitanului Golovkin din Regimentul Finlanda. M-am plimbat 
prin grădină. Mama a venit să luăm împreună micul dejun. Am 
stat amândoi până la h. 3. Ne-am plimbat; a început iar să vis- 
colească. După ceai l-am primit pe Williams. La h. 8 m-am dus 
la mama, în tren. 


e 
Din memoriile lui V.I. Cebotariova: 


Martie 1917. 

Așa de multe impresii, încât ieri nu am mai avut energia să 
le aştern pe hârtie. Am aflat abia în dimineaţa zilei de 4 de abdi- 
care, în Petrograd au pus înştiințări din seara de 3. Nu am să uit 
niciodată clipa aceea. Ningea abundent, era ger, şi am dat peste 


! Contele Vladimir Borisovici Fredericks (1838-1927), ministru de la 
Curtea imperială. 

un muncitor care avea în mână foaia de „Știri”. I-am cerut-o ca 
să o citesc. În jurul meu [era] o mulţime de oameni, așa că am 
fost silită să citesc acele cuvinte fatale în public; el a abdicat în 
numele lui şi al fiului său. Cinci zile, şi monarhia s-a dus. O iscă- 
litură pe hârtie — şi sistemul vechi de secole s-a prăbuşit. Toată 
lumea tace. Toată lumea simte oroarea. Rusia — fără ţarul ei. 
La infirmerie, tăcere mormântală. Toţi sunt șocați şi zguduiți. 
Prințesa Ghedroiţ [Vera Ignatievna] plângea ca un copil. Noi 
aşteptam o monarhie constituțională şi, deodată, tronul a fost dat 
poporului, iar în viitor|ul nostru] — [se afla] o republică [...] 


e 
Din jurnalul lui Nicolae al II-lea: 


8 martie. Miercuri. 

Ultima zi la Moghilev. La h. 10 am semnat ordinul de adio 
pentru armată. La h. 1 % am fost la postul de pază şi mi-am luat 
rămas-bun de la toţi soldaţii şi ofiţerii de la Cartierul General. 
Acasă mi-am luat la revedere de la ofiţerii și soldaţii regimentu- 
lui de cazaci — aproape că mi s-a frânt inima! La h. 12 m-am 
dus la mama, în compartimentul ei de tren, am luat micul 
dejun împreună cu ea şi cu suita ei, şi am stat acolo până la 
h. 4%. Mi-am luat rămas-bun de la ea, de la Sandro, Serghei, 
Boris și Alek. Bietului Nilov nu i-au dat voie să meargă cu mine. 
La 4.45 am plecat din Moghilev şi un grup de oameni m-au pe- 
trecut într-un mod foarte impresionant. Patru membri ai Dumei 
m-au escortat la tren! Am plecat spre Orșa şi Vitebsk. Vremea e 
geroasă și bate vântul. Epuizat, îndurerat şi trist. 


9 martie. Joi. 

Am ajuns repede și fără probleme la Țarskoe Selo — la h. 11. 
Dar, Dumnezeule, ce diferit e totul, sunt gărzi peste tot, pe străzi 
și în jurul palatului, în parc și înăuntrul palatului, în hol sunt 

un fel de soldaţi! Am urcat şi i-am văzut acolo pe scumpa Alix și 
pe dragii mei copii. Ea părea sănătoasă şi energică, iar ei erau în 
pat, cu lumina stinsă. Însă toţi sunt bine, cu excepția Mariei, care 
a făcut pojar de curând. Am luat micul dejun şi masa în camera 
de joacă a lui Aleksei. L-am văzut pe bunul Benkendorf. M-am 
plimbat împreună cu Valia Dolg. [Dolgoruki] şi am lucrat puţin 
cu el în grădină, fiindcă mai departe nu aveam voie să mergem! 
După ceai am despachetat nişte haine. Seara m-am dus să-i văd 
și pe cei din partea cealaltă [a palatului], erau acolo cu toții. 


Din memoriile Annei Vîrubova: 


Nu am văzut niciodată la cineva, şi probabil că nici nu voi mai 
vedea o asemenea tărie sufletească așa cum au Maiestatea Sa îm- 
părăteasa și copiii ei. „Ştii, Ania, odată cu abdicarea împăratului, 
totul s-a sfârşit pentru Rusia”, a spus împărăteasa, „dar nu trebuie 
să-i condamnăm nici pe ruși, nici pe soldaţi: nu e vina lor? 

Olga, Tatiana şi Aleksei Nikolaevici începuseră să se simtă mai 
bine, când s-a îmbolnăvit şi celălalt copil, Maria Nikolaevna. 


e 
Din jurnalul lui Nicolae al II-lea: 


10 martie. Vineri. 

Am dormit bine. În ciuda situaţiei în care ne aflăm, gândul 
că suntem împreună mă face să mă simt fericit şi liniştit. Dimi- 
neaţa l-am primit pe Benkendorf, apoi m-am uitat prin docu- 
mente, le-am organizat şi pe unele le-am ars. Am stat cu copiii 
până la h. 2 14. Am făcut o plimbare cu Valia Dolg. [Dolgoruki], 
. escortați de cei doi soldați — azi parcă erau ceva mai politicoși. 
Am lucrat cu spor la zăpadă. Ziua a fost însorită. Ne-am petre- 
cut seara împreună. 


Portret oficial al familiei imperiale ruse înainte de Primul Război Mondial. 
De la stânga la dreapta: Olga, Maria, Nicolae al II-lea, Aleksandra, Anastasia, 
Aleksei şi Tatiana. (Library of Congress) 


Olga citind pe plajă în Crimeea, cca 1913. (Yale University Library) 


Împărăteasa-mamă Țarul Nicolae al II-lea cu fiul și 
Maria Feodorovna („Buni”), cca 1907. moștenitorul său Aleksei. 
(Yale University Library) (Yale University Library) 


Nicolae al II-lea împreună cu cele patru fiice ale sale: Tatiana, Anastasia, Maria 
şi Olga, cca 1916. (Yale University Library) 


Nicolae al II-lea și 

Aleksei trecând în re- 
vistă trupele navale în 
* 1916. (Yale University 
Library) 


Marea Ducesă în caiac, alături de tatăl ei, pe unul din canalele din Parcul Alexan- 
dru. De la stânga la dreapta: Olga, Tatiana, Maria şi Nicolae al II-lea. Probabil că 
Anastasia este cea care face fotografia. (Yale University Library) 


Nicolae al II-lea, în 
uniformă de cazac, 
vizitând trupele de 
cazaci pe front, în 
timpul Primului Răz- 
boi Mondial. (Wire 
Service) 


Olga dansând cu un ofiţer pe puntea vasului Steaua polară, iahtul imperial al bu- 
nicii sale, cu puţin timp înainte de începerea războiului. (Yale University Library) 


20 


Ofiţerul Rodionov, 
Tatiana, Anasta- 
sia, Nicolae al II-lea 
şi Olga pe terenul 
de tenis, cca 1914. 
(Yale University 
Library) 


Pierre Gilliard, profeso- 
rul Marilor Ducese, cu 
Olga şi Tatiana, cca 1912. 
(Yale University Library) 


Olga împreună cu prietenul ei Pavel Voronov, de care a fost foarte îndrăgostită, 
cca 1911. În 1914, la scurt timp după ce Voronov s-a căsătorit, Olga, suferind în 
mod vădit, a scris codificat în jurnalul ei: „T. a fost acolo cu al meu S. [Voronov]. 
Până la urmă, el este S. pentru mine, căci mireasa îl are în rest, dar pentru mine 
[el este] S”. (Yale University Library) 


Olga pe bicicletă şi Anastasia 

pe jos în Parcul Alexandru, 

cu puțin timp înainte de revoluție. |. 
(Yale University Library) ÎI 


Olga împreună cu Aleksandra 
la Palatul Alexandru, cca 1913. 
(Yale University Library) 


Olga și Anna Virubova în 
1915. Virubova este într-un 
scaun cu rotile din cauza 
unui grav accident de tren 
petrecut la începutul acelui 
an. (Yale University Library) 

brary) 


T 


. (Yale University Li 


Codul secret pe care îl folosea uneori Olga în jurnalele ei. (GARF) 


Asistând la o operație. 

De la stânga la dreapta: Olga, 
Tatiana și Aleksandra. 

În stânga, în plan îndepărtat, 
Valentina Ivanova Cebotariova. 
(Yale University Library) 


Olga, Aleksei şi Anastasia 
odihnindu-se după ce au mun- 
cit în grădina de legume din 
Parcul Alexandru, mai 1917. 
(Library of Congress) 


Olga în uniformă de infirmieră. 
(Yale University Library) 


în Tobolsk. o fi cu toții omorâți în Ekaterinburg, pe 16 iulie 1918. 
De la stânga la dreapta, aşezaţi: Olga, Anastasia, Nicolae al II-lea, 
Aleksei şi Tatiana. Maria stă în picioare. (Wire Service) 

11 martie. Sâmbătă. 
L-am primit pe Benkendorf dimineața şi am aflat de la el că 
vom sta aici destul de mult. Vestea m-a bucurat. Am continuat 


să dau foc documentelor și scrisorilor. Pe Anastasia o doare ure- 


chea — așa cum au păţit şi ceilalţi. De la h. 3 până la 4 4 m-am 
plimbat prin grădină cu Valia D. şi am dat zăpada. Vremea e 
neplăcută, bate vântul şi sunt minus 2 grade. La 6.45 am Jost la 
vsenoşnaia, la biserica de campanie. Aleksei a făcut prima lui 
baie. Am trecut pe la Ania și Lili D. [Dehn], apoi [am fost să-i 
văd şi pe] ceilalți. 


12 martie. Duminică. 

A început să se încălzească. Dimineaţa au venit Benkendorf 
şi Apraksin; cel din urmă pleacă de la Alix şi a venit să ne 
spună bun-rămas. La h. 11, m-am dus la obednia. Aleksei s-a 
ridicat din pat azi. Olga şi Tatiana se simt mult mai bine, în 
timp ce Maria şi Anastasia sunt tot mai bolnave, au dureri de 
cap, de urechi şi vomită. M-am plimbat şi am lucrat în grădină 

cu Valia D. După ceai, am continuat să fac ordine în hârtii. 
Seara am trecut pe la toţi locatarii casei. 


13 martie. Luni. 

Se încălzeşte tot mai mult, azi a fost parțial înnorat. Dimi- 
neaţa m-am plimbat o jumătate de oră. Am fost ocupat cu ace- 
eași treabă. Maria tot mai are febră mare, 40.6, iar pe Anastasia 
o doare în continuare urechea. Restul copiilor sunt bine. Azi 
m-am plimbat şi am lucrat. Seara am stat cu Lili D. la Ania. 


14 martie. 

O zi cenușie și caldă. Dimineaţa m-am plimbat cu Valia D. 
trei sferturi de oră. Acum — [am] o grămadă de timp să citesc 
de plăcere, deși petrec foarte mult timp stând sus, cu copiii. 

Maria are în continuare febră mare — 40.6. Anastasia a făcut 
niște complicaţii la ureche, deşi ieri i-au curățat urechea dreap- 
tă. În timpul zilei am înconjurat tot parcul, în plimbare. 


15 martie. Miercuri. 

O zi minunată, însorită și geroasă. Am făcut o plimbare fru- 
moasă cu Valia D. şi, aşa cum deja m-am obişnuit, am fost escor- 
taţi de un soldat. Starea Mariei şi a Anastasiei este neschimbată 
de ieri; au dormit prost, iar temperatura Mariei a fost şi mai 
mare ca până acum, azi a avut 40.9. Ceilalţi și-au revenit com- 
plet. Ziua m-am plimbat şi am lucrat mult. Am citit înainte de 
cină şi am stat cu copiii seara până la h. 11, iar noi doi am luat 
un ceai. 


e 
Ultima consemnare din jurnalul Olgăi Romanova: 


15 martie. Miercuri. 

Pe 23 [februarie], la micul dejun, mi s-a făcut rău, aveam 
pojar — m-a doborât la pat. În aceeaşi zi [s-a îmbolnăvit] şi 
Aleksei, dar şi Ania. Durerile de urechi au trecut greu. A doua 
zi, s-a îmbolnăvit Tat. [Tatiana], am stat în pat amândouă. În 
cursul zilei a trecut şi Al. în pat — era întuneric. T° mea a ajuns 
la 40.3. Mama stă tot timpul cu noi. Șvîbz s-a îmbolnăvit pe 
2 m. [martie] — Maria pe 7. Pe 27 sau 28 febr. a venit Lili Dehn 
şi de atunci stă în Camera Roşie. 


[Jurnalul Olgăi se termină brusc pe 15 martie 1917. Poate din 
cauza depresiei, ori din alte motive, ea nu a mai scris niciodată 
în jurnalul ei. A scris însă nenumărate scrisori prietenilor sau 
rudelor, din exil, mai întâi din oraşul siberian Tobolsk, iar apoi 
din Ekaterinburg. De aici încolo, vor continua alții povestea ei.] 

e 
Din memoriile Annei Vîrubova (martie 1917): 


În prima noapte după ce soldaţii revoluționari au pus stă- 
pânire pe palat, am auzit sub ferestre focuri de armă. Kamer- 
der Volkov a venit să ne spună că soldaţii se distrează în parc, 
vânând caprele sălbatice preferate ale împăratului. Am trăit câ- 
teva ore groaznice. În timp ce șleahta de soldaţi beţi și obraznici 
se plimba prin palat, împărăteasa era în camera mea, distrugân- 
du-și toate scrisorile dragi şi jurnalele, a ars cu mâna ei șase ca- 
sete în care erau scrisorile ei pentru mine, pentru că nu vrea să 
ajungă în mâinile acestor ticăloși. 


e 
Din jurnalul lui Nicolae al II-lea: 


16 martie. Joi. 

O zi senină și geroasă. Dimineața m-am plimbat. Maria şi 
Anastasia [se simt] la fel, în pat, într-o cameră întunecată, și tu- 
șesc rău, au bronșită. Ziua m-am plimbat și am lucrat. Seara am 
fost în vizită la Ania, apoi la Benkendorj. l 


17 martie. Vineri. 

Aceeași zi însorită ca ieri. M-am plimbat de la h. 11 până la 
11%. Temp. Mariei şi Anastasiei ba a crescut, ba a scăzut şi au 
vomitat. Azi am făcut o lungă plimbare și am muncit, am termi- 
nat cărarea până la vechiul foişor împreună cu Valia D. Seara 
am trecut pe la Ania şi Lili Dehn. 


18 martie. Sâmbătă. 
O zi cenușie şi o vreme caldă; dimineaţa, când mă plimbam, 
era lapoviţă. Ziua, Maria a ajuns la [temperatura de] 40.9 şi 

câteodată aiura, iar seara a coborât la 39.3; Anastasia [a avut] 
ziua — 37.8, seara — 39.3. Am muncit puţin în cursul zilei. 
La 6 % am fost la vsenoşnaia cu Olga și cu Tatiana. Mi-am pe- 
trecut seara în familie şi ne-am dus devreme la culcare. 


19 martie. Duminică. 

Zi senină. La h. 11 am fost cu Olga, Tatiana şi Aleksei la 
obednia. Temp. Mariei şi a Anastasiei a scăzut şi a ajuns la va- 
lori normale, numai seara i-a mai crescut puţin Mariei. Am ie- 
şit la plimbare pe la ora 2, m-am plimbat, am dat zăpada şi 
m-am bucurat de vremea frumoasă. M-am întors acasă la 4%. 
Am stat mult timp cu copiii, iar seara ne-am dus la Ania și la 
ceilalți. 


Din memoriile Annei Vîrubova: 


Pe 19 martie am primit un bilet de la împărăteasă, în care 
îmi spunea că Maria Nikolaevna e pe moarte și întreabă de 
mine. Mesagerul mi-a spus că şi Anastasia Nikolaevna e foar- 
te bolnavă; amândouă au pneumonie, iar cea din urmă a sur- 
zit din cauza infecţiei de la ureche [...] Pentru o clipă în mintea 
mea s-a dat o luptă între sentimentul de milă pentru muribun- 
da Maria Nikolaevna şi frica pentru sănătatea mea, dar cel din- 
tâi a învins, aşa că m-am ridicat, m-am îmbrăcat şi Koţeba m-a 
condus cu căruciorul pe coridorul de la etaj spre camera copiilor, 
pe care nu îi mai văzusem de o lună întreagă. Strigătul fericit al 
lui Aleksei şi al fetelor m-a făcut să uit de toate. Am alergat unii 
spre alții, ne-am îmbrățișat şi am plâns. Apoi m-am dus înceti- 
şor la Maria Nikolaevna. Stătea în pat, albă ca bumbacul, iar 
ochii ei mari păreau acum şi mai mari, avea 40.9 grade şi respi- 
ra cu masca de oxigen. Când m-a văzut, a încercat de câteva ori 

să-și ridice capul și a început să plângă, spunând mereu „Ania, 
Ania”. Am stat cu ea până a adormit. 


Din jurnalul lui Nicolae al II-lea: 


20 martie. Luni. 

Se pare că boala Mariei şi a Anastasiei a trecut, temp. e 
acum normală; sunt slăbite şi au dormit toată ziua, trezindu-se, 
desigur, din când în când. De la h. 11 m-am plimbat. Zăpada se 
topește repede. Am muncit puţin ziua. Seara am stat la Ania. 


e 
Din memoriile Annei Vîrubova: 


Singurul lucru pe care el [Nicolae al II-lea] îl dorea şi pen- 
tru care era gata să-i implore pe inamicii lui, fără să se umi- 
lească — era să nu fie exilat din Rusia. „Lăsaţi-mă să stau aici 
cu familia mea şi să fiu un simplu țăran care munceşte să-şi 
câștige pâinea”, a spus el, „trimiteţi-ne în colțul pe care îl con- 
sideraţi cel mai sigur din patria noastră, dar lăsaţi-ne să rămâ- 
nem în Rusia.” Aceasta a fost prima şi singura dată când l-am 
văzut pe ţarul rus aşa de afectat de evenimente; în zilele care 
au urmat a fost calm. 

În fiecare zi mă uitam pe fereastră și îl vedeam cum curăţă cu 
lopata zăpada de pe alee, chiar în fața geamului meu. Aleea în- 
conjura o pajiște, iar prințul Dolgoruki și impăratul au curăţat-o 
cu lopata, pornind fiecare de la un capăt, ca să se întâlnească la 
mijloc; pe lângă ei sunt soldaţi şi câţiva recruți. De multe ori, îm- 
păratul se uita spre fereastra unde stăteam eu cu împărăteasa, şi, 
când ceilalţi nu erau atenţi, ne zâmbea sau ne făcea cu mâna. 

Din memoriile lui V.I. Cebotariova: 


Martie 1917. 

La infirmerie e un haos total [...] Surorile s-au oferit să treacă 
şi ele la raţia soldăţească de mâncare atunci când comitetul a pro- 
testat spunând că primesc prea mult unt, zelul civililor s-a mai do- 
molit, iar Crucea Roşie i-a atras atenţia chiar şi Verei lenatievna: 
nu se poate face nimic dacă nu e dată o lege pentru asta. 


e 
Din memoriile lui Aleksandr Kerenski!: 


Când Palatul Alexandru a fost pus sub controlul meu, primul 
lucru pe care l-am făcut a fost să caut un comandant, o persoa- 
nă pe care s-o știu de multă vreme și în care puteam să am în- 
credere, [un om care să fie] stăpân pe sine, calm, cu un caracter 
ferm şi cu mărinimia unui cavaler. Primul comandant pe care 
l-am ales, colonelul Korovicenko, exaspera familia imperială cu 
privirile lui scrutătoare şi cu grosolănia sa arogantă, [care sunt] 
adesea caracteristice oamenilor timizi. 


e 
Din jurnalul lui Nicolae al II-lea: 


21 martie. Marţi. 

Kerenski, ministrul actual al Justiţiei, a apărut azi pe neaș- 
teptate, s-a plimbat prin toate camerele, a vrut să ne vadă, a 
vorbit cu mine vreo cinci minute, mi-a făcut cunoştinţă cu noul 
comandant al palatului şi a plecat. A ordonat s-o aresteze pe 
biata Ania şi s-o ducă în oraş cu Lili Dehn. Asta s-a întâmplat 
între orele 3 şi 4, când eu eram la plimbare. Vremea era urâtă, 
şi se potrivea cu starea noastră! Maria şi Anastasia au dormit 


! Şeful guvernului provizoriu. 

aproape toată ziua. După cină, toți patru, cu O. și T. am avut 
o seară tăcută. 


Din memoriile lui Aleksandr Kerenski: 


Îmi amintesc de prima vizită la familia imperială. Asta s-a 
întâmplat cândva pe la mijlocul lui martie, când am făcut prima 
inspecție a santinelelor numite de curând la palat. [...] I-am 
cerut contelui Benkendorf, Ubergofmarshall!, să-l prevină pe ţar 
că voi vrea să-l văd pe el şi pe împărăteasă. Bătrânul aristocrat, 
cu monoclu, a promis că mă va anunţa Maiestăţii Sale, conform 
etichetei. S-a întors repede și a anunţat formal: „Maiestatea Sa 


"a binevoit să vă primească” [...] Ca să fiu sincer, am să recunosc 


că nu eram lipsit de emoție la această primă întâlnire cu Nicolae 
al II-lea. Au fost atât de multe întâmplări îngrozitoare în trecut, 
legate de numele lui, încât mi-era teamă că o să-mi pierd stăpâ- 
nirea de sine şi că nu voi putea trece peste resentimentele mele 
ascunse. [...] Am văzut imediat toată familia imperială, prin 
ușa deschisă de Benkendorf, stând în camera de alături. Ei se 
aflau la o măsuţă de lângă fereastră, puțin mai la stânga de uşă, 
şi alcătuiau o mică adunare neliniştită şi nervoasă. 

Din grupul acesta s-a ridicat un bărbat de o înălțime potrivi- 
tă, cu o atitudine milităroasă, şi a venit spre mine cu un zâmbet 
ușor şi calm. Acesta era împăratul [...] Am păşit spre el, zâm- 


“bindu-i şi eu în aceeaşi manieră, i-am întins mâna, aşa cum se 


obișnuiește, [și] m-am prezentat: „Kerenski”, aşa cum se face la 
prima întâlnire. Nicolae a răspuns cu o strângere de mână, a tre- 
cut repede peste situația incomodă, mi-a zâmbit din nou și m-a 

1 Oberhofmarschall, cel care îl avea în subordine pe gofmarșal (rus., din 


germ. Hofmarschall, „mareșalul Curţii”), care se ocupa de administrarea 
Curţii imperiale ruse (n.red.). 

dus la familia lui. Fiicele și micul ţarevici mă fixau cu o curiozi- 
tate evidentă. Aleksandra Feodorovna, care stătea nemișcată în 
picioare la locul ei, mi-a întins mâna încet, fără nicio plăcere, 
ostilă, arogantă. Nu muream de nerăbdare să-i strâng mâna; 
palmele noastre abia dacă s-au atins. 


e 
Din memoriile Annei Vîrubova: 


A doua zi, ultima pe care am petrecut-o la Țarskoe Selo, 


m-am dus din nou să-i văd pe copii şi am fost bucuroși că eram 


împreună. Maiestățile Lor luau micul dejun în camera copiilor 
şi erau calme, fiindcă Maria şi Anastasia Nikolaevna se simțeau 
mai bine. 

În dimineaţa de 21 martie am fost nervoasă, pentru că am 
aflat că soldaţii nu îi mai dau voie lui Koţeba să între în palat, 
probabil datorită felului său uman de a se purta cu ostaticii [...] 
Era o zi întunecată şi rece, vântul şuiera. Dimineaţa i-am scris 
împărătesei un bilet, cerându-i să nu aștepte până la miezul 
zilei, ci să treacă pe la mine dimineaţa. Ea mi-a răspuns să vin 
în camera copiilor la ora două, pentru că acum sosiseră doctorii. 
Lillie Dehn a luat micul dejun cu mine. Am rămas în pat. În jur 
de [ora] unu am auzit dintr-odată zarvă pe hol şi paşi grăbiţi. 
M-au trecut fiorii şi mi-am dat seama că au venit să mă ia. 

Prima dată, un om de-al nostru, Evseev, a intrat repede în 
cameră cu un bilet de la împărăteasă: „Kerenski ne inspectează 
camerele — să ne ajute Dumnezeu.” Un minut mai târziu, Lillie, 
care încerca să mă liniştească, a sărit de pe scaunul ei și a ieșit în 
fugă. Mesagerul anunţase că vine Kerenski. Înconjurat de ofiţeri, 
a intrat în încăpere un omuleț cu un aer arogant, cu fața rasă 
complet, a țipat că el este ministrul şi că trebuie să mă pregătesc 
să plec cu el la Petrograd chiar acum [...] 

Într-o clipă, nişte militari s-au adunat la ușa mea, m-am 
îmbrăcat repede şi i-am trimis împărătesei un bilet pe care îl 
scrisesem mai devreme, împreună cu icoana mea cea mare a 
Mântuitorului. Eu, la rândul meu, am primit de la împărăteasă 
şi de la împărat două iconiţe atârnate pe un şiret de pantof, care 
aveau pe spate semnăturile lor. 

Cu lacrimi în ochi l-am rugat pe comandantul Korovicenko 
să-mi permită să-mi iau rămas-bun de la împărăteasă. De la 
geam l-am văzut pe împărat, care îşi făcea plimbarea aproape în 
fugă, se grăbea, dar nu l-au lăsat să între [...] Am încercat să nu 
bag de seamă ce se întâmplă în jur şi mi-am concentrat privirea 
asupra iubitei mele împărătese, pe care valetul Volkov o aducea 
în scaunul cu rotile. Era însoţită de Tatiana Nikolaevna. De de- 
parte am văzut că împărăteasa și Tatiana Nikolaevna plângeau; 
bunul Volkov lăcrima și el. 

O îmbrățișare lungă, am avut timp să facem schimb de inele, 
i-am dat Tatianei Nikolaevna verigheta mea. Împărăteasa, a 
spus, printre lacrimi, arătând spre cer: „Acolo şi întru Dumnezeu 
vom fi pentru totdeauna împreună.” Aproape că nici nu-mi mai 
amintesc cum ne-au despărțit. Volkov spunea întruna: „Anna 
Aleksandrovna, nimeni — doar Dumnezeu!” Când m-am uitat 
la fețele persecutorilor noștri, am văzut că și ei plângeau. Aproa- 
pe că au trebuit să mă ia pe sus până la maşină. 


Din jurnalul lui Nicolae al II-lea: 


22 martie. Miercuri. 

Azi-noapte a fost viscol şi a nins foarte mult. Ziua însă a fost 
însorită şi liniştită. Olga și Tatiana au ieșit afară pentru prima 
oară şi au stat în balcon cât timp m-am plimbat eu. După micul 
dejun am muncit mult. Cele mici au dormit foarte mult şi s-au 
simţit bine. Ne-am petrecut tot timpul împreună. 

23 martie. ]oi. l 

După h. 2 a ieşit soarele şi s-a încălzit. Dimineața m-am 
plimbat puţin. Mi-am făcut un inventar al lucrurilor şi al căr- 
ților mele şi am început să pun deoparte tot ce aş vrea să iau cu 
mine dacă vom fi nevoiţi să plecăm în Anglia. După micul dejun 
m-am plimbat cu Olga şi cu Tatiana şi am muncit la zăpadă în 
grădină. Ne-am petrecut seara ca de obicei. 


24 martie. Vineri. 

O zi plăcută şi liniştită. Dimineaţa m-am plimbat. În tim- 
pul zilei, Maria şi Anastasia s-au mutat în camera de joacă. Am 
muncit cu spor împreună cu Valia D.; acum aproape toate aleile 
sunt curățate. La 6 1/2 am fost cu O. şi T. la vsenoşnaia. Seara 
am citit cu voce tare din Cehov. 


25 martie. Buna Vestire. 

Am petrecut această sărbătoare în circumstanţe ciudate — ares- 
taţi în propria noastră casă și fără nicio posibilitate de a intra în 
contact cu mama sau cu ai noştri [prieteni şi rude]! La h. 11 am 
fost la obednia cu O. și T. După micul dejun ne-am plimbat şi 
am muncit împreună cu ele pe insula cea mică. A fost înnorat. 
La 6 4 am fost la vsenoşnaia și am adus acasă ramuri de salcie 
cu mâţișori. Anastasia s-a ridicat din pat şi a făcut câţiva pași 
prin camerele de sus. 


o 
Din memoriile lui Aleksandr Kerenski: 


Viaţa familiei imperiale la Palatul Alexandru a fost supusă 
unor anumite restricții: 

1. Membrilor familiei imperiale, curtenilor şi servitorilor care 
au rămas acolo le era interzis să părăsească perimetrul palatului 
și să aibă orice fel de contact cu lumea de afară. 

2. Prizonierii îşi păstrau privilegiul de a se plimba după voie 
în interiorul palatului, dar în afara acestuia le era permis să cir- 
cule numai în zonele îngrădite ale parcului şi numai sub supra- 
vegherea paznicilor. 

3. Familia imperială şi suita sa aveau voie să meargă la slujbe 
religioase la capela palatului. 

4. Persoanele care nu locuiau în palat aveau nevoie de permi- 
siunea mea ca să poată intra. 

5. Toată corespondenţa adresată deţinuţilor era examinată 
mai întâi de comandant. 

6. Palatul şi parcul erau supravegheate permanent de gărzi 
înarmate. 

7. Gărzile erau supravegheate, la rândul lor, de o patrulă din 
afara palatului, iar garda din interiorul palatului era subordo- 
nată comandantului numit de guvernul provizoriu. 

Cu excepția acestor restricții, viaţa familiei imperiale se des- 
făşura ca de obicei. 


Din jurnalul lui Nicolae al II-lea: 


27 martie. Luni. 

A început govet”, dar nu cu prea multă bucurie. După obed- 
nia, Kerenski a venit aici şi ne-a cerut să ne limităm contactele 
cu copiii în timpul meselor şi să stăm separat; trebuie să facem 
acest lucru, se presupune, ca să-i liniştească pe faimoşii comisari 
ai Sovietului Muncitorilor şi Soldaţilor! A trebuit să ne supu- 
nem, ca să evităm violenţa. 

M-am plimbat cu Tatiana. Olga se simte iar rău, o doare în 
gât. Ceilalţi se simt bine. La 9.45 am coborât în apartamentele 


! Postul şi slujba religioasă din Săptămâna Mare; denumirea provine de 
la expresia „Să postim!” (rus. în original) (n.tr.). 

mele, Tatiana a stat cu mine până la h. 10 '%. Apoi am citit, am 
băut puţin ceai și m-am culcat pe patul meu pliant! 


28 martie. Marţi. 

Am dormit foarte bine. Afară a fost cald, iar din această cau- 
ză aleile au devenit și mai proaste; am făcut o plimbare. La h. 11 
am fost la obednia. Pe Olga o doare în continuare gâtul, temp. a 
ajuns la 39.4, ce obositor — de-abia îşi revenise după pojar. Am 
făcut o plimbare și am lucrat la zăpadă pe insula cea mică, îm- 
preună cu T. La h. 6 %, ne-am dus la slujbă, cu Anastasia. Seara 
mi-am petrecut-o din nou împreună cu Tatiana, iar noaptea am 
rămas în camera mea. 


29 martie. Miercuri. 

O zi frumoasă şi caldă. M-am sculat de la h. 9 5, fiindcă nu 
am dormit bine. Înainte de obednia am făcut o plimbare. Sluj- 
ba e ținută [acum] în biserica de campanie de către părintele 
Afanasi Beliaev, fiindcă preotul nostru, F. Vasiliev, e bolnav, dar 
diaconul, dascălul și cei patru coriști au făcut o slujbă foarte fru- 
moasă. Păcat că nu au putut veni la biserică toți copiii! M-am 
plimbat cu T. şi am lucrat cu ea mult timp pe insula cea mică; 
ne-au mai ajutat şi doi gardieni. După cină, ne-am petrecut sea- 
ra împreună până la h. 10, apoi Tatiana a mai stat cu mine. 
Ne-am culcat devreme. 


30 martie. ]oi. 

A bătut un vânt puternic toată ziua şi a împrăștiat norii. La 
h. 10 am fost la obednia, unde mulți dintre oamenii noştri au 
primit sfânta împărtăşanie. Am făcut o mică plimbare cu Tati- 
ana; azi au avut loc funeraliile pentru „victimele revoluţiei”, în 
parcul nostru, vizavi de Palatul Alexandru, în apropiere de [Pa- 
vilionul] Chinezesc. Se auzeau marșul funebru şi La Marseillaise. 

Din memoriile Annei Virubova: 


Împărăteasa şi copiii îl aşteptau mereu pe N. Sabdin [sic! — de 
fapt, Sablin], prietenul lor cel mai bun, dar el nu a venit, aşa 
au fugit şi alții. Profesorii devotați ai lui Aleksei Nikolaevici, 
dl. Gilliard şi dl. Gibbe[s], unii servitori, toate bonele, care 
spuseseră că i-au slujit în vremurile bune şi că nu vor abandona 
acum familia, ambii doctori, E. Botkin şi V. Derevenko. În 
general, toţi oamenii Maiestăţii Sale împărăteasa, toţi, până la 
ultimul [...] au rămas. 


Din jurnalul lui Nicolae al II-lea: 


1 aprilie. Sâmbătă. 

Am uitat să menţionez că ieri ne-am luat rămas-bun de la 46 
dintre servitorii noștri cărora li s-a dat voie, în sfârşit, să plece 
de la Palatul Alexandru la familiile lor de la Petrograd. Vremea 
a fost plăcută, vântul a bătut puternic din sud. M-am plimbat 
până la micul dejun. Ziua am început să sparg gheața, ca de obi- 
cei, lângă podul de peste râu; am lucrat împreună cu Tatiana, 
Valia și Nagornii'. Am dormit puțin până la masă. Ne-am oferit 
în dar unii altora ouă [de Paşti] şi fotografii. La 11 14 am asistat 
la începutul slujbei de la miezul nopții. 


2 aprilie. Duminica Sfintelor Paşti. 

Slujba de dimineaţă şi obednia s-au terminat la 1 şi 40 [...] 
Ziua a fost luminoasă, cu adevărat sărbătorească. Dimineaţa 
m-am plimbat. Înainte de micul dejun ne-am sărutat de trei 
ori cu toţi servitorii, iar Alix le-a oferit ouă de porțelan pe care 


' Klementi Nagornii era un marinar care avea grijă de Aleksei şi care a 
plecat voluntar în exil cu familia imperială, fiind ucis de revoluționari. 

le aveam în stoc. Au fost cu totul 135 de oameni. Mai târziu 
am început să lucrez din nou pe lângă pod, dar în curând s-au 
adunat o grămadă de curioşi în spatele gardului de fier — am 
fost nevoiţi să plecăm și ne-am petrecut restul zilei plictisindu-ne 
în grădină. Aleksei şi Anastasia au ieșit afară pentru prima dată. 
La h. 7, în camera de joacă a fost ţinută o slujbă. După cină, 
ne-am despărţit la ora 10; i-am citit Tatianei, în camera mea. 
Ne-am dus devreme la culcare. j 


Din memoriile lui V.I. Cebotariova: 


Aprilie 1917. 

Nu ştim prea multe despre prizonieri [familia imperială de 
la Palatul Alexandru], deşi primim câteodată scrisori. Varva- 
ra Afanasievna a primit două de la Tatiana, iar Rita a primit şi 
ea [o scrisoare]. În prima scrisoare, Tatianocika spunea: „Am 
auzit că infirmeria a fost transferată într-o altă clădire. O să 
încercăm să ne asigurăm că vesela pe care am comandat-o va 
fi livrată (s-a rezolvat ieri). Trimite-ne lucrurile noastre. Scri- 
soarea [aceasta] va fi cel mai probabil deschisă de cenzorii 
de aici.” | 

Le-am trimis uniformele, albumele, aparatul de fotografiat 
şi icoana din sufragerie, pe care am cumpărat-o noi — ultimul 
omagiu din partea infirmeriei. La vremea respectivă, Şah-Bagov 
a fost cel care a ales-o. Ieri, Tatiana a scris din nou: „Dragă Var- 
vara Afanasievna, îţi trimit nişte lucruri, cămăși, feţe de pernă, 
câteva cărţi. Te rog, transmite-i scumpei Bibi că o iubim şi că o 
sărutăm cu drag. Mitia şi Volodia ce mai fac? Dar Valentina 
Ivanovna şi Grișa!?” 


1 Cebotariova şi fiul ei. 

Seara a venit o carte poștală pe numele meu: „Hristos a înviat! 
O sărutăm de trei ori pe draga Valentina Ivanovna. Surorile Alek- 
sandra, Olga și Tatiana” Vera Ignatievna crede că nu trebuie să 
răspundem fiecare în parte, ca să nu dăm impresia că suntem o 
„facțiune”. Că Rita trebuie să scrie în numele tuturor. Comandan- 
tul spune că putem să le scriem. Să aibă dreptate Vera Ignatievna? 
Oare să nu putem face o urare creștină cu ocazia unei sărbători 


"aşa de importante? 


Olga are amigdalită, febră 39.9. Aleksei Nikolaevici este la 
pat, s-a lovit la mână și sângerează din nou. Mama este mereu 
cu copiii, iar pe tată l-au separat, evident, se văd rareori. 

Se spune că atunci când a venit Kerenski, Aleksei Nikolaevici 
era şi el acolo, iar când Kerenski a întrebat: „Aveţi tot ce vă tre- 
buie?”, [el] ar fi răspuns: „Da, dar mă plictisesc, mie îmi plac 
soldaţii.” Răspunsul a fost: „Uite ce mulţi sunt în parc” — „Nu, 
aceștia nu sunt la fel, ei nu se duc pe front, mie aceia îmi plac” 
Nu pot să garantez veridicitatea [acestei relatări]. 


Din jurnalul lui Nicolae al II-lea: 


10 aprilie. Luni. 

Ziua a fost răcoroasă. Pe Aleksei l-a durut puţin în gât și l-au 
pus din nou în pat. Azi am lucrat cu Tatiana între poduri. Seara 
mi-am petrecut-o ca de obicei. 


11 aprilie. Marţi. 

Iarăşi o zi minunată. Azi, Alix a ieşit, în sfârşit, cu noi la 
plimbare. Nagornii i-a împins scaunul cu rotile. A stat să se 
uite la noi cum spărgeam gheața. Soarele ne încălzea foar- 
te plăcut. Înainte de cină am citit. Alix a cerut să se țină sus 
vsenoşnaia, pentru copii. Am stat, jos, în camera mea, cu Ta- 
tiana, până la h. 11. 

12 aprilie. Miercuri. 

O zi rece, cu vânt. M-am plimbat o jumătate de oră şi apoi 
am stat cu copiii, cât timp Alix a fost la obednia. În cursul zilei 
a venit Kerenski şi mi-a întrerupt munca la gheață. Mai întâi a 
vorbit cu Alix, apoi cu mine. După ceai am citit. Seara am stat 
sus, am luat ceaiul și am dormit împreună. 


Din memoriile Annei Vîrubova: 


Camerista mi-a povestit cum și-au petrecut ei [familia impe- 
rială] vara, cum la un moment dat Maiestăţile Lor au fost sepa- 
rate şi li se permitea să stea de vorbă numai la cină şi la micul 
dejun, în prezenţa ofiţerilor. 

Guvernul revoluționar a încercat din răsputeri să o acuze pe 
împărăteasă de trădare etc., dar nu au reuşit. O urau pe ea mai 
mult decât pe împărat. Când și-au dat seama că nu vor putea 
descoperi nimic care să le confirme acuzațiile, le-au dat voie să 
stea din nou împreună. 


Din jurnalul lui Nicolae al II-lea: 

19 aprilie. Miercuri. 

Vremea a fost la fel ca ieri, dar puţin mai caldă. De la h. 12 
şi până la micul dejun am stat cu Aleksei la lecţiile de istorie a 
Rusiei. În timpul zilei m-am plimbat cu Tatiana. Pentru prima 
dată toată familia a mâncat la aceeași masă — Olga și Maria 
şi-au revenit, în sfârșit. 


22 aprilie. Sâmbătă. 
O superbă zi de primăvară. M-am plimbat cu Aleksei de la h. 
11 la h. 12; el s-a jucat pe insulă', iar pe partea cealaltă stăteau 


! Insula Copiilor din Parcul Alexandru. 

pușcașii care ne supravegheau. În cursul zilei am lucrat în acelaşi 
loc. Soarele încălzea foarte tare. La 6 W am fost la vsenoşnaia 
cu toată familia. Înainte de cină, Alix a primit daruri modeste 
de la „prizonieri”, un termen potrivit găsit de Maria. Seara am 
citit cu voce tare. 


23 aprilie. Duminică. 

Vreme superbă de ziua onomastică a scumpei Alix. Înainte 
de obednia, doamnele și domnii care stau la palat, ca și oamenii 
noştri, au venit s-o felicite. Am luat micul dejun sus, ca de obicei. 
La ora 2, toată familia a ieşit în grădină. Am spart gheaţa pe lac, 
în jurul Insulei Copiilor; am împrăștiat-o pe toată. M-am întors 
acasă la ora 4 14. Am citit în camera mea, înainte de cină, iar 
seara am citit cu glas tare. De la h. 9 a început să plouă. 


9 iunie. Vineri. 

Se împlinesc exact trei luni de când am venit de la Moghilev 
și de când suntem arestaţi. Îmi este foarte greu să nu pot să aflu 
nimic de scumpa mea mamă, în rest, mi-e indiferent. Azi e şi 
mai cald; 25° la umbră, 36° la soare. Iar s-a simţit un miros pu- 
ternic de ars. După plimbarea mea, am făcut cu Aleksei o lecţie 
de istorie în noul meu birou, fiindcă acolo era mai răcoare. Am 
lucrat bine în acelaşi loc. Alix nu a ieșit afară. Înainte de cină, 
noi cinci ne-am plimbat. 


Din memoriile lui Aleksandr Kerenski: 


Viaţa aceasta liniştită de la Curte a fost doar o iluzie trecă- 
toare. De mai multe ori ordinea instaurată a fost dată peste 
cap de ciocnirile din ce în ce mai violente cu valurile revoluţiei. 
Trecătorii curioşi se strângeau în jurul parcului, uitându-se 

prin gard, mai ales duminica şi de sărbători. Când îl vedeau pe 
țar făcându-și plimbarea, începeau să huiduie şi să fluiere. Când 
îşi făceau apariţia fiicele imperiale sau alte femei care locuiau la 
palat, ele erau întâmpinate cu diverse comentarii glumeţe. 

Gărzile din interiorul palatului urmau instrucțiunile cu mul- 
tă ostentaţie, mergând chiar în spatele captivilor, îi tratau cu 
obrăznicie şi îşi arătau în toate felurile antipatia pentru împă- 
ratul detronat. 


e 
Din jurnalul lui Nicolae al II-lea: 


10 iunie. Sâmbătă. 

Toată noaptea şi toată ziua, până la h. 3 a fost o căldură to- 
ridă şi înăbuşitoare. Dimineaţa am făcut o lungă plimbare. Am 
luat micul dejun la fel ca ieri, în sufrageria copiilor. Ziua am lu- 
crat în același loc. 

În depărtare a fost furtună şi au căzut câţiva stropi de ploaie. 
Din fericire s-a mai răcorit. La 6 %4 am fost la vsenoşnaia. Seara, 
pe la ora 11, am auzit o împuşcătură în grădină, iar după 4 de 
oră șeful gărzii a cerut [permisiunea] să intre şi a explicat că gar- 
dianul a tras pentru că a crezut că vede o lumină roşie de semna- 
lizare la una dintre ferestrele de la dormitorul copiilor. După ce 
au cercetat locul unde se afla becul electric și după ce au văzut-o 
pe Anastasia care stătea la geam mişcându-și capul, unul dintre 
unter-of.! care intrase cu el și-a dat seama ce s-a întâmplat şi au 
plecat, cerându-și scuze. 


1 Prescurtare a termenului Unteroffizier, „subofiţer” (germ. în original) 
(n.red.). 

Din memoriile lui Aleksandr Kerenski: 


Odată, chiar la începutul revoluţiei, când copiii imperiali 
aveau pojar, familia se strânsese într-o cameră să citească. Ime- 
diat au năvălit gărzile să avertizeze că la fereastră se făceau sem- 
nale luminoase şi că trebuie să se ia măsuri. Iniţial, toată lumea 
a fost derutată. Apoi s-a descoperit explicația. Una dintre Mari- 
le Ducese, Tatiana sau Olga, stătea între fereastră şi o veioză şi 
dădea din cap visătoare, ceea ce făcea ca lumina din spatele fetei 
să fie mai slabă, apoi să strălucească din nou. 


Din jurnalul lui Nicolae al II-lea: 


8 iulie. Sâmbătă. 

Zi superbă; m-am plimbat cu mare plăcere. După micul de- 
jun am aflat de la contele Benkendorf că nu vom fi trimişi în 
Crimeea, ci într-o provincie şi mai îndepărtată, la vreo trei sau 
patru zile de mers spre răsărit! Dar unde, mai precis, nu vor să 
ne spună, și nici chiar comandantul nu știe. Și noi, care ne aștep- 
tam la o lungă ședere în Livadia! 

Am tăiat şi am doborât un pin uriaş de pe aleea din luminiş. 
A fost o ploaie caldă şi scurtă. Seara citesc cu voce tare Un studiu 
în roşu, de Conan Doyle. 


o 
Din memoriile lui Aleksandr Kerenski: 


Pentru a arăta această tragedie îngrozitoare a familiei im- 
periale în adevărata ei lumină, trebuie să ne amintim urmă- 
torul lucru: atunci când guvernul provizoriu a anunțat 
hotărârea de a-l aresta pe țar şi a decis ca Țarskoe Selo să fie 
locul unde avea să stea în arest, această măsură a avut un 

caracter provizoriu. Transferul în Anglia părea așa de apro- 
piat, încât, pe 7/23 martie, consulul britanic, George Buchanan, 
i-a transmis verbal ministrului Afacerilor Externe al guver- 
nului provizoriu, PN. Miliukov, mesajul că Maiestatea Sa, 
regele, și guvernul Maiestăţii Sale sunt bucuroși să îi ofere 
refugiu în Anglia fostului împărat rus. Din afară nu era nicio 
piedică în faţa plecării țarului. Dar au apărut dificultăți în 
interior. În haosul general care domnea în zilele de început 
ale revoluţiei, guvernul nu avea controlul deplin asupra maşi- 
năriei administrative. De exemplu, căile ferate erau admi- 
nistrate liber de diverse uniuni şi comitete. Nu exista nicio 
posibilitate să-l aducem pe ţar la Murmansk fără riscul de 
a-l expune la pericole inevitabile şi foarte grave. Pe drum ar 
fi putut să încapă pe mâinile „maselor revoluţionare” şi să 
ajungă în acest fel nu în Anglia, ci la Fortăreaţa Sfântul Petru 
și Pavel sau, mai rău, la Kronstadt [...] 

Dar în anumite cercuri engleze, mai ales printre liberali şi 
laburişti, intenția guvernului britanic de a-i oferi găzduire fos- 
tului țar rus a fost întâmpinată cu foarte multă răceală [...] Pe 
10 aprilie (stil nou), ziarele au tipărit o declaraţie semioficială a 
ministrului Afacerilor Externe britanic, care ar fi putut fi inter- 
pretată ca o retractare [...] „Guvernul britanic nu insistă asupra 
ofertei făcute anterior de a asigura un refugiu familiei imperia- 
le” Ce înseamnă „nu insistă asupra ofertei făcute anterior”? S-ar 
crede că guvernul britanic a negociat insistent cu guvernul pro- 
vizoriu rus asupra transferului familiei imperiale în Anglia și că, 
neputând să ajungă la o înţelegere, au fost siliți să-și retragă in- 
tenția nobilă pe care au avut-o de a-l salva pe vărul regelui lor și 
pe nepoata favorită a reginei Victoria de oribilii revoluționari. 

În realitate, a fost exact pe dos. Pe 6/19 martie, ministrul 
Afacerilor Externe, PN. Miliukov, l-a înștiințat pe Sir George 
Buchanan de intenţia guvernului provizoriu de a-i trimite pe 

fostul țar şi pe familia lui în Anglia. După trei zile, guvernul 
britanic, drept răspuns la cele trei telegrame primite, a acceptat 
să primească familia imperială. Ce s-a întâmplat mai departe? | 
Curând după aceea a apărut legenda care spunea că guvernul 
englez „niciodată nu a refuzat să facă o invitație”. 


L] 
Din jurnalul lui Nicolae al II-lea: 


10 iulie. Luni. 

[Mi-am făcut] plimbarea de dimineaţă colindând prin tot 
parcul. Azi am doborât patru pini şi i-am tăiat chiar acolo pen- 
tru foc. M-am întors acasă fix la h. 5. Am citit mult. Înainte de 
cină, Olga a primit daruri. 


11 iulie. Marți. 

Dimineaţa m-am plimbat cu Aleksei. Când ne-am întors, am 
aflat despre sosirea lui Kerenski. În timpul conversaţiei el a adus 
vorba despre posibila noastră plecare în sud, motivată de faptul 
că T. Selo se află prea aproape de capitala agitată. 

Am fost la molebna cu ocazia zilei de nume a Olgăi. După 
micul dejun am lucrat cu spor în locul obişnuit: am doborât doi 
pini — am ajuns la aproape şaptezeci de copaci tăiați. Am ter- 
minat de citit a treia parte din trilogia lui Merejkovski, Petru; 
bine scrisă, dar îmi face o impresie ciudată. 


e 
Din memoriile lui Aleksandr Kerenski: 


Într-o zi, un automobil a intrat în gardul de la parcul pala- 
tului. Evident, întregul 'Țarskoe Selo a început să strige „Trădare! 
Cineva a vrut să-l răpească pe ţar! Mașina voia să pătrundă spre 


1 Cu ocazia onomasticii ei. 

intrarea în palat!” Aşa că a trebuit să plasăm santinele absolut 
inutil la spărtura din gard. 


Din jurnalul lui Nicolae al II-lea: 


12 iulie. Miercuri. 

Azi a bătut vântul şi a fost frig — numai 10°. M-am plimbat 
cu toate fetele mele [...] Toţi aveam în minte călătoria iminentă; 
pare aşa de ciudat să plecăm de aici după 4 luni de captivitate! 


13 iulie. Joi. 

În ultimele zile vin numai veşti proaste de pe front. După 
ofensiva noastră de la Galici, mai multe regimente [au fost] in- 
fectate de un mizerabil discurs defetist şi nu numai că au refuzat 
să avanseze, dar în unele zone s-au retras fără nicio presiune din 
partea inamicului. Profitând de aceste circumstanţe favorabile 
pentru ei, germanii şi austriecii au pătruns în sudul Galiției, în 
ciuda faptului că forțele militare erau slăbite, lucru care ar pu- 
tea forța tot frontul sudic să se retragă spre est. Curată nenoroci- 
re și disperare! Azi, guvernul provizoriu a anunţat, în sfârşit, că 
s-a instituit pedeapsa capitală pentru cei care, în arena militară, 
sunt condamnaţi pentru trădare. Sper ca aceste măsuri să nu fi 
venit prea târziu. 

Ziua a rămas caldă şi înnorată. Am lucrat în același loc, lân- 
gă luminiş. Am doborât trei copaci şi am tăiat doi bușteni. Am 
început, încet, încet, să-mi împachetez haine şi cărţi. 


19 iulie. Miercuri. 

Acum trei ani Germania ne-a declarat război; acești ani mi 
se par lungi cât o viaţă! Doamne, ajută și salvează Rusia! 

A fost foarte cald. M-am plimbat cu T., M. şi A. și de data 
aceasta a fost cu noi tot convoiul de gardieni din Regimentul 3. 

Am muncit în acelaşi loc. Am doborât patru copaci şi i-am 
terminat de tăiat pe cei doborâți ieri. Acum citesc romanul lui 
Merejkovski!, Alexandru I. 


Din memoriile lui Aleksandr Kerenski: 


Nu puteam să mai așteptăm. Trebuia să trimitem familia im- 


perială undeva într-un loc îndepărtat şi liniştit, greu de găsit în 


Rusia la acea vreme [...] Am început să caut locul potrivit. Ini- 
tial am vrut să-i trimit undeva în Rusia centrală, de exemplu, la 
una dintre proprietăţile Marilor Duci Mihail Aleksandrovici sau 
Nikolai Mihailovici, cu care chiar am discutat despre acest pro- 
iect. Imediat însă a fost evident că țăranii de acolo nu s-au ară- 
tat prea prietenoși la această idee. Simpla mutare a lor în acele 
zone [...], în regiuni dens populate, era imposibilă. Ţarul şi-ar fi 
dorit foarte mult să meargă în Crimeea şi toate speranţele lui se 
îndreptau spre locul acela, poate mai mult decât ar fi vrut să ple- 
ce în Anglia. Una câte una, toate rudele lui plecaseră acolo [în 
Crimeea], prima fiind chiar împărăteasa-mamă. Dar ideea unei 
reuniuni a foştilor membri ai dinastiei imperiale detronate înce- 
pea deja să creeze nervozitate. În afară de asta, mai rămânea şi 
o întrebare la care nu se găsea răspuns — cum să transporți tre- 
nul imperial prin toată Rusia, de la nord la sud. 

De ce am ales în cele din urmă Tobolsk, care era la fel de de- 
parte ca şi Crimeea? Unii monarhiști au susținut (Şi poate că 
mai susțin şi astăzi) că singurul motiv a fost dorinţa „de a-i plăti 
țarului cu aceeaşi monedă”, trimiţându-l în Siberia, locul unde, 
în trecut, erau trimişi toți revoluționarii. În realitate, la Tobolsk 
se putea ajunge, călătorind prin nord şi traversând zone extrem 


„de populate. Cât despre răzbunare, de ce am fi vrut să ne batem 


! Dmitri Sergheevici Merejkovski (1865-1941), scriitor rus, considerat 
ideologul simbolismului în literatura rusă (n.red.). 

capul cu organizarea unui transport spre Tobolsk, când fortăreaţa 
Petru și Pavel, sau şi mai bine, Kronstadt-ul erau așa de aproape? 

Am preferat să aleg Tobolsk exclusiv datorită faptului că ora- 
şul era într-adevăr izolat, mai ales iarna. Un oraş cu oameni bo- 
gați, mulţumiţi, departe de căile ferate [...] şi fără un proletariat 
activ. În plus, ştiam că are nişte ierni superbe şi o casă a guver- 
natorului foarte frumoasă, unde familia imperială ar fi putut 
trăi în confort. 


e 
Din jurnalul lui Nicolae al II-lea: 


29 iulie. Sâmbătă. 

Aceeași vreme frumoasă. Dimineaţa, când ne plimbam, tre- 
când pe lângă poarta care dădea spre seră, am văzut un gardian 
care dormea în iarbă. Unteroffizier-ul care ne escorta s-a dus și 
i-a luat pușca. 

Azi am tăiat nouă copaci şi am făcut bucăţi un pin — chiar 
lângă alee. Era umezeală şi înnorat, s-a auzit și un tunet în 
depărtare, dar spre seară cerul s-a limpezit. După vsenoşnaia, 
Aleksei a primit cadouri. 

Am făcut ordine şi mi-am împachetat lucrurile, aşa că acum 
camerele par goale. 


30 iulie. Duminică. 

Azi scumpul Aleksei a împlinit 13 ani. Să-i dea Domnul sănă- 
tate, răbdare, tărie în caracter şi în trup în aceste vremuri grele! 

Am fost la obednia și, după micul dejun, la molebna, unde 
am adus icoana Maicii Domnului Znamenie. A fost deosebit de 
plăcut să ne rugăm la icoana aceasta sfântă împreună cu toți oa- 
menii noştri. Pușcașii de la Regimentul 3 au adus-o şi au trans- 
portat-o prin grădină. d 

Din memoriile lui Aleksandr Kerenski: 


Când a fost, în sfârşit, confirmată, data aproximativă a ple- 
cării, am vorbit cu împăratul într-una dintre vizitele pe care le 
făceam regulat la Țarskoe Selo, i-am descris situația complicată 
de la Sankt Petersburg și l-am sfătuit să se pregătească de pleca- 
re. L-am informat, bineînţeles, despre refuzul guvernului brita- 
nic, dar nu i-am spus unde vor fi duși, l-am sfătuit doar să-și ia 
cu ei haine călduroase. M-a ascultat cu foarte mare atenţie [...] 
Privirile noastre s-au întâlnit. Poate că în ochii mei a citit o ga- 
ranție: ţarul, care de obicei nu avea încredere în nimeni, care 
trăise în mijlocul trădărilor celor apropiaţi, acum avea încrede- 
re în persoana pe care cu puţin timp în urmă soţia lui voia s-o 
vadă spânzurată. 


Din jurnalul lui Nicolae al II-lea: 


31 iulie. Luni. 

Ultima zi în care stăm la Ţarskoe Selo. Vremea a fost minu- 
nată. Ziua am lucrat în același loc; am doborât trei copaci şi i-am 
tăiat pe cei doborâţi ieri. După cină am așteptat ora de plecare 
care ne fusese indicată și care se tot amâna. Pe neașteptate a 
venit Kerenski şi ne-a anunţat că în curând va veni şi Mişa’. Şi, 
într-adevăr, pe la 10 '% a intrat scumpul Mişa, escortat de Ker. 
[Kerenski] și de şeful gărzilor. A fost așa de plăcut să ne vedem 
din nou, dar a fost ciudat să vorbim de faţă cu nişte străini. 

Când a plecat, santinelele înarmate au început să ne scoată 
bagajele în salonul rotund. Acolo se aflau Benkendorfii, doamne- 
le de onoare, cameristele și toți oamenii noştri. Ne-am plimbat de 


! Marele Duce Mihail Aleksandrovici (1878-1918), fratele cel mai mic 
al lui Nicolae al II-lea. 

colo-colo prin cameră, în așteptarea camioanelor. Secretul plecă- 
rii noastre fusese păstrat așa de bine, încât maşinile şi trenul au 
fost chemate de-abia după ora care fusese stabilită pentru plecare 
[...] Lui Aleksei îi era somn; s-a întins puțin, dar apoi s-a sculat. 
Au fost mai multe alarme false, ne puneam hainele, ieşeam în 
balcon și ne întorceam din nou în sală. [Afară] se luminase. 

Am luat ceaiul şi, în sfârșit, la h. 5 a apărut Kerenski şi a spus 
că acum putem pleca. Ne-am urcat în două automobile și ne-am 
dus la gara Aleksandrovski. Am urcat în tren la intersecție. Tot 
drumul de la parc până la gară ne-a însoţit un fel de trupă de 
cavaleriști. Am fost întâmpinați de I. Tatişev şi doi comisari din 
guvern, care erau însărcinaţi să ne escorteze până la Tobolsk. 

Răsăritul a fost superb, şi am pornit în călătorie spre Petro- 
grad, pe linia nordică. Am plecat de la Ț.S. [Ţarskoe Selo] la ora 
6.10 dimineaţa. 


Din memoriile Annei Vîrubova: 

Cu câteva zile înainte de plecarea lor în Siberia, am primit o 
scurtă scrisoare de la împărăteasă și o casetă cu bijuteriile mele 
de aur pe care reușise să le salveze cât timp am fost arestată [...] 

După plecarea lor în Siberia, micuța cameristă m-a vizitat din 
nou. Ea mi-a povestit cum a aranjat Kerenski această călătorie și 
ce a făcut cât a stat la palat. Ce greu a fost pentru Maiestăţile Lor! 
El a ordonat ca toţi să fie pregătiți de plecare la miezul nopții. 

Prizonierii imperiali au stat în sala rotundă de la ora 12 
până la 6 dimineaţa, îmbrăcaţi de drum. La ora 5 dimineața, 
unul dintre servitorii devotați şi-a făcut curaj şi le-a dus un ceai, 
ceea ce i-a mai înviorat un pic. Aleksei Nikolaevici era tare slă- 
bit. Au plecat de la palat cu demnitate, foarte calmi, ca şi cum ar 
fi plecat în vacanţă în Crimeea sau Finlanda. Nici chiar ziarele 
revoluţionare nu au avut nimic să le reproșeze. 


Exilul 


e 
Din jurnalul lui Nicolae al II-lea: 


l august. 

Ne-am aranjat într-un vagon de dormit drăguţ al Societă- 
ţii Internaţionale [de căi ferate]. Ne-am culcat la 7.45 și am 
dormit până la h. 9.15. În vagonul înghesuit şi plin de praf 
erau 26°. În timpul zilei ne-am plimbat însoțiți de pușcașii 
noştri, am cules flori şi fructe. Am mâncat în restaurantul 
trenului, bucătăria ne-a servit mâncare bună, mâncare chine- 
zească etc. 


2 august. 

M-am plimbat înainte să ajungem la Viatka, vremea a ră- 
mas neschimbată; la fel şi praful. La cererea comandantului, a 
trebuit să tragem obloanele de la geamuri de câte ori ajungeam 
în stație; obositor şi stupid! 


3 august. 

Am trecut de Perm la h. 4 şi ne-am plimbat în subur- 
biile Kungurului, pe malul râului Silva, într-o vale foarte fru- 
moasă. 

4 august. 

După ce am trecut Uralii, a început să se simtă o răcire 
semnificativă. Am trecut pe lângă Ekaterinburg în zorii zilei. 
În fiecare zi, cel de-al doilea tren, cu soldaţi, ne ajungea din 
urmă — ne salutam ca niște vechi cunoștințe. 

Am mers incredibil de greu, ca să ajungem târziu la Tiu- 
“men, la h. 11 %4. Acolo, trenul s-a oprit aproape pe chei, așa 
că a trebuit să mergem pe jos până la vapor. Al nostru se nu- 
meşte Rus. Au început să ne încarce lucrurile, și a durat toa- 
tă noaptea. Bietul Aleksei a dormit în pat, şi Dumnezeu ştie 
când va mai dormi iar într-un pat! Zgomotele şi bubuiturile 
au continuat toată noaptea şi nu m-au lăsat să dorm. Am ple- 
cat din Tiumen în jur de h. 6. 


5 august. 

Călătorim în aval pe râul Tur. Am dormit mult. Eu, Alix şi 
Aleksei avem o cabină fără facilități, iar fetele stau împreună 
într-o cabină cu cinci paturi, suita noastră e în apropiere pe co- 
ridor; mai departe, spre provă, se află un bar drăguţ şi o cabină 
micuță unde e un pian. Sub noi este clasa a doua, unde stau toți 
pușcașii din Regimentul 1, care au fost cu noi în tren. M-am 
plimbat mult timp sus, pe punte, bucurându-mă de aer. Ziua a 
fost noroasă, dar liniştită şi caldă. În faţa noastră este un vapor, 
iar în spate este un altul, în care se află pușcașii din regimentele 
2 şi 4 şi restul bagajelor noastre. Ne-am oprit de două ori, ca să 
încarce lemne de foc. Noaptea s-a făcut frig. Bucătăria noastră 
este chiar pe vapor. Toată lumea s-a dus devreme la culcare. 


6 august. 

Călătorim în aval pe [fluviul] Tobol. M-am trezit târziu, 
pentru că am dormit prost din cauza zgomotului permanent, 
al fluierăturilor, al opririlor etc. În timpul nopţii am trecut 

de pe Tur pe Tobol. Fluviul este mai larg, iar malul este mai 
înalt. Dimineaţa a fost rece, dar ziua s-a făcut chiar cald după 
ce a răsărit soarele. 

Am uitat să spun că ieri, înainte de cină, am trecut prin drep- 
tul satului Pokrovskoe — satul natal al lui Grigori!. M-am plim- 
bat și am stat pe punte toată ziua. La 6 4 am ajuns la Tobolsk, 
deşi oraşul începuse să se vadă cu o oră şi 4 mai devreme. 

Pe mal era adunată o mulţime de oameni — ceea ce înseam- 
nă că ştiau de sosirea noastră. Îmi amintesc priveliştea catedra- 
lei şi a casei de pe munte. Imediat după andocare, au început 
să descarce bagajele. Valia, comisarul şi comandantul au plecat 
să vadă casele pe care le pregătiseră pentru noi şi pentru suita 
noastră. Când s-au întors, am aflat că acele locuinţe sunt goa- 
le, fără niciun fel de mobilă, murdare, şi că nu ne putem muta 
în ele. Din acest motiv am rămas pe vapor şi am aşteptat să ne 
aducă înapoi bagajul necesar pentru dormit. 

Am luat cina, am glumit pe seama incredibilei incompeten- 
te a acestor oameni care nu sunt în stare nici măcar să aranjeze 
o locuinţă şi ne-am culcat devreme. 


7 august. Luni. 

Am dormit foarte bine; când m-am trezit ploua şi era frig. 
Am hotărât să rămânem pe vapor. Au fost câteva furtuni 
trecătoare, dar spre ora unu vremea s-a mai îmbunătăţit. Mul- 


 ţimea de oameni era tot la docuri, cu picioarele în apă, şi au fu- 


git numai când a început să plouă. În ambele case se muncește 


de zor la curăţenie, ca să le aducă într-o stare decentă. Noi 


toți, inclusiv pușcașii, am vrut să ne plimbăm undeva mai 
departe în josul apei. Am luat micul dejun la unu, cina la h. 8, 


1 Acest lucru era foarte semnificativ pentru familia imperială, întrucât 
se pare că Rasputin prevestise că într-o bună zi aceştia vor vizita satul lui. 

personalul de la bucătărie găteşte deja în casă şi cineva aduce 
mâncarea de acolo. Ne-am plimbat prin cabinele noastre, cu 
copiii, toată seara. Afară era frig din cauza vântului care sufla 
„dinspre nord-vest. 


8 august. Marți. 

Am dormit foarte bine şi m-am trezit la h. 9. Dimineaţa era 
senin, dar mai târziu a început să bată vântul şi din nou au fost 
mai multe furtuni. După micul dejun ne-am dus în amonte pe 
fluviul Irtîş, la vreo zece verste. Am acostat pe malul drept şi 
am coborât la plimbare. Am trecut pe lângă nişte arbuști, am 
traversat un pârâu şi am urcat pe un mal înalt de unde se des- 
chidea o perspectivă frumoasă. 

A venit vaporul să ne ia și ne-am întors la Tobolsk. Am ajuns 
la h. 6, am andocat la un alt chei. Înainte de cină am făcut baie, 
prima oară din 31 iulie. Astfel am dormit minunat. 


9 august. Miercuri. 

Vremea este încă minunat de caldă. Suita noastră şi-a petre- 
cut dimineața în oraş, ca de obicei. Maria a avut febră, Aleksei 
a avut ceva dureri în braţul stâng. 

Până la micul dejun am rămas sus tot timpul, bucurân- 
du-mă de soare. La 2 4 vaporul nostru a traversat spre celălalt 
mal, de unde au început să încarce cărbuni, în timp ce noi am 
plecat să ne plimbăm. Joy [spanielul lui Aleksei] a fost mușcat 
de un şarpe. 

Era prea cald pentru plimbare. Ne-am întors pe vapor la 
4 %2 şi apoi ne-am dus la vechiul nostru loc. Locuitorii orașului 
se plimbau cu barca şi treceau pe lângă noi. Pușcașii din con- 
voiul nostru, Kormileţ, s-au mutat în locuinţele lor din oraş. 

10 august. Joi. 

Când m-am trezit, vremea era oribilă — ploaie și vânt. 
Maria a stat în pat, cu febră, iar pe Aleksei, după ce că îl durea 
braţul, acum îl doare şi urechea! 

Ziua a fost teribil de plictisitoare, fără nicio plimbare şi fără 
vreo activitate. La h. 5 vremea s-a mai îmbunătățit. 


11 august. Vineri. 

Aleksei a dormit foarte puţin, noaptea s-a mutat în camera 
lui Alix. Urechea e mai bine, braţul îl mai doare puţin. Maria 
se simte mai bine. Ziua a fost calmă. 

Toată dimineața m-am plimbat pe puntea superioară. În 
cursul zilei ne-am dus pe Tobol, în amonte. Am acostat pe ma- 
lul stâng, ne-am plimbat pe o cărare şi la întoarcere am mers 
pe malul fluviului, întâmpinând tot felul de dificultăți amu- 
zante. La h. 6 am ajuns la Tobolsk şi ne-am ciocnit cu mare 
zgomot de vaporul Tovarpar, tabla vaporului nostru s-a spart. 
Toată ziua a fost foarte cald. 


12 august. Sâmbătă. 

Din nou o zi excelentă, fără soare, dar foarte caldă. Dimi- 
neața m-am plimbat pe punte şi am citit şi acolo, până la micul 
dejun. Maria şi Aleksei s-au ridicat din pat şi au ieşit şi ei afară 
ca să respire aer curat. La ora 3 am plecat în aval pe Irtîş şi am 
andocat la poalele unui mal înalt, pe care voiam să urcăm. Am 
început îndată să ne cățărăm pe el, împreună cu puşcaşii, după 
care ne-am aşezat pe nişte trunchiuri de copaci şi am stat acolo 
multă vreme, fiindcă era o privelişte minunată. 


13 august. Duminică. 
Ne-am trezit devreme şi ne-am împachetat imediat lucru- 
rile. La 10 %, eu şi copiii am coborât pe mal cu comandantul 

şi ofițerii şi am mers pe jos până la noua noastră locuinţă. Am 

„cercetat toată casa, de la parter până la mansardă. Am ocupat 
primul etaj, sufrageria se află la parter. La h. 12, [am avut] o slujbă 
de moleben, iar preotul ne-a stropit pe toţi cu agheasmă. Am luat 
micul dejun şi cina împreună cu oamenii noștri. Am fost să văd 
şi casa unde va locui suita noastră. Multe camere nu sunt încă 
gata şi arată urât. 

Apoi ne-am dus în aşa-zisa grădină — o grădină oribilă de 
legume, ne-am uitat la bucătărie şi la camera gărzilor. Toate 
par vechi şi dărăpănate. Mi-am despachetat lucrurile pentru 
birou şi pentru baie, care este jumătate a mea, jumătate a lui 
Aleksei. Ne-am petrecut seara împreună, am jucat bezique! cu 
Nastenka. 


14 august. Luni. 

După ploaia torențială de ieri, vremea a fost rece şi ploioasă 
până la cină, iar vântul a bătut cu putere. Toată ziua am aran- 
jat fotografii din excursiile pe mare făcute în anii 1890-1891. 
Special le-am luat cu mine, ca să le organizez în voie. I-am spus 
la revedere lui Makarov — comisarul care pleca la Moscova. 
M-am plimbat în mica grădină, copiii s-au dat în leagănele noi. 
Am petrecut seara împreună cu toată lumea. 


15 august. Marţi. 

Pentru că nu ne lasă să ieşim şi nu putem să mergem la bise- 
rică, la h. 11 s-a ţinut în hol o obednița?. După micul dejun am 
stat în grădină aproape două ore, inclusiv Alix. Afară era cald şi 
pe la ora 5 a ieşit soarele; am stat pe balcon până la h. 6 %. Am 
aranjat iar fotografii, făcute în trecutele voiajuri pe mare. 


! Joc de cărți asemănător cu pinacle (n.red.). 
? Obednia scurtată. 

16 august. Miercuri. 

O zi caldă, excelentă. Acum iau ceaiul cu toți copiii în fieca- 
re dimineață. Mi-am petrecut cam vreo oră în aşa-zisa grădi- 
nă şi aproape toată ziua am stat în balconul care era încălzit de 
soare. Înainte de ceai, am pierdut timpul în grădină, două ore 
la leagăne şi la focul de tabără. 


17 august. Joi. 

O zi splendidă; 19° la umbră, pe balcon 360. Pe Aleksei îl doare 
braţul. Dimineaţa am petrecut o oră în grădină, iar în timpul 
zilei, încă două ore. Ieri am început să citesc Lile enchantee 
[sic!]!. Seara am jucat domino: eu, Alix, Tatiana şi Botkin. La ora 
ceaiului a fost o mare furtună. Noapte cu lună. 


18 august. Vineri. 

Dimineaţa a fost cenuşie și rece, pe la ora unu a ieșit soa- 
rele şi s-a făcut frumos. Dimineaţa, Rita Hitrovo, care a venit 
de la Petrograd, a ieşit pe stradă și s-a dus s-o vadă pe Nasten- 
ka Hendr. [Hendrikova]. Pentru ei a fost un motiv suficient ca 
seara să-i percheziționeze casa. Naiba ştie ce mai e şi asta! 


19 august. Sâmbătă. 

Din cauza incidentului de ieri, Nastenka nu mai are voie să 
iasă pe stradă câteva zile, iar biata Rita Hitrovo trebuie să plece 
înapoi cu vaporul de seară! 

Vremea a fost plăcută toată ziua, cu un soare cald. Am stat 
o oră în grădină dimineaţa, iar ziua — două ore. Am instalat 
acolo o bară de tracţiuni pentru mine. Am început o carte: 
The Scarlet Pimperneb. 


1 Dile enchantée (fr. în original), referire probabilă la The Enchanted 
Island of Yew (1903) de Frank L. Baum (n.red.). 

2 Carte scrisă de baroneasa Emma Orczy (1885-1947), scriitoare britanică de 
origine maghiară, a cărei acțiune este plasată în timpul terorii iacobine (n.red.). 


162 HELEN AZAR 


20 august. Duminică. 

Vreme perfectă: în timpul zilei, temperatura ajunge la 21° 
la umbră. La h. 11, slujba de obednița în hol. Mi-am găsit de 
lucru în grădină: am tăiat un pin uscat. După ceai, ca de obicei 
în aceste zile, am citit cu fetele în balcon, sub razele fierbinţi ale 
soarelui. Seara a fost caldă şi cu clar de lună. 


23 august. Miercuri. 

Azi se împlinesc doi ani de când m-am dus prima oară la 
Moghilev. A curs atâta apă pe râu de atunci! 

Toată ziua a fost superb: 23° la umbră şi am petrecut-o ca 
de obicei în 'Tobolsk. Am săpat în sera din grădină cu Kirpici- 
nikov. A căzut și o ploaie caldă. 


1 septembrie. 

Pankratov, noul comisar al guv. prov., a venit și s-a instalat 
în casa unde locuieşte suita noastră, împreună cu asistentul lui, 
un ofițer inferior cu aspect neîngrijit. Seamănă cu un munci- 
tor sau cu un învăţător sărac. El va fi cenzorul corespondenţei 
noastre. Ziua a fost rece şi ploioasă. 


6 septembrie. Miercuri. 

O zi identică cu cea de ieri şi ne-am petrecut-o la fel. Am 
săpat un mic iaz pentru rațe în grădină. Fetele au jucat mingea 
priponită!. 


7 septembrie. Joi. 

Ziua a fost înnorată şi a bătut vântul, mai târziu vremea s-a 
făcut mai frumoasă. [Noi] am stat afară mult timp; am umplut 
iazul cu apă şi am tăiat nişte lemne de foc pentru baie. 


! Un joc în care o minge, legată cu o sfoară de un stâlp, este lovită, pe rând, de 
jucători, astfel încât sfoara să ajungă să se înfăşoare în jurul stâlpului (n. red.). 

8 septembrie. Vineri. 

Am fost pentru prima dată la biserica Blagoveşcenie, unde 
slujeşte de ceva timp preotul nostru. Dar bucuria mea a fost 
stricată de un incident stupid care a avut loc în timp ce ne du- 
ceam acolo. De-a lungul aleilor din grădina oraşului erau înşi- 
rați pușcași, iar biserica era înconjurată de o mulţime imensă 
de oameni! Acest lucru m-a deranjat foarte tare. Vremea a fost 
plăcută, puţin cam frig. 


12 septembrie. Marţi. 
O zi caldă şi cenușie. În timpul zilei am tăiat lemne de foc, 
iar fetele s-au jucat cu mingile de tenis pe trotuarul de lemn. 


13 septembrie. Miercuri. 

A plouat o jumătate din zi, dar a fost cald. Am terminat car- 
tea Na gorah [„În munţi”), şi am început romanul lui Leskov’, 
Oboidionnie [„Nefericiţii”]. La h. 9 seara s-a ţinut o vsenoșnaia 
la noi, în hol. Ne-am culcat devreme. 


14 septembrie. Joi. 

Ca să putem scăpa de mulțimea de oameni de pe strada 
de lângă biserică, am poruncit ca obednia să se ţină la h. 8. 
A ieşit totul bine, puşcaşii erau aliniați pe lângă gardul de la 
grădina publică. Vremea a fost urâtă — rece şi umedă, dar 
tot ne-am dus la o mică plimbare. I-au permis lui Kolia Dere- 
venko să vină în vizită la Aleksei. 


Început în Tobolsk 17 septembrie. Duminică. 
O zi minunată, caldă. 13° la umbră. După obednița m-am 
plimbat, iar în timpul zilei am stat afară multă vreme. Olga a 


! Nikolai Semionovici Leskov (1831-1895), romancier, dramaturg şi 
jurnalist rus (n.red.). 

rămas în pat, are puţină febră. [Generalul] Tatişev nu e nici el 
pe deplin sănătos. 


18 septembrie. Luni. 1917. 

Anul acesta toamna este minunată aici: azi au fost 15° la 
umbră şi un aer sudic de-a dreptul cald. În timpul zilei am 
jucat gorodki! cu Valia D. [Dolgoruki], pe care nu l-am mai 
jucat de mulţi, mulți ani. Boala Olgăi a trecut: a stat cu Alix 
pe balcon multă vreme. Am terminat Ostrovitiant |„Locuitorii 
insulei”], a lui Leskov. I-am scris mamei o scrisoare, cenzurată 
de Pankratov?. 


24 septembrie. Duminică. 

După incidentul de ieri nu ne-au mai dat voie să mergem la 
biserică, pentru că se temeau de anumite consecinţe. Slujba de 
obedniţa s-a ţinut acasă. Ziua a fost superbă: 11° la umbră şi o 
adiere caldă de vânt. M-am plimbat multă vreme, am jucat go- 
rodki cu Olga şi am tăiat lemne. Seara am citit Zapeciatlionnii 
anghel? cu voce tare. 


25 septembrie. Luni. 

O vreme plăcută și liniştită: 140 la umbră. În timp ce noi ne 
plimbam, comandantul, înfricoşătorul asistent al comisarului, 
soldatul Nikolski şi trei pușcași din comitet au răscolit prin 
toată casa, cu scopul de a găsi nişte vin. Pentru că nu au gă- 
sit nimic, au stat o jumătate de oră şi au plecat. După ceai am 
început să car în casă bagajele noastre care au venit de la Ţ. S. 
[Ţarskoe Selo]. 


1 Gorodki, joc asemănător cu baseballul (n.tr.). 
? Şeful gărzilor de la Tobolsk. 
? „Îngerul întrupat”, povestire de Nikolai Leskov (n.tr.). 

26 septembrie. Marţi. 

O altă zi superbă, fără urmă de nor. Dimineaţa, înainte de 
micul dejun, m-am plimbat mult timp şi am citit în balcon. 
Ziua am tăiat lemne şi am jucat gorodki. După ceai am des- 
pachetat covoraşele care tocmai au sosit şi ne-am împodobit 
camerele cu ele. Am terminat romanul lui Leskov, Nekuda 
[„Fără ieşire”). 


29 septembrie. Vineri. 

leri, Botkin a primit un document de la Kerenski, din care 
am aflat că avem voie să facem plimbări în afara oraşului. La 
întrebarea lui Botkin când vom putea să ieşim, înfricoşăto- 
rul Pankratov a răspuns că nici măcar nu se pune problema, 
din cauza unor îngrijorări inexplicabile cu privire la siguran- 
ţa noastră. Toată lumea a fost indignată la culme de acest răs- 
puns. Vremea s-a mai răcit. Am terminat Ramuntcho.. 


4 octombrie. Miercuri. 

Azi am rememorat vacanţele pe care le făceam pe timpuri. A 
fost mai cald decât este uneori în Crimeea în această perioadă a 
anului. Bravo 'Tobolskului! Ne-am petrecut ziua ca de obicei. După 
vsenoșnaia, Aleksei a primit daruri?. Am luat cina la h. 7 1⁄4. 


5 octombrie. Joi. 

Nu am ajuns la biserică de ziua lui Aleksei, pentru obednia, 
din cauza încăpăţânării dlui. Pankratov şi, la h. 11, am avut 
[acasă] o moleben. Dimineaţa a fost o ceaţă care s-a risipit până 
la ora unu. Am petrecut afară mult timp, la aer curat. Seara, 
Aleksei a proiectat pentru noi un film. 


! Roman al lui Pierre Loti (pseudonimul lui Julien Viaud, 1850-1923), 
romancier francez şi ofiţer naval (n.red.). 
2 Cu ocazia zilei onomastice. 

10 octombrie. Marţi. 

Vremea rămâne plăcută — în jur de minus un grad. Klavdia 
Mihailovna Bitner, care a venit aici acum două zile, mi-a dat 
o scrisoare de la Ksenia. Azi, ea a început să-i pregătească pe 
copii, mai puţin pe Olga, la diferite materii. 


20 octombrie. Vineri. 

Azi se împlinesc 23 de ani de la trecerea în neființă a 
scumpului meu papa, şi în ce condiţii trebuie să comemorăm 
această dată! Doamne, ce greu este pentru biata Rusia! Seara, 
înainte de cină, au ţinut o vsenoșnaia pentru cei morți. 


21 octombrie. Sâmbătă. 

Dimineaţa am văzut o procesiune funerară de la fereastră, 
cel decedat fiind un puşcaș din Regimentul 4; în fruntea ala- 
iului mergea un mic grup de corişti de gimnaziu care cântau 
foarte prost. 

La h. 11 am avut slujba de obedniţa. Înainte de ceai am stat 
la Kostriţki. La h. 9 am avut vsenoșnaia, apoi ne-am spovedit la 
părintele Aleksei. Ne-am culcat devreme. 


2 noiembrie. Joi. 

În timpul nopţii a îngheţat totul dintr-odată, iar dimineaţa 
temperatura coborâse sub 11°. Ziua a fost însorită şi a bătut un 
vânt din nord. M-am plimbat ca de obicei; ziua am spart lemne 
pentru foc. Seara, Olga a primit câteva daruri modeste. 


3 noiembrie. Vineri. 

Draga de Olga are 22 de ani; păcat că sărmana de ea a 
trebuit să-şi petreacă ziua de naştere în circumstanţele actuale. 
La h. 12 am avut o moleben. Vremea s-a încălzit din nou. 


ÎN pie 


Jurnalul Marii Ducese Olga Romanova 167 


Am tăiat nişte lemne. Am început o carte interesantă, The 
Elusive Pimpernel’. 


4 noiembrie. Sâmbătă. 

Dimineața m-am bucurat enorm să primesc o scrisoare de 
la Ksenia. A nins foarte mult, am curățat aleea de zăpadă şi, 
mai târziu, am cărat lemne în magazie. 

Sunt deja două zile de când nu a mai ajuns nicio telegramă 
de la agenți — probabil că în marile oraşe au loc evenimente 
cumplite! La h. 9 am avut vsenoșnaia. 


14 noiembrie. Marţi. 

Ziua de naştere a dragei mele? şi a douăzeci şi treia aniversare 
a căsătoriei noastre! La h. 12, slujba de moleben; coriștii se tot 
încurcau şi greşeau, probabil că nu au făcut nicio repetiție. 
Vremea a fost însorită, caldă şi vântul a bătut puternic. După 
ceaiul de după-amiază mi-am citit jurnalele vechi — un mod 
plăcut de a-mi petrece timpul. 


17 noiembrie. Vineri. l 

Aceeaşi vreme neplăcută, cu vânt tăios. Îți face silă să citeşti 
în ziar descrierea evenimentelor petrecute acum două săptă- 
mâni în Petrograd şi Moscova! Mult mai rău şi mai rușinos de- 
cât ceea ce s-a întâmplat în Timpurile tulburi. 


18 noiembrie. Sâmbătă. 

Am primit vestea şocantă că trei membri ai parlamentului 
din Armata a cincea s-au dus la germani, înainte de Dvinsk, şi 
au semnat un soi de tratat preliminar de pace cu ei! 


! Roman clasic de aventuri scris de baroneasa Emma Orczy (n.tr.). 
? Aleksandra. 

21 noiembrie. Marţi. 

Am fost siliți să petrecem sfânta sărbătoare a Intrării în 
Templu fără nicio slujbă, fiindcă Pankratov nu a crezut de cu- 
viință că trebuie s-o permită! Vremea a fost caldă. Toată lumea 
a lucrat în curte. 


26 noiembrie. Duminică. 

Azi e sărbătoarea regimentului Gheorghievski. Oraşul a 
organizat un dineu pentru cavalerişti şi alte petreceri la Casa 
Poporului. Erau câțiva cavaleriști Gheorg. şi printre gărzile 
noastre, dar colegii lor care nu sunt cavaleriști au decis să nu le 
dea drumul şi i-au silit să stea la post — chiar şi într-o aseme- 
nea zi! Libertate!!! M-am plimbat mult, vremea a fost blândă. 


30 noiembrie. Joi. 

O zi plăcută şi senină, minus 8°. De la h. 12 până la micul 
dejun am făcut lecţii cu Aleksei. În timpul zilei am cărat lemne 
în magazie. După ceai, Olga a jucat cărți cu Aleksei, i-a arătat 
4 beziques. 


1 decembrie. Vineri. 2 decembrie, sâmbătă. 

Ambele zile au trecut exact la fel. A fost ger şi soare. După 
plimbarea de după-amiază ne-am întâlnit în fiecare zi la dl. 
Gilliard [profesorul francez] și am studiat rolurile pentru pie- 
să. La h. 9 am avut o vsenoșnaia. 


6 decembrie. Miercuri. 

Mi-am petrecut ziua onomastică în linişte, nu ca în ulti- 
mii ani. La h. 12,slujba de moleben. Puşcaşii din Regimentul 
4 [erau] în grădină, foştii gardieni, toți m-au felicitat, şi eu pe 
ei — pentru sărbătoarea regimentului. 


= 

Am primit trei plăcinte de ziua numelui şi una am trimis-o 
gardienilor. Seara, Maria, Aleksei şi dl. Gilliard au jucat într-o 
piesă foarte drăguță, Le Fluide de John; s-a râs tare mult. 


7 decembrie. Joi. 

Gerul a ajuns la minus 22°, vântul bate foarte tare, îţi taie 
obrajii, cu toate acestea am reuşit să ieşim afară şi dimineaţa 
şi seara. În biroul meu, în camera fetelor şi în hol e foarte frig, 
minus 10°, drept pentru care stau îmbrăcat de dimineaţă până 
seara cu o plastun cerkesska!. Am terminat a doua parte din 
Istoria lumii. 


(J 
Din memoriile lui V.I. Cebotariova: 


Decembrie. 

O coincidență stranie: copilul cel drag? al celor din To- 
bolsk’ s-a desființat chiar în ziua în care se împlinea un an de 
la moartea lui Grigori [Rasputin]. Ca să salvăm toate lucrurile 
şi să le depozităm în Marele Palat va fi probabil imposibil; deja 
se întind mâini lacome din toate părţile, cerând instrumente, - 
paturi, cearşafuri. 


Din jurnalul lui Nicolae al II-lea: 


9 decembrie. Sâmbătă. 

Am primit o scrisoare plăcută de la Olga [Aleksandrovna]. 
S-a făcut și mai frig, a bătut vântul şi a fost senin. După ce 

! Uniforma cazacilor infanteriști. 


? Infirmeria palatului unde lucra Olga. 
3 Se referă la familia imperială. 

m-am plimbat, am făcut lecţii cu Aleksei. În sfârşit, după ce am 
ars multe lemne, s-a făcut cald şi în camerele noastre. 


21 decembrie. Joi. 

Vremea a fost foarte plăcută. Am făcut lecţii cu Aleksei 
înainte de micul dejun. I-am scris Olgăi [Aleksandrovna], la 
Ai-Todor!. Seara, Anastasia a primit câteva daruri modeste. 


22 decembrie. Vineri. 

Am sărbătorit onomastica Anastasiei cu o moleben la h. 12. 
În timpul zilei am lucrat pe deal şi am tăiat lemne de foc. După 
ceai am făcut repetiţii. 


24 decembrie. Duminică. 

Dimineaţa am stat la dentist o jumătate de oră. La h. 12 a 
fost o slujbă de obedniţa în hol. Înainte de plimbarea noastră, 
am pregătit cadouri pentru toată lumea şi am împodobit pomii 
de Crăciun. În timp ce ne luam ceaiul — înainte de h. 5 — am 
fost cu Alix în camera gărzilor şi am organizat o petrecere pen- 
tru plutonul 1 din Regimentul 4. Am stat cu pușcașii din toate 
turele până la h. 5 %2. După cină, o petrecere pentru suită şi 
pentru toți oamenii noştri, iar petrecerea noastră a fost înainte 
de h. 8. Vsenoșnaia a fost foarte târziu, a început la 10 4, fiindcă 
batiuşka nu a putut veni [mai devreme] din cauza slujbei de la 
biserică. Au fost la petrecere şi puşcaşii care nu erau de gardă. 


26 decembrie. Marţi. 

O zi la fel de liniştită şi de geroasă, minus 13°. Toţi am dormit 
mult. Dimineaţa, am trecut pe la camera de gardă cu copiii — era 
acolo plutonul 1 din Regimentul 1; ieri le-am trimis un pom de 


1 În Crimeea, unde se afla în acel timp restul familiei lui Nicolae al 
II-lea. 


Da - 

Crăciun, o plăcintă dulce şi un joc de dame. Alaltăieri a venit 
Isa Buxhoeveden, dar nu ni s-a dat voie s-o vedem, din cauza 
capriciilor lui Pankratov. 


e 
Scrisoare de la Olga pentru prietena ei, Rita Hitrovo: 


26 decembrie 1917. 

Te salut, draga mea Ritka! Iată că deja au venit sărbătorile. 
Avem un brad de Crăciun în colțul camerei, care miroase mi- 
nunat, dar nu se compară cu ce aveam la Țarskoe [Selo]. Acesta 
este un brad deosebit, care se cheamă „balsam”. Miroase foarte 
puternic a portocale şi mandarine, iar din trunchiul lui răşina 
se prelinge permanent. Nu are ornamente, doar beteală argin- 
tie şi lumânări de ceară, de la biserică, bineînţeles, din moment 
ce altele nu avem. 


Din jurnalul lui Nicolae al II-lea: 


28 decembrie. Joi. 

O zi minunată, caldă şi însorită, minus 2%. Am stat mult timp 
pe afară, dimineaţa şi seara. Am aflat cu supărare că bunul nos- 
tru părinte Aleksei este cercetat şi se află în arest la domiciliu. 

Acest lucru s-a întâmplat deoarece în timpul slujbei de 
moleben din 25 decembrie, diaconul ne-a pomenit, menţio- 
nându-ne titlul şi, ca de obicei, erau în biserică şi o mulţime 
de puşcaşi din Regimentul 2, care au fost foarte deranjați, se 
pare, dar de data asta Pankratov nu a fost implicat. 


29 decembrie. Vineri. 

Altă zi plăcută şi însorită, minus 4%. Am lucrat pe deal şi 
am terminat treaba, mai târziu am tăiat lemne, iar fetele au 
schiat pe deal. 

30 decembrie. Sâmbătă. 

O zi senină şi liniştită. Aleksei are gamba uşor umflată şi a 
rămas în pat. M-am plimbat multă vreme, după cină au ieşit şi 
fetele afară. 


31 decembrie. Duminică. 

Ziua nu a fost prea rece, dar a bătut un vânt puternic. Aleksei 
s-a dat jos din pat spre seară și acum poate să se încalţe. 

După ceai ne-am împrăștiat, fiecare la ale noastre, până la 
sosirea noului an. 


1918 


După venirea la putere a bolşevicilor, în octombrie 1917, 
condiţiile prizonieratului în care trăiau Olga şi familia ei au 
devenit mai stricte și ideea de a-l judeca pe țar a început să 
fie pusă în discuţie din ce în ce mai des. Viaţa familiei a de- 
venit mai grea, până când, în martie 1918, li s-au impus raţii 
soldăţeşti, după care au fost constrânși să se despartă şi de 
mulți dintre servitorii lor credincioşi, care le ofereau spriji- 
nul moral de care aveau atâta nevoie, deoarece nu le mai pu- 
teau asigura hrana. Când războiul civil dintre „roșii” şi „albi” 
ajunsese la punctul culminant, noul guvern al lui Lenin îi 
considera pe fostul ţar şi familia acestuia un obstacol, exis- 
tând pericolul ca monarhiştii să-i folosească drept simbol 
al luptei lor. În aprilie 1918, Nicolae, Aleksandra şi Maria 
au fost transferați la Ekaterinburg, un oraş din Urali în care 
domnea o atmosferă foarte ostilă pentru vechiul țar. Olga și 
cele două surori ale ei au rămas la Tobolsk, alături de fratele 
lor bolnav, până când acesta şi-a revenit destul ca să poată 
călători. O lună mai târziu, ajungeau şi ei la Ekaterinburg, 
alături de părinţii lor. 

. Din jurnalul lui Nicolae al II-lea: 


l ianuarie. Luni. 

La ora 8, am fost la obednia, din păcate fără Olga şi Tatiana, 
care au făcut, amândouă, febră. Doctorii sunt de părere că cel 
mai probabil este rubeolă. Slujba de obednia a fost ţinută de un 
alt preot şi un alt diacon. Vremea a fost superbă, cu adevărat o 
zi de martie. 


2 ianuarie. Marţi. 

Rubeola s-a confirmat la amândouă fetele, dar, din fericire, 
azi se simt mai bine, [dar au] o erupție foarte puternică. 

Ziua a fost cenuşie. Nu a fost frig, dar vântul a bătut cu pu- 
tere. M-am plimbat prin grădină fără să fac nimic — azi e liber 
la plictiseală! 


3 ianuarie. Miercuri. 

A luat şi Aleksei rubeolă, dar are o formă mai uşoară: Olga 
şi Tatiana s-au simţit bine, ba chiar cea din urmă s-a dat jos din 
pat. A nins toată ziua. Comitetul detaşamentului de pușcași 
mi-a ordonat să-mi scot epoleţii ca să nu fiu expus insultelor şi 
atacurilor în oraş. Inimaginabil! 


4 ianuarie. Joi. 

Azi s-a îmbolnăvit Maria, faţa ei este de un roşu-violet de la 
erupție, iar febra i-a crescut foarte repede. Tatiana şi-a revenit 
complet. M-am plimbat doar cu Anastasia. Afară erau minus 
10° şi vânt. Am făcut repetiţii pentru piesă. Am primit o scri- 
soare de la Ksenia. 


5 ianuarie. Vineri. 
Şi-au revenit aproape toți; Maria mai stă o zi în pat. La ora 3 
am avut o vecernie și toate camerele au fost stropite cu apă 

sfinţită. Am stat de vorbă cu puşcaşii din plutonul 1 al Regi- 
mentului 4 despre scoaterea epoleţilor şi despre comportamen- 
tul celor din Regimentul 2, pe care şi ei îl dezaprobă cu tărie. 


6 ianuarie. Boboteaza. 

La ora 8, [când m-am dus] la obednia, în loc de șinel! am 
purtat palton. Fetele şi-au revenit, dar nu toate au ieşit afară. 
Vremea a fost sărbătorească, însorită și liniştită. Dimineaţa am 
stat mult timp cu gărzile şi am vorbit ca de la om la om. Din 
păcate, nu am putut vedea procesiunea Crucii spre [fluviul] 
Irtîş, din cauza caselor din jur [care ne obturează vederea]. 


12 ianuarie. Vineri. 

Am sărbătorit ziua numelui Tatianei printr-o moleben, în 
hol, la ora 12. Ziua a fost superbă, minus 140, cu un soare stră- 
lucitor şi cald. 

Preotul nostru, părintele Aleksei, a fost eliberat din arestul 
la domiciliu. 


e 
Scrisoare de la Olga pentru Rita Hitrovo: 


Îţi mulţumim cu multă căldură, dragă Ritka, pentru cărți- 
le poştale încântătoare pe care ni le-ai trimis. Sper că ai avut 
sărbători frumoase. Ale noastre au trecut neobservate, liniș- 
tite. Acum obişnuim să ne dăm în fiecare zi pe derdeluşul pe 
care l-am construit în curte. Deja am reuşit să-mi fac un cu- 
cui în frunte [...] 

[Copiii] se joacă baba-oarba pe întuneric etc. Ne amintim 
mereu de jocurile noastre de la infirmerie şi când ne jucam cu 
tine acasă la Ania. 


1 „Manta militară”. 

Au primit-o la universitate pe Ksenia!? Îţi mulțumesc pen- 
tru veştile despre N.D.? E timpul să închei, trebuie să merg la 
cină. Te sărut cu multă căldură, draga mea. Să te ţină Dumne- 
zeu sănătoasă. 

14 ianuarie 1918, din Tobolsk. 


Din jurnalul lui Nicolae al II-lea: 


15 ianuarie. Luni. 

Azi s-a îmbolnăvit şi Anastasia de rubeolă. Vremea a fost 
închisă, minus 4°, şi a bătut puţin vântul. Am terminat de citit 
volumul XI din Leskov. 


16 ianuarie. Marţi. 

Anastasia se simte bine; temperatură 37.4; are erupții mai 
mult pe piept decât pe față. Vremea a fost foarte blândă, aproape 
că a început să se topească zăpada. De la ora 4 la 5 am făcut lec- 
ţii cu Aleksei. Înainte de cină i-am citit Anastasiei. 


19 ianuarie. Vineri. 

O zi geroasă şi însorită; [minus] 20%, linişte. Seara am ter- 
minat tot ce începusem să scriu ieri. Anastasia şi-a revenit 
complet şi a coborât la micul dejun. Noaptea [temperatura] a 
scăzut până la minus 27°. 


29 ianuarie. Luni. 

Dimineaţa m-am plimbat. La 11 ⁄⁄2 am avut la noi [acasă] o 
slujbă de obednița. Am lucrat multă vreme în grădină. Vremea 
a fost închisă, cu o temperatură de minus 5°, plăcut. După cină 


! Sora mai mică a Ritei. 
? Posibil să fie vorba de vreo iubire a Olgăi. 


N 

am avut cea de-a patra piesă jucată în familie. Olga, Tatiana, 
Maria, Nastenka H. [Hendrikova] şi Tatişev au jucat La Bête 
Noire. A început la 9 '4 şi s-a terminat la ora 10. 


18 februarie (3 martie). Duminică. 

La 11 4 am avut obednița. Ziua a fost superbă, călduroasă ca 
primăvara; a început să se topească zăpada. Am stat la Rendel. 
Am lucrat în grădină şi am tăiat lemne. După ceai, repetiţie. 
Piesa s-a jucat seara. La început s-a jucat piesa engl. — The 
Crystal Gazer — cu Maria şi cu M. Gibb[e]s, apoi piesa noas- 
tră — Ursul — în care am jucat eu, Olga și din nou Maria. La 
începutul spectacolului aveam emoții, dar cred că a ieșit foar- 
te bine. 


e 
Scrisoare de la Olga pentru Rita Hitrovo:' 


19 februarie 1918. 

Tobolsk — îmi cer scuze pentru hârtia mototolită, este greu 
să scriu pe ea. 

Am fost aşa de bucuroasă să primesc în sfârşit veşti de 
la tine, draga mea Ritka. Scrisoarea din 20 ianuarie a ajuns 
de-abia azi. i-am scris şi eu câteva scrisori, pe 11 şi pe 21 ia- 
nuarie, şi pe 3 februarie (pe stil vechi, desigur), dar nu știu 
dacă au ajuns la tine. Îmi pare aşa de rău pentru bietul Vadia! 
Cât despre grasul O., el nu a murit, dar e bolnav (a avut un atac 
vascular). Şi fiul lui e acolo, [el este] sănătos. Din întâmplare, 
chiar azi am primit o scrisoare de la ei. Este aşa de oribil ce se 
întâmplă peste tot, dar trebuie să ne păstrăm nădejdea că lu- 
crurile se vor îndrepta. Îmi închipui că a fost înfiorător zilele 


1 Ultima scrisoare cunoscută a Olgăi. 

acelea la Od. [Odesa?] Slavă Domnului că acum lucrurile s-au 
liniştit. [Indescifrabil] mi se pare o veşnicie de când nu mai 
ştiu nimic de Katia, dar înseamnă că scrisorile de acolo ajung 
totuşi la tine. De curând mi-a scris Olga Porf., este fericită cu 
Bar. [?] al ei şi eu mă bucur pentru ea. Mi-a scris că Krein [?] 
trăieşte şi că e la Kiev. Asta i-a spus H. [indescifrabil, poate 
„chirurg” — hirurg?] care l-a văzut acolo. Al. Vlad. [Vladimi- 
rovici?] pleacă în Japonia, el îmi scrie foarte des. Ştii, Pankr. 
[Pankratov] nu mai e aici, a rămas numai colonelul. Sper că 
va rămâne definitiv. Afară nu e prea frig, vreo două zile a fost 
înnorat şi a nins; aici totul este foarte [indescifrabil], la fel ca 
la 'Țarskoe [Selo]. Toate sunt aici cum le ştii, nu am absolut 
nimic nou să-ți spun. Nu ne mai lasă să mergem la biserică, 
dar în rest, totul e la fel. Chiar nu prea avem ce face, am înce- 
put să tai şi eu lemne în grădină, dar nu pot spune că mă pri- 
cep. Fratele [| Aleksei] şi Kolia Derev. [Derevenko] sapă tot felul 
de tranşee şi tuneluri în zăpadă, în care trebuie să te târăşti pe 
burtă, [sunt] foarte mândri de realizările lor. Părul îmi creşte 
bine, dar, în general, părul nostru e cam neîngrijit şi arătăm ca 
sălbaticii, în afară de Maria, care are nişte bucle frumoase. 
Bineînţeles că nu ni-l mai încreţim. 

Deci ce altceva aş putea să-ţi mai spun? Cred că ţi-am mai 
scris despre piesele de teatru pe care le jucăm duminica. Ies 
foarte bine şi, uneori, sunt foarte distractive. Că nu i-au dat 
voie Isei să vină [să ne vadă], ştii deja. Ea stă cu bătrâna ei en- 
glezoaică într-un apartament privat şi amândouă dau un fel de 
lecţii, şi sunt foarte mulțumite de situaţia lor. Draga mea, am 
să-i scriu şi Katiei o scrisoare, poate o să ai ocazia să i-o dai 
tu cândva. La oficiul poştal de aici nu acceptă scrisori pentru 
Petrograd, Moscova sau Kiev, dar ţie încă nu îţi interzic această 
corespondenţă. A plecat Olga Evghenievna? Dacă nu, atunci 

spune-i că mătușa Olga mi-a spus să-i transmit salutări. Ea ne 
scrie foarte des. Este foarte fericită cu soţul şi cu fiul ei. Nu au 
o dădacă, aşa că fac ei singuri tot ce trebuie pentru băieţelul lor. 
Judecând după poze, este foarte drăguţ şi deja e mărişor. Ritka, 
n-o să-i mai scriu Katiei [indescifrabil], am aflat de captura- 
rea lui K [...] Ce greu de suportat sunt toate acestea! — spre 
marea noastră dezamăgire, nu am primit pachetele de la tine, 
numai pe primul. Dar Iulia [Lillie Dehn?] şi soţul ei unde mai 
sunt acum? [Nu am mai primit] nicio scrisoare de la Olia de 
multă vreme. Azi a nins toată ziua şi a fost chiar cald. Am co- 
lindat pe deal (probabil pentru ultima oară, pentru că e clar că 
vor să-l transforme în păşune pentru animale). Ha, ha, ha!!! 
Multă prostie mai e în lumea asta! Ei bine, cam astea sunt nou- 
tățile mele. Vik. Iak. [Viktor Iakovlevici?] nu mi-a mai scris de 
mult. Transmite-le, te rog, salutările mele gazdelor tale dragi [?] 
şi Micului [indescifrabil], dacă îl vezi. El ştie ceva despre fami- 
lia lui? Ai mei îţi trimit salutări şi te îmbrățișează. Te sărut cu 
dragoste, scumpa, scumpa mea Ritka, te iubesc şi mă gândesc 
mereu la tine. Dumnezeu să te aibă în pază. Olga. 


e 
Din jurnalul lui Nicolae al II-lea: 


2/15 martie. Vineri!. 

Zilele acestea mi-am adus aminte de ultimul an petrecut în 
Pskov şi în tren! 

Cât timp va mai fi sărmana noastră ţară chinuită şi sfâşiată 
de dușmani dinăuntru şi din afară? Câteodată mi se pare că nu 
mai pot să suport toate acestea, nici măcar nu ştiu ce să sper şi 
ce să îmi doresc. 

Cu toate acestea, unul este Dumnezeu! Facă-se voia Lui 
sfântă! 


1 Nicolae foloseşte ambele calendare, şi pe cel vechi, şi pe cel nou. 

8/21 martie. Joi. 

Azi se împlineşte un an de când m-am despărţit de scumpa 
mea mamă la Moghilev şi am plecat la Țarskoe Selo. Am primit 
o scrisoare de la Ksenia. Vremea a fost schimbătoare, mai întâi 
a fost soare, apoi a început să ningă, dar, în general, a fost cald. 


9/22 martie. Vineri. 

Azi se împlineşte un an de la sosirea mea la Țarskoe Selo şi 
de la arestarea mea şi a familiei mele la Palatul Alexandru. Fără 
să vrei îți aminteșşti de acest an dificil care s-a scurs! Şi ce ne-o 
mai aştepta în viitor? Toate sunt în mâinile Domnului! Toată 
nădejdea noastră e numai la El. 

La ora 8 ne-am dus la obednia. Ne-am petrecut ziua ca de 
obicei. Am luat cina la ora 7, apoi am avut vecernia şi după ea 
ne-am spovedit în hol — copiii, suita, oamenii noştri şi noi. 


27 martie. Marţi. 

Odată cu vântul de nord a venit şi frigul. Ziua a rămas seni- 
nă. Ieri am citit cu glas tare cartea lui Nilus despre Antihrist’, la 
care au fost adăugate „protocoalele” evreilor şi masonilor? — o 
lectură cât se poate de actuală?. 


28 martie. Miercuri. 
O zi excelentă, cu soare şi fără pic de vânt. Ieri am fost alar- 
mați cu toţii, pentru că se zvonise că vor veni de la Ekaterinburg 


1 Serghei Aleksandrovici Nilus (1862-1929), scriitor religios rus, autointi- 
tulat „mistic”. Cartea lui se numeşte Cele măreţe în cele mărunte. Antihristul 
ca posibilitate politică apropiată (n.red.). 

? Protocoalele înţelepților Sionului, un document fals antisemit publicat 
pentru prima dată în Rusia în 1903, care pretindea că demonstrează exis- 
tența unei conspirații evreieşti care ar fi avut menirea să obțină supremaţia 
mondială. 

3 Un alt exemplu de antisemitism puternic în rândurile aristocrației din 
Rusia acelei perioade. 


l 
i | 

mai mulţi soldaţi ai Armatei Roşii. Noaptea paza a fost dubla- 
tă, patrula a fost întărită şi afară au fost instalate posturi de ob- 
servaţie. Se vorbea despre un pretins pericol în care ne-am afla 
noi în această casă şi despre necesitatea de a ne muta în casa 
episcopului, de pe deal. 

Toată ziua numai despre asta s-a vorbit în comitet etc, şi 
abia spre seară s-au calmat, în sfârşit, când Kobilinski! a venit 
să-mi raporteze, pe la ora 7. Au ajuns chiar să-i ceară lui Alix 
să nu iasă pe balcon trei zile! 


29 martie. Joi. 

În timpul plimbării de dimineaţă l-am văzut pe „comisarul 
special” Demianov, care, împreună cu asistentul său Degtiariov 
şi escortat de comandant şi de puşcaşi, inspecta postul de 
gardă şi grădina. Din cauza lui, adică a acestui Demianov, şi 
a dorinţei pușcașilor de a nu-l dezamăgi, a început acum 
trei zile toată agitația asta! 


30 martie. Vineri. 

O altă zi, altă surpriză! Azi, Kobilinski a adus o hârtie de la 
Moscova pe care a primit-o ieri de la Comitetul Executiv Cen- 
tral, adresată plutonului nostru, [un ordin] prin care se cere 
transferarea tuturor oamenilor noștri din casa unde stau acum, 
în casa noastră, şi să fim din nou consideraţi ca fiind în arest, 
cum eram la Ţ. Selo. A început imediat mutarea cameristelor de 
jos dintr-o cameră în alta, pentru a face loc nou-veniţilor. 

Pe Aleksei a început să-l doară burta de atâta tuşit și a stat 
în pat toată ziua. 


31 martie. Sâmbătă. 
El [Aleksei] nu a dormit toată noaptea şi a suferit foarte 
mult în timpul zilei, bietul de el. Vremea a fost, parcă în ciuda 


1 Noul comandant de la Tobolsk. 

noastră, frumoasă şi caldă, zăpada se topeşte cu repeziciune. 
M-am plimbat multă vreme. Lucrurile şi mobila de la casa 
Kornilov au fost cărate aici înainte de micul dejun, iar cei care 
stăteau acolo deja s-au instalat în noua casă. 


1 aprilie. Duminică. 

Azi, comitetul rangurilor a decis ca, pentru a putea înde- 
plini ordinele primite de la Moscova, oamenii care stau în casa 
noastră să nu mai iasă afară, adică în oraş. Drept pentru care 
au discutat cât e ziua de lungă cum să încapă toți în casa care 
este deja plină, din moment ce trebuiau să se mai mute aici 
încă şapte oameni. Şi toate acestea trebuiau să fie făcute repe- 
de, pentru că urmează să vină un alt regiment, cu un comisar 
care aduce noi instrucțiuni. Din acest motiv, pușcașii noştri, ca 
să nu existe plângeri împotriva lor, trebuie să respecte cu stric- 
tețe regulamentul! 


2 aprilie. Luni. 

Dimineaţa, comandantul, împreună cu ofițerii din comi- 
tet şi doi pușcași, au făcut o inspecţie parţială în casa noastră. 
Rezultatul „căutării” a fost confiscarea unor săbii de la Valia 
şi dl. Gilliard, şi a unui pumnal — de la mine! Kobilinski mi-a 
explicat din nou că aceasta este o măsură necesară pentru 
liniştirea puşcaşilor! 

Aleksei s-a simţit mai bine și după ora 7 a căzut într-un somn 
profund. Vremea a fost întunecată şi liniştită. 


3 aprilie. Marţi. 

A dormit douăsprezece ore, cu mici întreruperi, şi aproa- 
pe că nu-l mai doare nimic. Vremea a fost urâtă, lapoviţă şi un 
vânt rece. Ziua a trecut la fel ca de obicei. 

4 aprilie. Miercuri. 

Vremea a fost mohorâtă, liniştită, pe la ora 4 a ieşit şi soa- 
rele. Dimineaţa m-am plimbat o oră, iar în timpul zilei, vreo 
două ore m-am plimbat şi am tăiat lemne de foc. Aleksei se 
simte mai bine, dar a obosit să stea în pat în aceeași poziţie; 
la fel ca ieri, temperatura nu e prea mare — 38.4.[sic!] VL. Ni- 
kol. [Vladimir Nikolaevici] Derevenko zice că nivelul acesta 
de temperatură este chiar benefic, pentru că ajută la cedarea 
umflăturilor. 


8 aprilie. Duminică. 

A douăzeci şi patra aniversare a logodnei noastre! Ziua a 
fost însorită, a bătut un vânt rece şi toată zăpada s-a topit. 

La 11 % a fost obedniţa. După aceea, Kobilinski mi-a arătat 
telegrama de la Moscova prin care era confirmată decizia co- 
mitetului rangurilor ca eu şi Aleksei să ne scoatem epoleţii! 

De aceea am hotărât să nu-i mai port în plimbările mele, 
ci doar pe acasă. Nu am să iert niciodată această porcărie! 
Am lucrat în grădină vreo două ore. Seara am citit cu glas tare 
Volhvi [„Vrăjitorii”]— tot de Vsevolod Soloviov!. 


Din memoriile Annei Vîrubova: 


Sunt convinsă că în curând va exista o reacţie şi poporul rus 
îşi va da seama de greşelile şi de păcatele pe care le-a făcut cu 
scumpii noștri captivi din Tobolsk. 

De aceeași părere era chiar şi revoluţionarul Burţev pe care 
l-am întâlnit în casa unei rude, şi scriitorul [Maxim] Gorki, 
care, probabil din curiozitate, a dorit să mă vadă. l 


1 Vsevolod Sergheevici Soloviov (1849-1903), scriitor istoric rus (n.red). 

În speranţa de a le salva pe Maiestăţile lor sau măcar de a 
le ușura situația, m-am rugat de toți cei pe care i-am întâlnit. 
M-am dus eu însămi să-l văd, ca să nu ştie unde stau. Am stat 
de vorbă mai bine de două ore cu omul acesta ciudat, care une- 
ori părea că este de partea bolşevicilor, dar în același timp vor- 
bea cu dezgust despre politica, teroarea şi tirania acestora şi le 
critica deschis. Şi-a exprimat profunda dezamăgire în legătură 
cu revoluţia şi cu modul în care muncitorii ruși s-au comportat 
după ce şi-au câştigat mult dorita libertate. 

Ceea ce spunea despre ţar şi despre țarină mi-a umplut su- 
fletul de speranţă. După cum vedea el lucrurile, ei sunt vic- 
timele revoluţiei şi fanatismului din ziua de azi şi, după ce a 
vizitat reşedinţa imperială şi a analizat cu atenţie, i-a făcut im- 
presia că nu erau nici măcar aristocrați, ci o simplă familie bur- 
gheză, cu un stil de viaţă impecabil. 

Mi-a spus că este responsabilitatea mea să scriu adevărul des- 
pre Maiestăţile Lor, „ca să fie pace între ţar şi poporul său” [...] 

L-am mai văzut de două ori şi i-am arătat câteva pagini din 
memoriile mele, dar era imposibil să le public în Rusia. 

Faptul că m-am întâlnit cu Gorki a fost comentat de cei care 
n-au obosit niciun moment să încerce să-mi distrugă reputaţia, 
dar mai târziu toți aceşti nefericiți i-au cerut [şi ei] ajutorul [...] 


Din jurnalul lui Nicolae al II-lea: 


9 aprilie. Luni. 

Am aflat că de la Moscova a sosit [o persoană] cu autori- 
zaţie specială, Iakovlev; el s-a instalat în casa Kornilov. Copiii 
îşi imaginau că azi va veni să facă percheziţie şi şi-au ars toa- 
te scrisorile, iar Maria şi Anastasia [şi-au ars] şi jurnalele. Vre- 
mea a fost oribilă, frig şi lapoviţă. Aleksei s-a simţit mai bine şi 
chiar a dormit în timpul zilei vreo două-trei ore. 

10 aprilie. Marţi. 

Dimineaţa, pe la ora 10 1⁄2 a apărut Kobilinski, însoţit de Ia- 
kovlev şi de suita acestuia. L-am primit în hol, împreună cu fe- 
tele. Îl aşteptam la ora 11, de aceea Alix nu era gata. 

A intrat, proaspăt ras, zâmbitor şi jenat, m-a întrebat dacă 
sunt mulțumit de gărzi şi de condiţii. Apoi, aproape în fugă, 
a intrat să-l vadă pe Aleksei, s-a uitat la restul camerelor din 
mers şi, cerându-şi scuze că ne-a deranjat, a coborât la parter. 
Tot în grabă a trecut şi prin celelalte camere de la etaj. 

După o jumătate de oră şi-a făcut din nou apariţia ca să se 
prezinte în fața lui Alix, iar a intrat pe fugă în camera lui Aleksei 
şi a coborât. Cam asta a fost inspecția casei, deocamdată. 

M-am plimbat ca de obicei; vremea a fost capricioasă, mai 
întâi soare, apoi zăpadă. 


12 aprilie. Joi. 

După micul dejun au venit Iakovlev şi Kobilinski şi m-au 
anunţat că au ordin să mă ducă de aici, fără să ne spună unde. 

Alix e hotărâtă să vină şi ea cu mine şi s-o ia şi pe Maria; nu 
avea sens să protestăm. A fost nespus de greu să ne lăsăm copiii 
şi pe Aleksei — bolnav şi în situaţia actuală! 

Am început să împachetăm imediat lucrurile strict nece- 
sare. Apoi lakovlev a spus că se va întoarce să le ia şi pe O., T., 
An., şi A., şi că e foarte probabil ca peste vreo trei săptămâni să 
ne vedem din nou. Am petrecut seara trişti; bineînţeles că ni- 
ciunul dintre noi nu a putut să doarmă în noaptea aceea. 


13 aprilie. Vineri. 

La ora 4 ne-am luat rămas-bun de la scumpii noştri copii 
şi ne-am suit în tarantas!: eu — cu Iakovlev, Alix — cu Maria, 
Valia — cu Botkin. 


! Termenul descrie fie o sanie plată, fie o trăsură mare, fără arcuri, pen- 
tru drumuri lungi (n.tr.). 

Dintre oamenii noştri, următorii au venit cu noi: Niuta 
[Anna] Demidova, Cermodurov şi Sednev!, 9 pușcaşi şi un 
convoi de cavalerişti de 10 oameni (din Armata Roşie). 

Afară era frig şi un vânt neplăcut, drumul era foarte prost 
şi denivelat din cauza şleaurilor îngheţate. Am traversat Irtîşul 
printr-un loc unde apa era destul de adâncă. Am schimbat de 
patru ori caii, şi în prima zi am făcut 130 de verste. 

Ne-am oprit în satul Evlevo să înnoptăm. Ne-au insta- 
lat într-o casă mare şi curată; am dormit profund în paturile 
acelea mici. 


14 aprilie. Sâmbătă. 

Ne-am trezit la ora 4, fiindcă trebuia să plecăm la ora 5, dar 
s-a întârziat, deoarece lakovlev a dormit mai mult şi, în plus, 
trebuia să aştepte să ajungă și un pachet care se pierduse. 

Am traversat Tobolul pe niște scânduri, dar pe malul celă- 
lalt a trebuit să mergem vreo 10 sajen-i? cu un bac. L-am cu- 
noscut şi pe asistentul lui Iakovlev — Guzakov, care răspunde 
de gărzi pe drumul spre Tiumen. 

Ziua a fost frumoasă şi foarte caldă, drumul a devenit mai 
bun; dar tot era denivelat, şi mi-am făcut griji pentru Alix. În 
spaţiile deschise era foarte mult praf, iar prin păduri era noroi. 

În satul Pokrovskoe am schimbat caii, am stat multă vreme 
în aşteptare chiar vizavi de casa lui Grigori, şi i-am văzut pe 
toţi din familia lui uitându-se pe fereastră. 

În satul Borki am schimbat ultima dată caii. Aici, E.S. Botkin 
a avut o criză foarte urâtă de rinichi şi l-au lăsat să stea în pat o 
oră şi jumătate, după care a început să se miște încet, încet. 

! Toţi aceşti trei servitori menţionaţi aici au fost asasinați împreună cu 


familia imperială în iulie 1918. 
? Unitate de măsură egală cu 2,1336 m. 


| 
| 

Am luat un ceai şi o gustare cu oamenii noştri şi cu pușcașii 
în clădirea şcolii din sat. Ultima etapă [a călătoriei] a fost foar- 
te lentă, cu tot felul de măsuri de precauţie militare. 

Am ajuns la porţile oraşului Tiumen la 9 1⁄4 pe un clar minu- 
nat de lună, cu tot escadronul care înconjura din toate părțile 
trăsurile noastre. A fost plăcut să înnoptăm în tren, chiar dacă 
nu era prea curat; noi înşine eram la fel de murdari. 

Ne-am culcat la ora 10, fără să ne dezbrăcăm, eu — deasupra 
cușetei lui Alix, Maria şi Niuta în compartimentul de alături. 


15 aprilie. Duminică. 

Toată lumea a dormit bine. Mi-am dat seama, după nu- 
mele gărilor prin care treceam, că ne îndreptăm spre Omsk. 
Am încercat să ghicim: unde ne vor duce oare din Omsk? Spre 
Moscova sau spre Vladivostok? Comisarii nu spuneau nimic, 
evident. 

Maria se ducea tot timpul să-i vadă pe pușcași — comparti- 
mentul lor era la capătul vagonului, şi acolo erau patru [oameni], 
restul fiind în vagonul de alături. 

Când ne-am oprit în gara Vagai, la ora 11, am luat masa, o 
mâncare foarte bună. În staţii trăgeam draperiile la geamuri, fi- 
indcă era sărbătoare şi afară erau o mulțime de oameni. Ne-am 
dus devreme la culcare după ce am luat o gustare rece şi un 
ceai. 


16 aprilie. Luni. 

Dimineaţa am observat că mergem înapoi. Se pare că nu ne 
dau voie să trecem prin Omsk! Cel puţin pentru noi a fost mai 
multă libertate, chiar m-am plimbat de două ori, prima oară 
singur, pe lângă tren, iar a doua oară — destul de departe, pe 
câmp, cu însuşi Iakovlev. Toată lumea era binedispusă. 

17 aprilie. Marţi. 

Ce zi minunată şi caldă. La 8.40 am ajuns la Ekaterinburg. 
Am stat într-una din gări vreo trei ore. Au fost nişte discu- 
ţii serioase între localnici şi comisarii noştri. În final, cei din 
urmă au avut câştig de cauză, iar trenul a pornit spre o altă 
gară — una comercială. 

După ce am stat acolo vreo oră şi jumătate, am coborât din 
tren. lakovlev ne-a predat unui comisar regional de acolo, îm- 
preună cu care ne-am urcat într-un automobil şi am plecat pe 
străzile pustii spre casa care ne fusese pregătită — casa Ipatiev. 
Unul câte unul, au ajuns și oamenii noștri, ca şi bagajele, dar 
lui Valia nu i-au dat voie să vină. 

Casa e drăguță, curată. Ni s-au repartizat patru camere 
mari: un dormitor pe colț, o baie, alături o sufragerie ale cărei 
ferestre dau spre o grădină şi de la care se vede partea de jos a 
oraşului, şi, în sfârşit, o sală mare cu arcadă şi fără uşă. 

Nu am putut să ne apucăm de despachetat multă vreme, 
fiindcă ofiţerul de gardă și comisarul nu au avut timp să facă 
inspecția cuferelor!. Inspecţia a fost la fel ca la vamă, foarte 
atentă, au căutat până la ultimul borcănel din trusa de prim 
ajutor a lui Alix. 

Acest lucru m-a făcut să izbucnesc de furie şi i-am spus 
franc vreo câteva comisarului. La ora 9 ne-am instalat, în sfâr- 
şit. Am luat cina de la hotel la 4% şi, după ce ne-am spălat pu- 
țin, am luat o gustare şi ceaiul. 

Ne-am aranjat în felul următor: Alix, Maria şi cu mine, toți 
trei, în dormitor, baia este comună, N. Demidova — în sufra- 
gerie, Botkin, Cemodurov şi Sednev — în sală. 

Ca să ne ducem la baie sau la W.C., trebuie să trecem pe 
lângă santinela de la uşa camerei de gardă. În jurul casei au 


1 Bagajele familiei. 

construit un gard foarte înalt de scânduri, la doi sajen-i de fe- 
restre; pe lângă gard sunt aliniate santinele, la fel şi în grădină. 


18 aprilie. Miercuri. 

Am dormit excelent. La ora 9 am luat ceaiul. Alix a rămas în 
pat, să se odihnească după toate cele prin care a trecut. 

În cinstea zilei de 1 mai am ascultat un fel de muzică festivă. 
Azi nu ni s-a permis să ieşim în grădină! 

Am vrut să fac o baie bună, dar instalaţia nu funcţiona şi nu 
puteau să aducă apă cu butoiul. Lucrul acesta este foarte supă- 


„„rător, pentru că nu mi-am satisfăcut nevoia de curăţenie. 


Vremea a fost minunată, senin şi soare, erau 15° la umbră, 
iar pe oberlihtul ferestrei venea aer curat. 


19 aprilie. Joia Mare. 

Ziua a fost excelentă, cu vânt, praful se ridicase deasupra 
orașului, soarele ardea prin geamuri. 

Dimineaţa i-am citit lui Alix o carte, La Sagesse et la Des- 
tinée, a lui Maeterlinck. Mai târziu i-am citit din Biblie. Micul 
dejun a fost adus târziu — la ora 2. Apoi am profitat cu toții, în 
afară de Alix, de permisiunea de a ieşi în grădină pentru o oră. 

Vremea s-a răcit, ba chiar au fost şi câteva picături de ploaie. 
A fost plăcut să respirăm puţin aer curat. Ne-am întristat când 
am auzit clopotele [de la biserică], gândindu-ne că este Săptă- 
mâna Mare și noi nu avem posibilitatea să participăm la slujba 
aceasta minunată, şi, mai mult, nici măcar nu putem să ţinem 
post. Înainte de ceai am avut plăcerea să fac o baie bună. 


20 aprilie. Vinerea Mare. 
Peste noapte s-a răcit mult: în locul ploii a venit zăpada, din 
când în când, dar s-a topit imediat. Sporadic a ieşit şi soarele. 

Garda noastră, dintr-un motiv sau altul, nu s-a schimbat 
de două zile. Acum ei sunt instalaţi la subsol, ceea ce pentru 
noi este mult mai confortabil, fără îndoială — nu mai trebuie 
să trecem prin faţa lor când ne ducem la W.C. sau la baie şi nu 
mai miroase a ţigară în sufragerie. 

Am luat masa foarte târziu, din cauza goanei după alimen- 
te din oraş, de dinainte de sărbători; am mâncat la h. 3 1⁄2. Apoi 
m-am plimbat cu Maria şi cu Botkin o jumătate de oră. Am 
luat ceaiul la h. 6. 

Dimineaţa şi seara, ca de obicei în aceste zile, am citit în 
dormitor, cu voce tare, pasaje potrivite din Biblie. 

Din aluziile ambigue ale celor din jurul nostru, am înţeles 
că bietul Valia nu e liber şi că urmează să fie cercetat, după care 
va fi eliberat!! Nu am avut posibilitatea de a intra în contact cu 
el în niciun fel, în ciuda eforturilor lui Botkin. 


21 aprilie. Sâmbăta Mare. 

M-am trezit destul de târziu: ziua a fost întunecată, cu viscol. 
Am citit toată dimineaţa cu voce tare, am adăugat şi eu câteva 
rânduri către fiicele mele la scrisorile pe care le începuseră Alix 
şi Maria şi am făcut schița acestei case?. 

Am luat masa la 1 %. M-am plimbat 20 de minute. La soli- 
citarea lui Botkin, au permis să vină acasă la noi, la h. 8, un 
preot şi un diacon. Ei au făcut o slujbă pascală de utrenie foarte 
frumoasă; a fost o consolare uriaşă să ne putem ruga în acest 
loc şi să putem auzi „Hristos a înviat!”. Au fost de față şi Ukrain- 
tev, asistentul comandantului, şi gărzile. După slujbă, am luat 
cina şi ne-am dus devreme la culcare. 


1 Valia Dolgoruki a fost executat de bolşevici în 1918. 

2 Pe această pagină de jurnal se afla desenat şi un plan al casei, care 
purta denumirea „Casa Ipatiev din Ekaterinburg), totul de mâna lui Nicolae 
al II-lea. 


Jurnalul Marii Ducese Olga Romanova 191 


22 aprilie. Hristos cel Sfânt a înviat. 

Am auzit pocnituri de la focuri de artificii toată seara şi o 
parte din noapte, care veneau din diferite părţi ale orașului. 

Ziua a fost ger, în jur de minus 3°, şi cerul a fost întunecat. 
Dimineaţa ne-am sărutat de trei ori unul cu altul şi am mân- 
cat kulici! şi ouă roşii la ceai — nu am putut să facem rost de 
paska?. 

Am luat prânzul şi cina la orele obişnuite. M-am plimbat 
o jumătate de oră. Seara am stat de vorbă cu Ukrainţev multă 
vreme, în camera lui Botkin. 


30 aprilie. Luni. 

Ziua a fost superbă, senină. Dimineaţa m-am plimbat o oră. 
Prânzul a fost inadmisibil de târziu, l-au adus la 3 1⁄2! Aşa că am 
ieşit pentru a doua plimbare de-abia la h. 4. 

O bătrână şi apoi un băiat s-au apropiat de gard — ca să se 
uite la noi printr-o gaură; au încercat să-i gonească, dar toți râ- 
deau în timp ce îi goneau. 

Idiotul de Avdeev a venit în grădină, dar a stat la distan- 
tă. Am luat cina la h. 8 %. Am citit multă vreme cu voce tare 
astăzi, nişte povestiri frumoase ale lui Leikin, Rușii optimişti. 
Seara am jucat bezique cu Alix. 


1 mai. Marţi. 

Am fost extrem de bucuroşi de scrisorile primite din To- 
bolsk; am primit şi una de la Tatiana [Konstantinovna]. Toată 
dimineaţa ne-am citit unul altuia scrisorile. Vremea a fost su- 
perbă, caldă. 

Garda s-a schimbat la prânz, soldaţi din rândurile aceleiași 
unităţi speciale de grăniceri — ruși şi letoni. Şeful gărzii [este] 
un tânăr chipeş. 


1 Cozonac” (rus. în original) (n.tr.). 
2 „Pască” (rus. în original) (n.tr.). 

Azi ne-au spus, prin Botkin, că nu avem voie să ne plim- 
băm decât o oră pe zi; iar când acesta a întrebat de ce, coman- 
dantul în funcţie a răspuns: „Ca să semene cu un program de 
închisoare.” 

Mâncarea a venit la timp. Ne-au cumpărat un samo- 
var — măcar acum nu vom mai fi dependenţi de gărzile noastre 
[pentru ceai]. Seara am câştigat de patru ori la bezique. 


2 mai. Miercuri. 

A continuat aplicarea „modelului de închisoare”, iar azi s-a 
concretizat în faptul că au pus un zugrav bătrân să văruiască gea- 
murile de la toate camerele. Acum pare că e mereu ceaţă afară. 

Am plecat să ne plimbăm la 3 %£, iar la 4.10 ne-au gonit înă- 
untru. În grădină nu mai era niciun soldat. Şeful gărzilor nu a 
vorbit cu noi, din moment ce tot timpul a fost în grădină unul 
dintre comisari, care ne supraveghea şi pe noi, şi pe el, şi pe 
gardieni! 

Vremea a fost foarte plăcută, dar camerele sunt întunecate. 
Numai cu sufrageria am avut noroc, fiindcă au dat jos covorul 
care acoperea geamul! 

Sednev! a răcit şi are febră. 


3 mai. Joi. 

Ziua a fost înnorată, dar caldă. În casă se simte umezeala, 
mai ales în cele două [camere] ale noastre; aerul care intră pe 
oberliht este mai cald decât cel din casă. Am învăţat-o pe Ma- 
ria să joace table. 

Febra lui Sednev a mai scăzut, dar a stat toată ziua în pat. 
M-am plimbat exact o oră. Gărzile sunt mai stricte, prin grădină 
nu mai vezi soldaţi care stau degeaba. 


! Bucătarul familiei imperiale, care a plecat voluntar în exil şi a fost şi el 
executat împreună cu familia. 

Azi am primit cafea, ouă de Paşti şi ciocolată de la Ella, din 
Perm. Nu am avut curent electric în sufragerie şi am luat masa 
cu două lumânări puse în borcane. Nici în sala mare nu era cu- 
rent. Am făcut o baie la h. 7 1⁄2, după ce s-a spălat Maria. 


4 mai. Vineri. 

A plouat toată ziua. Am aflat că ai noştri copii au plecat 
din Tobolsk, dar Avdeev nu a vrut să ne spună când. Tot el a 
deschis și uşa de la camera încuiată, unde ne gândeam că o să 
stea Aleksei. S-a dovedit a fi mai mare şi mai luminoasă decât 
ne-am fi așteptat, fiindcă are două ferestre; soba de la noi în- 
călzeşte bine şi această cameră. 

M-am plimbat doar o jumătate de oră, din cauza ploii. Ca 
de obicei, la masă a fost mâncare din belşug, şi a venit la timp. 
Comandantul, asistentul său, şeful gardienilor şi electricienii 
s-au vânzolit toată ziua prin camere, montând fire, dar, cu 
toate eforturile, am luat masa [tot] pe întuneric. 


6 mai. Duminică. 

Am trăit să apuc 50 de ani, mi se pare ciudat chiar şi mie! 

Vremea a fost minunată, parcă într-adins. La 11 % acelaşi 
preot, cu diaconul lui au ținut o slujbă de moleben, care a fost 
foarte frumoasă. 

M-am plimbat cu Maria înainte de masă. Ziua am stat o oră 
şi un sfert în grădină, încălzindu-mă la soare. 

Nu avem nicio veste de la copii şi am început să avem îndo- 
ieli dacă au plecat într-adevăr din Tobolsk. 


8 mai. Marţi. 

Dimineaţa s-a auzit un tunet; a trecut o furtună pe lângă 
oraş, dar la noi nu au fost decât câţiva stropi de ploaie. Înainte 
de masă am citit a patra parte din Război și pace, pe care nu o 
mai citisem. 

M-am plimbat cu Maria o oră. Avdeev s-a oferit să ne ara- 
te două camere situate lângă sufragerie; gărzile sunt acum in- 
stalate în pivniţă. A trebuit să aşteptăm prânzul şi cina câte o 
jumătate de oră. Am primit o telegramă de felicitare de la Olga 
pentru ziua de 6 mail. 


10 mai. Joi. 

În cursul dimineţii ne anunțau, din când în când, că ai noş- 
tri copii mai au câteva ore până să ajungă în oraş, că au ajuns 
în gară şi în sfârşit că au ajuns, deşi trenul lor stătea în gară de la 
h. 2 dimineaţa! Ce bucurie uriașă să îi vedem din nou şi să-i îm- 
brățişăm după patru săptămâni de separare şi de nesiguranţă! 

Nu se mai terminau întrebările reciproce şi răspunsurile. 
Foarte puţine scrisori au ajuns la ei şi de la ei. Au trecut prin- 
tr-o mare suferință sufletească la Tobolsk, bieţii de ei, ca şi în 
timpul călătoriei care a durat trei zile. 

Peste noapte a nins şi zăpada s-a menţinut toată ziua. Din- 
tre toți cei care au venit cu ei nu le-au dat voie să ajungă la noi 
decât bucătarului Haritonov şi nepotului lui Sednev. 

Ziua am ieşit în grădină pentru vreo 20 de minute — era 
frig şi foarte mult noroi. Am aşteptat sosirea paturilor de la 
gară până seara, dar în zadar, așa că toate fetele au trebuit să 
doarmă pe podea. 

Aleksei a dormit în patul Mariei. Seara, ca să fie şi mai rău, 
s-a lovit la genunchi şi a suferit toată noaptea, nu ne-a lăsat nici 
pe noi să dormim. 


11 mai. Vineri. 
Încă de dimineaţă am aşteptat sosirea oamenilor noştri din 
Tobolsk şi restul bagajelor. Am hotărât să-l las pe bătrânul meu 


1 Ziua de naştere a lui Nicolae al II-lea. 

Cemodurov să se mai odihnească puţin şi până atunci l-am 
luat pe Trupp. 

De-abia seara i-au permis lui şi lui Nagornii să vină, iar 
timp de o oră şi jumătate i-au tot interogat şi percheziționat în 
camera comandantului. 

Deşi stăm înghesuiți cu toţii în dormitor, am citit multă 
vreme; am început Romanul neterminat al lui Apuhtin!. 


12 mai. Sâmbătă. 

Toată lumea a dormit bine, mai puţin Aleksei, pe care l-am 
mutat de ieri în camera lui. E] are în continuare dureri cumpli- 
te, care se atenuează periodic. 

Vremea s-a potrivit perfect cu dispoziţia noastră, a fost la- 
poviţă şi 3° cu plus. Am purtat discuţii cu şeful Sovietului Re- 
gional, prin intermediul lui Evg. S. [Evgheni Sergheevici], ca 
să-i dea voie dlui Gilliard să vină la noi. 

Copiii şi-au despachetat o parte din bagaje, după ce le-au 
căutat incredibil de mult în camera comandantului. M-am 
plimbat în jur de 20 de minute. 


13 mai. Duminică. 

Am dormit bine cu toții, cu excepţia lui Aleksei. Durerile 
încă mai persistă, dar cu pauze mai lungi. A rămas în pat, în 
camera noastră. Nu s-a ţinut nicio slujbă. 

Vremea a fost la fel, pe acoperișuri e zăpadă. La fel ca în zilele 
din urmă, V.N. Derevenko a venit să-l vadă pe Aleksei; azi era în- 
soţit de un domn misterios, care ne-am dat seama că este doctor”. 


1 Aleksei Nikolaevici Apuhtin (1840-1893), poet şi scriitor rus (n.red.). 
2 De fapt, era vorba despre Iakov lurovski (1878-1938), un comisar bol- 
şevic care avea printre responsabilități şi supravegherea celebrei „Case cu 


destinaţie specială” de la Ekaterinburg. Fl avea să fie şeful plutonului de 
execuţie care i-a omorât pe Nicolae al II-lea şi pe familia sa. 

După o plimbare scurtă, am intrat cu comandantul Avdeev 
într-un hambar, unde fuseseră depozitate bagajele noastre mai 
mari. Percheziţia cuferelor nedeschise a continuat. 

Am început să citesc opera lui Saltikov [Şcedrin]!, din bibli- 
oteca proprietarului casei. Seara am jucat bezique. 


15 mai. Marţi. 

Azi se împlineşte o lună de când am ajuns aici. Starea lui 
Aleksei este neschimbată — numai că perioadele în care se sim- 
te mai bine sunt mai lungi. Afară a fost foarte cald, sufocant, dar 
în casă este răcoare. Am luat masa la ora 2. M-am plimbat şi am 
stat în grădină o oră şi 14. Alix a reuşit să mă tundă. 


25 mai. Vineri. 

Am petrecut ziua de naștere a lui Alix în pat, cu dureri în 
picioare şi în alte zone?. Următoarele două zile am fost mai 
bine, am putut să mănânc stând pe un scaun. 


27 mai. Duminică. 

În sfârşit m-am ridicat din pat. Ziua era văratică. Ne-am 
plimbat pe rând: Alix, Aleksei, Olga şi Maria înainte de prânz; 
eu, Tatiana şi Anastasia înainte de ceai. 

Plantele au înverzit și arată foarte proaspăt, miroase frumos 
afară. Am citit cu interes al XII-lea volum din opera lui Saltikov, 
Poşehonskaia starina [Amintiri din Poşehonie”). 


28 mai. Luni. 
O zi foarte caldă. Cei de aici umblă mereu la cutiile din 
hambarul unde sunt depozitate lucrurile noastre şi iau de 


! Mihail Evgrafovici Saltikov-Scedrin (1826-1889), prozator satiric rus 
(n.red.). 
2 Nicolae suferea de hemoroizi. 

acolo tot felul de obiecte sau provizii aduse de noi de la To- 
bolsk. Şi asta, fără să ne dea vreo explicaţie. Îţi vine să crezi 
că oricine poate să ia de acolo lucruri care îi plac, pentru a 
le duce acasă la el, ceea ce înseamnă că nu o să le mai vedem 
vreodată! Dezgustător! 

Relaţiile cu cei din jur s-au schimbat şi ele în ultimele săp- 
tămâni: temnicerii noştri se străduiesc să nu vorbească deloc 
cu noi, de parcă s-ar simţi într-un fel vinovaţi, şi par să fie 
neliniștiţi sau speriaţi de ceva. Ciudat! 


29 mai. Marţi. 

Scumpa Tatiana a împlinit 21 de ani! De azi-noapte a înce- 
put să bată un vânt puternic chiar înspre geamul nostru şi ast- 
fel dormitorul nostru s-a împrospătat şi s-a răcorit. Am citit 
foarte mult. Din nou ne-am plimbat cu rândul. 


5 iunie. Marţi. 

Scumpa Anastasia a împlinit deja 17 ani. Şi afară şi înăuntru 
a fost căldură mare. Am continuat să citesc volumul al III-lea 
din Saltikov — captivant şi inteligent. 

Toată familia a ieșit la plimbare înainte de ceai. De ieri a 
început să ne gătească Haritonov, la fiecare două zile se face 
aprovizionare. 

Fetele învață de la el să gătească şi seara pregătesc aluatul, 
iar dimineaţa coc pâinea! Nu e rău! 


14 iunie. Joi. 

Scumpa noastră Maria a împlinit 19 ani. Vremea este tot 
tropicală, 26° la umbră şi 24° înăuntru, e foarte greu de supor- 
tat! Am avut o noapte grea şi am stat treaz, îmbrăcat [...] 

Acest lucru s-a întâmplat pentru că zilele trecute am primit 
două scrisori, una după alta, în care ne spuneau să fim pregătiţi, 

deoarece vom fi răpiți de nişte oameni loiali! Dar zilele au 
trecut şi nu s-a întâmplat nimic, iar în acest timp așteptarea şi 
nesiguranța au fost chinuitoare. 


21 iunie. Joi.! 

Azi s-au schimbat comandanții — în timpul mesei, Belobo- 
rodov şi cu alţii au intrat să ne anunţe că în locul lui Avdeev a 
fost numit cel pe care noi îl credeam doctor — lurovski. 

În cursul zilei, înainte de ceai, el şi asistenții lui au inventa- 
riat bijuteriile de aur — ale noastre şi ale copiilor; pe cele mai 
multe dintre ele (inele, brățări etc.) le-au luat cu ei. Au expli- 
cat că fac acest lucru din cauza unui incident neplăcut care a 
avut loc în casă, menţionând că ne-au dispărut câteva lucruri. 
Aşadar, mi s-a confirmat suspiciunea despre care am scris pe 
28 mai. 

Îmi pare rău de Avdeev, nu e vina lui că nu a putut să-i 
oprească pe oamenii din subordine să fure din cuferele aflate 
în hambar. 


1 Ultima însemnare din jurnalul lui Nicolae al II-lea. 


Epilog 


Noaptea fierbinte dinspre 16 spre 17 iulie 1918 a marcat 
sfârşitul pentru Olga şi familia ei, ca şi pentru dinastia Roma- 
novilor. În acea noapte, toți membrii familiei apropiate a Olgăi, 
precum şi „oamenii” lor — cei care au ales de bunăvoie să le 
împărtăşească soarta în exil — au pierit sub o ploaie de gloanţe 
într-o mică pivniţă a casei Ipatiev din Ekaterinburg. Cunoscu- 
tă drept „Casa cu destinaţie specială”, a fost cea din urmă re- 
şedinţă a ultimului țar rus şi a familiei acestuia. Tot ea a fost şi 
locul execuţiei lor. Nimeni nu a fost cruțat. 

Toţi membrii familiei au murit aproape în același timp. După 
aceea, trupurile lor au fost stropite cu acid sulfuric, tăiate cu ba- 
ionetele şi aruncate într-o groapă comună puţin adâncă, săpa- 
tă în imediata apropiere a oraşului Ekaterinburg. Locul în care 
au fost îngropaţi a rămas o taină vreme de şaizeci şi unu de ani, 
când rămăşiţele lor pământeşti au fost descoperite de o echipă 
de cercetători dedicați, care doreau să găsească răspunsuri la în- 
trebări vechi, pe care să le împărtășească întregii lumi. 

De-a lungul anilor, s-au scris şi s-au spus multe despre acea 
noapte de iulie plină de cruzime. Acele câteva ore din istoria Ru- 
siei au devenit una dintre cele mai controversate teme de dezba- 
tere. Înainte de descoperirea şi identificarea rămășițelor familiei 
imperiale, au existat numeroase tentative de reconstituire cât 
mai precisă a evenimentelor care avuseseră loc în pivnița Casei 
cu destinaţie specială; şi, mai cu seamă, s-au făcut presupuneri 

în legătură cu ce s-a putut întâmpla cu trupurile celor care au 
făcut parte din ultima familie imperială rusă. 

După identificarea primului set de rămăşiţe cu ajutorul tes- 
telor ADN, comunitatea ştiinţifică şi majoritatea oamenilor 
s-au convins că Marea Ducesă Olga, părinţii şi două dintre cele 
trei surori ale sale au fost într-adevăr găsiţi. Cu toate acestea, 
până de curând mai rămăsese întrebarea sâcâitoare în legătură 
cu cele două cadavre care nu fuseseră găsite, cel al fratelui Ol- 
găi, Aleksei, care avea pe atunci paisprezece ani, şi cel al unei 
surori mai mici, Maria sau poate Anastasia. 

Ultima piesă din puzzle a fost aflată în sfârşit în 2007, când 
rămăşiţele a doi adolescenți, băiat şi fată, au fost găsite în Urali, 
nu departe de groapa comună care fusese descoperită anterior. 
S-a confirmat ştiinţific că cele din urmă schelete găsite erau, 
într-adevăr, ale lui Aleksei şi ale surorii mai mici. 

Rămășițele pământeşti ale lui Nicolae, ale Aleksandrei și 
a trei dintre cele patru fiice au fost înhumate la Catedrala 
Sf. Petru şi Pavel din Sankt Petersburg, alături de străbunii lor 
din familia regală. Până la momentul publicării acestei cărți, 
rămăşiţele pământeşti ale celorlalți doi copii nu fuseseră încă 
înhumate, dar acum există dovezi clare despre toți membrii 
familiei Romanov. Un capitol sumbru din istoria Rusiei poate 
fi acum închis. 


Familia imperială rusă şi 
apropiații ei 


Aleksei Nikolaevici (1904-1918), ţarevici, moştenitorul tronu- 
lui rusesc, fratele Olgăi. 

Alexandru al II-lea „Străbunicul” (1818-1894), împărat, buni- 
cul lui Nicolae al II-lea. A fost asasinat de un terorist. 

Alexandru al III-lea „Bunicul” (1845-1894), împărat, tatăl lui 
Nicolae al II-lea. 

Aleksandr Mihailovici, „Unchiul Sandro” (1866-1933), Mare 
Duce, soţul Marii Ducese Ksenia Aleksandrovna. 

Aleksandra Feodorovna (1872-1918), împărăteasă, soția lui 
Nicolae al II-lea; fostă prințesă Alix de Hesse; mama Olgăi. 

Anastasia Nikolaevna, „Şvibz”, „Nastasia? (1901-1918), Mare 
Ducesă, sora mai mică a Olgăi. 

Andrei Vladimirovici ( 1879-1 956), Mare Duce, fiul Marelui 
Duce Vladimir Aleksandrovici; văr primar cu Nicolae 
al II-lea. 

Battenberg, Victoria, prinţesă de Battenburg, „Mătuşa Victo- 
ria’, sora împărătesei Aleksandra. 

Boris Vladimirovici (1877-1943), Mare Duce, văr primar al 
ţarului Nicolae al II-lea. 

Botkin, Evgheni Sergheevici (1865-1918), medic la Curtea 
imperială. A plecat în exil cu familia imperială şi a fost ucis 
împreună cu aceasta. 

Buxhoeveden, Sofia, „Isa” (1884-1956), baroneasă, doamnă de 
onoare a Aleksandrei. 

Cebotariova, Valentina Ivanovna (?-1919), soră medicală, co- 
legă şi prietenă cu Marile Ducese. 

Dehn, Lili (1888-1963), doamnă de onoare a împărătesei 
Aleksandra. 

Demenkov, Nikolai Dmitrievici, ofiţer, favoritul şi marea iubi- 
re a Marii Ducese Maria Nikolaevna. 

Derevenko, Nikolai Vladimirovici, „Kolia', partenerul de joacă 
al lui Aleksei. 

Derevenko, Vladimir Nikolaevici (1879-1936), medic la Curtea 
imperială, tatăl lui Kolia. 

Dmitri Pavlovici (1891-1941), Mare Duce, fiul Marelui Duce 
Pavel Aleksandrovici, văr primar cu Nicolae al II-lea. A fost 
implicat în asasinarea lui Rasputin. 

Dolgorukov, Vasili Aleksandrovici, „Valia” (1868-1918), prinţ; 
a urmat familia imperială în exil şi a fost asasinat de revo- 
luţionari. 

„Elena”, nora lui „K.R? 

Elizaveta Feodorovna, „Mătuşa Ella” (1864-1918), Mare Duce- 
să, fostă prinţesă Ella de Hesse, sora împărătesei Aleksandra. 
A fost căsătorită cu Marele Duce Serghei Aleksandrovici, 
unchiul lui Nicolae al II-lea. 

Elizaveta Mavrikievna, „Mătuşa Mavra” (1865-1927), Mare Du- 
cesă, născută prinţesă de Saxen- Altenburg. Soţia lui „K.R.. 

Fredericks, Vladimir Borisovici (1838-1927), ministru la Curtea 
imperială. 

Gheorghi Mihailovici (1862-1919), Mare Duce, văr primar cu 
tatăl lui Nicolae al II-lea, Alexandru al III-lea. 

Ghedroiţ, Vera Ignatievna (1870-1932), prinţesă, medic la in- 
firmeria unde lucra Olga. 

Gheorghi Konstantinovici, „Unchiul Gheorghi” (1903-1938), 
Mare Duce, fiul Marelui Duce Konstantin („K.R”). 

Gibbes, Charles Sydney (1876-1963), profesor universitar en- 
glez devenit profesorul copiilor din familia imperială. A ur- 
mat familia țarului în exil, iar după uciderea acesteia, s-a 
întors în Anglia, unde a devenit călugăr ortodox cu numele 
Nicolae (în onoarea ţarului). 

Gilliard, Pierre, „Jilik” (1879-1962), tutorele francez al copiilor 
din familia imperială. 

Haritonov, Ivan Mihailovici, bucătarul familiei imperiale în 
exil; a fost ucis împreună cu aceştia în iulie 1918. 

Hendrikova, Anastasia Vasilievna, „Nastia”, „Nastenka” (1887- 
1918), doamnă de onoare a împărătesei Aleksandra şi prie- 
tenă a familiei imperiale, care i-a urmat în exil şi care a fost 
ucisă de revoluționari. 

Hendrikova, contesă, mama Nastenkăi. 

Hitrovo, Margarita, „Ritka” (1895-1952), doamnă de onoare și 
prietenă a Olgăi Nikolaevna. 

Iakovlev, Vasili Vasilievici (1885-1938), comisar extraordinar, 
cel care i-a transferat pe Nicolae, Aleksandra şi Maria de la 
Tobolsk la Ekaterinburg. 

Irina Aleksandrovna (1895-1970), Mare Ducesă, fiica Marii 
Ducese Ksenia, nepoata lui Nicolae al II-lea și verișoară 
primară cu Olga. Căsătorită cu Feliks lusupov. 

Iurovski, Iakov (1878-1938), comisar bolşevic cu funcție de 
conducere la Ekaterinburg. Unul dintre şefii plutonului de 
execuţie al familiei imperiale. 

Iusupov, Feliks Feliksovici (1887-967), prinţ, soţul Irinei Alek- 
sandrovna, verişoara primară a Olgăi. 

Iusupova, Irina Aleksandrovna (1895-1970), fiica surorii lui 
Nicolae al II-lea, Marea Ducesă Ksenia; verişoara prima- 


ră a Olgăi. 

Ivan Konstantinovici, „Ivanncik” (1886-1918), prinţ; fiul lui 
Konstantin Konstantinovici („K.R”). 

Kiknadze, Vladimir, „K, din Regimentul 3 al Maiestăţii Sale 
Imperiale; georgian, favorit al Marii Ducese Tatiana. 

Konstantin Konstantinovici, „Unchiul Kostia” (1858-1915), 
văr de gradul al II-lea cu Nicolae (semna cu pseudonimul 
RR.) 

Ksenia, Aleksandrovna (1875-1960), Mare Ducesă, sora lui 
Nicolae al II-lea. 

Kiril Vladimirovici, „Unchiul Kiril” (1876-1938), Mare Duce, 
văr cu Nicolae al II-lea. 

Maria Aleksandrovna, „Străbunica” (1824-1880), împărătea- 
să, prima soţie a lui Alexandru al II-lea, bunica lui Nicolae. 

Maria Feodorovna, „Buni” (1847-1928), împărăteasa-mamă, 
mama lui Nicolae al II-lea. 

Maria Nikolaevna, „Mașka” (1899-1918), Mare Ducesă, sora 
mijlocie a Olgăi. 

Maria Pavlovna cea Bătrână, „Mătuşa Miechen” (1854-1920), 
Mare Ducesă, soția marelui duce Vladimir Aleksandrovici. 

Maria Pavlovna, „Maria Pavlovna cea Tânără” (1890-1958), 
Mare Ducesă; fiica Marelui Duce Pavel Aleksandrovici. 
Soră cu Marele Duce Dmitri Pavlovici, verişoară primară 
cu Nicolae al II-lea. 

Melita, Victoria, prinţesă de Saxa-Coburg şi Gota, „Mătuşa 
Ducky” (1876-1936), Mare Ducesă, soția lui Kiril Vladimi- 
rovici, verişoară primară cu împărăteasa Aleksandra. 

Mihail Aleksandrovici, „Unchiul Mişa (1878-1918), Mare Duce, 
fratele cel mai mic al lui Nicolae al II-lea. 

Nagornii, Klementi G., marinar care avea grijă de Aleksei. 

Nicolae al II-lea Aleksandrovici, „Papa” (1868-1918), ultimul 
ţar şi ultimul domnitor din dinastia Romanov. 

Nikolai Nikolaevici (1856-1929), Mare Duce, fostul Coman- 
dant Suprem al armatei ruse. 

Olga Aleksandrovna, „Mătușa Olga” (1882-1960), Mare Du- 
cesă, sora mai mică al lui Nicolae al II-lea. 

Olga Nikolaevna (1895-1918), Mare Ducesă. 

Orbeliani, Sonia, prinţesă georgiană, prietenă a familiei impe- 
riale. 

Palei, Olga (1865-1929), contesă, soţia morganatică a Marelui 
Duce Pavel Aleksandrovici şi mama prințului Vladimir 
Pavlovici Palei. 

Palei, Vladimir Pavlovici (1897-1918), prinţ, fiul Marelui Duce 
Pavel Aleksandrovici şi al soţiei lui morganatice, Olga Palei; 
văr primar cu Nicolae al II-lea. 

Pavel Aleksandrovici (1860-1919), Mare Duce, unchiul lui 
Nicolae al II-lea, fratele țarului Alexandru al III-lea, tatăl 
lui Dmitri Pavlovici şi al Mariei Pavlovna (cea Tânără). 

Rasputin, Dmitri, „Mitia” (1895-1937), fiul cel mare al lui 
Grigori Rasputin. 

Rasputin, Grigori Efimovici (1872-1916), mistic rus devenit 
consilier spiritual al perechii imperiale. A fost asasinat de 
Feliks Iusupov şi complicii lui. 

Rasputina, Maria, „Matriona” (1898-1977), fiica lui Grigori 
Rasputin. 

Rasputina, Paraskovia Fiodorovna, soţia lui Grigori Rasputin. 

Rasputina, Varvara, „Varia” (1900-1925), fiica lui Grigori 
Rasputin. 

Sablin, Nikolai Pavlovici (1880-1937), amiral, aide-de-camp 
(„asistentul personal”) al lui Nicolae al II-lea. 

Schneider, Ecaterina Adolfovna, „Irina” (1856-1918), doam- 
nă de onoare a țarinei Aleksandra pe care a învăţat-o limba 
rusă înainte de căsătorie. 

Şah-Bagov, Dmitri, sublocotenent în Gărzile Maiestăţii Sale 
Imperiale din Erevan, din Regimentul 13 de Gardă al Gre- 
nadierilor; marea iubire a Marii Ducese Olga Nikolaevna. 

Stolipina, Olga Borisovna, născută Neidhardt, văduva prim- 
ministrului Piotr Arkadievici Stolîpin, care a fost asasinat 
într-un teatru din Kiev, în anul 1911, sub ochii țarului şi ai 
celor două fiice mai mari ale acestuia. 

Şturmer, Boris Vladimirovici (1848-1917), Maestru de Cere- 
monii la Curtea imperială, devenit prim-ministru, apoi mi- 
nistru de Interne vreme de câteva luni în 1916. 

Tatiana Konstantinovna (1890-1979), fiica lui „K.R”; verișoară 
de gradul al II-lea cu Olga. 

Tatiana Nikolaevna (1899-1918), Mare Ducesă, sora Olgăi, 
cea mai apropiată de vârsta acesteia, una din membrele cu- 
plului „Noi 2”. 

Tatişev, Ilia Leonidovici, conte. 

Voronov, Pavel, „Dragul Ş;, ofiţer, unul dintre tinerii de care a 
fost îndrăgostită Olga. 

Virubova, Anna, „Ania” (1884-1964), născută Taneeva, prie- 
tenă intimă a împărătesei Aleksandra. 


Glosar de termeni ruseşti 


Batiuşka — părinte, preot. 

Bloșki — joc care constă în aruncarea unor obiecte într-un pahar. 

Hristosovanie (sau Pashalnoe privetstvie) — salutul pascal. 

Kolorito — joc. 

Kulici — cozonac. 

Moleben — slujbă de rugăciune adresată lui lisus Hristos, Maicii 
Domnului sau unui anumit sfânt ori martir, specifică Bisericii 
Ortodoxe. 

Nijnegorodeţ — locuitor al oraşului Nijni-Novgorod. 

Obednia — slujbă de rugăciune ţinută la amiază. 

Panahidă — slujbă ortodoxă pentru morţi. 

Paska — pască, prăjitură specifică de Paşti. 

Sajen — veche unitate de măsură egală cu 2,1336 m. 

Starița — femeie în vârstă sau femeie sfântă. 

Stranniţa — femeie care face pelerinaje religioase. 

Verstă — veche unitate de măsură egală cu 1 067 m. 

Vsenoșnaia (sau Vsenoșnoe bdenie) — Miezonoptica (privegherea de 
toată noaptea), slujbă ortodoxă care în tradiţia bizantină durează 
toată noaptea şi conţine întregul ciclu liturgic; în tradiţia rusă 
durează mai puţin, fiind asimilată unei vecernii prelungite speci- 
fice serilor de sâmbătă. 

Erevanţi — locuitori ai Erevanului. 

Znamenie — numele bisericii de la Țarskoe Selo care poartă denu- 
mirea icoanei Bojei Materi „Znamenie”, „Maica Domnului Care 
Arată Semnul”. 

